
Părintele Arhimandrit Varnava lankos este de origine cipriotă. 
EI s-a născut în insula Cipru în anul 1965. Mai târziu, în anul 1974 
s-a mutat împreună cu familia în orașul Tesalonic din Grecia. Tatăl 
său a fost, de asemenea, preot şi a avut împreună cu soţia sa o familie 
numeroasă, născând un număr de nouă copii. 

În Tesalonic, în acest oraş reprezentativ pentru credința ortodoxă, 
Varnava lankos şi-a petrecut anii copilăriei, precum şi perioada stu- 
diilor universitare. E important de menţionat aici că formaţia părin- 
telui Varnava este una foarte cuprinzătoare, sfinţia sa fiind absolvent 
al facultăților de Filozofie şi Theologie din cadrul Universităţii Aris- 
totel din Tesalonic. 

În acest moment părintele Varnava este ieromonah şi preot pa- 
roh al sfintei biserici „Maica Domnului Lodighitria” din centrul Te- 
salonicului, unde slujeşte de mai mulți ani. În toată această perioadă 
de slujire a acordat o atenţie aparte tainei duhovniciei, arătând o 
grijă duhovnicească specială faţă de tineri. În acest sens părintele 
Varnava realizează omilii adresate cu precădere tinerilor, în fiecare 
zi de luni de la ora 9.30 seara, în sala de conferinţe a sfintei biserici 
„Maica Domnului Lodighitria. 

Calitatea deosebită a activităţii pastorale a părintelui Varnava nu 
a fost trecută cu vederea nici de Mitropolitul Antim al Tesalonicului, 
care l-a remarcat şi l-a numit responsabil al activităţilor cu tineretul 
al Sfintei Mitropolii a Tesalonicului. De asemenea, în anul 2014 a 
fost numit şi în demnitatea de egumen al Sfintei Mănăstiri a Sfintei 
Theodora din Tesalonic, păstrând în acelaşi timp şi parohiatul de la 
biserica „Maica Domnului Lodighitria'. 

Arhimandritul Varnava lankos s-a remarcat prin excelenţă ca o 
personalitate orală; este un vorbitor foarte cunoscut şi apreciat în tot 
spaţiul de limbă greacă, fiind invitat să susțină omilii în multe bise- 
rici din Tesalonic şi din toată Grecia, precum şi la diverse conferinţe 
pe teme duhovniceşti. ar ceea ce atrage în mod deosebit la părintele 
Varnava nu este atât tematica predicilor şi a omiliilor sale, cât stilul 
proaspăt, viu şi eliberat de stereotipuri şi clişee retorice învechite. 

De curând, părintele Varnava a debutat şi în spaţiul publicistic, 
aceasta s-a întâmplat în anul 2015, odată cu lansarea cărţii sale de 
predici, Biserica păcătoşilor, la târgul de carte de la Tesalonic, din 
luna mai, 2015, unde lucrarea părintelui Varnava a şi fost premiată. 


Această carte este dedicată 
oricărei persoane rănite 
de păcat şi de deznădejde 
şi nobilei mele mame, 
care de curând a răposalt... 


Cuvânt înainte 
la ediţia grecească 


u multă bucurie prezentăm textele omi- 

liilor părintelui Varnava lankos, preotul 
paroh al sfintei Biserici „Laodighitria” (Îndru- 
mătoarea poporului) din Tesalonic, responsabil 
al Biroului pentru tineret al Sfintei Mitropolii a 
Tesalonicului, precum și Egumenul Sfintei Mă- 
năstiri a Sfintei Teodora din Tesalonic. 

La prima lectură se poate constata că este 
vorba despre omilii înregistrate, care au fost ros- 
tite în duminici. Foarte grabnic însă cititorul va 
înțelege că nu este vorba despre mostrele unui 
simplu cuvânt predicatorial, ci despre indica- 
toare ale unui parcurs duhovnicesc personal. Şi, 
precum orice lucru personal, tot așa şi în aceste 
texte se ivește în fiecare clipă uimirea. 

Pericope cunoscute, noime și înțelesuri pre- 
zentate deseori de la amvon, sau prin interme- 
diul publicaţiilor religioase, sunt scufundate în 
oferite cu discernământ și prospeţime, ca și cum 
le-am întâlni pentru prima dată. 

Părintele Varnava a avut cunoștință despre 
greutatea care de multe ori a fost așezată pe umerii 
publicului ascultător, în special prin vechiul dis- 

curs predicatorial exclusivist şi acuzator. Se vede, 
de asemenea, că are cunoștință cât de indiferent îl 
lasă pe publicul ascultător o predică care se limi- 
tează exclusiv la comportamentul moral. Poate că 
a și pătimit aceasta, de aceea și în fiecare clipă, fie 
prin intuiţie, fie prin cunoaștere, se îndreaptă spre 
acel loc unde Sfinţii Părinţi îl localizează pe Hris- 
tos însuși instalat după Botez: În inima omului! 

Şi totuși! Niciodată cuvântul lui nu devine 
superficial sau sentimental. Dimpotrivă, nu ezită 
să vădească şi să cauterizeze patimile omenești 
arătate sau ascunse. În principal însă, îl mâhneşte 
omul religios, adică acela care, chiar dacă este as- 
cuns în spatele evlaviei și al pregătirii theologice, 
se îngrijește în fond doar de „eul” său, asigu- 
rându-și minunarea faţă de sine, dar și disprețul 
față de orice om păcătos și ratat. 

Părintele Varnava, în coordonatele acestui 
cadru, ne cheamă să descoperim seminţele dez- 
binării și ale singurătăţii înlăuntrul nostru. Pe fi- 
ecare dintre noi îl aşază în centrul dezvoltărilor 
sale, şi cu fiecare ocazie accentuează nevoia de 
unitate și de rodire, eare va porni de la transfor- 
marea noastră personală. Această atitudine este 
promovată ca un răspuns al Bisericii adresat 
unei lumi dezbinate și egocentrice. 

În fiecare moment, în fiecare frază a cuvântu- 
lui său, părintele Varnava rămâne tăios, dar şi no- 
bil, neimpăcat în ceea ce privește criteriile, dar şi în- 
găduitor în ceea ce privește neputința omenească. 

Mădular conștient al Bisericii lui Hristos, dar şi 
necontenit căttător al specialei relații personale 
cu Hristos. lar această calitate din urmă, întrucât 
este absolut sinceră și trăită, cred că întâmpină 
fără dificultate dorința și nădejdea fiecărui cititor. 
Pentru că ceea ce are să-i ofere Hristos părintelui 
Varnava și fiecăruia dintre noi, exact după aceea 
însetează fiecare inimă omenească: Adevărul și 
Dragostea în duhul unei absolute libertăți. 

Nu este întâmplător faptul că această liber- 
tate, pe care numai Hristos o dăruiește, liberta- 
tea de alegere, libertatea față de patimi, liber- 
tatea față de neinduplecatul „trebuie“ sunt un 
continuu motiv duhovnicesc în textele părinte- 
lui Varnava. Şi această invitaţie pentru întâlnirea 
cu Hristos, care este adresată prin intermediul 
acestor texte, constituie și mobilul fundamen- 
tal al Editurilor ARHONDARIKI, care cu mare 
bucurie și-au asumat această ediție, astfel încât 
şi voi să vă apropiaţi de gândirea lui, gândire a 
îngăduinței, a iertării și a cunoașterii de sine. 

Fiecare pagină a cărții răspândește un cu- 
vânt neconvențional, un zbucium personal pen- 
tru autenticitate în viața duhovnicească și biseri- 
cească, o concentrare pe misiunea liberatoare a 
Bisericii noastre, o sinceră mărturie a-experienţei 
duhovnicești, elemente despre care credem în 
mod neclintit că vor oferi parcursului fiecăruia 
dintre noi perspective noi! 


Editurile ARHONDARIKI 


Biserica păcătoşilor 


Nu cei sănătoși au nevoie de doctor, ci cei bolnavi. 
N-am venit să chem pe cei drepți, ci pe cei 
păcătoşi la pocăință. 


ceia care cred că sunt bine nu au nevoie 

de doctor. De doctor au nevoie cei bol- 
navi, așa cum și cei păcătoși au nevoie de tămă- 
duitor, adică de Hristos. Aceasta ne spune însuși 
Domnul nostru în pericopa evanghelică de la 
Matei 9, 9-13. El nu a venit să cheme pe cei drepți, 
ci pe cei păcătoși. Nu a venit să-i îndreptăţească 
Și să-i recompenseze pe cei drepţi, ci a venit să-i 
cheme pe păcătoşi la pocăință. 

Aceasta este purtarea (ethosul') lui Hris- 
tos, acesta este ethosul Bisericii noastre, aceasta 
este rânduiala morală în Biserica noastră și nici- 
decum alta. În Biserică nu vin cei curaţi și cei 
drepți, nu este doar spaţiul drepţilor, ci este și 


1! Cuvânt deseori folosit în această carte, care semnifi- 
că purtarea și felul de a fi specific unei persoane sau unei 
comunități. Astfel, ethosul creștin, spre pildă, presupune 
un fel caracteristic de comportament şi de cugetare, care 
este și semnul distinctiv al apartenenţei unei anumite per- 
soane la Biserică (n.tr.). 

spaţiul celor decăzuțţi, al celor ce-și recunosc 
boala și cer tămăduire! 

Coexistența ambelor categorii creează totuși 
o contradicţie. Pe de-o parte se spune că Biserica, 
Hristos, este pentru cei păcătoşi, dar în același 
timp vedem că se face o delimitare prin legi şi 
porunci, care-i evidenţiază pe cei drepți. Pe 
aceştia îi laudă Biserica zilnic în cultul ei. 

Aceasta pare descurajant şi, la o primă ve- 
dere, după cum am spus, contradictoriu. Pe de-o 
parte cuvântul pare să se vădească a fi slobod, 
cu lărgime, iar pe de alta să pună hotare care ne 
limitează! Aceasta este o realitate, aparentă însă. 
În esenţă lucrurile sunt cu totul diferite decât par. 

Ne simţim contradictoriu pentru că nu pri- 
vim în esenţă. Esenţa nu este construirea eului 
nostru pe un plan moral superior în mod sepa- 
rat de relația noastră cu Hristos, ci restaurarea 
relației noastre cu Hristos. Parcursul nostru pen- 
tru mântuire și tămăduire este să ne aflăm locul 
în Trupul lui Hristos. Să ne găsim relația noastră 
cu Hristos, adică să ne hrănim din harul Lui, să 
ne hrănim din dragostea Lui. 

Dacă aceasta va deveni orientarea noastră, 
atunci de bună voie vom urmări să păzim relația 
noastră de Dumnezeu doritoare, care este tămă- 
duirea, echilibrul şi odihna noastră. Vom căuta 
să aflăm modurile, căile care conduc la aceasta, 
dar în același timp și pricinile care ne îndepăr- 
tează de ea. 

Însă, întrucât nu avem maturitate, Hristos 
ne-a arătat această cale. Poruncile Sale nu sunt 
conținutul, ci modul, calea de a rămâne în le- 
gătură, modul de a întâlni și de a gusta această 
relaţie. 

Dacă, prin urmare, primim poruncile Lui 
în afara acestui duh, în afara raportării noas- 
tre la Hristos, dacă primim poruncile în afara 
iubirii Lui părintești, atunci Biserica se devalo- 
rizează şi ajunge un sistem, fie el chiar cel mai 
desăvârșit sistem. 

Chiar dacă am adopta cel mai moral sistem, 
dacă acesta nu ne conduce la dragostea de Dum- 
nezeu și la o legătură cu Hristos, este sărac, este, 
desigur, lipsit de folos, şi poate mai nefolositor 
decât toate sistemele păcătoase ale lumii pentru 
că, deşi făgăduieşte o relaţie, nu o oferă. 

Pocăinţa şi zdrobirea nu sunt doar o întris- 
tare pentru dezastrul nostru personal, care re- 
prezintă simptomul, indiciul. Esenţa, pricina — și 
aceasta este pocăința noastră —, se găsește în fap- 
tul că ne-am despărţit de trupul lui Hristos. 

Pe cât este omul de izolat în păcatul său, tot 
atât de izolat este și în virtutea sa, care este în- 
străinată de Hristos. Însă, el astfel se condamnă 
pe sine. Desigur că este chinuită conștiința lui 
pentru că nu s-a orientat acolo unde este pricina 
mântuirii lui, unde este crucea lui Hristos. 

Îl putem huli pe Hristos atât în afara Bise- 
ricii, păcătuind în chip vădit, cât şi în Biserică, 

păcătuind prin virtutea noastră deoarece nu am 
săvârșit această deschidere față de Dragostea 
lui Hristos. În acest fel ne biciuim pe noi înșine. 
Totuși, nu ne pedepsește Hristos, ci însăși sta- 
rea noastră, și pentru aceasta nu avem bucurie, 
nu avem libertate. În cele din urmă tot parcur- 
sul vieții noastre este constituit din motive și 
prilejuri ca să se dovedească prin Dragostea lui 
Dumnezeu dezastrul nostru personal, căderea 
noastră personală, nefericirea și tragismul nos- 
tru interior. Nu ca să rămânem într-acestea, ci ca 
să ne întoarcem către Hristos. 

În cadrul vieţii duhovnicești, în toate mani- 
festările ei există o contradicție aparentă. Pe de-o 
parte Cuvântul lui Hristos se înfățișează aspru, 
iar pe de alta iubitor de oameni. Pe de-o parte 
se pare că trăim în virtute, dar suntem departe 
de Hristos — deoarece prin lupta noastră duhov- 
nicească țintim spre îndumnezeirea noastră de- 
parte de Hristos —, iar pe de alta se poate să pă- 
cătuim, dar, fiind zdrobiţi la inimă, să fim lângă 
Hristos, pentru că începem să ne demitizăm pro- 
priul „eu“, pe care înainte îl divinizasem. Hris- 
tos este Acela care ne face dumnezei după har. 

În Biserică, așadar, există două mâini: O 
mână care ne arată calea, care la exterior pare 
dureroasă, și o altă mână care ne mângâie și 
ne odihnește pe acest parcurs urcător. Aceasta 
recunoaște căderea noastră, îl recunoaște pe om, 
arată îngăduință fără să înceteze să fie adevăra- 

tă şi să ne arate adevărul. Pe cât de primejdios 
este conservatorismul care se poate exprima în 
Biserică printr-o îngustime de minte, la fel de 
primejdios poate să fie și liberalismul care nu 
indică arătarea căii. Acest lucru este datoare să-l 
facă Biserica dacă este adevărată. Să ne arate ca- 
lea pe care o avem de parcurs, să ne arate datele 
noastre reale, să ne dezamăgească și în același 
timp să ne susțină dându-ne dragoste. 

Așadar, în Biserică o mână arată, iar cealal- 
tă dăruiește. Ne arată parcursul, dar în același 
timp ne dă și mângâierea. Adevărata mângâiere 
nu este un drog care ne droghează conștiința cu 
o falsă simţire a vieții. Adevărata mângâiere ne 
dă ceea ce ne arată cine suntem cu adevărat, cât 
de mult am deviat, dar în același timp ne mân- 
gâie că există nădejde pentru că Dumnezeu ne 
iubeşte. Aceasta se întâmplă în toate relaţiile 
noastre. Nu poți să fii iubitor dacă nu ești ade- 
vărat şi invers. 

Cândfărâmițăm, sistematizămșiîimbucătățim 
dragostea și adevărul, atunci toate sunt o minciu- 
nă, pentru că toate cele dumnezeieşti constituie 
împreună o unitate. Unitatea este adevărată dacă 
este unitatea Trupului lui Hristos și dacă rapor- 
tarea noastră nu este propria noastră filosofie sau 
teorie, ci Hristos. 

Hristos ne face sfinţi, adică ne face oameni. 
Pentru că dacă nu ești om, nu devii nici sfânt. 
Este mincinoasă sfințenia ta. Dacă mărturisești 

şi dovedești adevărata ta stare, păcătoşenia ta, 
dar în același timp și adevărul înlăuntrul tău, 
adică dorirea după adevăr şi după Dumnezeu, 
această contradicţie este izbăvitoare, liberatoa- 
re. Te smerește, dar îți dă și mângâiere, pentru 
că te încrezi în dragostea lui Dumnezeu, care te 
eliberează. 

Acest fel de a fi (ethosul) creează conştiinţa 
noastră, şi această conștiință creează felul de a fi 
(ethosul), astfel încât să putem trăi odihniţi, fie 
că ne bucurăm, fie că ne întristăm. Fie că trăim 
în păcat, fie că ne pocăim. Toate acestea vădesc 
un alt mod de a fi, o altă posibilitate, care se ex- 
primă în cuvintele lui Hristos, „nu cei sănătoși 
au nevoie de doctor, ci cei bolnavi” şi „N-am 
venit să chem pe cei drepţi, ci pe cei păcătoși la 
pocăință”. Răsturnarea oricărui sistem, conser- 
vator sau liberal, și răsturnarea oricărei măsuri a 
dreptei judecăți omenești este susținută pe ară- 
tarea dragostei lui Dumnezeu! 


Necredinţa cea „bună” 


stăzi este Duminica lui Toma (loan 20, 

9-31), și Biserica noastră pomeneşte 
evenimentul pipăirii Domnului nostru „în locul 
cuielor” de către Apostolul Toma. Biserica noas- 
tră numește necredința lui Toma „necredința cea 
bună”, pentru că această nevoie și acest mod de a fi 
al său l-au condus la cunoștința Învierii lui Hristos. 

Toma, respingând orice formă de ipocri- 
zie religioasă, care se exprimă prin înţelesul 
credinței religioase ca tradiţie, ca obișnuinţă și 
ca identitate, caută ca să-i fie întemeiată credința 
pe gustare și experienţă personală. 

Nu s-a mulțumit, așadar, cu mărturiile 
celorlalți ucenici, ci a vrut el însuși să fie mar- 
tor ocular al Învierii lui Hristos, astfel încât să 
aibă putere cuvântul său şi predica sa, când mai 
târziu îl vom vedea că merge în India în calitate 
de apostol al lui Hristos. Așadar, Toma a vrut 
să-L atingă pe Domnul, să-L pipăie, ca să poată 
să spună și altora: „Eu L-am văzut, L-am gustat, 
L-am pipăit. Nu poate nimeni să mă ia în râs, 
spun adevărul”. În acest fel pătrunde el însuși în 
procesul relației personale cu Dumnezeu. 

Avem aici dimensiunea predicii și a trăirii, 
dimensiunea a ceea ce am învăţat, sau a ceea ce 

ne-au spus alţii și a trăirii personale. Seculariza- 
rea care se întâmplă în viața noastră cotidiană 
este rezultatul acestei distanțe dintre ceea ce am 
fost învăţaţi și ceea ce trăim. Aceste două reali- 
tăţi trebuie să fie unite. 

De multe ori declamăm că suntem credincioși 
și că nu avem nevoie de ceva ca să se întărească 
credința noastră, nu deoarece credem, ci pentru 
că realmente nu credem în posibilitatea unei le- 
gături vii cu Dumnezeu. 

Secularizarea majorității membrilor Biseri- 
cii noastre se datorează unei religiozități pe care 
aceștia și-o consolidează pe experienţele altora. 
Dar Biserica lui Hristos, ca să devină vie, trebuie 
să fie întemeiată pe trăirile personale ale mem- 
brilor ei acum şi aici. 

Faptul de a nu căuta trăirea personală este 
posibil să nu se datoreze credinței ortodoxe, ci 
mai degrabă necredinței noastre. Socotim că un 
asemenea lucru este irealizabil și ne odihnim 
iarăși în obișnuinţă, în religiozitate, în tradiţie. 
Însă o tradiţie care nu are o trăire vie este o 
tradiție moartă. O tradiţie care este numai re- 
amintire și nu este posibilitatea participării 
personale la taina Crucii și Învierii este avor- 
ton bisericesc și infirmitate duhovnicească. 

Atunci când omul se limitează la câteva ca- 
noane în viaţa bisericească, aceasta este dovada 
că îşi doreşte frâna. Chiar și ascultarea, atunci 
când o folosim în Biserica noastră drept paravan, 

multe vor fi simptomele căderii bisericesc-religi- 
oase. Așadar, mă odihnesc, iarăşi, în mărturia 
unui terț, și nu am responsabilitate personală, 
dorință personală de a mă întâlni cu Hristos. 

De multe ori dorul nostru pentru Hristos 
este îngrădit de „ascultări” de tip psihologic, ca 
să simțim o asigurare religioasă pentru un Rai 
viitor. Dar Raiul, dacă nu este o simţire vie a În- 
vierii lui Hristos, este un Rai mincinos. 

Dumnezeu este și pentru măsurile noastre, 
dar ne şi depăşeşte. Însă se apropie de noi cu 
dragostea Sa şi cu îngăduinţa Sa. Ceea ce contro- 
lează Dumnezeu, ceea ce deosebește Dumnezeu 
în inima noastră este credința noastră în legătura 
personală cu EL. 

Aceasta înseamnă că în inima noastră avem 
simțirea că nu este suficient modul în care trăim 
pentru ca să fim vii. Nu este suficient modul de a 
fi dimpreună cu evenimentele şi cu propunerile 
lumii și cu plăcerile ei ca să acopere inima noas- 
tră pe deplin. Chiar și faptul că noi suntem pur și 
simplu numai mădulare ale Bisericii nu ne este 
suficient. Inima noastră caută adevărul, nu întru- 
cât l-a auzit de la un oarecare preot, sau a citit 
despre el în vreo carte, ci pentru că omul însuși 
în mod personal dorește să-l guste. Pentru aceas- 
ta există Biserica, pentru ca să-i dea omului 
posibilitățile de a participa (de a se împărtăși) 
în mod personal la lucrările lui Dumnezeu, la 
dragostea lui Dumnezeu; pentru ca omul să 

aibă o legătură personală cu Dumnezeu. Ceea 
ce constituie cu adevărat păcatul nostru este izo- 
larea noastră în faptele noastre, în aranjarea pe 
care o creează faptele și datele vieţii noastre și în 
respingerea unei necontenite căutări lăuntrice şi 
a neliniștii, de a găsi ceea ce denaturează viața 
noastră de zi cu zi. De a găsi ceea ce este adevărat 
Și biruiește moartea. 

Obișnuința este aceea care ne distruge; în 
special obişnuința religioasă, care a devenit o 
stare „profesională“, am putea spune. 

Ceea ce de multe ori devine un motiv pen- 
tru mulți oameni, membri ai Bisericii, ca să se 
înregimenteze în oarecari secte, sau grupări re- 
ligioase, este faptul că acestea, prin modul lor 
de a fi, prin expresia și structura lor psihologi- 
că, dau senzaţia vioiciunii în viața duhovniceas- 
că și în relaţia lor cu Dumnezeu. Dimpotrivă, 
la noi baricadarea noastră în spatele unor stări 
sau obișnuinţe statornicite a omorât simţirea lui 
Dumnezeu. Această omorâre (necrozare) a noas- 
tră o acoperim spunând că „nu ajunge mintea 
noastră la Dumnezeu, drept pentru care, sun- 
tem în regulă, ne este de ajuns faptul că suntem 
creştini ortodocşi”, și astfel ne continuăm par- 
cursul nostru. Aceasta este o greșeală uriașă. 

Drept pentru care ce ne arată nouă Apostolul 
Toma? Din care motiv Biserica noastră dă mărtu- 
rie pentru acest eveniment al pipăirii Domnului? 
Ca să ne spună că există un fel de necredinţă care 

nu este „rea“. Există o „necredinţă bună” atunci 
când omul are gând bun și când Hristos vrea să 
devină realitatea vie a vieţii lui. Dar, ca să se în- 
tâmple așa ceva, trebuie să-L urmăm pe Hristos 
nu numai în Înviere, ci și pe Golgotha. Trebuie să 
fim gata să ne răstignim voia „proprie”. 

Hristos ne răspunde în acord cu voia noas- 
tră. Însă aceasta nu trebuie să fie o curiozitate a 
minţii, ci o dispoziție adevărată de a ne răstig- 
ni împreună și de a învia impreună cu Hristos 
cel Înviat. Când omul are această maturitate a 
dispoziției de a-şi „vinde” propriul „eu” pentru 
această așteptare, atunci Hristos îi răspunde. 

Însă, atunci când este doar o curiozitate a 
minţii, o certitudine a capacităţii noastre inte- 
lectuale, aceasta este o înlocuire a lui Hristos cu 
propria noastră putere. Prin urmare, o cădere re- 
ală și o neputinţă de a ne întâlni cu Hristos. 

La Apostolul Toma așa ceva nu a existat. Și 
unde se vede că apostolul cel necredincios era 
gata să se întâlnească și să se răstignească împre- 
ună cu Hristos? După această mărturisire ce a fă- 
cut? A devenit el însuși apostol misionar, a ajuns 
până în India, consemnează biograful său. Dar 
noi suntem gata ca după întâlnirea cu Hristos 
cel Înviat să le lăsăm pe toate? Acolo, așadar, se 
vede în ce măsură suntem gata „să ne vindem” 
dorința noastră, gândul nostru. Așa cum face cel 
îndrăgostit, care pentru a-și asigura dragostea 
(erosul) sa, le lasă şi le uită pe toate, toate grijile. 

Aşadar, care este problema? Desigur, să ni 
se descopere Hristos cel Înviat, să ne descope- 
re experiența Învierii. Dar suntem noi gata să le 
lăsăm pe toate? Dacă nu suntem, atunci trăirea 
revelatoare a Învierii devine o ofensă. 

Credința nu este o curiozitate a minții. 
Credința nu este o rafinare a puterilor noastre 
sufletești. Credinţa este o descoperire a lui Dum- 
nezeu în omul smerit. Cine este omul smerit? Este 
omul rănit, care vrea să afle dragostea și este gata 
să le lase pe toate pentru ea. Exact opusul aceste- 
ia este secularizarea. Această îngroșare a minţii şi 
a inimii, din pricina căreia pierdem sensibilitatea 
duhovnicească și funcționăm numai pentru voia 
noastră, numai pentru interesul nostru. 

Noi vrem, prin urmare, şi Învierea, vrem şi 
păcatul. Vrem Invierea ca să fim asiguraţi față 


de impasul existenţial, dar în același timp vrem 


să urmăm și păcatului. În acest caz Învierea sa- 
tisface numai mintea noastră, nu ne odihnește 
existența, nu ne va odihni „persoana” noastră. 

Pentru ce însă Domnul îi zice lui Toma: 
„Fericiți cei ce n-au văzut şi au crezut?”. Domnul 
nu-l condamnă pe Toma pentru această neliniște 
a lui, pentru această dorinţă a lui, adică pentru a 
deveni și el părtaş personal la Învierea Lui. Ci îl 
judecă pentru planul pe care l-a ales pentru a-L 
întâlni pe Hristos, cel mai de jos plan, acela al 
simțurilor. Să-L ating pentru a mă încredința; să 
pun degetul „în locul cuielor”. 


w) 

Există însă și planul Cuvântului, planul Lu- 
minii, planul iubirii lui Dumnezeu. Insă, ca să 
poată omul să primească și să distingă cine este 
Duhul lui Dumnezeu, se cere o deosebită matu- 
ritate lăuntrică. 

Precum, de pildă, îndrăgostitul, care dorește 
să-l întâlnească pe cel iubit numai în planul 
simțurilor. Știm că aceasta nu are o mare dura- 
tă în timp. Dacă, însă, relaţia se dezvoltă într-o 
mai profundă legătură lăuntrică, ce are de-a face 
cu rațiunea vieții omului, aceasta are adevăr, are 
profunzime, are durată, nu se strică. 

În planul simțurilor omul își exprimă în 
principal dispoziția sa de a fi stăpânul celuilalt, 
adică este negat faptul smereniei pe care-l are 
dragostea cu o altă persoană. 

În acelaşi fel funcţionează și relaţia noastră 
cu Dumnezeu, nu se mulțumește cu asemenea 
criterii mărunte ale unei „mici cuviințe” a minţii 
noastre, care vrea ca existența noastră să devină 
un microscop pentru a-L analiza pe Dumnezeu 
și să devenim stăpânitorii Lui. 

Așadar, în acest înțeles este mustrat Toma. 
Nu este mustrat pentru dorința sa față de ade- 
văr, ci pentru modul în care a ales să-L întâlneas- 
că pe Dumnezeu. 

Planul lui Toma nu fusese dezvoltat la un 
asemenea nivel, încât să aibă marea posibilitate a 
primirii luminii dumnezeieşti, tocmai pentru că 
el îl alesese pe acela al simţurilor. 

Omul, însă, începe să dezvolte un alt simţ 
atunci când îl caută pe Dumnezeu şi se exerci- 
tă într-o nevoinţă care nu este numai exterioară. 
Metaniile lui, îngenuncherile lui, osteneala lui 
exprimă o neliniște lăuntrică, o subțirime lăun- 
trică, astfel încât să poată să recunoască faptul 
că în persoana lui Dumnezeu se află bucuria lui. 
Este o subțirime a întregii noastre existenţe care 
dobândește posibilitatea cunoașterii și a discer- 
nământului. Și poate apoi să deosebească duhu- 
rile, care este al lui Dumnezeu și care nu este al 
lui Dumnezeu. 

În acest mod el poate să deosebească în per- 
soana fratelui său întru Hristos starea lăuntrică 
a aceluia. lar aceasta nu ca să lucreze în chip ma- 
nipulator împotriva lui, ci ca să-i ofere premise- 
le odihnei sufletești. Oamenii, prin diferitele lor 
sisteme lumești, vor să-l cunoască pe celălalt ca 
să fie manipulatorii aceluia, în vreme ce ar trebui 
să-l cunoască pe celălalt pentru a-l odihni, mai 
degrabă pentru a se oferi pe ei înşiși spre folosul 
celuilalt ca să fie odihnit. 

Ca să avem, însă, această posibilitate, este ne- 
voie să trecem într-o stare lăuntrică în care să nu 
domine simțurile noastre exterioare; acestea vor 
fi binecuvântate printr-o simţire a cunoașterii lă- 
untrice, care are de-a face cu mila și cu îngăduința 
lui Dumnezeu, iar nu cu propriile noastre puteri. 

Atunci când omul se străduieşte să creadă 
cu propriile lui puteri, în planul simţurilor sale, 

poate să fie condus spre înșelare, și astfel ceea 
ce va crede să fie idolul său, iar nu Dumnezeu. 

Credinţa este darul lui Dumnezeu. Şi Dum- 
nezeu nu se cunoaşte prin descoperirile noastre, 
ci prin descoperirea (revelația) Lui. Trebuie ca 
Dumnezeu să se pogoare în inima noastră. Ca 
să poată să se întâmple aceasta, este nevoie de o 
pregătire lăuntrică, este nevoie de acea fecundă 
stare lăuntrică prin care să putem să-i dăm loc 
lui Dumnezeu întru noi. 

Noi îi vom da loc prin trei moduri. 

Primul este ca să dorim adevărul şi să nu 
epuizăm rațiunea existenței noastre la fenome- 
nele exterioare și formale, chiar şi dacă acestea 
sunt forme bisericești. Să avem, așadar, un dor 
după adevăr. 

Al doilea este să depunem osteneală. Să ne 
rugăm, să priveghem, să ţinem poruncile lui 
Dumnezeu din perspectiva de a-i oferi lui Dum- 
nezeu premisele de a locui în inima noastră. 

Şi al treilea este smerenia, zdrobirea inimii. 
Omul se zdrobește lăuntric și înțelege că adevă- 
rul îl depășeşte, cu consecința de a cere mila lui 
Dumnezeu. Căutarea stăruitoare a harului și a 
milei este lăuntrica noastră pipăire a lui Hristos 
cel Înviat. De-acum vedem și mărturisim. 


Acele femei care L-au iubit 


fierbinte pe Hristos 


|) upă arătarea lui Hristos cel înviat Apos- 
tolului Toma, pe care am prăznuit-o 
săptămâna trecută, avem astăzi şi o altă prăznu- 
ire a femeilor mironosițe (v. Marcu 15, 43 - 16, 8). 
Ele sunt primele care au primit vestirea Învierii 
și primele care L-au întâlnit pe Hristos. 

Hristos nu face deosebiri și răspunde fiecă- 
rui om în acord cu dispoziția inimii lui. Feme- 
ile mironosițe sunt primele care L-au întâlnit 
pe Hristos şi au primit mărturia Învierii Lui, nu 
întâmplător. Ele au fost primele deoarece L-au 
iubit cu patos fierbinte pe Hristos, deoarece își 
doreau din adâncul inimii lor să-L întâlnească. 
Acestea au fost cele dintâi și în ceea ce priveşte 
dragostea pentru Hristos. 

Cum se poate dovedi că aceste ucenice, 
mai mult decât ceilalţi, l-au dorit cu ardoare pe 
Hristos cel Înviat? Aceasta se poate distinge din 
faptele lor. În momentul în care ucenicii bărbați 
erau adunaţi de frica iudeilor într-un anumit 
loc, acestea „foarte de dimineață” au mers la 
mormântul lui Hristos ca să-L ungă cu aromate. 
Dragostea lor a depășit frica, primejdia şi greu- 

tatea. Da, să meargă. Dar cum să dea piatra deo- 
parte? Aceasta este cu neputinţă. 

Însă dragostea lor depăşeşte greutatea, de- 
vine credinţă. 

Când dragostea noastră nu 1 depăşeşte inte- 
resul nostru, nu depășește asigurarea sau certi- 
tudinea și siguranța noastră, nu este îndrăzneață 
în dorirea întâlnirii cu celălalt, nu este o dragoste 
adevărată. Acolo pătimim, acolo este problema 
noastră. Alcătuim diverse teorii, fie lumești, fie 
religioase, a căror bază teoretică este iubirea, dar 
în practică ignorăm care este adevărata iubire. 

Adevărata dragoste, potrivit practicii uce- 
nicelor, este aceea care evidenţiază persoana 
umană. Nu poți să iubeşti cu adevărat dacă nu 
promovezi înlăuntrul tău persoana omenească. 
Această valoare poate fi promovată numai și 
pe măsură ce ieși din hotarele strâmte ale inte- 
resului tău, ale logicii tale, ale asigurării şi ale 
îndreptăţirii tale. 

Noi spunem că iubim și vrem să fim iubiți, 
dar dragostea noastră se sprijină pe interes, 
pe cifre, pe acțiuni sau pe îndreptăţire. Sun- 
tem neputincioşi să ieşim din fobiile și din 
nesiguranţele noastre, fapt ce dovedește că dra- 
gostea noastră este o dragoste care are drept 
fundament interesul personal, desfătarea și 
obiectivizarea persoanei omenești. Dragostea se 
măsoară după gradul interesului sau după gra- 
dul desfătării pe care o poate căpăta cineva de la 

altul, sau cel puţin să dea și să primească „într-un 
mod echilibrat”. 

Însă dragostea este posibilitatea acestei stări 
„Pătimașe”, a acestei patimi pe care a sădit-o 
Dumnezeu în noi, ca să se transfigureze, să se 
prefacă în posibilitatea rațiunii vieţii pentru a 
putea prin această rațiune (logos) să am părtășie 
și să cinstesc o altă persoană omenească, pe fra- 
tele meu. Această luptă duhovnicească este lup- 
ta personală pe care o facem. 

Unii spun că acestea sunt lucruri teoretice. 
Însă responsabilitatea noastră este ca să devină 
practică pentru fiecare dintre noi. Care este lupta 
mea personală, nevoința mea? Când înlăuntrul 
meu există un conflict pentru ceea ce este corect 
și ceea ce este greșit, dacă altul m-a nedreptăţit 
sau nu, când mă gândesc ce voi lua și ce voi da, 
când înlăuntrul meu sunt promovate astfel de 
întrebări, cum mă plasez eu de obicei? 

De cele mai multe ori noi răspundem impul- 
siv, sentimental sau raționalizant: „Dacă celălalt 
m-a nedreptăţit, nu trebuie să mă protejez pe 
mine însumi?”. Aceasta este abordarea lumeas- 
că, pătimașă a lucrurilor. 

Există însă şi abordarea duhovnicească, prin 
care se promovează nevoia învierii-salvării per- 
soanei omeneşti. Aceasta se poate izbuti când 
îmi salvez propria mea persoană, mă pocăiesc, 
adică îl iubesc cu mare dor pe Hristos. 

Dacă nu-l iubesc pe Hristos voi fi o nenoroci- 

re care va simula existența, raţiunea creştină de a 
fi, fără să-și asigure bucuria plăcerii duhovnicești 
înlăuntrul vieţii. 

Plăcerea dragostei este aceea de a propăși 
rațiunea dragostei în relația umană, astfel încât 
dragostea să nu fie imobilizată în stagnare, ci să 
existe o dispoziţie spre înaintare, prin care ne- 
contenit se descoperă celălalt și mă descopăr eu 
celuilalt și amândoi ne descoperim înlăuntrul 
Trupului lui Hristos. 

Omul are nevoie să iasă din stagnare, la 
care este condus fie de către religiozitate, fie de 
starea lumească în care se cuprinde și se ridi- 
că în slăvi iubirea ca erotism sau ca sexualita- 
te. Omul poate să iasă din această stare, să facă 
o ieşire reală, o ieșire a libertăţii, dacă intră în 
acest proces al evidențţierii persoanei umane 
din descoperirea Cuvântului lui Dumnezeu, a 
rațiunii existenței sale. 

Există, desigur, posibilitatea ca omul să fie 
protejat psihologic, să intre în forme tehnice de 
apărare-conflict, de oportunitate. Acestea sunt 
pe de-o parte importante, dar nu-l eliberează pe 
om. Însă în Cuvântul lui Dumnezeu, în Rațiunea 
iubirii Lui, omul realizează o mare deschidere, 
un mare salt. 

Dacă, așadar, nu învaţă inima noastră să se 
hrănească din dorul față de persoana iubită și 
dacă dragostea noastră nu riscă, nu îndrăzneşte 
spre legătura personală cu Dumnezeu; dacă nu 

ne depășim fricile noastre de tipul: „Ah, mă va 
nedreptăți celălalt. În regulă, mă voi întoarce la 
Dumnezeu, dar îl voi găsi pe Dumnezeu? Nu 
cumva voi pierde lumea și nu mă voi desfăta cu 
nimic nici de la Dumnezeu?”. Dacă nu depășește 
omul această dilemă a fricii, că va pierde desfă- 
tarea lumii pentru dragostea lui Hristos, nu va 
învia niciodată Dragostea lui Dumnezeu înlă- 
untrul său, nu-L va întâlni niciodată pe Hristos 
cel Înviat. 


Căutând sinele nostru pierdut 


7, Moti, femei foarte de dimineață 
au mers la mormântul lui Hristos ca să 
ungă trupul Lui cu aromate, deși existau două 
dificultăți de netrecut (v. Marcu 15, 43 - 16, 8). Pe 
de-o parte, faptul că mormântul avea o piatră 
mare în față şi nu putea fi mișcată ca să intre, pe 
de alta, exista și frica de iudei, care i-a făcut pe 
ucenicii bărbaţi să se zăvorască în casă și să nu 
poată să se arate. 

Ucenicele, însă, depășesc această frică, depă- 
șesc și impasul pietrei de la mormânt și merg să 
ungă Trupul Domnului cu aromate. Ceea ce le-a 
făcut să depăşească impasul și frica a fost marea 
lor dragoste pentru Hristos. Potrivit cuvântu- 
lui Sfântului loan Theologul „dragostea scoate 
afară frica” (1 loan 4, 18), dragostea alungă frica, 
alungă impasurile, alungă dificultățile. 

Atunci când omul nu are dispoziţie să iu- 
bească în acest înțeles, nu se poate slobozi de 
frici. Sau mai curând fricile, nesiguranţele și pri- 
mejduirea pe care le presupune o relație conduc 
la infirmitatea de a-l iubi pe celălalt om. 

În viaţa duhovnicească premisa necesară 
este ca omul să aibă ca dispoziţie lăuntrică dra- 
gostea pentru Dumnezeu. Însă atâta timp cât 

Dumnezeu nu este pentru noi o realitate vie, 
atâta timp cât omul nu are o dispoziție pentru 
dragoste, pentru adevăr, pentru viață, nu poate 
să devină primitor al darurilor lui Dumnezeu. 
Pentru că într-adevăr, atunci când porneşti pe 
un parcurs duhovnicesc, când porneşti lupta 
lăuntrică în nevoința personală, în căutarea lui 
Dumnezeu, iar înlăuntrul tău există un gol ne- 
sfârșit, o uriașă îndoială, și simţi că rugăciunea 
ta, raportarea ta, merge spre un gol, atunci cu 
adevărat trebuie să existe un cuget „bărbătesc“, 
ca să rabde și să stăruiască omul în căutarea lui 
Dumnezeu „întru rugăciune”. 

Frica de faptul că această luptă este un lucru 
pierdut, impasul că nu este cu putință ca Dum- 
nezeu să se descopere în inima noastră, aceas- 
tă deznădejde ne conduce la tăgăduirea relației 
personale cu Dumnezeu. Ne conduce la akedie, 
la trândăvie, la indiferenţă și lenevie duhovni- 
cească, şi atunci ne tăiem orice nădejde de mân- 
tuire și orice posibilitate de relație cu Dumnezeu. 

Cugetul, atunci este „bărbătesc“, când omul, 
deși posedă aceste date, adică conștiința căderii 
sale personale și a patimilor sale, față de care 
este dependent, iar pe de altă parte a tăgăduirii 
care există înlăuntrul său, a acelui „cum este cu 
putință ca Dumnezeu să se descopere în viața 
mea și să-mi devină bucurie, dacă acestea sunt 
datele mele?”, continuă şi stăruie în parcursul 
său duhovnicesc. lar în paralel, în ciuda totalei 

sugestii a lumii care vorbeşte despre imposibi- 
litatea întâlnirii cu Dumnezeu, dacă omul conti- 
nuă să stăruiască și să-L caute, aceasta înseamnă 
că acest om are înlăuntrul său drept criteriu dra- 
gostea. Numai dragostea pentru adevăr, pen- 
tru viață, poate să-ți incite acea dispoziţie de a 
depăși aceste dificultăți. 

Așadar, în acest înțeles niciun sistem religios, 
cu oricâte amenințări cu iadul ne-ar constrânge, 
nu poate să ne constrângă să activăm în mod per- 
sonal această dispoziţie a căutării lui Dumnezeu. 

Același lucru se întâmplă și în relațiile uma- 
ne interpersonale. Ceea ce-l împiedică pe om 
să-l iubească și să-l cunoască pe celălalt este fri- 
ca. Este nesiguranța că poate să devină ușor de 
cucerit într-o relație și ușor de exploatat. Această 
primejduire pe care o ascunde dragostea într-o 
relație este aceea care-l face pe om să-și spriji- 
ne relația pe logica lui, pe dreptatea lui şi nu pe 
dispoziţia lăuntrică a inimii. 

Însă, chiar dacă dispoziţia lăuntrică a inimii 
este pozitivă, omul nu ştie cum s-o administreze. 
Deoarece poate să pornească cu bune dispoziţii, 
însă la un moment dat să simtă că nu primește 
ceea ce așteaptă, sau că dăruiește mai mult decât 
acele lucruri pe care le primeşte și începe să in- 
tre într-un proces de percepţie lumească asupra 
lucrurilor; un raționalism al dreptăţii, potrivit 
căruia el dorește — după cum și spune — să așeze 
lucrurile la locul lor. Astfel el intră într-un pro- 

ces de rivalitate și conflictual cu omul la care se 
raportează. 

Nu poate să-l iubească pe om dacă este suspi- 
cios și nesigur. Din momentul în care te poți teme 
de omul tău că poate să te înșele, să te exploate- 
ze, să te batjocorească și să nu-ți dea ceea ce dai 
tu, este cu neputinţă să-l iubeşti. Se poate să spui 
„dar eu posed elemente și indicii și dovezi că nu 
mă iubeşti”. Însă şi tu, care porneşti cu această 
suspiciune, eşti chiar mai rău decât acela. Pentru 
că tu nu creezi acea temelie, astfel încât celălalt să 
se simtă confortabil lângă tine ca să ţi se deschidă. 

Prin urmare, această poveste că „eu dau mai 
mult decât primesc” ascunde altceva mai adânc. 
Ascunde faptul că nu suntem pregătiţi să iubim 
cu adevărat, în chip jertfelnic, răstignindu-ne. Și 
nu numai că nu suntem pregătiţi, nici măcar nu 
putem, suntem incapabili. Din ce motiv? Deoa- 
rece, ca să ai puterea de a iubi, trebuie să ştii ce 
înseamnă să iubeşti. Înseamnă că-l cunosc pe ce- 
lălalt și combat poveştile închipuite. Omul, însă, 
numeşte dragoste echilibrarea unei relații sau 
analiza ei, pentru ca astfel să poată fi înțelese ac- 
țiunile celuilalt om. 

Aceasta nu este nici cunoaştere, nici dragoste. 
Este o strădanie ostenitoare a omului ca să poată 
coexista împreună cu celălalt, nu însă ca să-l iu- 
bească. Însă iubirea depășește hotarele unei sim- 
ple coexistențe. Nu pot să iubesc, așadar să scap 
de nesiguranța mea, dacă nu mi-am aflat valoarea 

mea “personală. Omul care nu-și cunoaște valoa- 
rea (vrednicia) pe care o posedă înlăuntrul său, 
pe care i-a dat-o Dumnezeu și nu este bănuitor 
asupra evenimentelor vieții, asupra evenimentu- 
lui existenței sale, omul care nu s-a cufundat în 
adâncul existenţei sale și nu a găsit ceva puternic 
înlăuntrul său care să-l facă să merite să trăiască, 
nu poate să iubească. lar acest complex de infe- 
rioritate al lui, această lipsă a lui, această incapa- 
citate a lui îl face să-și caute un alibi, o scuză. lar 
alibiul este faptul că „celălalt nu se poartă frumos 
cu mine, nu se poartă aşa cum mă port eu cu el”. 

Prin urmare, întreaga poveste, întreaga lup- 
tă se dă înlăuntrul nostru. Acolo se află într-o 
mai mare măsură temelia și apoi în afară, în re- 
laţia cu omul nostru. Însă atunci când avem o 
trândăvie existenţială (akedia), ne îngreunăm că 
trăim și nu ne bucurăm, din această pricină când 
nu căutăm înlăuntrul nostru faptele urâte, când 
nu îndrăznim să le căutăm, atunci epuizăm toată 
această boală în pretenţiile legate de comuniu- 
nea interpersonală. lar rezultatul este conflictul 
continuu și continua singurătate. 

Prin urmare, întreaga poveste se realizează 
în inima noastră. Cum putem să ne regăsim pe 
noi înșine, pe sinele nostru pierdut? Pe acel sine 
pe care-l dorește Dumnezeu și care are valoa- 
re veșnică? Căutarea sinelui nostru este lupta 
noastră; acea luptă de a găsi ceva frumos înlă- 
untrul nostru ca să ne minunăm de sinele nos- 

tru și să-l iubim pentru că ni l-a dăruit Dum- 
nezeu. Dacă nu ducem această luptă și dacă 
nu vedem că avem premisele potrivite pentru 
smerenie și pentru răbdare și pentru nevoinţă şi 
pentru înfrânare și pentru rugăciune și dacă nu 
vom găsi toate aceste uriașe posibilități pe care 
le avem înlăuntrul nostru, astfel încât să se lege 
provizoratul și efemerul nostru de veșnicie, nu 
putem să facem nimic. 

Noi suntem izolați în efemer, în trecător, 
și toate gândurile noastre acolo se epuizează. 
Atunci, însă, toate energiile noastre vor fi stri- 
căcioase, iar dragostea noastră mincinoasă. E 
foarte posibil să existe clipe de mulțumire și en- 
tuziasm, dar nu vor avea acea profunzime care 
să ne facă să putem să răbdăm și nedreptatea, 
ba chiar să putem să preschimbăm nedreptatea 
în binecuvântare. Aceasta are de-a face cu o altă 
căutare personală a contactului cu sinele nostru, 
adică a legăturii trecătorului cu veşnicia. Acolo 
se află întreaga poveste. 

Cugetul bărbătesc este acesta: să mă conving 
pe mine însumi să înțeleg că viața mea nu este 
reprezentată de temporar, de trecător, și să leg 
efemerul cu veșnicia. Ştiţi de ce cuget bărbătesc 
este nevoie ca să înțeleg că viața mea este etapa 
pregătitoare a veșniciei? Şi să mă lupt ca să pri- 
mesc aceasta, să o trăiesc, să devină experienţa 
mea personală. lar toate lucrările mele să devină 
proiecții în veșnicie. 

Ce înseamnă ca toate lucrările (energiile) 
mele să fie proiectate în veșnicie? Să explicăm 
puţin acest lucru. Creştinul se nevoiește pen- 
tru Rai, adică leagă particularul cu întregul, 
cu veşnicia. Lucrările sale sunt proiectate în 
veşnicie, adică lucrările sale au valoare veşnică. 

Dacă omul conștientizează aceasta în sufle- 
tul său și se iubește în acest sens pe sine însuși, 
dacă înțelege valoarea pe care o are, atunci nu se 
concentrează pe un înţeles îngust de dreptate, ci 
dobândește o sensibilitate existenţială și asumă 
în mod pozitiv în inima lui orice lucrare a aproa- 
pelui său. Care este înrâurirea din inima lui? Nu 
una intelectuală, „s-a purtat frumos față de mine 
şi mă bucur pentru aceasta”. Sensibilitatea este 
cum se poate ca din aceste lucrări să descopere 
dragostea. Chiar şi din cele negative, din lucrări- 
Je negative să-L descopere pe Hristos. Prin toate 
aceste lucrări să fie oferite motivele să se unească 
mai profund cu omul său. Şi prin greşeli și prin 
nedreptăți. 

Dacă, însă, sunt un om efemer, al temporali- 
tății trecătoare, stricăcios, mă voi gândi la ce mi-a 
făcut acela ieri, ce mi-a făcut alaltăieri şi altele 
asemenea. Omul intră în acest proces în care se 
teme, așadar, să nu fie nedreptăţit de celălalt, și 
astfel clocește întru sine lașitatea. Acest proces îl 
face să fie un om nenorocit. Însă el este nenorocit 
deoarece nu este împreună-legat cu veşnicia şi 
cu Hristos. 


Măsurând propășirea 


noastră duhovnicească 


ID5a Învierea Domnului nostru, Biseri- 
ca pomeneşte evenimentul vindecării 
paraliticului (v. loan 5, 1-15), care era bolnav de 
treizeci de ani. Aici se descoperă Hristos şi ca tă- 
măduitor al bolii trupești, al bolii paraliziei. 

În pericopa evanghelică se menționează că 
în lerusalim se afla colimvitra (scăldătoarea) Si- 
loamului, în care, din vreme în vreme, se pogora 
un înger, tulbura apa, și cel ce apuca să intre pri- 
mul în scăldătoare se vindeca. 

Exista, se spune în această pericopă, un om 
paralizat de treizeci și opt de ani, în faţa colimvi- 
trei, dar, din pricina paraliziei sale, a neputinței 
lui de a se arunca primul în scăldătoare, nu se 
vindecase. Domnul se apropie de el, îl întreabă 
dacă vrea să se facă bine și de ce nu s-a vindecat, 
de vreme ce se afla de atâţia ani în fața colimvi- 
trei, iar acela îi răspunde: „Nu am om”. 

Două puncte pot fi consemnate aici. 

În primul rând, Domnul îl întreabă dacă vrea 
să se facă bine. Priviţi cinstirea pe care o acordă 
libertăţii lui! Aceasta putem şi noi s-o avem drept 
principiu, ca mod de viaţă față de aproapele nostru. 

Să întrebăm despre acel „vreau“ al lor. De obi- 
cei noi suntem concentrați pe eul nostru într-un 
mod iubitor de sine și bolnav cu o anumită 
insistență pe propriul nostru „vreau“, pe propri- 
ile noastre dorințe, și nu intrăm în procesul de a 
examina realitatea altui om, a altei persoane. Să 
cercetăm dispoziția propriei lui libertăți. 

Dacă cinsteam libertatea celuilalt, a aproa- 
pelui nostru, și ne străduiam să o înțelegem în- 
trebând despre acel „vreau“ al lui, lucrurile ar fi 
fost probabil foarte diferite în viața noastră. Fap- 
tul de a căuta acel „vreau” al celuilalt consti- 
tuie cinstire faţă de libertatea lui, cinstire față 
de persoana lui, reprezintă nobleţe sufletească; 
posibilitatea înțelegerii și posibilitatea relaţiei. 
Ce întrebare nobilă! „Vrei?”. Să-l întrebăm pe ce- 
lălalt om dacă „vrea“ el, să-l înțelegem, așadar. 

Noi trăim, însă, într-o anumită grabă, într-o 
anumită tensiune. În esenţă, trăim boala iubirii 
noastre de sine (a filavtiei noastre), a insistenţei 
asupra propriilor noastre așteptări și dorințe și-l 
ignorăm pe celălalt om. Însă, faptul de a-l igno- 
ra pe celălalt dovedește foarte adânca noastră 
cădere. 

Al doilea element este acela despre care îl 
întreabă Domnul pe paralitic, anume dacă are 
om, iar acela îi răspunde că nu are. 

În principiu, adresându-se în mod retoric, 
imnografia Bisericii ne spune: „Cum spui că nu 
ai om? Pentru tine Eu am devenit om”. 

Așadar, Hristos este omul nostru! Prietenul 
nostru personal” este propriul nostru om, astfel 
încât să nu mai putem spune că nu avem om. 
„Pentru tine m-am făcut om și tu spui că nu ai 
om?”. Aceasta este poziția imnografiei noastre. 

Așadar, Domnul, după ce l-a vindecat pe 
paralitic spunându-i: „Scoală-te, ia-ți patul tău și 
umblă”, la sfârșit i-a zis: „De acum înainte să nu 
mai păcătuieşti, ca să nu-ţi fie ceva mai rău”. Şi se 
poate întreba cineva ce păcat a făcut paraliticul? 
Există o legătură între boala trupească și păcat? 
Sigur că da. Nu se leagă de multe ori boala tru- 
pească cu angoasa, care este rezultatul puținei 
credințe, sau cu conflictele interioare, care sunt 
rezultatul absenței orientării existenţiale? Putem 
analiza foarte multe situații de acest fel. 

Toate sunt legate împreună. Păcatul nu 
este despărțit de ipostasul biologico-somatic 
al omului. Așa cum păcatul strică sufletul omu- 
lui, tot așa strică și trupul acestuia. Multe boli 
trupești sunt rezultatul iubirii noastre egoiste de 
sine (a filavtiei), a lăcomiei noastre și a egocen- 
trismului nostru. 

=“ Domnul, aşadar, îi spune paraliticului: 
„lată că te-ai făcut sănătos. De-acum să nu mai 
păcătuiești ca să nu-ți fie ceva mai rău”. Dar care 
a fost păcatul paraliticului? Păcatul lui, și aici se 
află cel mai important element al Evangheliei de 
astăzi, este ceea ce a mărturisit paraliticul: „Nu 
am om '. Acesta este păcatul lui, că nu a avut om. 

Noi obișnuim să privim lucrurile cu totul exte- 
rior. Considerăm că de vreme ce un om a fost 
părăsit de către toţi, sunt vinovaţi aceia care l-au 
părăsit Se poate, cu siguranţă, să se întâmple și 
aceasta și să treacă omul printr-o perioadă de is- 
pită, printr-o stare necesară pentru creşterea lui 
duhovnicească, drept pentru care el se smerește 
în acest mod. Însă de cele mai mult ori singu- 
rătatea noastră este rezultatul propriei noastre 
căderi și stricăciuni. Cum se întâmplă aceasta? 
Acel „nu am om” este păcatul. 

În Biserica Ortodoxă monahul, care este sin- 
gur Şi se retrage, exprimă dimensiunea unei alte 
singurătăți. Monahul este „cel ce este despărțit 
de toți și unit cu toți”. Este acela care s-a despărțit 
de toți pentru a se uni cu toți. Este acela care s-a 
despărțit de toți din dragoste pentru toți, pentru 
întreaga lume. Aceasta este ceva cu totul diferit. 

Există însă şi o singurătate şi o solitudine a 
omului care este rezultatul iubirii egoiste de sine, 
a ciudățeniei sale, a vieţii trăite după propria lui 
părere și a resentimentelor sale. De multe ori ci- 
neva se desparte de toți ceilalți pentru că se sim- 
te ofensat și, disprețuindu-i, vrea să-i rănească. 
Un oarecare om simte că nu a izbutit să ducă la 
bun sfârșit încredințarea celorlalți asupra valorii 
lui personale și ține ranchiună și se retrage. Un 
alt om dorește ca toți ceilalți să se preocupe de el 
și, întrucât nu reușește așa ceva, devine obositor 
cu sâcâiala lui, și astfel se îndepărtează toţi de el. 

Singurătatea noastră, prin urmare, care poa- 
te să ia forma nu doar a distanţării trupești, ci în 
principal a distanţării lăuntrice, este o formă de 
nemulțumire a omului, a amărăciunii și a neca- 
zului pe care-l exprimă, că toţi oamenii l-au pă- 
răsit, pentru că omul nu are noblețea smereniei 
și a pocăinței. 

Paraliticul trăia în această stare a singurătăţii 
sale, a nesociabilităţii sale. O expresie psihologi- 
că a căderii noastre este nesociabilitatea noastră, 
infirmitatea noastră de a comunica, de a ne re- 
concilia şi de a dialoga cu celălalt om. 

Această nenorocire lăuntrică de a nu putea 
să mă simt confortabil și să-i fac şi pe ceilalți să 
se simtă confortabil împreună cu mine este o sta- 
re de cădere. Chiar dacă aș fi pe deasupra și un 
om „religios” şi de obicei este paradoxal că oa- 
menii care au mari dificultăți să se înțeleagă cu 
un alt om sunt tocmai oamenii „religioşi“! Pen- 
tru că religiozitatea noastră reprezintă strădania 
satisfacerii și a încredinţării egoiste de valoarea 
noastră personală. În ce mod? De vreme ce am 
dat greș cu lumea, voi găsi pe cineva care nu va 
putea să mă verifice dacă sunt bine sau nu, iar 
acesta este Dumnezeu; cel care nu grăieşte şi nici 
nu-l vorbesc în chip limpede, şi astfel prin ideea 
mea și prin închipuirea mea am un Dumnezeu 
Atotputernic, care necontenit mă asigură şi îmi 
certifică valoarea mea personală. 

Astfel omul se asprește lăuntric și spune că 
el nu are niciun fel de treabă cu cei lumești și 
se închide în bisericuţa lui. Chiar și în biserică 
când merge, este deranjat de prezenţa celorlalți 
oameni pentru că — vezi Doamne! — îi ofensează 
evlavia şi sfințenia lui în timpul slujbelor, pentru 
că-l tulbură cu starea lor. 

Această greutate de a fi liberi, degajaţi față 
de alți oameni, de a fi mai puţin critici, această 
greutate a noastră de a ierta, această pretenţie a 
noastră de a fi nemulțumiți și de a ne plânge con- 
tinuu, ignorând acel „vreau“ al celorlalți oameni 
şi de a urmări continuu să ne cinstească și să se 
minuneze de noi sunt stări de păcat care se nasc 
sau certifică singurătatea noastră. Singurătatea, 
nu ca alegere pentru a merge mult mai aproape 
de Dumnezeu și de a-l iubi mai mult pe aproa- 
pele nostru, ci ca stare de păcat şi de cădere. 

Așa că gradul sporirii noastre duhovnicești, 
gradul pocăinței noastre se judecă din faptul 
dacă putem cu aceeași lejeritate să trăim cu toți 
oamenii, bisericești sau nu, creștini și dușmani 
ai lui Hristos, lejeritatea de a trăi cu toți oa- 
menii. Omul suspicios nu a intrat în proce- 
sul de pocăință. Omul iertării, îngăduinței și 
al înțelegerii este omul lui Hristos, dar se și 
pocăiește necontenit. Dumnezeu va vedea ini- 
ma noastră. 

Inima omului se judecă cu această măsură. 
Cu această măsură a simplităţii, a sincerității, 

a lipsei de griji. Este cu totul de neînțeles ca 
să existe un creştin care să aibă dificultăţi în a 
coexista cu alți oameni, să-l macine gândurile, 
„cum m-a văzut, cum m-a privit, ce a gândit 
despre mine, cum să mă port cu el”. Printre alte- 
le putem ca seara să facem o sută de metanii, să 
mâncăm fără untdelemn şi să venim la biserică 
de cinci ori pe săptămână și să ne împărtășim! 
Unde este însă Hristos? 

Chiar și aceste împărtășiri ale noastre sunt 
făcute ca să se întărească egoismul nostru religi- 
os, ca să ni se satisfacă narcisismul nostru. Întru- 
cât nu am reușit s-o scoatem la capăt cu lumea, 
ne străduim să ducem lucrurile la bun sfârşit în 
Biserică și cu Dumnezeu, pentru că Dumnezeu 
nu este un alt om viu ca să ne controleze, să ne ju- 
dece și să ne rănească egoismul. Omul se aranjea- 
ză spunând că „eu nu ies în oraș serile, stau și-mi 
fac rugăciunile cu metanierul”, şi spune aceasta 
deoarece a eșuat în relațiile lui sociale și nu mai 
suportă să conviețuiască împreună cu oamenii! 

Așadar, această realitate lăuntrică a noas- 
tră este o stare a căderii noastre, însă acesta 
este şi criteriul mântuirii noastre pentru că din 
cunoașterea de sine se naște unitatea. Prin urma- 
re, ar trebui să depășim Bano liiile îndoielnice de 
nesociabilitate. 

Cum se sparge, cum se fracturează unitatea 
noastră? Prin aceste gânduri prostești, prin aceas- 
tă nemulțumire și prin aceste reproşuri pe care ni 

le dorim ca să ne simţim bine cu „eul” nostru, ca 
să aflăm greșeala la alt om, așadar, criticându-l. 

Lucrurile sunt însă cu totul diferite. Omul 
care nu este suspicios, care are simplitatea ier- 
tării și a iîngăduinţei, care-și uită cu detașare 
(cu relaxare, lipsă de griji) nemulțumirile sale și 
greşelile pe care le-au făcut alții față de el, este 
criteriul propășirii duhovnicești a omului. 

Cineva întreabă: „Cum să fiu cu ceilalţi oa- 
meni?”. Poziţia duhovnicească este aceasta: cu 
simplitate și cu o atitudine firească, într-un mod 
simplu şi neprefăcut, fără al doilea şi al treilea 
gând să ne apropiem cu vedere curată și cu auz 
curat de aproapele nostru. 


Păcatul și singurătatea 


stăzi, în pericopa noastră evanghelică 

(v. loan 5, 1-15) se pomenește despre 
vindecarea paraliticului. Domnul nostru vinde- 
că această boala trupească veche de mulți ani a 
unui om răbdător. 

Există această obișnuită concepție a noas- 
tră că Dumnezeu există ca să facă minuni, ca să 
respingă lucrurile negative pe care le avem în 
viața noastră, sau pentru a conduce viața noas- 
tră așa cum am dori noi. Însă, atunci se ivește 
o întrebare: Dăm întâietate vieții noastre sau lui 
Dumnezeu? Noi socotim, și aceasta este o atitu- 
dine greșită în interiorul Bisericii, că existăm, ne 
mișcăm și trăim pentru ca Dumnezeu să slujeas- 
că nevoilor noastre. Chiar și participarea noastră 
la Sfintele Taine, și în special la aceea a Spove- 
daniei, a Pocăinţei, în acest sens este. Această 
Taină există nu atât pentru că avem drept centru 
al vieții noastre pe Dumnezeu, cât pentru că noi 
credem că Dumnezeu va sluji mai bine interese- 
lor noastre. 

Prin urmare, drept centru este așezată viața 
noastră, iar nu Dumnezeu. Chiar și nevoinţa 
noastră și lupta duhovnicească pe care o facem, 
nu se face pentru că așteptăm prin intermediul 

unei căutări simţirea lui Dumnezeu, ci pentru că 
noi căutăm un mod și o cale a dreptății noastre. 
Așadar, din perspectiva acestei accepțiuni 
omul nu poate intra pe calea lui Hristos. Suntem 
datori ca peste toate să ne lămurim în noi înșine 
dacă suntem pregătiți, să presupunem aceasta 
înainte de toate, să ne tăgăduim anumite drepturi 
care ni se par importante pentru noi, pentru dra- 
gostea lui Hristos, pentru căutarea lui Dumnezeu. 
Trebuie să ne întrebăm mai profund pe noi înșine 
cine este centrul? Viaţa noastră sau Hristos? De 
aici s-ar putea limpezi toată chestiunea. 
Deoarece se poate ca aparent să păşim pe ca- 
lea unei vieți duhovnicești, să fim exigenţi păs- 
trători ai rânduielilor bisericești, dar fundamen- 
tul strădaniei noastre, al luptei noastre, să fie 
propriul nostru eu. Acesta este și motivul pentru 
care obișnuim să ni-L închipuim pe Dumnezeu 
ca pe un mag, care dintr-odată ne va schimba 
viața şi ni se vor rezolva toate problemele. 
Astfel, noi primim simptomele păcatelor 
noastre și în principal pe acela al iubirii egois- 
te de sine (filavtia), care s-a cronicizat înlăuntrul 
nostru și a devenit o stare concrescută, dar și stări 
psihopatologice, precum o apatie, o senzaţie de 
tristețe, o melancolie, și chiar o greutate apăsă- 
toare asupra sinelui nostru. Cu toate acestea, 
cârtim împotriva lui Dumnezeu că nu răspun- 
de la cererile noastre și ne întrebăm unde este 
atotputernicia Lui, dacă nu poate să ne schimbe 

atmosfera lăuntrică, iar întunericul să-l facă lu- 
mină pentru noi. 

Însă aceasta arată în mod limpede că drept 
centru al vieții noastre nu am ales să fie căutarea, 
ci comoditatea proprie. Nu căutarea lui Dumne- 
zeu, ci dreptatea eului nostru. Rugăciunea noas- 
tră de multe ori este o abordare manipulatoare a 
lui Dumnezeu, ca să ne slujim pe noi înșine. 

Așadar, în acest sens este greu de înţeles ati- 
tudinea de astăzi a lui Hristos în fața paraliticu- 
lui, când îl întreabă dacă vrea să se facă bine. Ce 
altceva ar fi vrut să se facă paraliticul dacă nu 
bine, de vreme ce şedea neputincios acolo lângă 
colimvitră? 

Întrebarea este pusă de Hristos pentru a 
merge mai departe. Pentru că tămăduirea, minu- 
nea, nu este o mișcare fără coparticiparea omu- 
lui, fără conștiința omului, fără consimțământul 
libertății omului, fără posibilitatea restaurării 
persoanei și a rațiunii existenței sale. Aceasta 
este distincţia şi aceasta este diferența față de 
„lume“. „Lumea” vrea să-ţi facă viaţa ușoară 
fără conştientizarea existenţei tale, fără schimba- 
rea stării vieţii tale. Astfel ea îţi schimbă lucrurile 
și îți face viața pur și simplu... ușoară. 

Însă pentru Domnul nostru există anumite 
premise, deoarece fundamentul vieţii, nașterea 
vieții, izvorăște din Cruce, izvorăște din jertfă. 
Adică este un proces al iubirii. Și Domnul nostru 
ne întreabă ca să vadă unde se află problema. 

Pentru că de multe ori boala trupească - fiind 
omul o unitate întreagă și nedespărțită — se co- 
relează și cu stările duhovnicești și cu bolile 
sufletești. Pricinile pot fi multiple. 

Așadar, Domnul întreabă astfel, pentru ca 
paraliticul însuși să-l spună: „Vreau să mă fac 
bine, dar nu am om. Sunt de treizeci și opt de 
ani aici și nu am om”. Pentru a ajunge astfel la 
pricina problemei. 

Nu poate omul să se tămăduiască dacă nu 
se va afla rațiunea, motivul, pricina. Dar nici nu 
poate să aibă o relaţie vie cu Dumnezeu, dacă 
relaţia lui se epuizează în rânduielile bisericești 
formale și nu a aflat rațiunea sa lăuntrică, 
rațiunea existenței sale. Dacă nu a găsit pricina 
și motivul ca să se apropie de Dumnezeu, sau 
fie numai să-și dovedească lui însuși că merită 
să trăiască, că merită să se bucure, că merită să 
nădăjduiască. 

Hristos găsește pricina bolii paraliticului, 
iar pricina este aceea că este singur. Aşadar, 
singurătatea este printre principalele semne ale 
păcatului. 

Dar, va spune cineva, pe acesta l-au lăsat 
sigur și tot el este de vină? Ne-am obișnuit să 
considerăm păcat numai părăsirea oamenilor și 
că păcatul îl poartă aceia care părăsesc. Dar și 
acela care este părăsit este de multe ori pricina 
părăsirii, prin ciudăţenia caracterului său și prin 
viețuirea după capul lui. 

Este păcat să ne dorim ca toți oamenii să se 
ocupe de noi și să ne facă să fim centrul existenței 
lor. Pentru că ce se întâmplă prin aceasta? Sunt 
respinși oamenii, sunt îndepărtați oamenii. Însă, 
atunci când te apropii de un om smerit, oricât 
de suferind ar fi, te bucuri, te foloseşti că te afli 
lângă el și nu mai vrei să te dezlipeşti de el. În 
vreme ce, dacă găsești un om îngâmfat, un câr- 
titor, care necontenit își prezintă nefericirea lui, 
la sfârșit vrei să pleci la zeci de kilometri depar- 
te de el. De ce-ţi apare această stare? Pentru că 
propria lui stare este una nesociabilă. El vrea să 
se apropie de alții cu propria lui măsură, cu pro- 
priile lui clauze, potrivit cărora își dorește să se 
îndreptățească. Prin urmare, problema noastră 
este îndreptățirea vieţii noastre. 

Astfel, păcatul paraliticului a fost singurăta- 
tea lui, faptul că nu putea să atragă oameni lângă 
el. Nu avea acea calitate a vieţii, astfel încât să 
se bucure oamenii să fie lângă el. Dovada stării 
noastre duhovnicești în Hristos este atunci când 
ne bucurăm să ne apropiem anumiţi oameni. 
Așa cum este cel smerit, pentru care toți se bucu- 
ră să fie împreună cu el. Așadar, în acest înțeles 
singurătatea este simptomul păcatului. 

De multe ori în nenorocirea noastră şi în 
egoismul nostru și fiind vorba să ne simțim 
îndreptățiți, „jucăm rolul” nefericitului, ca să 
ne arătăm amărâți, ca să arătăm că suntem 
nedreptăţiți de întreaga lume. Și în acest mod să 


Păcatul și singurătatea 51 


simţim o asigurare emoţională și o îndreptăţire 
emoțională. Şi-i provocăm pe oameni să ne 
nedreptățească pentru că oarecum nu am reușit 
într-un alt mod să dominăm peste alţii și astfel 
să ne bucurăm. Noi suntem cei nedreptăţiți, dar 
justificați. Aceasta este o abordare bolnavă. 

Spunem de asemenea: „Cu acesta pot, cu al- 
tul nu pot”. Ce înseamnă „cu unul pot şi cu altul 
nu pot?”. Poţi oare să fii diferit? Foarte frumos! 
Dacă te-ar așeza Dumnezeu în Rai împreună cu 
el ai putea? Raiul ți-ar deveni iad. Aceasta este 
problema. 

Omul mântuit, adică acela care se bucură de 
dragostea lui Dumnezeu și prăznuiește, nu-și 
pierde bucuria lui, nu este ofensată bucuria lui 
de prezența altora. Celor păcătoşi li se întâm- 
plă acest lucru. Dacă tu zici „nu-l pot neferi- 
ci pe acest om, îmi este neplăcută prezenţa lui, 
nu-l sufăr pentru că emană o energie negativă”, 
tu ești păcătosul. Pentru că Raiul tău este fals, 
este unul psihologic și este atacat de dispoziţiile 
celorlalți oameni. 

Aceasta înseamnă că voi fi robul altora? Cu 
siguranţă că nu. Vei fi stăpân. Eşti vrednic să fii. 
Ceea ce ești vei fi. Nu se va schimba viața ta pen- 
tru că așa o vrea celălalt, dar nu se va schimba 
nici bucuria ta pentru că altul se poartă cu tine 
altfel decât ai fi dorit tu. 

Aceasta este măsura deosebirii (a distincţiei). 
Suntem datori să avem adevărul nostru, auten- 

ticitatea noastră, fără să atacăm, să ofensăm 
prezenţa unui alt om. Vom găsi un alt mod al 
abordării lui, al apropierii de el, potrivit dragos- 
tei pentru Hristos, nu pentru a-i ţine o predică, 
nu ca să ne arătăm mai buni decât el, nu pentru 
a-i face poftele, ci pentru că așa trăiește inima 
noastră. Sau există Hristos înlăuntrul nostru şi 
este așteptarea și universalitatea acceptării şi a 
dragostei, sau este o stare a noastră proprie, prin 
care ne străduim să facem ceva cu ticăloșia noas- 
tră de zi cu zi și să ne îndreptățim pe noi înșine. 

Nu există gândire mai bolnavă decât acest 
„cu altul nu pot”. Şi pentru ce este o gândire 
bolnavă? Pentru că se pierde unitatea. Ce în- 
seamnă că altul îţi strică viața? Dar stricat ești tu 
însuți! Pentru ce stai și te ticăloșeşti cu două-trei 
lucrușoare care ţi s-au întâmplat în viaţă și le ţii 
zece ani în mintea ta şi în inima ta? Acesta este 
Raiul? Aceasta este o imensă neghiobie, deoare- 
ce nici de Hristos nu suntem lăudațţi, dar ne pri- 
copsim și cu dezechilibre psihologice. 

Drept pentru care acest „nu-l pot suferi 
pe altul, s-a purtat cu mine așa și pe dincolo” 
este o dispoziţie potrivnică unirii. Problema nu 
este acest „nu pot cu altul”. Problema este că 
nu-L am pe Hristos înlăuntrul meu și nu pot să 
funcționez. Celălalt este acela care este. Foarte 
bine! Nu am să mă schimb eu? Voi fi acela care 
sunt? Voi accepta că celălalt este diferit? Dar nu 
va fi ofensată bucuria mea pentru că celălalt nu 

se poartă cu mine aşa cum aş vrea eu? Comple- 
Xxul meu de inferioritate este acela care mă con- 
duce la aceste gânduri. 

Așadar, cum de este cu putinţă ca să am 
părtășie cu altul cu al meu complex de inferiori- 
tate, cu lipsa de bucurie dinlăuntrul meu, cu lip- 
sa de dragoste, cu neputința mea? Cum este cu 
putinţă să se întâmple o minune înlăuntrul meu? 
Paraliticului, pentru ca Domnul să-i tămăduias- 
că paralizia, i-a înfățișat problema lui, adevăra- 
ta pricină, care era starea lui lăuntrică, faptul că 
nu-i acceptă pe ceilalți. În noi, însă, cum se poa- 
te întâmpla această minune şi să vedem lumina 
lui Dumnezeu, deși suntem cuprinși, legați de 
această boală lăuntrică? Se poate face ceva? 

Mai întâi de toate, ceva ar trebui să schim- 
băm înlăuntrul nostru, să lucrăm aici, în inima 
noastră. Şi atitudinea fundamentală a schimbării 
în mod practic este că „pot să fiu împreună cu 
toți”. Nu pot fi de acord cu toţi. În mod sigur. 
Poate că nu pot deveni prietenii mei, dar pot 
să fiu cu toți. Adică nu mă privează de bucuria 
mea prin prezenţa lor. Dacă mă privează de ea, 
atunci deja sunt un păcătos, iar lucrarea trebuie 
să aibă loc înlăuntrul meu. 


Suntem vrednici de Rai 


A 
|* pericopa evanghelică de astăzi predomi- 


| nă întâlnirea dintre Hristos și femeia sa- 
marineancă (v. loan 4, 5-42). Noi vedem aici, din 
dialogul pe care l-a avut aceasta cu Hristos, că 
este evidențiată căutarea ei duhovnicească. lar 
Domnul nostru, văzând dispoziţia ei, încearcă 
să-i dea posibilitățile necesare pentru a înainta 
mai departe. 

Este foarte important, poate cel mai impor- 
tant lucru pentru sufletul omului, căutarea ade- 
vărului. O căutare nu în mod teoretic, ci în mod 
esenţial și profund, acel dor, acea căutare a ade- 
vărului, care cuprinde întregul om până în punc- 
tul de a fi gata să se jertfească pe sine însuși, adică 
voia lui, pe toate, pentru aflarea adevărului. 

Femeia samarineancă pe de-o parte căuta 
adevărul, iar pe de alta trăia în păcat. Se pare că 
păcatul este o stare fiziologică atunci când omul 
nu gustă adevărul. 

Când omul nu gustă adevărul, când nu i s-a 
„descoperit” adevărul, atunci este fiziologic ca 
toată această chemare, tot acest dor pentru ade- 
văr să-l orienteze către păcat. Drept pentru care 
omul sau este indiferent cu privire la adevăr şi 
trăiește în păcat, sau îl caută şi, întrucât nu-i este 

satisfăcută această dorire și nu are odihna lăun- 
trică, este condus spre păcat. 

Când omul nu este indiferent față de 
adevăr, ci și-l dorește cu toate puterile sale, 
sufletești, duhovnicești, dar și trupești, atunci 
acest om, această „persoană“, este pregătită ca 
Dumnezeu să lucreze asupra lui. 

Prin urmare, faptul că rămânem morți lăun- 
tric este pentru că suntem cu totul indiferenți. 
Interesele noastre sunt foarte mici, trecătoare, 
efemere, materiale. 

Pentru ca să poată Dumnezeu să lucreze 
împreună cu noi, trebuie să-i dăm premisele ne- 
cesare. lar premisele sunt ca noi să avem o că- 
utare cu toate puterile noastre. Întreaga noastră 
voinţă, întreaga noastră libertate să fie orientată 
acolo. 

Acesta este și criteriul omului adevărat, al 
omului viu. 

Așadar, în acest caz, Domnul nici vreo pro- 
blemă nu a avut, nici nu l-a împiedicat imora- 
litatea, viața desfrânată a samarinencei. Această 
stare nu constituie o piedică de a lucra asupra 
sufletului nostru, plecând însă de la premisa că 
sufletul nostru caută cu toate puterile sale ade- 
vărul. Păcatul este dovada că omul nu a găsit 
adevărul. 

Astfel, Domnul nostru și femeia samari- 
neancă încep să vorbească despre chestiuni the- 
ologice. Hristos a cunoscut că poate să lumineze 

prielnica ei lume sufletească și duhovnicească și 
începe să se apropie de ea prin întrebări simple 
legate de viaţa de zi cu zi. 

Hristos i-a cerut apă și i-a spus că El poate 
să-i dea apa cea vie. Apa care nu se strică, nu se 
sfârșește, care nu-i creează omului sațiu, care-i 
potoleşte omului setea. Prin acest cuvânt Hristos 
intră într-o lucrare duhovnicească folosind me- 
toda maieutică, fiind vorba să-i ofere acele pre- 
mise, astfel încât ea însăși să spună „vreau ade- 
vărul”. Ea însăși să ajungă la întrebarea: „Care 
este Adevărul? Cine este Adevărul?”. | 

Așadar, Hristos depășește păcatul şi imora- 
litatea ei pentru că privește mai adânc. Mai adânc 
era faptul că păcatul ei nu era un eveniment con- 
crescut și dominant în sufletul ei. La fel se întâm- 
plă atunci când omul ezită neștiind unde se află 
viaţa. Astfel, în mod nevoit caută undeva unde 
să stea. Altceva este însă să păcătuiască omul în 
mod conștient și să spună că „păcatul este viața 
mea” și altceva, întrucât nu a găsit „viața” să se 
străduiască să se prindă de-aici și de-acolo şi ast- 
fel uneori să se aplece spre păcat. 

Hristos a cunoscut această dispoziție a fe- 
meii samarinence și a înaintat mai departe; EI îi 
aprinde acest dor. Dar există și o problemă. „Dar 
de unde să știe”, îşi zice femeia samarineancă, 
„eu îl întreb astfel de lucruri, dar de unde să știe 
viaţa mea?”. Domnul nostru cum încearcă să-i 
dea curaj? Prin faptul de a cere ceva de la ea ast- 

fel încât în continuare să poată și aceea să ceară 
ceva de la El. Îi dă acele premise de a nu se simți 
obligată față de El. Așadar, Hristos creează pre- 
misele unei comunicări libere, astfel încât femeia 
samarineancă să simtă că şi El este obligat față de 
ea. Și aceasta prin faptul de a-i spune ei „dă-Mi 
să beau apă”. Dar și ca să-i dea senzaţia că poate 
să facă ceva bun. 

Ca să poată omul să se apropie de adevă- 
rul pe care-l caută, ca să poată câștiga mântui- 
rea pe care și-o dorește, trebuie să nu-și piardă 
nădejdile sale. Să simtă că este vrednic pentru 
Adevăr, că e vrednic pentru Rai. Așadar, să aibă 
nădejdea, care există împreună cu căutarea. 

Această nădejde este creată de Hristos pen- 
tru a căuta ceva. Eu pot să dau ceva? Dacă pot 
să dau și eu ceva, să ofer ceva important, să dau 
puţină dragoste, prin urmare am o anumită 
vrednicie. Dacă sunt vrednic, pot să mă raportez 
și la chestiuni mai înalte. Hristos creează aceste 
premise, o încurajează, dându-i acestei nădejdi o 
vrednicie personală. 

Așadar, vrei să mântuieşti un alt om care 
trăiește în păcat? Oferă-i un mod de a nădăjdui. 
Ce înseamnă nădejde? Să creadă că poate să facă 
ceva bun și că are ceva bun înlăuntrul său, că o 
oarecare vrednicie are întru sine. Ceva frumos 
posedă omul înlăuntrul său. 

Nu mântuim omul dacă necontenit des- 
coperim răul din lăuntrul lui. Dincolo de rău 

trebuie să descoperim și ce are bun înlăuntrul 
lui astfel încât acest bine să pornească spre mai 
bine. 

Există însă și întrebarea lăuntrică a femeii 
samarinence: „Bine, îmi cere mie Hristos ceva 
important să dau, puţină apă, puţină dragoste, 
pentru că El crede că pot să-i dau dragoste, pen- 
tru că El crede că am o anumită nobleţe înlăun- 
trul meu și o frumuseţe care încă nu s-a pierdut, 
dar și de unde să știe tulburata mea viață?”. 

Hristos ştia viaţa ei, de aceea i-a grăit după 
aceasta: „Cheamă-l pe bărbatul tău”. „Nu am 
bărbat.” „Ştiu, ai avut cinci bărbaţi.” „Prin ur- 
mare, se gândește samarineanca, cunoaște viața 
mea, le ştie pe toate și totuși crede că ceva bun 
pot să fac!”. Şi după ce are loc tot acest dialog, 
Hristos scoate acel dor pe care-l avea în inima 
ei, pe care niciodată nu-l conșştientizase, care nu 
a cutremurat-o niciodată și care a fost și pricina 
care o arunca în păcat. 

Aceasta este ceea ce ne macină pe toți. Cine 
este Adevărul? Nouă nu ni s-a descoperit nicio- 
dată în mod personal, prin trăire. Să lăsăm cu- 
vintele și predicile. Nu ni s-a dat în mod perso- 
nal răspuns la întrebarea: „Cine este Adevărul?” 
și, întrucât niciodată nu ne-a spus Hristos: „Eu 
sunt Adevărul” şi nu ni S-a descoperit, pentru 
aceasta suntem conduși spre păcat. 

Dacă exista această întrebare înlăuntrul nos- 
tru: „Cine este Adevărul?” și dacă aveam această 

descoperire a lui Hristos, „Eu sunt Adevărul” și 
aveam o legătură personală cu EI, ar fi fost alun- 
gată definitiv dinlăuntrul nostru stăpânirea pă- 
catului. Am fi fost incapabili să păcătuim pentru 
că am fi aflat plenitudinea vieții. 

Așadar i se descoperă „Eu sunt Adevărul”. 
El este Mesia pe care-L căuta. Și atunci ce face? 
Le părăsește pe toate, păcatele ei, bărbații ei, și 
devine această sfântă pe care acum o prăznuim, 
Sfânta Fotini samarineanca! 


Hristos îngăduitorul 


A 
n citirea de astăzi din Faptele Apostolilor 


(26, 1-20) se face pomenire de evenimen- 
tul întoarcerii lui Pavel. Pavel a fost prigonitor, 
și Domnul nostru într-un chip minunat îl chea- 
mă ca să vadă Lumina cea adevărată și să devină 
Apostol al neamurilor. 

Pe de altă parte, în Evanghelie îl avem pe 
Hristos care vorbește direct și viu cu femeia sa- 
marineancă (v. loan 4, 5-42), care aparținea unei 
comunități ce nu avea părtășşie cu iudeii, era 
păcătoasă, și prin dialogul cu El, printr-o me- 
todă pedagogică prin care Domnul nostru se 
străduiește să-i restaureze simțirea vredniciei 
ei personale, se întoarce şi ea către Hristos. Și o 
cunoaștem ca muceniță, ea este Marea Muceniţă 
Fotini Samarineanca, cu care a vorbit Domnul. 

Avem așadar un Dumnezeu Care ca un 
cunoscător al inimilor vede adâncul sufletului 
oamenilor, adevărata dispoziție, o cât de mică 
dispoziție şi se străduiește să-l pescuiască pe om, 
fie că este păcătos, fie că este eretic, fie că este 
hulitor, ca un Părinte adevărat, ca un adevărat 
Păstor, să-l aducă la conștiința de sine, să afle 
Lumina cea Adevărată. 

Este important să cunoaştem acest lucru, să-l 
înțelegem, pentru că în mod analog se formează 
și în noi un anumit fel de a fi, un anumit ethos, 
care ethos determină practica noastră cotidiană. 

Atunci când spunem că „suntem ai Bisericii” 
și că este nevoie să protejăm credinţa noastră, 
să-L protejăm pe Dumnezeu, și de aceea trebu- 
ie să mustrăm, să dojenim sau să nu avem ni- 
cio legătură cu ereticii, aceasta nu intră oare în 
contradicţie cu ceea ce a făcut Domnul nostru, 
care a vorbit împreună cu femeia samarinean- 
că, ce era o eretică pentru oamenii religioși ai 
comunităţii iudaice din acea vreme? 

Când spunem „afară cu hulitorii” și când îi 
blestemăm pe potrivnicii lui Dumnezeu cu o în- 
cordare fanatică, aceasta nu intră în contradicţie 
cu Dumnezeu Însuși, Care s-a făcut Lumină 
Apostolului Pavel? Apostolul Pavel ce mergea să 
facă? Mergea să-i ucidă cu pietre pe creştini și, în 
vreme ce se afla pe cale spre Damasc, i s-a arătat 
Domnul, i s-a descoperit pentru ca să-l facă ce? 
Apostolul neamurilor, învățătorul nostru, păsto- 
rul neamurilor. 

Aceasta nu vine în contradicție cu ideile pe 
care le avem noi, creștinii contemporani, oame- 
nii bisericești, când arătăm o atitudine încorda- 
tă și pătimașă impotriva necreştinilor, ca să-L 
apărăm pe Dumnezeu? Nu este o înșelare, nu 
este o minciună, nu este ceva ireconciliabil cu 
Cuvântul lui Dumnezeu? 

Atunci ce este ceea ce se întâmplă înlăuntrul 
nostru? Este un dezechilibru psihologic, prin 
care căutăm într-un oarecare fel îndreptățirea 
noastră, simţirea vredniciei noastre personale, 
combătându-l pe celălalt om. 

Dacă voim să-L apărăm pe Dumnezeu, în- 
trucât este Dumnezeu adevărat, un singur lu- 
cru vrea de la noi: dragoste neclintită. „El vrea 
ca toți oamenii să se mântuiască și la cunoștința 
adevărului să vină.” 

Vrei să fii al lui Dumnezeu? Trebuie să te 
altoiești în acest fel de a fi, în acest ethos, să vrei 
mântuirea întregii lumi. Nu numai a oamenilor 
tăi, ci şi a celor potrivnici lui Dumnezeu, a huli- 
torilor, a ereticilor. Avem o asemenea dispoziție? 
Avem un asemenea ethos? 

Dacă nu avem un asemenea ethos, suntem 
în afara lui Hristos și pătimim. Nu numai că 
suntem departe de Dumnezeu, dar pătimim și 
sufletește. lar în acest mod învigorăm bolile și 
dezechilibrele noastre sufletești. 

Duhul lui Dumnezeu nu vine să-l trăsneas- 
că pe păcătos. Atunci când Apostolul Petru i-a ce- 
rut Domnului să se apere de vrăjmașii săi, când 
i-a cerut să trimită legiuni de îngeri și să-i pună 
pe fugă pe vrăjmași, i-a zis: „Nu ştii care este Du- 
hul lui Dumnezeu? Nu a venit Hristos să judece 
și să osândească, ci să mântuiască lumea”. 

Aceasta ce înseamnă? Noi, cu dezechilibrele 
noastre psihologice, cu pornirile noastre ascun- 

se, ne străduim să folosim atât credinţa, cât și Bi- 
serica, pentru a ne detensiona mânia pe care o 
avem înlăuntrul nostru din diferite motive. Fie 
pentru că avem conflicte psihologice - întrucât 
nu putem să păcătuim „cu lejeritate” — și simțim 
sentimente de vinovăţie, fie întrucât ne simțim 
neliniștiți pentru că am eșuat, de pildă, în viaţa 
noastră personală, sau în familia noastră, cău- 
tăm să devenim apărătorii întregii lumi, să deve- 
nim apărătorii lui Hristos, apărătorii tradițiilor 
noastre și de fapt nu ştim ce facem. Astfel vine 
înlăuntrul nostru împătimirea. Vine furia și se 
pierde pacea lui Dumnezeu din sufletul nostru. 

Măsura, dacă pășim în acord cu voinţa lui 
Dumnezeu, este dacă se menţine înlăuntrul nos- 
tru pacea lui Dumnezeu, dacă se menţine înlă- 
untrul nostru rugăciunea. 

Domnul nostru are vreo problemă? Va păți 
ceva dacă îl vor huli omenii? Dacă noi credem că 
va păţi ceva, atunci suntem necredincioși! Dacă 
noi credem că este jignită Biserica sau Hristos de 
cuvintele, de convingerile oamenilor, fie ei huli- 
tori, atunci nu credem în adevăratul Dumnezeu. 
Credem într-un Dumnezeu al închipuirii noas- 
tre, neputincios, fără tărie, despre care ne temem 
că îl vor pune pe fugă vrăjmașii Lui. 

Ce ascunde această atitudine în profunzi- 
me? Nesiguranța credinței noastre personale. 
Noi suntem puţin credincioși și ne temem că 
alții, cu argumentele lor, sau prin cuvintele lor, 

ne vor răpi credința. Prin urmare, problema este 
a noastră, personală. 

Dacă, așadar, Dumnezeu nu pățește nimic, 
„totuşi, noi vom lăsa așa lucrurile, să-L huleas- 
că?”. Dar acela care hulește este cel bolnav. Și ce 
să-i facem noi bolnavului? Îl vom condamna, sau 
îi vom oferi premisele tămăduirii şi ale terapiei? 

Așadar, care este responsabilitatea noastră? 
Să găsim cuvântul potrivit care să poată să lu- 
creze în chip terapeutic în om. Să găsim modul 
potrivit. Acela care este medicament pentru om 
ca să se trezească în dragostea lui Dumnezeu. 

Altfel noi suntem ceea ce pătimim. Pentru 
că și potrivnicul lui Dumnezeu, care este în afara 
Bisericii, se poate trezi. Însă suntem și noi potriv- 
nici lui Dumnezeu, chiar dacă ne aflăm în Biseri- 
că, întrucât socotim că noi suntem tămăduiţi fără 
să avem dragoste. În acest fel, însă, nu ne vom 
trezi niciodată! Aceasta este problema noastră. 

Dacă nu am dobândit ethosul iubirii de oa- 
meni (al filantropiei), al milosteniei, încât să ne 
rugăm pentru cei păcătoşi, atunci nu suntem 
înlăuntrul iubirii lui Dumnezeu. Și aceasta cui 
se datorează? Faptului că am încetat să avem o 
relaţie personală cu Dumnezeu. Numai în min- 
tea noastră noi avem o relație cu Dumnezeu. 

Discutăm despre Ortodoxie, despre Creşti- 
nism, poate și despre Grecia, le încurcăm pe 
toate într-o harababură intelectuală, dintr-un fel 
de hobby, doar ca să discutăm. Şi este omorâtă 

întru noi înșine simţirea harului și a legăturii vii 
cu Hristos. 

Lipseşte dinlăuntrul nostru dispoziţia de a 
trăi în chip isihast (liniștit), de a veni în contact 
cu propriul nostru sine, de a ne vedea dezastrul 
nostru personal, păcatele noastre, și de a ne în- 
toarce către Hristos cerând mila Lui, dragostea 
Lui. Întrucât noi nu avem experierea iubirii lui 
Dumnezeu producem și în ceilalți oameni un 
ethos corespunzător! Devenim împietriţi cu ini- 
ma, agresivi, nemilostivi. 

Prin urmare de un singur lucru avem ne- 
voie: să ne întoarcem pe un parcurs dinamic în 
principal noi care credem că „suntem ai Bisericii 
și ai lui Dumnezeu”, noi mai întâi să ne pocăim. 
Pentru că noi în mod fundamental avem pro- 
blema de a cere mila lui Dumnezeu. Pentru ca 
Dumnezeu să devină, dincolo de cuvinte şi de 
predici, un eveniment trăit în viața noastră. 

Atunci vom vedea că inima noastră se elibe- 
rează. Atunci nu vom vedea un Dumnezeu săl- 
batic, care trimite uragane şi trăsnete, ci un Dum- 
nezeu care se descoperă ca o adiere de vânt lin, 
ca o răcoare a nobleţei și delicateţei, ca să-l odih- 
nească pe om și ca să-i ofere premisele mântuirii. 

A este duminica orbului, iar Biserica 
oastră face pomenire de evenimentul 
vindecării orbului de către Domnul (Joan 9, 1-38). 
În duminicile anterioare Domnul a fost Tămă- 
duitorul paraliticului, a fost Acela care a tămă- 
duit boala duhovnicească a femeii samarinence, 
a fost Acela care, pogorându-se la necredința 
lui Toma, i-a arătat „locul cuielor”. Astăzi EI îl 
tămăduiește pe orb. 

Aşadar, Hristos cel Înviat îl tămăduiește 
pe omul întreg și bolile trupești, dar și pe cele 
duhovnicești. Nu poate să tămăduiască boala 
trupească, dacă nu o tămăduiește și pe cea du- 
hovnicească. Omul formează o unitate insepara- 
bilă, iar terapia, dacă este cu adevărat terapie, se 
adresează omului întreg. 

În Evanghelia pe care am citit-o astăzi se 
spune că aceasta s-a făcut ca să se arate slava lui 
Dumnezeu. Să se arate slava lui Dumnezeu în- 
seamnă ca Dumnezeu să se descopere omului. 
Aceasta este slava lui Dumnezeu: așadar, pre- 
cum tatăl care iubește vrea ca copilul lui să gă- 
sească lumina, să-și găsească vindecarea, să afle 
adevărul, aşa şi slava lui Dumnezeu este desco- 

perirea Adevărului, adică descoperirea luminii 
lui Dumnezeu în om. 

Aici Hristos se descoperă ca tămăduitor. 
Însă El face ceva care-l scandalizează pe omul 
acelei epoci, care funcţionează după Lege. Hris- 
tos îl tămăduiește pe orb, iar oamenii religioși 
din acea epocă protestează pentru că El încal- 
că legea nelucrării în zi de sâmbătă, deoarece a 
făcut tină, a uns ochii orbului şi l-a trimis să se 
spele la colimvitra Siloamului ca să se vindece. 
Orbul ascultă, și smerenia pe care a avut-o, adică 
să asculte un cuvânt în realitate paradoxal și să-l 
creadă, aceasta este ceva scandalizator. 

Însă tămăduirea omului și mai ales tămădu- 
irea bolilor duhovnicești, descoperirea lui Hris- 
tos, arătarea credinţei vii, depășește scandaliza- 
rea noastră. Pentru că depăşirea scandalizării 
presupune să avem smerenie, iar smerenia pre- 
supune să avem dorire. 

Ce înseamnă însă aceasta? Pentru ca eu să ac- 
cept ceva ce mă deranjează, care deranjează logi- 
ca mea, trebuie să depășesc logica mea. Îmi răstig- 
nesc logica mea, pentru ca să pot face depășirea. 
Însă trebuie să am un imbold, iar imboldul nu 
poate să fie altul decât dorirea după Hristos, do- 
rirea după Adevăr. Prin urmare, dorirea (dorul) 
naște smerenia, smerenia ascultarea, și asculta- 
rea tămăduirea. 

Exact ceea ce urmărea omul acelei epoci, 
orbul, este scandalizator. Dar pentru cine? 

Pentru oamenii baricadați în spatele legilor, pen- 
tru oamenii religioși. Și încep iudeii să facă cer- 
cetări: „Cine te-a făcut bine? Sigur ai fost orb? 
Sigur ești tu acela? Să-i întrebăm și pe părinții 
tăi, să ne spună cum s-a întâmplat și pentru ce 
te-a tămăduit în zi de sâmbătă? Doar sâmbăta 
Legea hotărăşte să nu facem nimic”. Și începe 
raționalizarea credinţei. 

Când şi cum se risipește raționalizarea 
credinţei? Atunci când se produce răsturnarea 
sistemului pe care l-am construit înlăuntrul nos- 
tru. În fiecare dintre noi există un sistem de va- 
lori, un sistem de gândire religioasă și de men- 
talitate. Dacă acesta este dărâmat, atunci noi ne 
împotrivim imediat. lar aceasta se întâmplă de- 
oarece acest sistem religios nu este descoperirea 
lui Dumnezeu, ci este arătarea propriei noăstre 
puteri, în spatele căreia vrem să ne îndreptățim. 

Hristos vine acum să răstoarne toată drepta- 
tea omului religios din acea epocă. În acest fel 
acei oameni își pierd pământul de sub picioare. 
Până acum îi confirmau legile tradiţiei lor. Iu- 
daismul, în calitate de adunare a celor aleşi de 
Dumnezeu, primea darurile dumnezeiești, ca 
expresie a Legământului încheiat de Dumnezeu 
cu părinţii lor. Totuşi, iudeii de atunci, dacă tă- 
găduiau primirea Cuvântului întrupat, încălcau 
Legământul; de-acum nu se mai realiza arăta- 
rea lui Dumnezeu, arătarea harului și edificarea 
relaţiei. Totul se transformă într-o adunare a Le- 

gii, a negării persoanei, a întăririi egoismului și a 
iubirii de sine. Așa că Hristos răstoarnă tot acest 
edificiu. 

Și noi urmăm acest model scolastic atunci 
când vrem ca acest pur eveniment al întâlnirii, al 
relaţiei cu Hristos să-l fărâmițăm, să-l delimităm 
și să-l descriem prin propriile noastre coduri de 
legi, prin propria noastră concepție. În acest fel 
noi sacrificăm Adevărul. 

Care este integritatea Adevărului? Care este 
arătarea Luminii? Hristos îl tămăduiește pe orb. 
Aici în mod sigur trebuie să existe şi o anumită 
tămăduire a orbirii duhovniceşti. Nu poate Hris- 
tos să fragmenteze lucrurile, să tămăduiască o 
parte și cealaltă parte s-o lase neatinsă, dacă este 
vorba să facă o tămăduire adevărată. El înaintea- 
ză și la tămăduirea orbirii duhovnicești. 

Care este orbirea duhovnicească? Faptul că 
noi nu ne cunoaștem pe noi înșine. De ce nu mă 
cunosc pe mine însumi? Petru că nu-L cunosc pe 
Dumnezeu. Care este orbirea? Necunoașterea 
lui Dumnezeu. De ce nu-L cunosc pe Dumne- 
zeu? Pentru că nu mă cunosc pe mine însumi. 
Sunt două căi împreună-legate, unde una este 
ajutată de cealaltă. 

Așadar, Hristos înaintează la tămăduire și-i 
zice: „Crezi?”. Porneşte cu această întrebare, iar 
orbul răspunde: „Dar în cine să cred?”. „În Acela 
care te-a tămăduit.” Este a doua oară când auzim 
pe Hristos că se descoperă așa în mod personal. 

Tămăduirea noastră, așadar, este să ascultăm 
acest cuvânt de la Hristos: „Eu sunt Cel ce vor- 
besc cu tine”. 

Aceasta este întreaga istorie a parcursului 
nostru duhovnicesc. Aici se află întreaga istorie 
a existenţei noastre personale. Hristos folosește 
des acest verb: „A vorbi”; ce înseamnă? Că 
relația presupune cuvânt, întâlnirea cu Hristos 
presupune cuvânt, şi Hristos este Cuvânt, Cu- 
vântul lui Dumnezeu. 

Nu pot să spun că mă întâlnesc în chip ade- 
vărat cu altul dacă nu posed un cuvânt esenţial 
în întâlnirea mea cu el. Cuvântul dă mărturie 
despre nivelul relaţiei, dă pecetea relației. Hris- 
tos este numit Cuvântul Adevărului, Cuvântul 
Descoperirii, Cuvântul Luminii. Relaţia noastră 
este descoperirea acestui Cuvânt. Aceasta este 
calea vieții noastre duhovnicești. 

Alegerile noastre sunt două. Sau îl urmăm 
pe omul religios, care dorește să explice în mod 
scolastic lucrurile dumnezeiești și duhovnicești 
ca să se încredințeze și să-și certifice propria lui 
stare, sau să urmăm calea smereniei, a ascultă- 
rii și a aşteptării, să ascultăm nu propriul cu- 
vânt, propria noastră logică, sau propriul nostru 
gând, ci să ascultăm pe „Cel ce vorbește cu tine”, 
să ascultăm Cuvântul lui Dumnezeu. 

Este nevoie, însă, să ne dezgolim lăuntric, să 
ne golim, iar dezgolirea noastră este dorirea, este 
dragostea. Dorirea, erosul, este o rănire în om, 

care-l smerește, îl face să fie capabil să iubească; 
să aibă inimă, să perceapă relaţia. Așadar, aceas- 
tă așteptare de a încheia o legătură (relaţie) cu 
Hristos, mărturiseşte așteptarea de a nu ne iubi 
doar pe noi înșine, ci de a-L iubi pe cel dorit, pe 
Acela cu care noi vrem să încheiem o legătură 
împreună cu El. Drept pentru care, sau alegem 
iubirea Legii, sau alegem iubirea comuniunii, a 
relației. Aceasta este cea mai mare provocare pe 
care o întâlnim în viaţa noastră. 

Însă am orbit și nu căutăm înlăuntrul nostru. 
Suntem relaxaţi cu o Spovedanie, cu o Dumneze- 
iască Împărtășanie și cu un șirag de metanii, fără 
să vrem înlăuntrul nostru să ne limpezim ce vrem 
exact să fim: oameni religioși îndrăgostiți de Lege 
și de forme, sau oameni care trăim în comuniune, 
în relație cu Dumnezeu? Trebuie să alegem una 
din două. Sau să fim ai Legii, sau să fim ai comu- 
niunii, ai relaţiei cu Dumnezeul Treimic. 

Aceasta ar trebui să fie așteptarea noastră: 
Revelația, slava lui Dumnezeu, propria noastră 
tămăduire, arătarea Luminii. Viaţa noastră de zi 
cu zi este o așteptare a acestei întâlniri personale 
cu Hristos, care este Cuvânt. Nu este întâlnire cu 
Hristos, dacă ne spune preotul ceva, sau dacă am 
citit noi ceva. Acesta este cuvânt la „mâna a doua”! 

Adevărata întâlnire este ceea ce auzim, ceea 
ce cercetăm ca să devină evenimentul nostru 
personal, mărturia noastră personală! Acesta 
este parcursul duhovnicesc. 

De asemenea, ceea ce ne face o deosebită im- 
presie este faptul că această expresie a lui Hris- 
tos, „Cel ce vorbește cu tine”, această reaminti- 
re a faptului că relația cu Hristos este întâlnire 
personală, trece prin suferință, prin durere, prin 
paralizie, prin orbire, prin boala trupească, prin 
nesocotința noastră duhovnicească, prin căderea 
noastră, prin starea noastră nenorocită. Nu pu- 
tem să-L întâlnim pe Hristos cel adevărat, cel viu, 
dacă avem vreo convingere existenţială în noi 
înșine. O convingere psihologică suntem datori 
să avem. Aceasta înseamnă echilibru. Dar dacă 
avem o autoconvingere existențială, adică „îmi 
sunt suficient mie, pot să mă bucur în veșnicie 
eu singur”, aceasta este iadul, este înălțare, este 
mândrie. 

Toate evenimentele care ni se întâmplă, 
mâhnirile, bolile, păcatele, este posibil să devi- 
nă modurile, căile descoperirii slavei lui Dum- 
nezeu, și slava lui Dumnezeu este întâlnirea 
cu Hristos. Așa cum cei îndrăgostiți îl doresc 
pe tovarășul lor, doresc să aibă legătură, să vor- 
bească împreună, tot astfel aceeași așteptare să o 
avem pentru Hristos. Să lăsăm deoparte formele 
Și legile. 

Formele și legile sunt justificate numai dacă 
ne aduc această dorință și această posibilitate: 
să-L întâlnim pe Hristos. Să avem acea simţire 
personală, să auzim Cuvântul Lui în persoana 
noastră. Ar putea să ne spună cineva: „Am auzit 

aceasta, am auzit alta, am citit în Viețile Sfinților” 
Acestea sunt importante, dar nu suficiente. 

Pentru fiecare dintre noi El are un cuvânt 
deosebit să ne spună, analog cu calitatea, cu tem- 
peramentul şi cu raţiunea existenței pe care o are 
fiecare, potrivit cu talantul și cu crucea pe care 
i-a dat-o Dumnezeu. Drept pentru care, fiecare 
are de auzit acest cuvânt prin care este perceput 
și înțeles Dumnezeu. 

De aceea, dintr-un anumit punct de vedere 
este o metodă pedagogică simbolică faptul de 
a-mi spune duhovnicul cum să-l întâlnesc pe 
Hristos și să-mi dea anumite îndrumări. Duhov- 
nicul meu ar trebui să-mi activeze parcursul meu 
duhovnicesc, să-mi traseze calea spre întâlnirea 
personală cu Hristos. Pentru că numai dacă as- 
cultăm cuvântul, cuvintele care ne exprimă, nu- 
mai atunci putem să-L recunoaștem pe Hristos 
cel viu în fața noastră și mergem de bunăvoie 
ridicându-ne crucea noastră. 

Hs îl tămăduiește pe orbul din naștere 
și îl tămăduiește în zi de sâmbătă, zi 
în care, potrivit Legii iudaice, nu se lucrează (v. 
loan 9, 1-38). 

Domnul, vrând să aducă la arătare fondul 
problemei noastre, de multe ori ne provoacă. și 
era o provocare pentru acea epocă faptul de a 
face un oarecare iudeu ceva potrivnic tipicului 
religios şi obişnuinţei religioase, pentru că era so- 
cotit a fi o ofensă față de adevărul lui Dumnezeu. 

Prezența noastră şi practica noastră în Tru- 
pul Său, în Biserică, când își pierde conţinutul 
ei, vioiciunea ei, şi devine o credință anemică, 
atunci această credinţă încet-încet se necrozează 
și devine formă religioasă. Acţionăm de multe 
ori la exterior așa cum hotărăște legea lui Dum- 
nezeu, dar la aceasta nu participă inima noastră, 
nu participă libertatea noastră. 

Dumnezeu ne mișcă în multe moduri, pen- 
tru fiecare dintre noi într-un fel deosebit cu 
scopul de a ne scoate din această necroză, din 
obișnuința credinţei, din formele religioase, ca 
să ne dea posibilitatea de a intra în ființa Cuvân- 
tului Său. Astfel El tămăduiește sâmbăta. Este 
lucrarea iubirii Sale, acţiunea iubirii Sale. 


Acela care voiește să creadă 75 


Făptuirea Lui îi provoacă pe oamenii acelei 
epoci, astfel încât să existe întrebarea: Forma și 
Legea, sau dragostea și tămăduirea omului? Le- 
gea sau Omul? Provocarea ţintește la faptul de a 
putea omul să-și asume responsabilitatea și să se 
poziționeze responsabil și liber. 

Această provocare și această dilemă cu pri- 
vire la ce poziţie să luăm și cum să răspundem le 
avem zi de zi. Preferăm un Dumnezeu mort, pe 
care să nu-L punem la îndoială — nu întrucât cre- 
dem în El așa cum este deja mort înlăuntrul nos- 
tru, sau doar s-a transformat într-o formă —, sau 
preferăm o căutare onestă a Lui? O căutare care 
poate să ascundă în ea și o îndoială sau o ezitare, 
dar în acelaşi timp și o dorire de a se descoperi 
în inima noastră Adevărul? 

Acest proces este dureros. Nu deoarece 
omul va intra într-o ostenitoare lucrare de a cer- 
ceta cu mintea lui neputincioasă taina cea mai 
presus de rațiune — acesta de altfel este un mod 
care nu ne scoate la Adevărul lui Dumnezeu —, 
ci deoarece va intra într-un proces care presupu- 
ne o luptă lăuntrică împotriva propriei noastre 
puteri ca să se descopere puterea lui Dumnezeu, 
harul lui Dumnezeu. 

În continuare, o altă problemă apare atunci 
când iudeii, fariseii, oamenii religiei acelei epoci 
admiteau ca fiind o ofensă împotriva cuvântului 
și a religiozităţii lor tămăduirea orbului de către 
Domnul nostru în zi de sâmbătă. Desigur, ei au 

intrat şi în acţiunea de a căuta, de a întreba. Însă 
cu ce perspectivă? Ca să-L tăgăduiască pe Dom- 
nul nostru! 

Este foarte important ca atunci când fa- 
cem ceva sau căutăm ceva, să vedem care este 
dispoziția noastră cea mai adâncă. Să tăgăduim 
sau să primim? Să ne îndreptăţim pe noi înșine 
sau să intrăm pe calea negării Lui, având însă ca 
țintă să gustăm Adevărul? 

Întreaga structură a gândirii iudeilor și a ar- 
gumentelor lor în dialogul cu orbul tămăduit era 
ca să-și certifice ceea ce ei înșiși voiau. Faptul că 
în cele din urmă Hristos era un înșelător, era un 
om păcătos și că nu a fost reală tămăduirea orbu- 
lui, ci ascundea altceva. 

lată, așadar, că şi o minune dacă am vedea, 
nu vom crede dacă nu există dispoziția cea bună. 
Ceea ce trebuie să vedem înlăuntrul nostru și 
ceea ce-i oferă lui Dumnezeu premisele pentru a 
se descoperi este dispoziția noastră. Credincios 
nu este acela care are certitudinea credinței lui 
prin mintea lui sau prin puterea lui. Credincios 
este acela care vrea să creadă. lar dacă credința 
aceasta devine certitudine, sau ce cale va urma 
această credință, este lucrarea și problema iu- 
birii și a iconomiei lui Dumnezeu, așa cum se 
potriveşte fiecărui om. 

Este important că atunci când iudeii l-au în- 
trebat pe orb dacă acel om care l-a făcut bine pe 
el este păcătos pentru că l-a tămăduit în zi de 

sâmbătă, acela a răspuns că: „Eu nu știu dacă 
este păcătos sau nu, un singur lucru ştiu, că m-a 
făcut bine”. 

Acesta este înțelesul descoperirii (revelaţiei), 
a trăirii. Altceva este să discutăm şi să analizăm și 
să se străduiască mintea noastră să extragă vreo 
concluzie, vreo rază inteligibilă a „teognosiei'?, 
și cu totul altceva să ne împărtășşim, să ni se des- 
copere Dumnezeu. Să aibă omul o simţire perso- 
nală a lui Dumnezeu. 

Așadar, atunci când ai văzut, când ai pipăit, 
când ai gustat — pentru că Domnul are un gust 
special! —, nu merge să-ți spună altul orice teorii 
vrea el. În această situație un singur lucru știi: că 
ai pipăit taina lui Dumnezeu, raza luminii cerești 
a venit și s-a sălășluit în inima ta. Așadar, lucrul 
de care avem nevoie este relația personală cu 
Dumnezeu. 

Să poposim acum la al treilea punct, la dia- 
logul Domnului nostru cu orbul de-acum tămă- 
duit, atunci când Hristos îl întreabă dacă crede în 
Fiul lui Dumnezeu. Acela, răspunzând, întreabă: 
„Cine este acela ca să cred în E1?”, atunci, când 
Domnul nostru îi spune: „Acela care îţi vorbește, 
Acela care este în faţa ta”, atunci acela i se închi- 
nă spunând că el crede. 

Toată căutarea vieţii duhovnicești nu sunt 
predicile, nu sunt teoriile. Ba chiar, dacă doriţi, 


2 Teognosia = cunoașterea lui Dumnezeu (n. tr.). 

nici virtutea noastră nu este. Este întâlnirea cu 
Hristos. Este faptul de a avea această întâlnire 
personală, să ne spună că „El este Hristos, Care 
se află lângă noi și vrea să intre în inima noastră”. 

Noi ne aflăm într-o mare confuzie. Confuzia 
noastră se află pe două planuri. Unul este acela 
că nu avem o orientare în viață. Nu știm spre ce 
să ne întoarcem. Nu știm care este bucuria noas- 
tră. Nu știm care este fericirea noastră. Fiecare 
și-a construit înlăuntrul lui diferite ţinte. La unul 
este bogăţia lui, la altul sunt relaţiile lui, la altul 
este slava lumească, în sfârșit, fiecare şi-a plănu- 
it ceva înlăuntrul lui. Are o opinie cu privire la 
fericire înlăuntrul său, care posedă o formă, o 
structură, iar acest lucru îl încurcă; în mod evi- 
dent starea concretă nu este lumina, ci orbirea. 

Luminarea reală este să ni se descopere în 
mod limpede ce este viața, care este bucuria 
noastră și care sunt posibilitățile noastre pentru 
această viață şi pentru această bucurie. Atunci 
cu adevărat poate exista schimbarea, luminarea. 
Atunci vedem măsura vieții noastre, putem să 
evaluăm evenimentele, însăși viața noastră într-un 
mod cu totul diferit. 

Ce este păcatul? Nu este dacă eu spun min- 
ciuni sau dacă păcătuiesc printr-o faptă con- 
cretă imorală. Păcatul nostru fundamental este 
acela că nu putem să ne dezlipim de visele pe 
care ni le-am construit în viața noastră și să ne 
alipim de Hristos. Ne temem că Hristos este o 

idee de neatins. Că este ceva foarte îndepărtat, 
care ar putea încă și să ne sperie. Există un zid 
între noi și Hristos, un zid de netrecut, un întu- 
neric. Şi trebuie să-l vedem și ne sperie simţirea 
lui. Întrucât ne temem să intrăm într-un astfel 
de proces, ne îndoim de această posibilitate și 
astfel ne aranjăm cu mai multă pornire în visu- 
rile noastre, în țintele noastre. Insă, în spatele 
țintelor pe care cu dorire și cu manie le căutăm, 
există o spaimă: moartea. 

Și spunem acum: „Bine, bine, vorbește Bise- 
rica despre toate acestea, dar și această moarte, 
totuși! Cum va fi, bre omule, după moarte? Întu- 
neric? Cum va fi Hristos? Voi avea trupul meu? 
Voi putea să fiu mulțumit? Sunt de acord cu toa- 
te acestea. Pe oamenii mei apropiaţi îi voi vedea? 
Eu îl voi avea pe omul meu ca și acum? Voi pu- 
tea să am ogoarele mele, mașinile mele, relațiile 
mele, slava mea lumească? Dacă nu le voi avea, 
care va fi bucuria? Va fi ceva de neatins? Unde 
este Hristos? Astfel noi ne chinuim şi ne sperie 
simţirea necunoscutului. Această simţire a golu- 
lui, acest înțeles al întunericului. 

Cum poate omul să fie luminat în acest ca- 
dru? Cum poate să simtă că moartea este trece- 
rea din această viaţă într-o alta, așa cum grăiește 
Biserica noastră? La Praznicul Cincizecimii, 
dacă sunteţi cu luare-aminte, în rugăciuni citim 
că această trecere este „mutarea de la cele mai 
întristătoare la cele mai bune și mai veselitoare”. 

Am ajuns la cel mai important punct din- 
tre toate: Dacă nu-L văd pe Hristos, dacă nu se 
poate să cadă acest zid blestemat dintre mine și 
Hristos, iar Hristos să devină o realitate vie, nu 
poate fi luminată viața mea. 

Aşadar, cu cât omul se apropie de Dumne- 
zeu, asumându-și acest risc și luându-l asupra 
sa, trecând peste cele dorite ale lumii, cu cât se 
apropie de El prin nevoinţa cea răstignitoare, ca 
să aibă o simţire și o gustare personală, atunci se 
îndulcește şi se bucură și încet-încet toate devin 
luminoase. Cel luminat înțelege că această viață 
nu este întuneric, nu este ignoranță, nu este lipsă 
de părtășie, ci este adevărata Lumină, adevărata 
relaţie, adevărata comuniune. În faţa lui Hristos 
toți oamenii vor deveni cunoscuți și-i vom vedea 


Și pe oamenii noștri apropiați. Vom putea să-i 


recunoaștem și să ne recunoască și vom partici- 
pa la praznicul Împărăției lui Dumnezeu, unde 
mâncarea şi băutura vor fi slava atotputernicului 
Dumnezeu al lubirii. 

me noastră cinstește și promovează 
evenimentul sfințeniei. Sfântul este un 
eveniment istoric, este darul și rodul Sfântu- 
lui Duh, este acela care-și ridică de bună voie 
crucea sa umplându-se de harul Preasfântului 
Dumnezeu. 

În Biserica noastră sfânt nu este socotit cel 
nepăcătos sau cel desăvârşit moral, ci acela care 
a dobândit o legătură cu Dumnezeu, care L-a iu- 
bit pe Dumnezeu, s-a legat de EI, și Dumnezeu a 
devenit centrul vieții lui. 

Biserica nu există ca să-l mângâie pe om 
pentru problemele lui cotidiene. Biserica nu 
există ca spaţiu al certificării virtuţii noastre, 
Biserica nu există ca să satisfacă promovarea și 
recunoașterea noastră socială, ci există ca spațiu 
al vieţii, ca spaţiu al libertăţii, ca spaţiu al dra- 
gostei, ca spaţiu al relației cu Dumnezeu, și prin 
Dumnezeu cu fiecare om. 

Sfințenia este o invitaţie provocatoare către 
fiecare dintre noi. Nu am venit la existenţă ca să 
facem o familie și apoi să murim fără să fi fost 
avuţi în vedere de Dumnezeu. Taina vieții pe 
care ne-a dăruit-o Dumnezeu este o invitație 
la sfinţenie, adică la unirea cu Dumnezeu. 


82 Preot Varnava lankos 


Este o invitaţie la a bănui pentru ce motiv trăim. 
Este o invitaţie să înțelegem că viaţa este cel mai 
mare dar al lubirii dumnezeiești. Prin urmare, 
cea dintâi grijă a noastră este aceea de a face să 
corespundă acest eveniment al existenței biolo- 
gice cu faptul de a afla adevărata viață, care este 
Dumnezeu însuşi. 

În consecinţă este nevoie să ne restabilim 
existența noastră, să ne restabilim viața noastră 
în întregime, nu numai în Biserică, ci şi în afara 
ei. Anume în familia noastră, la serviciul nostru, 
în viața noastră de zi cu zi, aşa cum 0 avem or- 
ganizată, cu ce scop, cu ce perspectivă. Care este 
esenţa ei, sensul ei, centrul ei. Aceasta este o lă- 
murire fundamentală pe care suntem datori să o 
facem cu noi înşine. 

Pentru că, dacă la Biserică venim în mod me- 
canic, formal, ca să ne împlinim anumite obligații, 
poate și pentru a-L îmblânzi pe Dumnezeu, ast- 
fel încât să slujească mai bine planurilor noas- 
tre cotidiene, aceasta este o mare înșelare. Nu 
aceasta este Biserica. Biserica este să aflu bucu- 
rie, bucurie pe care nu poate să mi-o fure nimeni. 
Biserica există pentru ca moartea să fie biruită, 
să fie depășită, și pentru ca să intrăm în bucu- 
ria veşniciei, care de acum „în oglindă” o gus- 
tăm. Astfel aflăm mângâierea că moartea a fost 
biruită. Din această perspectivă lucrurile curgă- 
toare se retrag. Printre ele și întristările, care de 
acum se înşiruie și ele în parcursul spre veșnicie. 

Deoarece în spatele fiecărei întristări se află fri- 
ca de moarte, frica de efemer, de trecător, drept 
pentru care și aceasta contribuie la pocăință. 

Este nevoie să contractăm un asemenea fel 
de legătură cu Dumnezeu, încât să devenim 
părtași Învierii lui Hristos. Să înţelegem că nu 
stăpânește moartea și, prin urmare, nicio întris- 
tare şi nicio mâhnire nu ar putea să ne păgubeas- 
că în afară de una: despărțirea de Hristos. 

Însă cum putem contracta o legătură cu 
Dumnezeu? Cum putem să nu ne despărțim de 
EI? Înainte de toate trebuie să luăm în serios viața 
noastră. Să nu fie concentrată numai pe efemerul 
care nu are scop și esență. Să căutăm Adevărul, 
să-L căutăm cu râvnă pe Hristos, să-L iubim. 

Iubirea lui Hristos este și căutarea Lui. lu- 
bire a lui Hristos poate să fie necunoașterea Lui, 
dar dorirea Lui. Absența Lui, dar și așteptarea 
Lui pentru că vrem să devină stăpânul vieții 
noastre. Aceasta este dragostea lui Hristos. 

Dragostea lucrătoare a lui Hristos, această 
întețire a inimii noastre pentru El, există într-o 
măsură foarte mică înlăuntrul nostru, să nu ne 
înșelăm! Însă așteptarea adevărului, așteptarea 
lui Hristos, este semnul iubirii pentru El. Aşadar, 
să ne organizăm viața noastră într-un asemenea 
mod, astfel încât să fie orientată spre aşteptarea 
lui Hristos. 

Un alt element este acela de a înțelege că aş- 
teptarea cu nădejde a lui Hristos este pentru toți. 

Nu numai pentru cei drepți, ci şi pentru păcătoşi. 
De altfel, măsura păcătoșeniei nu se judecă după 
criterii exterioare, care sunt doar simptome, ci se 
judecă după procentul doririi noastre pentru ade- 
văr, pentru Hristos. Fără dorirea lui Hristos vor 
veni și desigur vor stăpâni simptomele, păcatele. 

Cu dorul pentru Hristos va începe omul să-și 
organizeze astfel viața sa, într-un asemenea mod 
încât să nu fie atacată această așteptare a relaţiei 
lui cu El. Prin urmare, și măsura păcătoşeniei 
noastre se judecă după cât așteptăm și cât ne 
sprijinim pe adevăr şi pe Hristos. 

Un alt criteriu este dispoziția inimii noastre. 
Şi cel mai păcătos om, cel mai josnic, are dreptul 
la dorirea lui Hristos. Inima are totdeauna nă- 
dejdi, dacă omul nu a plecat din această viaţă. 
Prin urmare, al treilea şi cel mai de temelie crite- 
riu este să respingem deznădejdea, adică faptul 
că aceste stări nu sunt pentru noi. Pentru noi este 
inima arzândă care-L vrea pe Hristos. 

„Am familie”, ar putea spune cineva, „sunt 
căsătorit”. Prin căsătorie ar trebui să găsești 
această posibilitate a simţirii, a întâlnirii și a că- 
utării lui Hristos. Așadar, prin faptul de a trăi în 
numele lui Hristos și nu al propriei tale valori 
și al propriei dreptăţi. Să fii mărinimos în fami- 
lia ta, îngăduitor, blând, să-l asculţi pe tovarășul 
tău de viață și pe copiii tăi. Să nu trăieşti risi- 
pind fără măsură timpul tău, ci fiecare mișcare 
a ta, fiecare cuvânt al tău să-l măsori după cât îl 

cinsteşti sau îl ofensezi pe celălalt. Toate acestea 
în numele lui Hristos. 

Aceasta nu cere o mare cantitate de timp, nu 
cere rugăciuni îndelungate, cere însă dispoziţia 
sufletului. Dispoziţia sufletului împuternicește 
omul, în directă dependenţă de cât așteptăm de 
la Acela, sau de la noi înșine. 
| Dorirea noastră pentru Hristos să nu fie în- 
locuită de nerozia cotidiană, care la final ajun- 
ge să fie nebunie. Așadar, ne ocupăm continuu 
cu problemele noastre familiale și cotidiene. Ne 
vom ocupa cu siguranță de ele, dar într-un ase- 
menea mod, încât să fie prezent Hristos, să fie 
împreună cu noi. Lucrurile cotidiene să nu fie 
potrivnice lui Hristos, ci să fie posibilități către 
Hristos, după măsura inimii noastre. Este de-a 
dreptul prostesc să spunem: „Eu am grijile vieţii, 
nu pot să am gândul la Hristos”. 

Nu putem să despărțim vreo parte a vieții 
noastre de Hristos, chiar şi pe cea mai materi- 
ală. Pe toate le-a sfințit, iar noi trebuie să aflăm 
prezența Lui şi într-acestea. Astfel, se va întâm- 
pla ceea ce trebuie. Să nu deznădăjduim, să avem 
aşteptarea Lui și să slujim unitatea, împăcarea şi 
dragostea, mai întâi în spațiul nostru intim, în 
familia noastră, și apoi, după ce ne-am educat, și 
față de ceilalți oameni. 

Aceasta este lupta vieții. Pentru că presupune 
rugăciune, presupune smerenie, presupune îm- 
păcare. Împăcarea (cedarea) care nu are rugăciu- 

ne și smerenia lui Hristos, va'conduce la simţirea 
nedreptăţii, la traumatizarea sufletului, care con- 
duce spre un om plin de probleme psihologice. 

Trebuie, așadar, să facem rugăciune. Aces- 
ta de altfel este un simptom de bază al seculari- 
zării noastre, a noastră, a oamenilor bisericești, 
care ținem doar predici, sau lucrare socială fără 
nevoinţa rugăciunii, sau ne raportăm la noțiunea 
de viață în mod filosofic sau politico-ideologic, 
ca şi oamenii lumești. 

Fără rugăciune toate sunt o osteneală pier- 
dută. Precum și rugăciunea fără fapta dragostei 
este pierdută. Ceea ce ne lipseşte nu este spațiul, 
ci timpul liniștirii (isihiei), timpul rugăciunii de 
puţine minute, dar puternice şi esențiale, ast- 
fel încât să fie activate toate cele de mai sus și 
în principal inima noastră către Hristos și către 
fratele nostru. 


Deznădăjduirea optimistă 


A 
n Duminica de după Cincizecime (v. Matei 


10, 32-33, 37-38 şi 19,27-30), Biserica noas- 
tră îi cinstește pe toți sfinţii, ca să arate tocmai 
aceasta, anume că rodul Sfântului Duh, scopul 
vieții duhovnicești și rațiunea existenței oameni- 
lor este sfinţenia. Atunci când noi auzim terme- 
nul „sfințenie” ni se pare ceva depărtat, ne sperie 
puțin și ni-i inchipuim ca pe niște supraoameni, 
înconjurați desigur într-o anumită aură mitică. 

Biserica noastră, însă, rânduiește lucrurile 
puţin diferit. În principiu, consideră că fiecare 
dintre noi are chemare pentru sfințenie. Aceas- 
ta este raţiunea existenței noastre. În al doilea 
rând, sfântul nu este un supraom, ci cel ce este 
profund uman. Adică acela care a luat în seri- 
os viaţa lui, acela care și-a cinstit inima lui fără 
să fie mulțumit de sine. Omul neliniștit, care nu 
este satisfăcut cu uşurinţă, care vrea să-și odih- 
nească inima sa luând problema în serios, acesta 
este începutul sfințeniei, și acesta este sfântul. 

Așadar, dacă suntem expresia iubirii lui 
Dumnezeu și dacă suntem făpturile Lui, nu ne 
putem afla odihna fără El. A pus înlăuntrul nos- 
tru Dumnezeu un dor nemărginit, pentru Nemăr- 
ginit, și prin urmare odihna noastră este acolo. 

Este negarea vieţii atunci când noi ne aranjăm 
în cele puţine. Sfântul este acela care le vrea pe 
toate. Este acela care vrea plenitudinea vieții. 
Este acela care vrea să-și odihnească inima lui. 

Prin urmare, sfințenia este dobândirea Sfân- 
tului Duh. Nu avem sfințenie prin noi înşine. 
Sfinţenia nu este o îmbunătăţire a caracterului 
nostru, sau a comportamentului nostru. Și, mai 
mult, sfințenia nu este nepăcătuirea. Sfințenia 
este faptul de a dobândi Sfântul Duh. Adică 
să contractăm o relaţie vie, reală cu Dumne- 
zeu; adică să-L căutăm pe Dumnezeu; să nu ne 
neliniștim dacă nu-L găsim pe Dumnezeu. 

Pe această cale a căutării lui Dumnezeu — 
dacă suntem adevăraţi, iar nu să ne fățărnicim 
ca „sfinți” sau creștini — și păcate vom avea și 
îndoieli vom avea şi tăgăduiri vom avea și hule 
vom avea în inima noastră, pentru că aceasta 
este firea noastră decăzută. O astfel de luptă cu 
noi înșine şi cu „stăpânitorul întunericului” este 
parcursul nostru spre Dumnezeu! 

Pentru ce toate acestea? Ca să înțelegem că 
sfințenia nu este dobândire, că Dumnezeu nu 
este o achiziție; Dumnezeu este dar. Trebuie să 
fii foarte smerit ca să înţelegi că sfințenia este un 
dar și că mântuirea este un dar. De ce? Dar cum 
este dar? Nu trebuie și eu să dovedesc că sunt 
ceva? Că ceva izbutesc să duc la bun sfârșit? Un 
singur lucru putem să ducem la bun sfârșit: să 


Deznădăjduirea optimistă 89 


acceptăm că suntem copiii lui Dumnezeu și să 
ne încredem în viața pe care ne-o dă Dumnezeu; 
să ne încredem în iconomia pe care o face Dum- 
nezeu în viaţa noastră. 

Așadar, ce înseamnă acest eveniment? Noi 
creștem într-un asemenea mod de mici și în Bi- 
serică şi în afara Bisericii, cu o anumită convin- 
gere că suntem cineva și vrem să devenim „dum- 
nezei fără Dumnezeu”. Așa suntem crescuţi. De 
multe ori și oamenii Bisericii așa ne cresc atunci 
când ne prezintă virtutea fără Dumnezeu! Și 
părinţii noștri aceasta ne prezintă, că trebuie să 
devenim cei mai importanți oameni din lume, 
fără însă să luăm în calcul inima noastră! 

În consecință, în această construcție pe care 
ne-am confecționat-o cu multe „ambalaje“ tre- 
buie să se dărâme toate lucrurile convenţionale 
și trecătoare. Aceasta nu se întâmplă fără durere, 
deoarece se întrețese cu respingerea egoismului 
nostru. Una după alta vin răsturnările, neferi- 
cirile noastre, căderile noastre, păcatele noas- 
tre, nereușitele noastre. Și atunci, dacă avem o 
conștiință adevărată a căutării lui Dumnezeu - o 
conștiință a lui Dumnezeu — atunci se descoperă 
taina sfințeniei, care ce este? „Deznădejdea opti- 
mistă”, „disperarea optimistă”. Să deznădăjdu- 
im de noi înșine și să ne încredem în Dumnezeu. 

Acesta este modul, acesta este principiul (în- 
ceputul) nașterii noastre duhovnicești; nimic alt- 
ceva. Orice se sprijină pe puterea noastră, pe vir- 

tutea noastră, este o mare înșelare, care susține 
moartea duhovnicească. 

Din acestmotiv, atunci când avem nereușite, 
când avem greșeli, când avem dificultăți, care 
prelucrează însă smerenia, după aceea se trans- 
formă într-o mare binecuvântare. Este cea mai 
mare binecuvântare pentru că atunci, dacă se 
vor dărâma toate, vom vedea ce anume vrea 
cu adevărat inima noastră, unde se află Dum- 
nezeu. Și unde se află Dumnezeu? Atunci când 
se dărâmă toate El este foarte aproape. Când 
se prăbușesc gândurile noastre, sentimentele 
noastre, aspiraţiile noastre, visele noastre, toate 
acestea, atunci se va descoperi adevăratul vis, 
care este realitatea vie a prezenței și a dragostei 
lui Dumnezeu! 

Și atunci ieșim din noi înșine. Ce inseam- 
nă „ies din mine însumi?” — devin atât de liber, 
încât sunt bun, devin atât de bun încât sunt li- 
ber! Ce înseamnă aceasta? Nu mă interesează 
să revendic pentru mine întâietatea. Nu mă in- 
teresează să revendic nimic. Așadar, mă las pe 
mine pe deplin. Nu mă protejez pe mine însumi. 
Pentru că atunci când mă protejez pe mine în- 
sumi, îmi protejez falsul meu sine. Imi protejez 
sinele meu înșelat. Pentru că protejarea sinelui 
meu este să aflu viaţa, să aflu viaţa veșnică, să-L 
aflu pe Dumnezeu. Dumnezeu nu este drepta- 
tea mea în conflict cu oamenii, ci este slujirea 
oamenilor. 

Atunci înțeleg că se descoperă un alt mod 
de viață, o altă rațiune a existenţei, o altă stare a 
vieţii, şi simt că cel mai liber om este omul bun 
și că omul cel mai puternic este omul slab. Acela 
care zice „nu mă interesează dacă pierd, mă in- 
teresează să nu pierzi; nu mă interesează locul 
meu, vreau să-ți dau ţie un loc”. De ce? Pentru 
că omul lui Dumnezeu este pretutindeni. Nu 
este limitat, nu are niciun drept deoarece le-a 
aflat pe toate. 

Așadar, această libertate duhovnicească 
care nu este închipuire, ci este experiere perso- 
nală, se descoperă în omul zdrobit, în omul în- 
durerat. Fără o durere de acest fel, prin care să 
simțim că suntem în iad, nu putem să bănuim 
ce înseamnă „har“, „dragoste” și „bucurie“ a lui 
Dumnezeu. Pentru că se poate ca Dumnezeu să 
se dăruiască și cu siguranţă se dăruiește, dar mo- 
dul de a-L recunoaște, modul de a-L dobândi, 
de a ni-L însuși este starea lăuntrică a eșecului 
nostru. A acelei dureri care ne trezește simţurile, 
mintea şi inima ca să înțelegem și să trăim. Drept 
pentru care așa nu mai putem să fim purtătorii 
acelei deznădejdi și disperări optimiste! 


Hristos ne deschide calea 


ÎN peiegn nostru i-a chemat pe primii uce- 
NICI şi le-a zis că îi va face „pescari de 
oameni (Matei 4,18 - 22). Cu simplitate și stator- 
nicie le-a zis: „Această artă pe care voi o aveţi, de 
a pescui, aceasta de-acum va dobândi o altă di- 
mensiune. Vă voi face pescari de oameni și veniți 
de Mă urmaţi”. Aceia, ca oameni simpli, au mers 
fără ca să cerceteze pe toate părțile acest fapt. 

Să consemnăm aici că acela care își cercetea- 
ză gândurile pe toate părţile în viața sa, s-a pier- 
dut din mână. Acela care în viaţa sa cercetează 
pe toate părţile cum să ajungă lângă Dumnezeu, 
acela niciodată nu va pune un început bun. Este 
nevoie de curaj și de risc în viață ca să aflăm 
adevărul. 

Așadar ucenicii, fără să stea mult pe gân- 
duri, l-au urmat pe Domnul. Pentru că aveau un 
suflet viteaz. Astăzi însă lipsește sufletul viteaz, 
astfel încât să jertfim toate pentru adevăr. 

Domnul a spus că îi va face pescari de oa- 
meni. Aici se pune o problemă deosebită: „Bine, 
aceștia sunt nişte oameni fără școală, nu cunosc 
nimic. Unde vor găsi această putință? Noi ştim 
că trebuie să fim înţelepţi, să cunoaștem toate 
sistemele pedagogice, să cunoaștem toată theo- 

logia ortodoxă pe dinafară, ca să-i ajutăm pe oa- 
meni, să le deschidem ochii”. 

Însă Domnul nostru altceva ne arată prin 
chemarea apostolică a smeriților pescari: „Deş- 
tepţii” ne închid calea spre Dumnezeu, precum 
și așa-zişii „sfinți“ și „luminaţi”. Acela care ne 
deschide calea este Hristos. Așadar, dacă nu 
avem Duhul lui Dumnezeu, nu putem insu- 
fla niciun om. lar pe acesta îl dă Domnul unde 
voiește, ca dar, potrivit cu receptivitatea inimii. 

Nu este suficient, pentru ca să insufli un om, 
să-i explici care este theologia ortodoxă și care 
este calea spre Dumnezeu, ci este nevoie să ai și 
„deosebirea duhurilor”. Pentru că, după Sfântul 
Maxim Mărturisitorul, diavolul „nu se teme” de 
curăție; nu se teme diavolul de postire; nu se teme 
diavolul de culcatul pe jos, nu se teme diavolul de 
nimic, dacă toate acestea sunt făcute în favoarea 
lui”. Dar ce spune Sfântul Maxim Mărturisitorul? 
Și binele și adevărul se poate să le săvârşim în 
favoarea diavolului. Astfel, peste toate trebuie să 
ne clarificăm înlăuntrul nostru mobilele și scopul 
intențiilor și al faptelor noastre. 

Oarecând au mers unii la avva Pimen ca să-i 
spună că episcopul locului este eretic și l-au tul- 
burat pe sfânt. Atunci avva le-a spus ucenicilor 
săi: „Să le faceți o fiertură să mănânce și să plece 
fraţii aceştia pentru că sunt smintiți”. 

Noi vrem să mântuim întreaga lume cu min- 
tea noastră, cu teoriile noastre, fără să avem o le- 


94 Preot Varnava lankos 


gătură personală cu Dumnezeu. Fără cunoașterea 
luptei duhovnicești, fără cunoașterea căii duhov- 
nicești, fără experienţa personală a păcatului și a 
pocăinței este cu neputinţă să-l insuflăm pe om. 
Din ce motiv? Pur și simplu, dacă nu trecem prin 
durerea personală a durerii absenței și a căutării 
lui Dumnezeu, nu ne va durea pentru niciun om 
și vom sluji unui „adevăr“, care nu se află în legă- 
tură cu lupta duhovnicească personală și cu ade- 
vărul personal al niciunui om. 

Un pedagog, care nu se împărtășește perso- 
nal cu elevul său și cu copilul său, se limitează la 
dezvoltarea teoriilor. Dar fiecare om este cu to- 
tul diferit, prin urmare este nevoie de o aborda- 
re personală. Dacă abordez omul pe baza unui 
sistem de adevăruri și teorii, nu voi dobândi o 
relație omenească. Precum un părinte care are 
mulți copii. Dacă este adevărat, se apropie cu to- 
tul diferit de fiecare, analog cu adevărul său. 

Parcursul personal către Dumnezeu și către 
adevărul fiecărui om este cu totul particular şi re- 
clamă nu cunoașterea adevărului, ci experierea 
lui Dumnezeu. Una este cunoașterea cerebrală a 
adevărului și altceva cunoașterea lui Dumnezeu. 

Prin urmare, Domnul de ce nu S-a apropiat 
de înțelepții religiei din acea epocă și i-a ales pe 
cei fără carte? Pentru că erau oameni neprihăniți. 
Nu se întipărise în mintea lor niciun fel de falsă 
teorie religioasă. Erau „curaţi”, de aceea vedeau 
în chip neștirbit adevărul lui Dumnezeu. 

Sfântul loan Gură de Aur mai subliniază și 
altceva: „Domnul i-a ales pe cei neprihăniți ca 
să nu se mândrească că au avut ceva al lor ca să 
dea, sau că au izbutit ceva al lor, ci că toate au 
fost ale harului”. Pentru ce s-ar fi putut mândri 
pescarul? Doar era fără carte, neînvăţțat. Cum 
făcea el minunile? Cum vorbea el limbi străine? 
Cum lumina oamenii? Așa grăia pescarul: „Ni- 
mic nu este al meu, toate sunt ale lui Dumne- 
zeu”. Și continuă cutremurându-ne, depășind 
orice fel de măsură morală, Sfântul loan Gură de 
Aur, și zice: „Dacă Dumnezeu îl voiește pe care- 
va păstor, mai întâi îl smerește. Mai întâi îl face 
să guste eșecul său personal, să-și vadă halul de- 
zastruos în care se află”. Prin urmare, pedagogul 
corect este cel zdrobit, cel pierdut. 

Oamenii morali, aflați pe locuri înalte și „pe 
tron șezând” sunt uneori oameni problematici. 
Pentru că funcţionează pe baza propriilor lor 
măsuri cu privire la adevăr și la morală. Dar 
după ce măsură suntem chemați să funcționăm? 
Nu după concepțiile și teoriile noastre, ci după 
ale duhului și ale voii lui Dumnezeu pentru fie- 
care persoană. 

Trebuie să avem în vedere că există un 
convenționalism atunci când spunem: „Cutare 
sfânt s-a pronunţat atunci cu privire la o anu- 
mită temă, prin urmare și acum este valabil 
același lucru”. Totdeauna este viu Dumnezeu și 
totdeauna lucrează Dumnezeu, prin urmare, în 

fiecare situaţie ne luminează Dumnezeu - mai 
ales dacă suntem deschiși la Acesta, iar nu la 
mintea noastră —, ce anume trebuie să facem și 
cum să abordăm fiecare om. Aceasta presupune 
simţirea și conştientizarea zdrobirii și a eșecului. 
Să-i spunem lui Dumnezeu „nu ştiu ce fac, sunt 
pierdut; vino Tu și condu lucrurile”. 

Dacă avem copii și îi vom creşte încătușați, 
potrivit propriilor noastre concepții, ne vom îm- 
bolnăvi şi noi și copiii. Trebuie mai întâi să ne 
limpezim înlăuntrul nostru, care este rațiunea 
pentru care trăim, care este rațiunea pentru care 
avem copii, care este rațiunea pentru care predi- 
căm, care este rațiunea pentru care îi slujim pe 
oameni. Este reală căutarea lui Dumnezeu? Este 
reală biruința asupra morţii? Este adevărată do- 
rirea noastră pentru tămăduirea omului? 

Dacă da, atunci altă abordare ne va da Dum- 
nezeu. Prima simţire care apare din această abor- 
dare este libertatea; nu mai suntem neliniștiți 
(angoasaţi), dacă vom reuși sau vom avea un 
eșec, nici nu-l vom sufoca pe om cu orice preţ, ca 
să-l schimbăm. Pentru că dacă noi am învățat cu 
adevărat calea duhovnicească și nu este vorba 
doar de o baricadare religioasă a noastră cu un 
conținut psihologic, ci este o abordare adevărată 
a lui Dumnezeu, simțim tragismul omului. 

Ceea ce spune Apostolul Pavel: „Toţi am 
pâcătuit”. Simţim starea noastră dezastruoasă. 
Simţim ce înseamnă iadul. Ce înseamnă harul 

lui Dumnezeu. Și atunci omul este mișcat lăun- 
tric. Se subțiază sufletul său și nu suportă ca să 
fie cineva în iad. 

Dacă noi cu ușurință afurisim şi-i trimitem 
pe oameni „în focul iadului” este pentru că noi 
trăim focul iadului, pentru că nu am gustat cu 
adevărat ce înseamnă harul lui Dumnezeu. 

Vreţi să distingem când suntem în duhul 
lui Dumnezeu, sau care oameni lucrează în du- 
hul lui Dumnezeu și care nu? Să ne amintim un 
semn sigur: Dacă unui oarecare om, unui decă- 
zut care este în starea lui mizerabilă, îi dă nădej- 
dea că poate să fie sau să devină înger şi-i dez- 
voltă lucrurile pozitive, îi dă nădejde în Dumne- 
zeu, acesta este al lui Dumnezeu. 

Dacă un oarecare om îți spune: „Dar tu te afli 
într-o stare groaznică. Vezi ce faci? Te afli în afara 
lui Dumnezeu” și te dezamăgeşte, acesta nu este 
al lui Dumnezeu, este slujitorul diavolului. 

Noi, așadar, căutăm cele pozitive ale oa- 
menilor, ca să-i încurajăm pe calea spre Dum- 
nezeu, nu ca să justificăm păcatele lor. Suntem 
adevărați şi le dăm curaj; și astfel se odihnește 
inima noastră și ne rugăm. 

Atunci când începem să abordăm lucrurile în 
mod raționalist, ce este corect și ce este greșit, sun- 
tem sufocaţi și îi sufocăm pe alţii. Pentru că nu-l 
interesează pe Dumnezeu ce este corect și ce este 
greșit. Sau, mai degrabă, Dumnezeu depășește 
aceste scheme morale. Dumnezeu deschide ori- 


98 Preot Varnava lankos 


zontul pentru ce este viață și ce este moarte. Ce 
este lumină și ce este întuneric. 

Când ne dăruiește această simţire, atunci 
această experiere a lui Dumnezeu ne naște ne- 
voia de a sluji binele și de a ne afla în ethosul 
lui Dumnezeu, adică în morala cea dreaptă, nu 
pentru că ne silește cineva, ci pentru ca să păzim 
viața care ne-a fost descoperită (revelată). 

Drept pentru care înțelegem, atunci când 
Domnul nostru zice: „Veniţi şi vă voi face pescari 
de oameni”, că trebuie să fim pescari. Așadar, să 
tăgăduim propria noastră cunoaștere, propria 
noastră virtute, propria noastră înțelepciune și 
să nu socotim că Dumnezeu este un dat (fapt) în 
inima noastră, ci întru priveghere totdeauna să-L 
căutăm pe Dumnezeu și să ne zdrobim inima. 

Să avem această simţire a zdrobirii și să nu 
fim foarte erudiţi. Să vrem ca toată lumea să se 
mântuiască şi să ne doară pentru „cel mai de pe 
urmă frate” al nostru. Sfântul Isaac Sirul, se zice, 
că se ruga și pentru diavolul. Așadar, dacă ini- 
ma noastră nu-l iubește pe cel din afara Bisericii, 
dacă inima noastră nu dorește mântuirea cri- 
minalului, dacă inima noastră se simte liniștită 
când există oameni eretici și-i rânduim frumos 
în afara Bisericii, iar noi ne adormim conștiința 
că suntem ortodocși, dacă preferăm acest com- 
portament, nu va putea niciodată să „se trezeas- 
că” duhul lui Dumnezeu și nu vom putea nicio- 
dată să insuflăm vreun om. 


Nu se mântuiește 


acela care se simte sigur 


e bena roman a cerut de la Hristos să-l 
tămăduiască pe slujitorul său, care era 
țintuit la pat (v. Matei 8, 5-13). lar Domnul i-a zis 
să vină în casa lui ca să-l vindece. Dar sutașul, 
din smerenie, socotind că este nevrednic să intre 
Hristos în casa lui, i-a cerut să spună de departe 
ca să se tămăduiască sluga sa. 

Ceea ce ne face o deosebită impresie este fap- 
tul că la sfârșit Domnul, arătând marea credinţă 
a sutaşului — în opoziţie cu oamenii religioși ai 
acelei epoci —, zice: „La sfârşit Dumnezeu îi va 
aduna de la Răsărit şi de la Apus pe oamenii 
care au gând bun, care au o dispoziţie bună, care 
au credinţă și nu pe aceia care se consideră «fiii 
Împărăţiei»”. Aceasta înseamnă că, independent 
de ceea ce zicem noi și ce susţinem și de cum 
fundamentăm mântuirea fiecărui om, în cele din 
urmă altul este criteriul lui Dumnezeu. 

Nu ne mântuim numai pentru că sun- 
tem creştini ortodocși și admitem și susţinem 
aceasta în mod intelectual. Dumnezeu spu- 
ne altceva. Domnul este foarte clar. El face o 
înfricoşată răsturnare și zice: „Luaţi aminte, voi 

credincioșii, care credeţi că sunteți deja mântuiţi, 
«fiii Împărăției», sunteți deja în afară, deoarece 
am aflat în altă parte credință mai adâncă și mai 
adevărată şi voi aduna oameni de la Răsărit și de 
la Apus”, pe aceia pe care nici nu ni-i închipuim 
și nu ne așteptăm. 

Pentru că nu se mântuieşte acela care are 
siguranţa, nădejdea în el însuși și în puterea lui, 
ci acela care are o credință adâncă. Elementele 
credinţei adânci, profunde, nu sunt fanatismul de 
a susține drepturile credinței ortodoxe, ci altceva. 

Unde se vede aceasta? În felul de a fi al su- 
tașului, al cetățeanului roman, al celui nobil în 
credință. Acela care se exprimă prin credință, 
care cere de la Domnul să-l facă bine pe slujitorul 
său, ca şi cum ar fi copilul său, care are o rapor- 
tare rugătoare la viaţa lui. Adică „face investiții” 
Și se sprijină pe Dumnezeu, sprijină toate pe ha- 
rul lui Dumnezeu. Rugăciunea nu este un proces 
mecanic - „dacă o fac, Dumnezeu îmi va da în 
mod negreșit un anumit lucru” —, ci este o luptă 
cu Dumnezeu. Este o luptă cu Dumnezeu, care 
se justifică în smerenie. 

Care este smerenia sutașului? „Nu sunt 
vrednic ca să intri sub acoperișul casei mele.” Și 
cum se vădeşte acest fel de a fi în practică? Dacă 
noi credem că suntem pierduţi, că suntem ne- 
vrednici pentru harul lui Dumnezeu, aceasta 
nu apare doar în cuvinte; apare în ethosul nos- 
tru atunci când simţim că suntem ultimii din 

lume și socotim că fiecare om este mai impor- 
tant decât noi. Chiar și cei necredincioși. 

Şi atunci te micșorezi pe tine însuți. Și atunci, 
așa cum spune avva Isaac Sirul: „Cu cât ne simțim 
mai neînsemnați, cu atât ne aflăm mai aproape 
de Dumnezeu”. Acesta este simțământul care 
naște adevărata dragoste. Care este dragostea 
“sutașului? Îi pasă de sluga sa. Îl caută cu neliniște 
pe Domnul și-L urmează și-L roagă pe Domnul 
să-l tămăduiască pe cine? Nu pe el însuși, ci pe 
slujitorul său. Priviţi milostivire! Priviţi dragos- 
te! Toate merg împreună; credința, smerenia, ru- 
găciunea şi dragostea. Este un singur amestec, o 
singură stare este; un singur ethos şi o singură 
atitudine de viaţă. 

Credinţa, prin urmare, este încrederea în 
Dumnezeu, în voia și în existența Lui, care 
depășește acceptarea intelectuală a unui ade- 
văr și aduce o schimbare a libertăţii în inima 
omului. 

Și când simţim că suntem ai lui Dumnezeu? 
Atunci când suntem odihniţi și liniștiți şi-i zi- 
cem lui Dumnezeu: „Fă ceea ce voiești”, și ne lă- 
săm în mâinile Sale și cerem mila Lui; nu numai 
pentru noi, ci pentru fiecare rob, pentru fiecare 
păcătos, pentru fiecare necredincios. Pentru că 
înțelegem, noi primii, că avem nevoie de milos- 
tivirea lui Dumnezeu. 

Nimeni nu este sigur și îndreptățit. Ori- 
cine crede că este îndreptăţit este pierdut. 

Oricine simte siguranță pentru credinţa lui, 
pentru adevărul lui, atunci este departe de 
Dumnezeu. Și înțelegem că credinţa este legă- 
tura vie cu Dumnezeu; clădirea relației perso- 
nale cu Dumnezeu. 

Ce sens are să cunosc lucruri despre Dum- 
nezeu, dar să nu-L trăiesc pe Dumnezeu? Ce 
însemnătate are că eu cunosc deplina acrivie a 
dogmelor, dacă inima mea nu trăiește prezența 
lui? Credinţa este aceasta: să trăiesc prezenţa lui 
Dumnezeu ascultând de cuvântul Domnului și 
de strigătul Bisericii: „Voiesc ca toți oamenii să se 
mântuiască și la cunoștința adevărului să vină” 
pentru fiecare rob, pentru fiecare păcătos. 

Pentru a poseda această universalitate se 
presupune faptul că mai întâi noi am trăit că- 
derea noastră, păcatul nostru, alungarea din 
Rai. Dacă nu ne pogorâm la iad și nu simțim 
flăcările iadului, nu putem deveni cu adevărat 
credincioși și ortodocși; nu putem să-l iubim 
pe fiecare frate al nostru foarte mic; nu putem 
să simțim durerea fiecărui păcătos și, prin ur- 
mare, trăim liniștiți într-o închipuită simţire a 
duhovniciei”. 

Pentru ce este închipuită această simţire? Nu 
poți să ai duhovnicie și să nu te doară pentru cel 
din urmă frate al tău, de cel păcătos, de cel necre- 
dincios, de eretic. Dacă nu trăim durerea noastră 
personală a absenței lui Dumnezeu, a alungării 
noastre din bucuria Raiului — care este Împărăţia 

lui Dumnezeu - atunci nu putem să simțim ni- 
ciun om și atunci trăim în iadul „dreptăţii” noas- 
tre duhovnicești. 

Așa cum zice avva Macarie, „ca să ne mân- 
tuim trebuie să dobândim inimă”. Şi dobândim 
inimă atunci când o activăm trăind Lumina, care 
este Domnul. „Întru lumina Domnului vom ve- 
dea lumină.” Nu putem să-L trăim pe Domnul 
dacă nu căutăm același lucru pentru fiecare frate 
al nostru, care este Hristos „cu un alt chip”. 


In ciuda păcatelor 
noastre, nădăjduim! 


|) omnul tămăduia orice neputinţă din po- 
por (v. Matei 9, 27-35). Domnul, în cali- 
tate de dragoste, tuturor le face bine fără deosebi- 
re. Este de ajuns ca omul să vrea şi să creadă. De 
vreme ce credinţa este darul lui Dumnezeu, ea 
este asumată de omul care vrea şi are dispoziția 
să creadă, de acela care caută mila lui Dumnezeu. 

Așadar, Domnul, fără să facă deosebiri după 
tiparele exterioare, sau după formele religioase 
ale oamenilor, ca părinte, le face bine tuturor și 
tămăduieșşte orice boală și orice neputinţă în popor. 

Acest lucru îl vedem şi astăzi, când i-a tă- 
măduit pe cei doi orbi care au cerut mila Lui, 
dar și pe demonizat. Orbii, având conștiința 
stării lor, apropriindu-se de Domnul, l-au cerut 
să-i miluiască. 

Cuvintele „miluiește-mă” — „milă” au mare 
forță. Cuvântul are putere. Cuvintele nu sunt 
moarte, ci cuprind un duh. Așadar, cuvintele 
„mMilă” şi „miluieşte-mă” au o extraordinară pute- 
re. Din ce motiv? Atunci când cer milă, milostivi- 
re de la Domnul, exprim propria mea neputinţă, 
dar și credincioșia mea în puterea Domnului. 

Îi spun Domnului: „Eu sunt eşecul, Tu eşti reușita; 
eu sunt neputinţa, Tu eşti puterea; eu sunt boala, 
Tu ești sănătatea și cer mila Ta”. 

Așadar, aceasta este starea rugătoare, aceas- 
ta este starea noastră în faţa Domnului. O astfel 
de gândire formează şi un ethos corespunzător 
în viața noastră. Așadar, rugăciunea nu este doar 
o stare prin care ne apropiem de Dumnezeu și 
ne arătăm dispoziţia noastră în fața Lui, sau ne 
exprimăm nevoia noastră, ci este un proces coti- 
dian în viața noastră, o practică concrescută oda- 
tă cu respirația noastră. 

Cel ce se simte neputincios, nevolnic, ratat, 
cel ce caută din adâncul inimii sale ajutorul și 
mila lui Dumnezeu, poate să fie aspru față de 
fratele său? Rugăciunea ne înmoaie, ne face 
oameni delicați, ne face îngăduitori și sensibili 
dacă rugăciunea noastră este adevărată. Așadar, 
în acest înțeles se formează şi starea corespun- 
zătoare faţă de fratele nostru. Omul devine mai 
moale, devine delicat, devine sensibil. Îşi dez- 
voltă simțurile lăuntrice, pentru a-l înțelege și 
pentru a-l simţi pe celălalt om. 

Inima împietrită a apărut în viața noastră din 
pricina faptului că nu ne rugăm. Nu este pentru 
că noi suntem oameni răi sau indiferenți. Omul 
nerugător este un om mort. Este o existenţă bio- 
logică ce se preumblă fără de scop pe aici și pe 
colea și doar cârtește sau caută o dreptate înlă- 
untrul său, pe care însă nu o găsește. 

Adevărata dreptate se află în mila lui Dum- 
nezeu, este prezenţa lui Dumnezeu, este simțirea 
lui Dumnezeu în viaţa noastră. 

Atunci când lipsește Dumnezeu din viața 
noastră, ne simțim mizerabil, nu ne simțim 
îndreptățiți, dar căutăm o dreptate consumân- 
du-ne trupurile noastre sau pe al fratelui nos- 
tru, sau plângându-ne în faţa lui Dumnezeu. 

Așadar, ceea ce ne tămăduiește, ceea ce este 
pocăința noastră, ceea ce este echilibrarea noas- 
tră, este starea de rugăciune. Este acel strigăt al 
orbilor: „Miluiește-ne pe noi, fiule al lui David!”. 

Ne aflăm într-o stare urâtă, ne aflăm în că- 
dere, ne aflăm în neputinţă? Să nu ne acuzăm 
atât de mult pe noi înșine pentru starea noastră 
ticăloasă, pentru că a mă acuza pe mine însumi 
pentru păcatul meu este pierdere de timp, este o 
formă de egoism. Există o stare mai importantă: 
să cerem grabnic din inimă şi cu putere mila lui 
Dumnezeu, punându-ne nădejdea în El. Aceas- 
ta este adevărata stare duhovnicească. Să nu ne 
anulăm viața noastră, să nu ne împiedicăm pe 
noi înșine de la această abordare mântuitoare, 
prin care gustăm mila lui Dumnezeu. 

Și ce se întâmplă prin toate aceste alegeri 
mântuitoare? Domnul îi tămăduiește pe cei bol- 
navi. De ce au mers și au spus fariseilor? În loc 
să-L slăvească pe Dumnezeu, în loc să se bucure 
pentru tămăduirea fraţilor lor, ce au făcut farise- 
ii? În loc să-L slăvească pe Acela, au zis: „Acela? 

Dar El le face pe acestea sub înrâurire demonică. 
Deoarece îl are pe stăpânul demonilor și stăpânește 
peste demoni, din acest motiv îi tămăduieşte pe 
oameni”, adică printr-o putere demonică. 

Prin urmare, ați văzut? Ceea ce este impor- 
tant în viața noastră nu este ceea ce se întâmplă 
- dacă este bine sau rău —, ci cu ce ochi privim. 
Omul care are vederea pervertită și binele îl 
vede ca rău şi răul îl încurcă. Însă omul care are 
luminarea lui Dumnezeu, şi răul îl vede ca pe o 
binecuvântare. Acesta este indicele stării noastre 
duhovnicești. Nimic altceva. 

Zice avva Isaac Sirul: „Pentru cei buni, toa- 
te sunt bune...”, acela care are gând bun vede 
lucrurile totdeauna frumoase, „,...iar cei vicleni 
pe toate viclene”. Cei cu gânduri viclene le văd 
pe toate urâte. Ce este diavolul? Ce este demo- 
nismul: el face frumuseţea urâțenie. Şi ce este 
Dumnezeu? Ce este dragostea? Urâţenia o face 
cunoscută ca frumuseţe. 

Care este răspunderea noastră? Noi credem 
că omul capabil este omul deştept, cel isteţ, care 
are o asemenea putere analitică și o asemenea 
minte pătrunzătoare, încât să tragă o concluzie 
sigură și obiectivă, anume că altul este strâmb, 
în vreme ce el este sănătos. Această poziție con- 
cretă este boală. 

Care este starea duhovnicească? Aceea care 
ne dă nădejde nouă înșine și celorlalţi. Aceasta 
este vederea duhovnicească. Aceasta este lumi- 

narea: să-l vezi pe păcătos și să-i dai nădejde; 
prin urâțenie să vezi frumuseţea care se ascun- 
de în spatele ei și să dăm posibilități fratelui 
nostru și nouă înșine. 

Aceasta este nădejdea lui Dumnezeu. Aceas- 
ta este răspunderea noastră. Dacă ne surprin- 
dem pe noi înșine că ne plângem, că cârtim, că 
acuzăm, atunci ne aflăm într-o stare de cădere. 
Să fim foarte deştepţi și să le înțelegem pe toate. 
Această deşteptăciune este păcătoasă, este bles- 
tem. Mai bine să fim mici, neînsemnați, să nă- 
dăjduim şi să ne bucurăm de fiecare om şi să nu 
deznădăjduim de orice lucru rău. 

Aşadar, este o mare cursă deşșteptăciunea 
de acest fel, care este întunecime duhovniceas- 
că. Să desființăm această deșteptăciune a noas- 
tră, să ne răstignim gândul nostru, să devenim 
neînțelepți, mici, neînsemnațţi. Să luăm locul care 
ni se potriveşte, acela care se află la picioarele 
Domnului nostru și să cerem căzând la picioa- 
rele Lui mila Sa. Să înțelegem că nu ne mântuim 
pentru că suntem vrednici, ci întrucât există Ci- 
neva Atotputernic care ne iubeşte. 

Pentru această iubire se luminează inima 
noastră. Se aprinde inima noastră. Îl vedem 
pe fratele nostru urât și zicem că este fru- 
mos. Vedem urâţenia și zicem „aceasta este 
frumuseţe!”. Vedem ticăloșia lumii și nu zicem 
„S-a stricat lumea”, ci „lumea se află în impas”, 
Și prin urmare este aproape de Dumnezeu. 

Această abordare creștină bolnavă, care-l 
vede „pretutindeni pe Antihrist”, „peste tot rău”, 
„pretutindeni păcat”, într-o oarecare măsură 
este o stare demonică, nu este a lui Dumnezeu. 
Cum privește omul lui Dumnezeu: „Vai, vai, în 
ce nefericire este lumea, este într-un impas, dar 
aproape este izbăvirea ei”. Cu cât mai fără de 
ieșire sunt lucrurile, cu atât mai aproape este 
Dumnezeu, deoarece, unde s-a înmulțit păcatul 
mai mult a prisosit harul. 

Ce să facem? Să dobândim această vedere. 
Așadar, care este această vedere? Să nădăjduim. 
Ne aflăm în situații urâte? Nu! Ce grăiește omul 
lui Dumnezeu? „Mă aflu într-o situaţie dureroasă, 
dar până voi muri nu voi înceta să nădăjduiesc și 
să mă bucur în ciuda păcatului meu; și nu numai 
pentru mine voi nădăjdui, voi nădăjdui pentru fi- 
ecare om”. Îl vom vedea pe om că este în pragul 
morții, că este în păcatul său și vom nădăjdui. 

Ce ne odihnește? Ce ne dă iertare? Faptul 
că, în ciuda păcatelor noastre, nădăjduim! Şi care 
este lucrul demonic? Să fim în Biserică şi să spu- 
nem: Vai, vai, nu mai este mântuire”, „vai, vai, 
suntem pierduţi”. Da, suntem pierduţi, dar, din 
pricina iubirii lui Dumnezeu, nădăjduim, este de 
ajuns să avem această credinţă și încredere. 


Cultul personalităţii, 


hulire a lui Dumnezeu 


postolul Pavel s-a referit astăzi — în pe- 
icopa din Apostol — la o problemă a Bi- 
sericii din primii ani creștini. Care era aceasta? 
Era atacarea unităţii, era formarea de grupuri ale 
creştinilor, susținând fiecare în mod separat un 
conducător duhovnicesc, socotindu-l desigur că 
reprezintă „autoritatea” vieții duhovnicești. 
Văzând această problemă, în Epistola către 
Corinteni, Apostolul Pavel menționează că cen- 
trul vieţii este Hristos, că nu ne-am botezat în nu- 
mele niciunui om decât numai în al lui Hristos. 
El menţionează că în esență noi toți constituim 
mădularele aceluiași trup al lui Hristos — aceasta 
este Biserica, mădularele trupului lui Hristos — 
și astfel avem această unitate duhovnicească pe 
care suntem chemați s-o punem în practică. 
Așadar, unitatea este darul Sfântului Duh. 
Nu este o reușită a omului. Nevoinţa omului este 
pentru ca să păzească această unitate. Nu există 
Biserică fără unitate, dar nici nu există mântui- 
re individuală. Omul izolat nu este mântuit, nu 
este un om adevărat. Adevăratul creștin trăiește 
această comuniune cu Hristos și cu fiecare om. 


Cultul personalităţii, hulire a lui Dumnezeu II 


Astfel, el trăiește adevărata stare de comuniune. 
Creștinul este omul cu adevărat sociabil. 

Așadar, în această unitate vin patimile noas- 
tre și o atacă. O patimă care este descrisă de 
Sfinții Părinți este și cultul personalităţii; zbuciu- 
mul de a înlocui persoana lui Dumnezeu, per- 
soana lui Hristos, cu un oarecare om, pe care-l 
facem erou și-l promovăm ca pe unul important, 
ca să ne simțim şi noi importanți. 

Acest cult omenesc faţă de o persoană ome- 
nească este o hulire a lui Dumnezeu însuși. Fie- 
care om dobândește ipostas „în Hristos” şi orice 
fel de dispoziţie, orice fel de dorinţă, orice fel de 
sentiment, orice fel de ideologie, care izolează de 
trupul lui Hristos, departe de trupul lui Hristos, 
constituie un derapaj duhovnicesc și o înșelare. 

Însă ce altceva mai provoacă acest lucru? 
Care este mobilul care naşte cultul personalității? 
Este iubirea de întâietate; vrem să fim primii sau 
să aibă întâietate omul nostru. Adică în afara 
persoanei, a duhului lui Hristos. 

Când trăirea este absentă, când am deviat 
existenţial, atunci căutăm susțineri, înțelepciuni, 
opinii, ideologii, lucruri interesante ca să im- 
presionăm, să fie satisfăcută mintea noastră și 
închipuirea noastră. Aceasta acoperă adevărata 
lipsă, absenţa lui Hristos. Atunci când lipsește 
trăirea vie a prezenţei lui Hristos, sunt dezvolta- 
te alte puteri, naturale, ale omului, așa cum este 
înșelarea și devierea (abaterea). 

Așadar, această ciudăţenie a opiniei persona- 
le, a părerii personale, şi iubirea de întâietate tul- 
bură echilibrul și unitatea în Trupul lui Hristos. 

Când ne pierdem orientarea, când ne pier- 
dem rugăciunea, care este conținutul vieții noas- 
tre, care este modul în care primim experierea lui 
Dumnezeu, atunci se dezvoltă alte puteri natu- 
rale, înlocuitoare ale acestei legături cu Dumne- 
zeu, ȘI atunci omul are zbuciumul său, sau să se 
promoveze pe sine sau să-l promoveze pe altul. 
În esenţă, însă, toate acestea constituie absenţa 
orientării noastre, care este Domnul însuși. 

Un altelementcareatacă această unitate este 
nesociabilitatea pe care o avem noi creștinii, fie 
că aceasta se manifestă sub forma seculariză- 
rii, care este o pălăvrăgeală existenţială menită 
să acopere golurile noastre psihologice, fie este 
un comportament retras de lume și „evlavios la 
arătare”, socotind că orice participare a noastră 
la lucrurile lumești va ataca virtutea noastră. 

Omul lui Dumnezeu are un anumit echili- 
bru. Care este acel echilibrul? Cunoaște măsura; 
știe să-l prețuiască cu o noblețe adevărată pe fi- 
ecare om. Își cunoaște propria măsură; știe când 
să se apropie şi când să se depărteze. Atunci 
când se apropie, apropierea lui este sociabilitate; 
când se depărtează, nu este ură față de oameni, 
ci este de asemenea sociabilitate, deoarece con- 
stituie arătarea unei alte vieți. 

„Dacă oarecând ar da Dumnezeu și am trăi 
cu acest Adevăr al Său, să nu credeți că vor fi 
mulțumiți mulți oameni. Mulţi oameni se vor 
scandaliza, ne vor batjocori și ne vor socoti ne- 
sociabili, pentru că ei înșiși nu cunosc faptul că 
adevărata sociabilitate este ceva diferit. Este acti- 
varea inimii noastre în mod iubitor către fiecare 
om, fie că suntem aproape de el, fie departe de el. 

Așadar, această stare ne conduce la liberta- 
tea de a fi dependenţi numai de Dumnezeu, să 
nu fim dependenți de niciun om, dar şi să nu se 
creeze nici vreo dependenţă față de noi. 

Toate acestea acoperă alte nevoi suspecte 
care, în sfârșit, nu ne creează vreo problemă du- 
hovnicească, că așadar lipseşte din viața noastră 
dreapta orientare, care este iubirea lui Dumnezeu. 

Însă noi cum ne vom organiza, cum vom 
pune lucrurile în rânduială? Cum vom ști să tră- 
im relaţiile noastre cu oamenii şi cât să ne depăr- 
tăm? Cum îi vom cinsti pe oamenii care ne odih- 
nesc și cum nu vom fi dependenţi de aceştia? 

Cum vom avea libertate în viaţa noastră? 

Aceasta nu este o analiză a sinelui nostru ca 
să înțelegem acțiunile noastre, să cercetăm ceea 
ce ni se întâmplă. Nu este o administrare ome- 
nească „de a mă aduce la un echilibru” pe mine 
însumi, ci este o stare duhovnicească. Să produc 
o răsturnare lăuntrică, să le las pe toate și să mă 
întorc spre Dumnezeu. 

Starea duhovnicească care ne dă simțirea, 
gustarea lui Dumnezeu, așază prin ea însăși lu- 
crurile într-o rânduială anume. Oricât m-aș sili 
pe mine însumi ca să cinstesc pe cineva, dacă în- 
lăuntrul meu nu accept că în Hristos este veșnic 
şi preţios orice om, oricât m-aș strădui nu-l voi 
cinsti şi nu-i voi acorda cinstea care i se cuvine. 

Dacă, însă, văd vrednicia personală pe care 
mi-o dă Dumnezeu însuși, voi înțelege înrudirea 
mea cu Orice om, vrednicia pe care o are orice om, 
și atunci, adânc înlăuntrul meu, voi putea să-l cin- 
stesc și să-l iubesc. Voi ști atunci, având conştiinţa 
vredniciei (valorii) fiecărei persoane omeneşti, să 
o cinstesc, voi cunoaște limitele mele, voi ști cum 
să eliberez acea valoare, voi ști cum s-o odihnesc, 
voi ști cum să-i dau vrednicie și cinste personală, 
voi ști cum să-i atribui răspundere personală. 

Aceasta, aşadar, este o funcţionare firească a 
omului care a fost „hristificat”. Este o funcționare 
firească a omului care îl are ca centru al său pe 
Hristos. Atunci știe să vorbească, știe să tacă, ştie 
să asculte. Ştie, așadar, să trimită lumină, bucu- 
rie și odihnă oamenilor. 

Suntem deznădăjduiți. Însă înlăuntrul nos- 
tru există o nădejde delicată și viguroasă că este 
cu putință ca Dumnezeu să se facă văzut în viața 
noastră și să le limpezească pe toate într-o clipă 
Și să așeze lucrurile într-o rânduială, nu pentru 
ca să fim doar într-o rânduială, ci pentru ca să 
trăim „in comuniune”. 

i stai nostru i-a trimis pe ucenici pe 
corabie, iar El s-a retras în munte ca să 
se roage singur (v. Matei 14, 22-33). S-a întâmplat 
ca să se işte o furtună pe mare și se primejduiau 
ucenicii pe corabie. S-au tulburat. Însă Domnul 
se arată pe mare ca să-i ocrotească, prin prezenţa 
Lui trupească, să le alunge frica. Cu toate aces- 
tea, în tulburarea lor s-au îndoit dacă este vorba 
de Domnul însuși sau de vreo fantasmă. 

Şi atunci Petru, ca să constate care este re- 
alitatea, l-a cerut să meargă şi el peste valuri. 
Însă în mijlocul mării a început să se scufunde 
și atunci și-a întins Domnul mâna Sa pentru a-L 
salva; poruncește oprirea fenomenelor natura- 
le și-i salvează pe ucenici, deşi în continuare îi 
mustră pentru puţina lor credinţă. 

Acesta este un eveniment din viaţa uceni- 
cilor în relație cu Hristos. Prin acesta au văzut 
prezența Lui, au văzut binecuvântarea Lui, au 
văzut harul Lui. Aceasta ce poate să însemne 
pentru ucenici, ce poate să însemne pentru noi? 

În principiu, vedem că în momentul ho- 
tărâtor, de cumpănă, Domnul nu ne părăsește. 
Există, însă, și momente când Domnul tace și 
doarme. În această situație cel mai important lu- 

cru este cum ne poziționăm noi, cum privim noi 
evenimentele. 

Să observăm puţin ce a făcut Apostolul Pe- 
tru. Când L-a văzut pe Domnul în acel moment 
dificil în miezul nopții, în vreme ce corabia se 
lupta cu valurile și în vreme ce avea îndoieli dacă 
era Domnul sau vreo oarecare fantasmă, a cerut, 
riscându-și viaţa, să meargă și el peste valuri, ca 
să vadă dacă era cu adevărat Domnul. Cu toate 
acestea, deși a avut această îndrăzneală, totuși 
într-aceasta era amestecată și puțina credinţă. 
Însă, atunci când a început să se scufunde, Dom- 
nul l-a salvat. 

Aceasta arată vitalitatea sufletului lui Petru, 
care, în ciuda puţinătăţii credinţei sale, a avut în- 
drăzneala de a încerca prezența Domnului nos- 
tru, aceasta înseamnă că niciun proces al relaţiei şi 
niciun proces al credinței nu poate să fie susținut 
fără să ne riscăm existenţa noastră, fără să ne ris- 
căm pe noi înșine și fără să ne primejduim. 

Noi, în viaţa noastră, în cotidianul nostru — 
și aceasta este starea noastră călduţă pe care o 
avem -— orice lucru nou vrem să-l avem înainte 
de toate asigurat și apoi să înaintăm. Mai întâi 
de toate asigurat şi apoi să înaintăm. Mai întâi 
de toate vrem să fim siguri pentru ceva și apoi să 
întreprindem actul de curaj. 

Aceasta ce înseamnă? Că în adâncul între- 
gii Stări a noastre există dragostea de noi înşine, 
iubirea bolnavă de noi înșine, egoismul nostru. 

Nu vrem să avem nicio pagubă de la noi înșine, 
de la interesele noastre, din aranjarea noastră şi 
din liniştea noastră. 

Acest fel de a fi, ethosul acesta, se extinde și 
în viața duhovnicească. Așa devenim existențe 
neputincioase, ne bucurăm de cele plăcute și ne 
deznădăjduim în cele neplăcute. Ne-am construit 
o credinţă, o viață duhovnicească și un Creştinism 
după măsurile noastre: „Să fim bine”, „să fim 
mulțumiți”, „să petrecem frumos”, „să-L iubim 
pe Dumnezeu”, „să ne vină toate cele frumoase” 
ȘI „ce bine petrecem, suntem cu toții mulțumiți și 
toate ne merg, de minune!”. 

Așa credem noi că aceasta este credinţa. 
Credem că aceasta este duhovnicia. Desigur că, 
dacă suntem emoționaţi și de vreo cântare sau 
de vreo Dumnezeiască Liturghie sau de vreo 
Dumnezeiască Împărtășanie, credem că suntem 
creștini și credincioși. Aceasta este înșelare! Este 
minciună! 

Noi am identificat Creștinismul cu bu- 
curia, dar cu o bucurie de tip psihologic, care 
înseamnă „toate vin într-un mod convenabil”, 
„toate îmi vin într-un mod mulțumitor”. Dacă, 
însă, nu vor veni astfel, ne scandalizăm și înce- 
pe înlăuntrul nostru să se năruiască înţelesul 
credinţei și al vieții duhovnicești. Prin urmare, 
toată această duhovnicie pe care o avem este o 
falsă duhovnicie; este o stare anemică; este o ati- 
tudine neserioasă. 

Însă cum s-ar putea depăși această situaţie 
Şi s-ar putea începe să se zidească ceva esenţial? 
Doar dacă ne riscăm pe noi înșine, dacă ne ris- 
căm liniștea noastră și dacă ne riscăm asigura- 
rea noastră. Dar privind lucrurile și în orice fel 
de relaţie, dacă trebuie mai întâi să fim siguri și 
apoi să înaintăm, nu este relație. Este un egoism 
uriaș, care se va vădi în continuare într-un oare- 
care mod. 

Dacă, așadar, noi avem falsa senzație că se 
va zidi viaţa noastră duhovnicească numai și nu- 
mai pentru că noi am citit, întrucât am ascultat, 
întrucât am liturghisit este o minciună. Viaţa du- 
hovnicească va începe să se zidească când vom 
fi gata să pierdem, când vom fi gata să scanda- 
lizăm, când vom fi pregătiți să acceptăm și un 
Dumnezeu care doarme. Atunci când începem 
să acceptăm și să admitem și un Dumnezeu 
pe care-L strigăm, şi El pare că nu răspunde, 
ne ignoră, nu aude, nu vorbește. Aici însă este 
punctul nodal al vieţii, deoarece de aici va în- 
cepe să se activeze lăuntricul nostru mecanism 
existențial duhovnicesc. 

Dacă în cadrul acestui proces, în timpul 
căruia ajungem la stări limită, continuăm să 
avem cea mai mică nădejde că ceva poate să se 
întâmple, că într-un oarecare fel Hristos poate 
să fie prezent în viaţa noastră, atunci putem să 
vorbim despre viață duhovnicească. Nu atunci 
când suntem „bucuroși prostește” și închipuiți 

duhovnicește, când ne emoţionăm, chipuri- 
le, și ne înfiorăm într-o simţire a experienței 
duhovnicești și a rugăciunii. Experiența duhov- 
nicească și rugăciunea este dovedită atunci când 
acceptăm un Hristos, Care ne disprețuiește și ne 
ignoră, ca să ne descopere tainele Sale veşnice și 
neclintite. 

Dar, ca să se întâmple aceasta, este nevo- 
je să nu ne temem pentru noi înșine. Cine se 
teme pentru el însuși? Egoistul. Cine se teme 
să nu piardă? Egoistul. Acesta poate să creeze o 
relație? Să exploateze, aceasta va putea el să facă. 
El socotește relație ceva ce poate să controleze; 
însă un lucru pe care nu poate să-l controleze îl 
va privi ca pe o primejdie, ca pe o amenințare. 
Dacă ne temem de ameninţări, nu poate să existe 
credință și relație. Dacă ne temem de primejdie, 
nimic nu vom putea să izbutim. 

Prin urmare, Domnul iconomisește astfel 
lucrurile, încât să activeze propria noastră liber- 
tate, încotro se va întoarce, cum se va poziționa, 
cum va primi evenimentele în viața noastră. 

Și, aşadar, ce face Domnul? Îl priveşte pe 
Petru. Aţi văzut curaj la Petru? Noi trăim niște 
iluzii că oarecum tot am avea credinţă. Însă nu 
avem credinţă. Iarăşi, dacă avem puţină credinţă, 
ne speriem că avem puțină credință. Dar acestea 
sunt stări încurcate, amestecate. Şi credință avem 
şi indoieli avem deoarece suntem încă pe cale; pe 

calea întâlnirii cu Domnul. Nu este întâlnire aceea 

dacă la un moment dat ne-am emoţionat. Întâl- 
nire cu Domnul este să spunem: „El este viața 
noastră”, și să fim gata să le pierdem pe toate 
pentru El. 

Noi nu ne aflăm în această experienţă. Aceas- 
ta este însă ținta vieţii noastre. Altfel ne constru- 
im O viață duhovnicească pe un plan psihologic. 
Adică, dacă suntem „băieţi” buni, purtăm haine 
frumoase, ne facem cruce, metaniile noastre, ne 
comportăm frumos, suntem oameni morali. 

Ce înseamnă moral şi imoral dacă nu eşti 
gata „să te vinzi” pe tine însuți pentru Hristos și 
nu este centrul vieţii tale Hristos? Este o morală 
demonică sau o imoralitate demonică. Ceea ce 
reprezintă viața este să fim gata şi să aşteptăm; 
și aceasta este seriozitatea existenţială, să avem 
această așteptare. Şi care așteptare? Să fim gata 
să ne primejduim. Să fim gata să pierdem. 
Când suntem gata să ne pierdem interesul nos- 
tru, voia noastră, pe noi înșine, liniştea noastră, 
aranjarea noastră, atunci suntem pregătiți pen- 
tru Domnul. 

Așa cum a făcut Apostolul Petru. Căci el a 
fost puţin credincios, dar a zis: „Doamne, dacă 
ești Tu, spune să merg pe mare și să indrăz- 
nesc”. Dar, bre Petre, şi dacă nu era Domnul și te 
afundai și te înecai? El nu a avut logica noastră, 
a probabilităților, să calculăm toate lucrurile și 
apoi să încercăm viaţa şi relaţia, ci a îndrăznit, în 
primejdie — și acesta este curajul său — să se păgu- 

bească, să piardă, să încerce dacă era cu adevărat 
Domnul. Prin urmare, în acea clipă Petru risca să 
se piardă o dată pentru totdeauna sau să-L gă- 
sească o dată pentru totdeauna pe Domnul. 

Acesta este începutul credinţei. Credinţa 
nu vine prin mintea noastră, nu vine prin lec- 
turile noastre, nu vine prin predicile noastre. 
Vine prin experiența personală. Când există 
experiență personală? Când suntem gata să le 
pierdem pe toate sau să le aflăm pe toate, adică 
să-L aflăm pe Hristos. 


Dumnezeu ne iartă, ne iubește 


eta Domnului este simplu şi lumi- 
nează modul în care putem să trăim harul 
lui Dumnezeu, sau pentru care motiv nu-l trăim. 
În pilda celui ce datora zece mii de talanți (v. 
Matei 18, 23-35), Domnul se referă la un oarecare 
om ce avea o mare datorie față de stăpânul său, 
care este Dumnezeu, Domnul. Apoi, după ce L-a 
rugat sluga sa, i-a iertat datoria, imprumutul. 
Însă acela nu a făcut şi el la fel față de datorni- 
cul lui, ci a cerut să primească datoria cu orice 
preţ, ducându-l pe acela în închisoare. Au aflat 
aceasta slujitorii, revoltându-se și mirându-se 
de această purtare, şi atunci Domnul s-a mâniat 
pentru nemilostivirea aceluia. Şi se încheie para- 
bola spunând că Domnul așa ne va face și nouă, 
celor ce nu iertăm din inima noastră pe ceilalți. 
În principiu, să avem în vedere aceasta, anu- 
me că dispoziţia iertării din inima noastră față de 
alții este valoarea centrală a vieții duhovnicești. 
Fără aceasta nu există viaţă duhovnicească. Fără 
aceasta nu există harul lui Dumnezeu. Fără aceas- 
ta suntem conduși către chinuitori — adică la pier- 
derea harului — și la moartea duhovnicească. 
Noi rămânem doar la numite greșeli exteri- 
oare. Însă este un dezastru duhovnicesc, pagubă 

a sufletului, dacă inima noastră nu se mișcă în 
chip filantropic și iertător cu ceilalți. 

Din ce motiv? Avem motive și o bază pentru 
aceasta. Atunci când însuși Domnul ne scoate din 
mocirlă, ne scapă din moartea duhovnicească, ne 
scoate din neștiință și ne conduce pe calea harului 
și la dragostea Lui şi ni le iartă pe toate, noi cu ce 
rușine spunem că nu avem dispoziţie să-l iertăm 
pe altul care ne nedreptățește într-un lucru prea 
mărunt? Avem o ciudată îngâmfare. Trăim în pa- 
timile noastre și numai îndată ce simțim puțin 
mila lui Dumnezeu, devenim „isteți fără de min- 
te” și mustrăm şi judecăm pe fiecare. 

Aceasta este o hulire a iubirii lui Dumnezeu, 
însă, în principal, o ofensare a existenței noastre. 
Semnul maturității duhovniceşti este acesta; nu 
există nimic altceva. Să lăsăm deoparte filosofi- 
ile, să lăsăm deoparte deşertăciunile, dreptățile 
noastre, opiniile noastre şi virtuțile noastre. Un 
singur lucru rămâne: inima noastră să fie poziti- 
vă către fiecare în parte, cunoscut și necunoscut. 
Să fim „certați” cu dispoziţia de a judeca şi de a 
mustra pe fiecare în parte. Nu însă într-un mod 
exterior, ci din inima noastră. Aceasta este măr- 
turia și dovada că trăim harul lui Dumnezeu. 
Aceasta este şi nimic altceva. 

Noi, atunci când trăim şi ne încredințăm că 
Dumnezeu ne iartă, ne iubeşte, avem oare posi- 
bilitatea și suportul moral să nu imităm aceeași 

atitudine față de alţii? Venim și ne văicărim și 
spunem „m-au nedreptăţit”, „m-au mâhnit”, 
„nu mă înţeleg”. Și începem să ne înnebunim cu 
gânduri și cugetări. Gândurile de acest fel con- 
stituie absenţa lui Dumnezeu. Desigur mai sunt 
și vrăjmașe lui Dumnezeu atunci când vrem să 
ne îndreptățim uneori chiar şi în cadrul Iainei 
Spovedaniei. Nu există un mai mare atac al vieții 
duhovniceşti și o mai mare imaturitate. 

Așadar, pentru ce înnebunim atunci când 
ne nedreptăţește altul? Pentru ce vrem drepta- 
tea? Pentru ce vrem recunoașterea? Foarte sim- 
plu, pentru că nu trăim dragostea lui Dumnezeu. 
Pentru ce, în cele din urmă, ne dăruiește Dum- 
nezeu iertarea? Ca să devenim puternici în faţa 
altuia? Adică Dumnezeu ne iartă ca să stăm pe 
picioarele noastre, ca să avem putere să-l atacăm, 
să-l disprețuim, să-l judecăm, să-l respingem pe 
celălalt? Și cum este cu putinţă să rămână acest 
har în noi? Și cum este cu putinţă ca Dumnezeul 
dragostei să continue să ne dea acest har, când 
noi îl risipim fără măsură, când îl hulim? 

Sufletul nostru se îmbolnăvește când 
obișnuim să fim iertați de Dumnezeu, iar nouă 
nu ne vine „mintea cea duhovnicească” de a avea 
maturitatea necesară, astfel încât să fim pozitivi 
Și iertători față de toţi, cunoscuți și necunoscuți. 
Sufletul nostru păţeşte ceva; se îmbolnăvește; își 
pierde simțurile duhovnicești; își pierde pute- 
rea de înțelegere și nu se tămăduiește cu nimic. 

Atunci numai un lucru poate să-l tămăduiască în 
mod nevoit: suferinţa. 

Pentru aceasta ne smeresc întâmplările. Do- 
rim cruci? Dorim suferință? Dorim să ne sme- 
rească Dumnezeu? Pentru aceasta îi dăm toate 
posibilităţile ca să ne facă aşa ceva? În ce mod? 
Când nu suntem iertători faţă de ceilalţi. Păti- 
mim astfel de o împietrire a inimii, de o rigidita- 
te — care este cea mai rea deviere. În special îm- 
pietrirea inimii, rigiditatea, este uneori „pro- 
prie bunilor creștini” care se simt îndreptăţiți. 
Și se sălbăticeşte inima noastră, se sălbăticește 
sufletul nostru. 

Ştiţi, lucrurile sunt foarte simple și desigur 
acestea dau conţinut și frumuseţe vieții noas- 
tre. În ce mod? Atunci când facem investiţii în 
dragostea lui Dumnezeu, când lauda noastră 
nu este virtutea noastră, ci mila şi dragostea lui 
Dumnezeu care, ca să devină laudă a noastră și 
ca s-o trăim, trebuie să intrăm în noi înșine, în 
vistieria noastră. Să ne vedem starea noastră de- 
zastruoasă și să îngenunchem și să cerem mila 
lui Dumnezeu. 

Când cerem această milă, atunci se schim- 
bă viața noastră. Cu adevărat se schimbă viața 
noastră. Această schimbare este de un asemenea 
fel, încât voiește ca toți să se mântuiască. Simțim 
atâta plinătate, încât nicio supărare sau nedrep- 
tate omenească nu poate să ne atingă. Și atunci 
posedăm un singur lucru: Dobândim o sensi- 

bilitate duhovnicească, prin care dorim binele 
pentru toți. 

Însă atunci când devenim ticăloși, nenoro- 
ciți, pătimim din pricina dorinței de a analiza 
orice lucru, de a explica orice lucru şi de a cer- 
ceta cele „ascunse” ale fiecărui om în afară de 
noi înșine, ca să ne simţim tari, să ne simțim 
atotputernici, aceasta este despărțire, este pă- 
gubire, este moarte duhovnicească. 

Oare asta presupune să ai o diplomă? Oare 
aceasta înseamnă să ai cunoștințe theologice? 
Oare este nevoie de o gândire theologică și filo- 
sofică? Să lăsăm aceste „basme” deoparte și să 
trăim această simplitate despre care ne vorbește 
Domnul nostru: „Vreţi să vă iert datoria? Am să 
v-o iert şi am să v-o şterg. Însă faceți ceva simplu 
în viaţa voastră; să aveţi o astfel de inimă iertă- 
toare către fiecare om”. 

Noi ce facem? Ne ticăloșim atât de mult, în- 
cât ne vin atât de multe gânduri ciudate înlăun- 
trul nostru, încât ne chinuiesc existența și zicem: 
„De ce nu-mi vorbeşte acest om?”, „De ce mă 
priveşte astfel?”, „De ce nu-mi dau importanță? 
A, aceștia mă disprețuiesc”. Şi atunci începe să se 
sălbăticească existența noastră. Se poate să facem 
metanii, se poate să facem rugăciuni, se poate să 
ne spovedim, se poate să ne împărtăşim. Toate 
acestea nu vor avea nicio valoare înlăuntrul nos- 
tru dacă nu ne întoarcem, ca să dobândească va- 
loare şi putere iertarea înlăuntrul nostru. Și când 

le îngăduim pe acestea? Atunci când devenim 
„buni”. Atât de „buni“, încât să iertăm din inima 
noastră pe fiecare. 

Aceasta este libertatea duhovnicească. Este, 
cred, ceea ce a spus Sfântul Cosma Etolianul. 
El le spunea creştinilor: „Dacă există vreunul 
care a păcătuit, care a preacurvit, care a ucis, 
care s-a desfrânat, să vină aici și să zică «dl iert 
pe fratele meu», îl voi ierta și eu și-l voi lăsa 
să se împărtășească. Dacă există vreunul care 
nu a făcut toate aceste lucruri și este virtuos, 
dar nu-l iartă pe fratele său, nu-i îngădui să se 
împărtăşească şi nu-l iert”. 

Acesta este ethosul evanghelic. Cine este 
omul care, având acest ethos, nu va putea să-și 
iubească soţia sa sau pe bărbatul ei? Cine este 
omul care, având acest ethos, va putea să aibă 
gânduri? Cine este omul care, cufundându-se în 
acest ethos, nu va avea înlăuntrul său libertatea 
și liniștea duhovnicească? El trăiește cu simpli- 
tate, trăiește firesc relațiile. lată care este terapia. 
Ne-a dat-o în chip limpede Domnul nostru. 

Așadar, noi creștinii avem motivul (cuvântul), 
avem această bază de a spune că iubim lumea. Dar 
cum 0 va iubi omul care nu are cuvântul lui Dum- 
nezeu, care nu are mobil? Unde înlăuntrul său dra- 
gostea are o anumită viclenie, are un narcisism și 
o anumită iubire de sine (filavtia). Însă noi avem 
datul: De vreme ce noi avem dragoste, putem să 
nu dăm? lată, aceasta zice logica comună. 


iz 

ericopa noastră evanghelică de astăzi 

face pomenire de întâmplarea cu tână- 
rul bogat (v. Matei 19, 16-26), care s-a apropiat 
de Domnul și l-a întrebat ce trebuie să facă ca să 
moștenească viața veșnică. Domnul la început i-a 
amintit poruncile „să nu ucizi, să nu săvârşeşti 
adulter, să nu furi, să nu mărturisești strâmb, 
cinstește pe tatăl tău și pe mama ta”. Tânărul a 
răspuns că pe acestea le păzește din copilăria lui. 

În esență, Domnul nostru, printr-o metodă 
pedagogică, încearcă să urmărească adevărata 
pricină care-l desparte pe om de Împărăţia lui 
Dumnezeu. 

Domnul nu examinează lucrurile într-un ca- 
dru superficial, numai al încălcării poruncilor, ci 
cercetează esența relației omului cu Dumnezeu. 
Domnul nostru înaintează până într-acel punct, 
astfel încât să afle dar și să-i dovedească omului 
adevărata problemă. Și-i spune Domnul în con- 
tinuare tânărului că poate încă un lucru să mai 
facă: să-și vândă averile sale și să-l urmeze Lui. 

Se pune acum o întrebare: Așadar, până 
acum, ținând poruncile Lui, nu L-a urmat? Prin 
urmare putem să nu săvârșim adulter, putem să 
nu furăm, putem să nu mărturisim strâmb, pu- 

tem să-l cinstim pe tatăl nostru şi pe mama noas- 
tră, dar să nu-L urmăm pe Domnul nostru? 

Prin aceasta se descoperă devierea duhovni- 
cească, care este aceea de a ține poruncile ca pe o 
strădanie a confirmării noastre, ca pe o strădanie 
de a dovedi că mântuirea noastră depinde de noi 
înșine, că mântuirea noastră suntem noi înşine. 
Domnul arată că, deşi este cu putinţă să avem vir- 
tute, totuși este cu putinţă să nu-L avem pe Hris- 
tos, să nu-L avem pe Dumnezeu. De ce i-a spus 
tânărului „vinde-ți averile și vino de-Mi urmează 
Mie”? Când îl urmăm pe Dumnezeu? Atunci când 
nu avem altă comoară mai mare decât Hristos. 

Așadar, să nu avem comori? Copii, averi, 
relaţii? Să le avem, dar să nu funcționeze mai 
presus de Hristos şi împotriva lui Hristos, ci să 
fie integrate în Trupul lui Hristos. Adică să ne 
ofere puterea propulsoare spre Hristos și să nu 
ne excludă din Trupul lui Hristos. Aceasta a vrut 
Domnul să scoată din inima omului, din a tână- 
rului bogat. Că avea ceva pe care, dacă îl pier- 
dea, l-ar fi mâhnit până la un asemenea punct, 
încât l-ar fi împiedicat să-L urmeze pe Hristos. 

Așadar, tot ce se lucrează în inima noas- 
tră și este mai puternic decât Adevărul, mai 
puternic decât Dumnezeu, este excludere din 
Impărăţia Lui. Această poziţie reprezintă răs- 
turnarea moralei lumești, care judecă lucrurile 
la suprafaţă, prin prisma comportamentului şi 
a expresiei exterioare a lucrurilor. 

Tânărul bogat „a plecat întristat” pentru că 
avea multe averi. Să nu ne înșelăm! Bogăția nu 
depinde atât de cantitate, cât de dependenţă. Se 
poate ca să ai puţine, dar să ai un fel de a fi mai 
rău decât al celui ce posedă multe. Ethosul tău 
să fie ethosul bogatului pentru că ești super-de- 
pendent de acele lucruri, puţine și neînsemnate. 
Așadar, stăruința omului în orice îl exclude de la 
faptul de a putea să-L vadă cu ochii săi pe Dumne- 
zeu, să-L adore pe Hristos și să se odihnească ini- 
ma lui în EI, constituie semnul purtării bogatului. 

Cine este astăzi bogatul din pericopa evan- 
ghelică? Acela care este dependent de el însuși 
și de cele ale sinelui său. Care se străduiește 
să dobândească putere prin mijloace omenești 
astfel încât să anuleze persoana lui Hristos. Se 
poate ca bogăţia să nu fie averea materială. Poa- 
te să fie virtutea. Poate să fie ideologia. Poate să 
fie opinia. Poate să fie o conștiință morală exa- 
gerată, poate să fie un narcisism care caută ne- 
contenit confirmarea lui în conflictele cotidiene 
de prietenie sau conjugale. Toate acestea sunt 
„averea noastră”, pe care nu avem curajul să o 
lăsăm, să o vindem și să-l urmăm lui Hristos. 

Însă ce fereastră ne deschide Hristos? „Cele 
ce sunt cu neputinţă la oameni, cu putinţă sunt la 
Dumnezeu.” În cele din urmă, toată istoria par- 
cursului nostru personal se află acolo. Așadar, să 
facem investiţii în Hristos, să ajungem în impasul 
nostru personal și să ne întoarcem spre Hristos. 

De ce face Hristos aceasta? Deoarece El este cu 
adevărat bucuria noastră. Altfel nu am avea ma- 
turitatea de a-L primi pe Hristos ca Mântuitor al 
sufletului nostru, ca pe bucuria vieţii noastre. Şi 
se străduiește Hristos în alte moduri, pedagogi- 
ce, să ne iniţieze în viaţa cea adevărată. 

Să privim puţin acest lucru. Atunci când 
omul se simte tare, nu poate să se întoarcă la 
Hristos, nu pentru ca să simtă Hristos că „am 
mulţi care se întorc spre Mine”, ci ca să dăruias- 
că bucurie, să dăruiască viață omului pentru că 
Hristos este Viaţa. Drept pentru care ce se întâm- 
plă? Facem un efort; de pildă facem o nevoință 
ca să nu păcătuim și lucrăm astfel în multe fe- 
luri, însă nu ca să avem o legătură cu Hristos, 
ci ca să avem iarăși o relaţie cu noi înșine. Să ne 
avem bine cu noi înșine sau pentru ca să ne avem 
conștiința liniștită. Aceasta însă este păcat. 

Faci nevoinţă şi te osârduieşti și iată, păcatul 
se află în faţa ta. Şi iarăși se află în faţa ta. Şi zici: 
„Dar de ce, Dumnezeul meu, eu m-am osârduit 
și vreau să țin poruncile Tale”. Vrei aceasta nu 
ca să ai legătură cu Hristos, în înțelesul că Hris- 
tos este dragostea ta, că Hristos este căutarea ta, 
că Hristos este dorirea ta, ci pentru că dorirea 
ta este propriul tău sine. Și vrei să-ți dovedeşti 
ție însuți că ești virtuos și izbutești să le scoţi la 
capăt şi meriți Raiul. 

Putem să mai menționăm încă un exemplu 
de poziționare lumească. Unul se străduieșşte și-și 

întemeiază o familie, își crește copiii săi şi începe 
să se simtă bine... Ah, ce familie frumoasă am!”. 
Și dintr-odată vine o greutate şi se zdrobesc 
opțiunile şi aprecierile bunului cap de familie. 
Astfel bogăţia lui se risipeşte. Dacă familia devi- 
ne scop în sine, nu există o cursă mai mare pen- 
tru creștin decât idololatrizarea familiei. Starea 
lui concretă îl exclude de la faptul de a ieși din 
familia lui și de a-i iubi și pe alți oameni. 
Cineva ar putea să spună: „Eu trebuie să lu- 
crez să scot bani, să-mi cresc copiii”. Însă, dacă 
această idee îți macină gândul, îţi macină energia 
și nu te conduce spre rugăciune, este înșelare. 
Un altul ar putea să spună și el: „Dar de ce? 
Eu am fost un om bun, de ce copilul meu a deve- 
nit astfel?”. Pentru ca să te facă Dumnezeu să nu 
crezi în această bogăţie care este înșelare. Pen- 
tru că aceasta lucrează împotriva lui Hristos, Îl 
înlocuiește. Nimic nu poate să fie mai puternic 
decât dragostea lui Hristos. „Dar pe copiii mei 
oare nu-i voi iubi?”. Îi vei iubi, însă în lăuntrul 
Trupului lui Hristos. Pentru că nu există nimeni 
care să-i iubească mai mult decât Hristos. Crezi 
că tu eşti acela care ai să-i iubeşti mai mult? 
Sfântul loan Scărarul spune că, dacă omul 
va cădea în cursa iubirii de arginţi, va pretexta că 
face aceasta pentru iubirea de oameni. Călugărul 
spune: „Strâng ca să dau săracilor”. Omul din 
lume spune: „Eu strâng acești bani ca să-i ajut pe 
copiii mei și pe săraci”. Sau „eu vreau să câștig, la 

bursă, vreau să câştig la jocurile de noroc, pentru 
că o parte din câștiguri o voi da săracilor”. 

Această mentalitate de a strânge ca să ne 
hrănim familia noastră și să zicem: „Am familie, 
sunt dator să ajut la eventualele nevoi ale copiilor 
mei, să fiu în orice clipă împreună-lucrător şi aju- 
tător”, această stare îţi fură în întregime gândul 
de la Hristos. Este înşelare, este ceva diavolesc. 
Aceasta este bogăţia, acesta este bogatul despre 
care vorbește Domnul în pericopa evanghelică. 

De ce are omul trebuinţă, ce atitudine de 
viață trebuie să ţină? Să meargă cu problemele 
lui, să meargă cu orice formă de faliment per- 
sonal și să-i spună lui Hristos:.„ Nu pot să fac 
nimic, dar vin la Line pentru că Iu ai spus că 
cele ce sunt cu neputinţă la oameni, cu putință 
sunt la Dumnezeu”. Aceasta este atitudinea care 
naşte viața duhovnicească în om. 

În Apostol citim de asemenea: „Căci în har sun- 
teți mântuiți” (Efeseni 2, 8). Acest lucru trebuie să-l 
conştientizăm. Că ne mântuim cu harul lui Dumne- 
zeu, şi pe cât omul crede în el însuși, în afara acestui 
har, în esenţă se află sub înrâurirea diavolului. 

Este nevoie, așadar, să ajungem în acest im- 
pas personal, la această disperare dătătoare de 
nădejde; că de-acum nu mai putem trăi, că am 
falimentat, am lăsat bogăţia noastră și cerem 
mila lui Dumnezeu. | 

Astfel Dumnezeu iconomiseşte lucrurile 
într-un astfel de mod încât să simţim că nu avem 

ceva tare prin sine și de-acum părăsim săracele 
noastre puteri și ne întoarcem către El. Atunci și 
numai atunci suntem maturi ca să primim harul 
lui Dumnezeu și să rodească Sfântul Duh. 

De ce Dumnezeu le iconomiseşte astfel? 
Pentru încă un motiv: „Pentru ca să nu se laude 
cineva”, să nu se fălească nimeni. „De ce, Dum- 
nezeul meu, nu ne îngădui puțin această laudă 
ca să ne odihnim?”. Pentru că această laudă te 
exclude de la a fi îngăduitor, cu pogorământ și 
liniștit cu fratele tău şi în principal unit cu el. 

Domnul nostru folosește o „metodă pedagogi- 
că”, aceea a iconomiei lucrurilor. Să nu ne lăudăm 
pentru ca să putem avea o relaţie cu fratele nostru. 
Vrei să eviți păcatele? Vrei să eviţi cursele și ispi- 
tele? Să dobândești o asemenea zdrobire, încât la- 
uda să fugă cu desăvârşire din lăuntrul tău, astfel 
încât să poți să-l vezi și pe fiecare frate al tău. 

Noi, atunci când ne simțim cât-de-cât pu- 
ternici, privim cel mult numai la cei asemenea 
nouă. Pe cei mai de jos nu-i căutăm, îi disprețuim. 
Dispreţuirea celor mai de jos decât noi — acest 
termen este foarte relativ și este folosit în mod 
convențional - este semnul sufletului bolnav, 
care nu posedă ethosul și dragostea lui Hristos. 

Pe toate acestea le iconomisește Dumnezeu 
ca să ieșim din propriul nostru microcosmos și 
să-i vedem pe cei disprețuiți și pe frații noștri 
de la marginea cetăţii cu aceeași preţuire cu 
care i-am vedea și pe cei realizați. 


Atunci când 

vanghelia de astăzi ne relatează eveni- 

mentul tămăduirii fiicei femeii canaane- 
ence, care pătimea de demonizare (v. Matei 15, 
21-28). 

Femeia cananeeancă cerea de la Hristos s-o 
facă bine pe fiica ei și, cu toate că ucenicii se îm- 
potriveau acestei cereri, ea continua să alerge cu 
încăpățânare și cu stăruință în urma lui Hristos, 
cerând tămăduirea fiicei ei. Domnul, ascultând 
aparent de ucenici, refuză vindecarea fiicei fe- 
meii cananeence sub pretextul că nu este mem- 
bră a iubiţilor Săi fii, adică a poporului lui Israil. 
Aceasta însă, luând acel refuz al lui Hristos ca 
pe o posibilitate a unei noi invocări, cere iarăși 
tămăduire de la Hristos, recunoscând desigur 
că nu aparține neamului fiilor celor aleși, dar cu 
toate acestea, chiar și câinii își astâmpără foamea 
din firimiturile ce cad de la masa stăpânilor lor, 
smerindu-se așadar pe ea însăși și plasându-se 
pe sine pe această ultimă treaptă, la cea mai de 
jos măsură. 

Domnul, ca un cunoscător de inimi, cunoştea, 
cu siguranţă, care este inima și care este credința 

femeii cananeence și se împotrivește refuzând-o, 
pentru ca mai mult să se vădească credinţa ei, 
pentru ca să se vestească astfel credinţa ei în veci. 

Care este credința ei şi care este măsura 
acesteia? Forța motrice a credinței ei este dragos- 
tea pentru copilul ei. Prin urmare, baza credinţei 
în Hristos este dragostea. Dragostea dezintere- 
sată față de noi înșine, față de aproapele nostru, 
dragostea pentru Dumnezeu, aceasta este baza 
credinței. Credinţa nu poate fi măsurată, dacă 
înlăuntrul ei nu posedă dragoste. Autenticitatea 
credinței cu această măsură se măsoară, adică cu 
gradul de iubire. 

„EL vrea ca toţi oamenii să se mântuiască şi 
la cunoștința adevărului să vină.” 

Domnul nostru, vrând să arate măsura 
credinței ei, o alungă, dar totuși ea stăruiește. 
Sfântul loan Gură de Aur spune că încă și dacă 
Dumnezeu însuși ia o hotărâre de respingere față 
de om, şi în acest caz omul să nu se deznădăj- 
duiască, ci să stăruiască în cererea sa, în cererea 
sa cea iubitoare de Dumnezeu, care lucrează la 
mântuirea lui. Chiar și dacă hotărârea lui Dum- 
nezeu față de om este luată, el să stăruiască și 
să-L „silească” pe Dumnezeu. Pentru că Dum- 
nezeu poate „fi silit” de către om, ca să se vă- 
dească măsura iubirii, a credinţei și a libertăţii 
omului față de Dumnezeu. 

Prin urmare, atunci când Hristos ne tăgădu- 
ieşte şi ne alungă, este pentru că El ne vrea cu 

adevărat lângă Sine. Cu adevărat, lângă cineva 
se află acela a cărui libertate a fost pusă la încer- 
care în durere, în respingere şi în ispită. Ca să se 
dovedească şi să se mărturisească astfel atitudi- 
nea că vrem să fim lângă cineva. 

Omul de azi susţine că relațiile sale sunt 
adevărate, dar relaţiile care nu sunt încercate 
prin durere Şi prin respingere nu sunt adevăra- 
te. Așadar, Domnul nostru știe că ceea ce este 
adevărat se naște întru durere, cunoaște foarte 
bine faptul că perioada fecundă în timpul că- 
reia inima omului rodește duhovnicește este 
aceea care poartă numele de părăsire de Dum- 
nezeu, în care Dumnezeu ne respinge, când ri- 
dică harul Său de la noi pentru ca să fie pusă la 
încercare inima noastră și pentru ca să fie culti- 
vată libertatea noastră. 

Atunci când Hristos ne dăruiește un dar, 
este absolut sigur că darul va da roadele pe care 
le conţine, în special dacă există şi o perioadă 
de uscăciune duhovnicească, perioadă în care 
rugătorul stăruiește cu tărie în credinţa lui și-L 
„Sileşte pe Dumnezeu”. Sunt momentele în care 
de-acum se naşte cunoaşterea duhovnicească în 
omul cu conștiință dogmatică, cu conștiință du- 
hovnicească. Pentru că se poate ca noi să fi pri- 
mit daruri de la Dumnezeu, însă e cu putință ca 
aceste daruri să nu le fi conştientizat, astfel încât 
să le punem în valoare în nevoinţa pentru matu- 
rizarea duhovnicească. 

Maturizarea duhovnicească, nașterea du- 
hovnicească a omului se întâmplă atunci când 
Dumnezeu ne refuză darurile Sale, dar noi stă- 
ruim să 1 le cerem. Această suferință duhovni- 
cească lăuntrică, pe care o ignoră omul de azi din 
lumea secularizată, care judecă lucrurile după 
aparenţe, este reprimată. Însă această suferință 
(durere) lăuntrică a căutării lui Dumnezeu — 
Care, chiar dacă ne refuză darurile Sale, stăruim 
și din acest refuz ne extragem forța rugăciunii, 
precum femeia cananeancă —, este pricina și mMo- 
dul în care se dezvoltă omul duhovnicesc. 

Nu ne formează cărțile, nu ne formează încă 
nici chiar Sfintele Taine, dacă omul nu intră în 
această mentalitate a nevoinței. Mentalitatea 
nevoitoare înseamnă să-mi răstignesc propriile 
dorinţe, şi din spatele locului unde există deznă- 
dăjduirea să se nască nădejdea. Încă și din dez- 
nădejde, chiar și atunci când credem că Dum- 
nezeu ne refuză, din acest refuz să se nască în- 
lăuntrul nostru forța (posibilitatea) rugăciunii. 

Aceasta este rugăciunea nevoitoare, care îi 
oferă omului cunoașterea duhovnicească, care 
provoacă în om împreună-pătimirea duhovni- 
cească și dragostea, care naşte sensibilitatea du- 
hovnicească, astfel încât inima să nu mai poată 
îndura să se piardă niciun om departe de Dum- 
nezeu. Așadar, această forță este aceea care ne 
introduce într-un alt mod de gândire duhovni- 
cească și de simţire duhovnicească. 

Dacă vrem să vedem care este boala noastră, 
care este boala lumii, chiar şi a oamenilor Bise- 
ricii, cum se măsoară secularizarea membrilor 
Bisericii, într-acest mod se măsoară. Omul însă 
vrea ca lucrurile să-i fie pregătite, vrea să-i fie 
asigurate darurile lui Dumnezeu și măsoară 
dragostea lui Dumnezeu și a celorlalți după 
gradul în care îi sunt satisfăcute pretenţiile și 
hatârurile sale de după cădere. 

O relaţie care nu a trecut și prin suferința 
refuzului nu poate să devină o relație adevăra- 
tă. În acest înţeles trăim într-o comunitate bi- 
sericească, care preferă să tăgăduiască Crucea, 
care vrea să se îndrepte spre Împărăţia ceruri- 
lor prin comoditate. 

Dar atunci când te îndrepţi prin comodita- 
te spre Împărăţia cerurilor, fără simţirea Crucii, 
chiar dacă ţi s-ar dărui Raiul, nu l-ai alege, nu 
l-ai recunoaște. 

Aceasta este calea Bisericii. Astfel poate omul 
să ajungă la cunoaștere. Acele vorbe care se spun 
„suntem creștini ortodocși, poporul ales al lui 
Dumnezeu, suntem Ortodoxia care susține nea- 
mul etc.” sunt cuvinte fără acoperire dacă nu coe- 
xistă cu cele ce au fost spuse mai sus. Biserica nu 
este cârja niciunui neam, nu este cârja niciunui 
grup social, Biserica nu are nevoie de adepţi, nu 
are nevoie de mulțimi. Ea cunoaște doar calea 
pocăinţei. Pocăinţa se realizează dacă simțim că 
L-am pierdut pe Hristos din inima noastră. 

Cât privește pocăința noastră, aceasta nu 
este ca să ne recunoască lumea, ci ca să ne în- 
corporăm în Hristos. În Trupul lui Hristos exis- 
tă întreaga lume (oikumene), nu este o lume 
îmbucătățită în grupuri sociale și etnice. 

Această cădere a noastră, ideologizarea Bise- 
ricii, conservatorismul sau liberalismul, stăruința 
pe teme scolastice a teologiei noastre și nu prac- 
ticarea procesului dureros de căutare a lui Hris- 
tos, care se petrece în inima omului, dă mărturie 
tocmai despre simptomul secularizării Bisericii. 

Ceea ce caută și mărturisește astăzi Biserica 
noastră prin intermediul citirii pericopei evan- 
ghelice a tămăduirii fiicei femeii cananeence este 
reînsuflețirea credinței, care pornește exact de la 
acest proces al pocăinţei și se îndreaptă constant 
spre cele de pe urmă (eshatonul) şi este de ajuns 
numai să existe smerita predare de sine către 
Dumnezeu. 


cz) 3 


Calea suferinţei 


ericopa evanghelică de astăzi ne vorbește 

despre învierea singurului fiu al vădu- 
vei din cetatea Nain (v. Luca 7, 11-17). Perico- 
pa menţionează că atunci când Mântuitorul l-a 
înviat pe fiul acelei văduve, poporul cu frică a 
mărturisit că Dumnezeu l-a cercetat pe el. 

Prin intermediul cuvântului evanghelic ve- 
dem că însuși Domnulse ocupă de cei neputincioși, 
de cei bolnavi și de cei îndureraţi. Vedem că oa- 
menii îndurerați sunt aceia care devin în princi- 
pal apți să primească cercetările lui Dumnezeu, 
dar și aceia care teologhisesc dinlăuntrul pro- 
priei lor vieţi. Pentru că theologia înseamnă să 
mă împărtășesc de viața lui Dumnezeu, theologia 
înseamnă să pătimesc cele dumnezeiești, să parti- 
cip la harul lui Dumnezeu și nu doar să grăiesc în 
mod intelectual „despre Dumnezeu”. 

Am putea să facem un paralelism. Așadar, 
așa cum Domnul a cercetat-o pe văduvă, atunci 
când a murit fiul ei, și ea încetase să mai aibă 
nădejdi, nădejdi omenești, așa se întâmplă și 
cu fiecare om. Așadar, vedem că acela care este 
pregătit să primească cercetările lui Dumnezeu 
este acela care a ajuns la limitele sale, acela care 
deja, prin cele ce se întâmplă în viaţa lui, încetea- 

ză să mai nădăjduiască în propriile sale puteri și 
posibilităţi. Atunci vine Dumnezeu, în momen- 
tul în care va „muri” omul și vor înceta să mai 
existe nădejdile omenești. Adică, atunci când 
omul încetează să mai nădăjduiască în el însuși. 

Însă, în general în viața duhovnicească, 
atunci este pregătit omul să primească cercetările 
și harul lui Dumnezeu, când încetează să mai nă- 
dăjduiască în cele omenești, când încetează să mai 
nădăjduiască într-ale sale. Am putea să spunem 
că suferinţa este modul în care omul îl percepe pe 
Dumnezeu. Așa cum viața vine pe lume prin du- 
rerile nașterii, tot așa și în nașterea duhovnicească, 
modul este suferința, durerea. Nu pentru că Dum- 
nezeu vrea să suferim, ci pentru că suferința este 
modul în care omul depășește și scapă de imaturi- 
tatea sa. Imaturitatea se exprimă ca o falsă simțire, 
ca simțire a suficienței de sine existenţiale, de tipul 
„pot să trăiesc și fără Dumnezeu”. 

Așadar, pentru ca omul să aibă această ca- 
pacitate de a percepe și de a gusta viața, unica 
premisă este suferința. De obicei suferința pe 
care o are fiecare om este analogă cu iubirea de 
sine (filavtia), cu trufia sa, cu egoismul său. Ana- 
logă cu îndărătnicia omului, adică cu faptul de 
a nu voi să se predea pe sine lui Dumnezeu, ci 
dimpotrivă, să stăruiască şi să se predea gându- 
lui său și puterii sale. 

De aceea, undeva zice Sfântul Siluan Atho- 
nitul că cei mândri pătimesc. Pătimesc pentru că 

nu-L lasă pe Dumnezeu să-și facă lucrarea Lui 
și se lipsesc astfel de viaţa Lui. Maturitatea este, 
așadar, ca să poată omul să vadă şi să cunoască că 
prin suferinţă se descoperă Viaţa în viața noastră. 

Ce zice Evanghelia când Domnul nostru s-a 
urcat pe Cruce? „Trebuia ca Hristos să pătimeas- 
că acestea și să intre în slava Sa” (Luca 24, 26). 
Trebuia să pătimească acestea ca să intre în slava 
Sa, nu pentru că se afla în afara slavei, ci ca să ne 
arate nouă modul propriei noastre învredniciri, 
care se face prin suferinţă. 

Dar nu orice suferință mântuiește. Mântu- 
iește suferința dacă o vom gestiona în mod co- 
rect. Şi se face o corectă gestionare atunci când 
încetează să mai existe nădejdi omenești. Aici nu 
vorbim numai despre problemele bolii trupești 
sau despre problemele economice materiale. Şi 
acestea împreună-lucrează; dar aici vorbim în 
special despre cazul în care omul trăieşte în pati- 
mile sale și nu mai are nădejdi să se elibereze din- 
tr-acestea. Să se elibereze, nu ca să se simtă bine 
cu el însuși, că, așadar, el este virtuos, ci mai mult 
decât atât, ca să înceteze să mai aibă nădejde în el 
însuși că ar putea prin el însuși să-L vadă pe Dum- 
nezeu. Și, deoarece nu percepe, nu gustă existența 
lui Dumnezeu, simte această moarte lăuntrică. 

Ce opțiuni are atunci omul? Poate să se în- 
chidă în sine însuși, să se închidă în mod autist în 
vinovăţiile sale, sau în problemele sale și să le plân- 
gă. Acest fapt, dacă-l analizăm, cuprinde în sine o 

formă de plăcere. Este acea auto-întristare în care 
ne place să ne plângem, ne place să simţim că sun- 
tem nedreptățiți, că nimeni nu ne iubește; desigur 
că ne construim şi scenarii în jurul acestor lucruri ca 
să ne justificăm pe noi înşine în minciuna noastră 
sufletească și în ticăloşia noastră. Din ce pricină nu 
am reușit să aflăm această cale a smereniei? Unde 
este și care este aceasta? Nădejdea și deplina rapor- 
tare la Dumnezeu. Altfel suferința devine pricină 
pentru alimentarea înălțării noastre trufașe, astfel 
încât să ne simțim importanţi în suferința noastră. 
Este o blasfemie față de Dumnezeu ca noi, oamenii 
de zi cu zi ai Bisericii, să ne plângem și să spunem: 
„Unde eşti Dumnezeul meu? Ne-ai uitat”. 

Dumnezeu nu ne-a uitat, dar ne place acest sce- 
nariu, pentru că aşa simțim că ne-au nedreptăţit 
alții şi, desigur, ne-a nedreptăţit Dumnezeu. 
Astfel, într-o oarecare măsură în această stare 
simțim o autoafirmare, care în același timp ne 
mărginește în mod disperat la cele pământești. 
Noi alegem această cale deoarece nu putem să 
devenim persoane importante în evenimentul 
deschiderii noastre spre Dumnezeu. 

Nu există păcat mai mare decât deznădej- 
dea, decât văicăreala. Nu există mai mare tăgă- 
duire și hulire a lui Dumnezeu decât să cârtim 
și să ne justificăm în cârtirea noastră, judecân- 
du-l desigur pe altul. 

Astfel, Dumnezeu îngăduie în acest mod să 
se descopere adevărul nostru. Ce face văduva? 

A murit fiul ei și merge către Hristos. Însă, de ce 
mai vrea ea să tulbure apele? S-a sfârşit cu fiul ei. 
Ce mai cere de la Dumnezeu? Acesta este un eve- 
niment paradigmatic care vrea să ne spună, in- 
clusiv nouă, că atunci când suntem deja „morţi“, 
singura nădejde a noastră este Dumnezeu. Însă 
de ce nu facem acest lucru mai devreme? De ce 
trebuie să trecem prin această moarte? 

Pentru că, dacă nu trecem prin această 
simţire a neputinței, a posibilităților noastre limi- 
tate, vom avea convingerea că ceva-ceva facem și 
noi ca să câştigăm darurile lui Dumnezeu! Și ast- 
fel, inima noastră nu poate să fie pe deplin des- 
chisă faţă de Dumnezeu. Când, aşadar, simțim că 
toate sunt daruri și că nu avem ce să mai arătăm, 
înțelegem dragostea (erosul), iubirea lui Dumne- 
zeu pentru om. Când avem noi ceva în mâinile 
noastre ca să-i dăm, ca să-i demonstrăm, atunci 
nu este deplină deschiderea noastră față de Dum- 
nezeu. Pe cât omul nu conștientizează această 
lecţie, pe atât va fi pedepsit și se va chinui. 

Să nu credeți că problemele psihologice sunt 
pur și simplu exclusiv niște stări pe care le au oa- 
menii prin moștenire. Ni le creăm și noi înșine. Le 
creăm atunci când stăruim în mod obiectiv asu- 
pra eului nostru. Când vrem să ne îndreptățim în 
noi înşine, când vrem să ne îndreptățim gândul 
nostru. Şi nu-i spunem lui Dumnezeu: „Suntem 
cu totul în eșec; miluieşte-ne pe noi”. Ne sperie 
această simţire de a mărturisi eșecul, nereușita 

noastră. Pentru că în adânc nu credem în filan- 
tropia (iubirea de oameni) a lui Dumnezeu, în 
Dragostea lui Dumnezeu. 

Ce se întâmplă atunci? Dumnezeu vine aco- 
lo unde omul este „mort“. Numai celor „morţi” 
le grăiește Dumnezeu. Numai pe cei „morţi“ îi 
cercetează. Ce este toată nevoința noastră? Să 
ne „mortificăm pe noi înșine”, nu ca să respin- 
gem valoarea umană și vrednicia, ci pentru că 
noi credem cu adevărat că în suflarea lui Dum- 
nezeu, acestea își primesc conținutul lor deplin. 

În acest mod îl cercetează Dumnezeu pe 
om. Noi ne lipsim de aceste cercetări, deoarece 
îl refuzăm pe Dumnezeu și alegem dreptatea 
noastră. Toată viața noastră este o provocare și 
o posibilitate pentru astfel de prilejuri de a ne 
cerceta Dumnezeu. Dumnezeu îi cercetează pe 
cei neputincioşi, pe cei îndurerațţi, îi cercetează 
pentru că aceştia au capacitatea cunoscătoare 
de a recunoaște cercetările lui Dumnezeu. Altfel, 
noi ne simțim atât de siguri cu noi înşine, sun- 
tem atât de aranjaţi în situaţiile noastre, în iz- 
bânzile noastre și în reușitele noastre, încât nu 
putem vedea mai departe de noi înșine. Ni se 
limitează capacitatea noastră optică. Dar atunci 
nu numai pe Dumnezeu, dar nici pe icoanele 
Lui, adică pe ceilalți oameni nu le primim și nu 
le recunoaștem. Doar când trecem prin situații 
asemănătoare, putem să împreună-pătimim și 
să participăm la durerea fiecărui om. 

Aşadar, cu cât omul se simte mai tare în 
puterile sale, în reușitele sale, în obiectivele 
sale, cu atât mai mult devine invalid. Numai 
când recunoaște că puterea lui este Dumnezeu, 
atunci și numai atunci poate să se elibereze. 

Ce sunt, așadar, cercetările lui Dumnezeu? 
Este atingerea lui Dumnezeu de noi înșine. Ce se 
întâmplă acum? Domnul nostru îl învie pe fiul 
văduvei, dar să fiți siguri că atunci când văduva a 
văzut că Domnul este Stăpânul vieții și al morții, 
s-a rezolvat problema ei. A înțeles că nu există 
moarte. Prin urmare, atunci ar putea să primeas- 
că şi moartea copilului ei, adormirea copilului ei, 
pentru că de-acum a înțeles că nu există moarte. 

Ce sunt în cele din urmă cercetările lui 
Dumnezeu? Este certitudinea că Dumnezeu este 
aproape, este lângă noi și ne iubește. Ce sunt 
cercetările lui Dumnezeu? Este certitudinea că 
într-aceste cercetări moartea a fost biruită. 

Toată nebunia pe care o avem zilnic că sun- 
tem pedepsiţi cu ceva este scuza (alibiul) adevăra- 
tei noastre probleme, care este absenţa certitudinii 
că moartea a fost biruită. Aceasta nu este ipoteza 
unui demers intelectual. Este ipoteza cercetărilor 
lui Dumnezeu. Cu cât omul este mai pierdut, cu 
atât are nădejdi mai mari, este de ajuns să nu se 
izoleze în sine însuși, înlăuntrul ticăloşiei sale, 
înlăuntrul problemelor sale, psihologice sau de 
oricare alt fel, ci să alerge la Dumnezeu spunând 
„sunt un eşec deplin, fă cu mine tot ce voiești”. 

m ascultat astăzi de la Domnul nos- 
tru în pericopa evanghelică parabola 
„seminţelor bune” (v. Luca 8, 4-15), așa cum o 
numeşte Biserica noastră. Domnul nostru se re- 
feră la un agricultor care şi-a însămânţat în pă- 
mânt sămânţa lui, iar o parte din sămânță a ro- 
dit, iar alta nu. Agricultorul este Domnul nostru, 
iar sămânţa este cuvântul lui Dumnezeu. 
Atunci când sămânța cade pe drum și este 
călcat în picioare, parabola îi arată pe oamenii 
care refuză să primească Cuvântul lui Dumne- 
zeu dintru început. Există, desigur, și celelalte 
două cazuri. În primul caz sămânţa cade pe pă- 
mânt pietros, începe să aibă o oarecare simţire 
de rodire, dar în cele din urmă nu mai poate să 
înainteze. În celălalt caz, sămânţa cade într-un 
pământ aproximativ bun, dar acolo există și spi- 
nii, care împiedică dezvoltarea şi rodirea. Mân- 
tuitorul se mai referă și la ultima situaţie, în care 
pământul este bun, adică pământul este cores- 
punzător, prin urmare primeşte Cuvântul lui 
Dumnezeu și rodeşte. 
Noi aparținem mai degrabă celei de a doua 
Și a treia categorii. Nu ar putea cineva să accepte 
cu ușurință că îl tăgăduiește pe Dumnezeu, dar 

nici să spună că este pământul cel bun și că adu- 
ce roade. Prin urmare, ne aflăm în acea situație 
în care omul din pricina grijilor, din pricina plă- 
cerilor, când primește Cuvântul lui Dumnezeu 
și când, în momente de ispită, îl neglijează, uită 
Cuvântul lui Dumnezeu. 

De acord cu toate acestea. Şi ce se întâmplă 
apoi? S-a sfârşit istoria noastră? Niciodată nu se 
termină istoria noastră atâta vreme cât trăim. 
Există totdeauna posibilitatea schimbării. Să știți 
că cea mai mare armă a diavolului este aceea de 
a ne crea senzaţia că nu poate exista posibilita- 
tea de a ne schimba. Desigur că experimentații 
noștri Părinţi spun că cel mai mare păcat nu 
este răstimpul făptuirii lui, cât îndoiala dacă 
ne vom putea îndrepta vreodată și dacă ne vom 
putea pocăi. În chip foarte limpede, prin urma- 
re, prin mijlocirea Multmilostivului Dumnezeu 
există posibilitatea schimbării omului. 

Dar prin ce mod devine pământul, adică su- 
fletul nostru, pământ fertil, și cum poate să ro- 
dească Cuvântul lui Dumnezeu, să devină viaţă, 
să devină trăire. 

Să vedem mai întâi care este motivul înde- 
părtării noastre de Dumnezeu. Care este acel 
motiv care poate să ne creeze o asemenea stare 
lăuntrică, astfel încât să nu fim statornici în dra- 
gostea lui Dumnezeu și să fim înrâuriți de eveni- 
mentele exterioare, care ne atrag spre dispoziția 
de a-L tăgădui pe Dumnezeu. 

Motivul este acela că nu este statornică 
credinţa înlăuntrul nostru. lar aceasta ce înseam- 
nă? Nu este faptul ca să-L acceptăm pe Dumne- 
zeu mai mult în mod intelectual, ci că din per- 
spectiva trăirii nu suntem convinși că Dumne- 
zeu este bucuria noastră. Nu suntem convinși că 
Dumnezeu este viaţa noastră. Ci sunt acelea pe 
care le avem în conștiința noastră, în inima noas- 
tră şi pe care le socotim drept viață, drept bucu- 
rie, drept plăcere. Însă prin fire, întrucât suntem 
cu adevărat icoane ale lui Dumnezeu, și odihna 
noastră este numai în Dumnezeu, avem un ne- 
mărginit dor pentru Cel Nemărginit. 

Omul are prin fire un patos. Are o înclinație 
spre bucurie, are o înclinație spre plăcere. Așadar, 
atunci când nu a aflat care este raţiunea adevă- 
ratei bucurii și plăceri, deraiază. Găseşte substi- 
tute. Păcatul nu este nimic altceva decât un sub- 
stitut al adevăratei vieţi, o încercare nereușită a 
omului de a afla bucuria, însă o bucurie greşită. 

Însă pentru ce unii oameni sau mai degrabă 
majoritatea aleg această bucurie mincinoasă, și 
nu pe cea adevărată? Cu siguranţă că la această 
întrebare ar putea cineva, generalizând, să răs- 
pundă că deoarece noi suntem făpturi „de după 
cădere”, de aceea avem înclinația spre cădere, 
spre păcat. Aceasta este o explicație, dar prac- 
tic şi personal ce se întâmplă? Din ce motiv se 
întâmplă aceasta? Se întâmplă deoarece a slăbit 
harul lui Dumnezeu înlăuntrul nostru. Însă de ce 

a slăbit harul lui Dumnezeu înlăuntrul nostru? 
Care este principalul motiv? Ştiţi, fiecare dintre 
noi, atunci când ascultă cuvântul evanghelic, se 
entuziasmează. Zice „mă voi schimba”, dar nu 
se schimbă. Ce se întâmplă? Spunem că a slăbit 
harul lui Dumnezeu, dar din ce motiv? 

Pricina de bază, oricât de ciudat ni s-ar pă- 
rea, este nepăsarea, lenevia. Cel mai mare păcat 
și rădăcină a oricărui rău este lenevia. Să recur- 
gem puțin la imnografia Bisericii noastre. Vom 
vedea că, atunci când se referă la desfrânata 
care se pocăieşte, spune „marea ei pocăință”, iar 
atunci când se referă la luda, spune „grozava lui 
lenevie”. 

Cineva ar putea spune: „De ce unii îl vor 
pe Dumnezeu, iar alții nu-l vor? Nu avem toți 
dispoziția de a merge spre ceea ce este corect, 
nu avem toți dorul după adevăr? Care orb nu va 
cere să vadă lumina?”. Care este însă diferența? 
Că cineva „se sileşte” pe sine însuși, iar altul nu 
face aceasta. Cineva își activează această respon- 
sabilitate și această dorire a căutării pe care o po- 
sedă înlăuntrul său, iar altul îşi castrează această 
dorire. Îşi castrează toată această dispoziţie pen- 
tru viață. 

Din această pricină, omul care este leneș, 
ca să acopere această vinovăție și această mici- 
me de suflet a sa, dezvoltă teorii, dezvoltă filo- 
sofii. Dacă este în Biserică, va începe să explice 
așa-numitul reportaj bisericesc, iar dacă este în 

lume, va începe să vorbească despre sistemele 
politice. Așadar, această lipsă a omului, această 
responsabilitate de temelie a sa, care-i anulează 
înţelesul că este om, este trândăvia. 

Noi spunem să facem aceasta, să facem alta. 
Ce să faci tu, omule ticălos? Eşti pregătit să lu- 
crezi, să faci lucrare cu tine însuţi? Acolo este 
fondul întregii probleme. Pentru că ce ne aduce 
trândăvia? Uitarea, ne spun Părinţii noștri. Fap- 
tul de a uita. Uităm. Dumnezeu devine pentru 
noi o amintire depărtată. 

Poate că la un moment dat am gustat 
ceva, poate că ne-a dăruit Dumnezeu anumite 
experienţe, la vreo Spovedanie poate, dar, dacă 
nu vom lucra aceste experiențe, puţin câte puţin 
le vom uita. Și ce se întâmplă? Este precum sunt 
unii care spun că sunt ai Bisericii, întrucât când- 
va de mult au asistat la cursurile catehetice des- 
tinate copiilor. Ce înseamnă acest lucru, faptul 
că oarecând au fost la cursurile catehetice pentru 
copii? Acum ce trăiești? Toată chestiunea este 
cum ne activăm pe noi înșine. Problema funda- 
mentală este, prin urmare, trândăvia care naște 
uitarea. Nu ne mai amintim de Dumnezeu, îl ui- 
tâm pe Dumnezeu. 

Așadar, omul este chemat să lucreze. Să facă 
lucrare cu el însuși. Pe ce bază? Deoarece unii 
zic: „Cum este cu putință, părinte, aceasta?”. 
Dacă vrei se poate face. Dumnezeu ne-a dat toate 
mijloacele și toate posibilitățile. Care este primul 

mijloc, care este cea mai mare posibilitate, pe care 
ne-a dat-o Dumnezeu ca să lucrăm? Moartea. 

Aceasta este logica morții „pentru ca să nu 
se facă răul nemuritor”. Există moartea pentru 
ca omul să zică: „De orice m-aș bucura, orice aș 
diviniza este mincinos, nu are continuitate. Băr- 
bat de aș afla, femeie de aș afla, ce se întâmplă? 
Ne sfârşim”. Drept pentru care omul constată 
că trebuie să găsească ceva, pentru că. toţi se în- 
grozesc la ideea morții. În special aceia care sunt 
„bogaţi“, pentru că au divinizat stricăciunea și 
trecătorul pe care-l au în mâinile lor. Dacă doriți, 
încercați să-i amintiți cuiva care este îndrăgostit 
de moarte. 

Însă aceasta este realitatea. Prin urmare, noi 
trebuie să găsim ceva profund, ceva esențial. 
Aceasta va fi forța propulsoare ca să ieșim din 
lenevia noastră și de a intra în procesul de amin- 
tire de Dumnezeu. Și care este modul de a afla 
ceva? Este rugăciunea, a doua trăire. O rugăciu- 
ne foarte adâncă și personală. 

Omul care nu are rugăciune nu are viaţă lă- 
untrică. Este un om „mort”. Poate să facă lucra- 
re socială, poate să ajute întreaga lume, poate să 
facă cei mai buni copii și să întemeieze cea mai 
bună familie, dar dacă înlăuntrul său nu este un 
om de rugăciune, adică dacă nu însetează, pre- 
cum pământul cel uscat după apă, ca să trăiască 
planta, dacă nu caută cu ardoare una-două ore 
pe zi să fie el singur cu Dumnezeu și să se roa- 

ge, iar aceasta să-i fie bucurie, acel om nu este 
om, nu are viaţă. Poate să fie cel mai bun om din 
lume. Din punct de vedere moral să fie cel mai 
bun. Ontologic însă, el este un om mort. 

Aceasta este deosebirea înțelesului de mora- 
lă în cadrul Bisericii. Nu este moral omul pentru 
că a făcut lucruri bune. Este moral pentru că are 
viață. Aceasta este toată problema. Avem viață? 
Prin urmare, se deosebește moralul de ontologic. 

Rugăciunea este deschiderea făcută cu sco- 
pul de a se izbândi adevărata orientare. Când 
omul începe să se îndepărteze de această po- 
menire a realității sale și nu se află într-o sta- 
re de continuă rugăciune, atunci căderea este 
previzibilă. Analog, desigur, cu caracterul fie- 
căruia. Căderea se produce pentru că este leneș, 
pentru că L-a uitat pe Dumnezeu, pentru că nu 
lucrează rugăciunea. 

Şi un al treilea pas, care este cel mai de teme- 
lie dintre toate, este iubirea de fraţi. Să-l iubim 
pe om. Să-l iubim nu numai făcând vreo lucrare 
socială, ci în principal într-un mod personal. Pe 
cei ce-i veți vedea că vorbesc despre pace şi că 
sunt iubitori de pace, de cele mai multe ori pacea 
lor ajunge până la ușa casei lor. Ce se întâmplă 
însă în familia lor, cu tovarășul sau tovarășa lor 
de viață, cu copiii lor? De obicei în planul per- 
sonal este toată problema. Pune pe cineva să-ți 
dezvolte diferite teorii politice sau economice. 
Acolo le va spune frumos, excelent. Însă, când 

va veni în conflict cu colaboratorul său la locul 
de muncă, acolo va căuta să-l combată. Acolo se 
vede cu adevărat ceea ce crede omul. 

Iubirea de fraţi este, prin urmare, şi un indi- 
ciu al adevăratei noastre dispoziții pentru ade- 
văr. Şi, dacă vreţi, cum să nu răspundă Dumne- 
zeu rugăciunii noastre când noi răspundem cu 
dragoste aproapelui nostru? Când noi pe cel ce 
ne nedreptățește, în principal pe duşmanul nos- 
tru, îl privim cu pogorământ, cu îngăduință, în 
sfârşit, ne zbuciumăm ca să-l iubim. Când Dum- 
nezeu vede această dispoziție a noastră, Dumne- 
zeul dragostei, credeţi că nu va deschide cerurile 
în inima noastră? 

Se impune să ne activăm, să ne nevoim în 
planul iubirii de fraţi și în special pentru aceia 


care ne nedreptăţesc. Să ne educăm în a comba- 


te duhul judecării aproapelui. Să nu ne divini- 
zăm propria noastră viață. Să ne amintim necon- 
tenit de moarte înlăuntrul nostru, în fiecare zi. În 
principal însă, să ne activăm rugăciunea. Facem 
toate acestea nu ca să fim persoane religioase, ci 
pentru că aceasta este viața noastră. Aceasta nu 
este ipoteza unei predici care se impune unora 
ca să fie buni creștini. Nu există bun creștin. 
Există creștin viu sau mort. 

Așadar, atunci când omul lucrează astfel, 
vom vedea în cele din urmă că poruncile lui 
Dumnezeu sunt ușoare. Ele sunt „cuvintele vieții 
veșnice”, iar jugul lui Hristos este ușor. 

L noastră evanghelică de astăzi se 
referă la tămăduirea demonizatului, 
atunci când Domnul nostru a cercetat ţinutul 
Gadarenilor (v. Luca 8, 26-39). Demonizatul nu 
avea casă, ci locuia în locuri pustii, în morminte, 
fără să comunice cu oamenii, până în momentul 
în care L-a întâlnit pe Domnul. Îndată ce l-a tă- 
măduit Domnul, continuă pericopa evanghelică, 
el s-a așezat întreg la minte şi liniștit la picioa- 
rele Lui, cerându-l să-L urmeze în lucrarea Lui. 
Domnul însă îi spune să continue să trăiască în 
satul în care se afla și să propovăduiască acolo 
câte lucruri minunate i-a făcut lui Dumnezeu. 

În cadrul citirii din Apostolul zilei (2 Corinteni 
11, 31 — 12, 9), Apostolul Pavel își descrie experi- 
enţa, care era experienţa vieţii sale și semnul de 
referință al existenței sale. 

Dumnezeu are pentru fiecare om un cuvânt 
concret. Sau ca să spunem în alt mod: în fiecare 
om există un cuvânt (rațiune, logos) al Domnu- 
lui nostru, care are o valoare centrală în viaţa lui 
și-l defineşte. 

Aşadar, se poate să studiem Sfânta Scriptu- 
ră și să ascultăm diferite cuvinte şi evenimen- 
te, însă cuvinte diferite trezesc oameni diferiți. 

Este important ca omul să găsească care cuvânt 
al Domnului este acela care-l exprimă, care cu- 
vânt este acela care face vie existența lui și devi- 
ne izvorul vieţii. 

Pentru Apostolul Pavel cuvântul Domnului 
nostru a fost: „De ajuns îţi este ţie harul Meu; 
căci puterea Mea întru neputinţă se săvârşeşte”. 
„Îți este de ajuns”, așadar, „harul pe care ţi l-am 
dat, puterea Mea este desăvârșită și se arată în- 
treagă, desăvârșită, în încercarea ta, în greuta- 
tea ta, în ghimpele tău”. Din pricina „măreției 
descoperirilor”, continuă citirea, i-a fost dat „un 
ghimpe în trup”, ca să nu se mândrească, ca să 
nu se „trufească”. Acest cuvânt a definit viaţa 
Apostolului Pavel. 

Semnul absenței vioiciunii lăuntrice, indica- 
torul faptului că nu avem o relaţie vie cu Dum- 
nezeu este acela că lipseşte din viața noastră acel 
cuvânt care ne face vii şi ne insuflă. Avem da- 
toria de a căuta și de a găsi acel cuvânt care ne 
insuflă, ne plineşte, ne umple viaţa şi ne trezește 
dragostea pentru Dumnezeu. 

Așadar, pentru măreția descoperirilor i s-a 
dat Apostolului Pavel acest ghimpe. Acest lucru 
este valabil pentru fiecare dintre noi. Dacă pen- 
tru Apostolul Pavel, care ajunsese la o asemenea 
măsură a sfințeniei, era necesar ghimpele, ca 
să-i fie reținut gândul și ca să rodească darul lui 
Dumnezeu, cu cât mai mult pentru noi sunt ne- 
cesari ghimpii, astfel încât să dobândim coerență 

şi consistență lăuntrică. Ca să înțelegem măsu- 
ra noastră, să înțelegem neputința noastră, să 
înțelegem starea noastră și astfel să avem o ra- 
portare rugătoare a vieţii noastre la Dumnezeu. 

Ce spune Apostolul Pavel când descrie des- 
coperirile pe care i le-a dăruit Dumnezeu? A 
ajuns, spune el, până la al treilea cer şi a auzit 
cuvinte de nespus. „A fost răpit”, zice despre 
sine, „până la al treilea cer”, ca să nu creadă unii 
că aceasta este ceva în afara firii omenești. 

Apostolul Pavel menționează ghimpii săi, 
menționează bolile sale şi, desigur că atunci 
când vorbeşte despre descoperirile pe care le-a 
primit de la Domnul, vorbește ca și când ar fi 
fost vorba despre o altă persoană. Zice el: „Am 
cunoscut un om în Hristos, care în urmă cu pai- 
sprezece ani...”, spune aceasta deși vorbește 
despre el însuși, deoarece știa că omul cel în 
Hristos nu este propriul nostru „eu“. Este darul 
lui Dumnezeu, este harul lui Dumnezeu. Ceea 
ce el menționează și pentru care se laudă sunt 
bolile lui, sunt ghimpii lui, sunt încercările pe 
care le-a primit, pe care le-a îndurat, pe care le-a 
primit cu mulțumire pentru numele lui Hristos. 
El exprimă în acest mod împreună-lucrarea sa 
cu harul lui Dumnezeu. El exprimă în acest mod 
tradiția necazurilor lui, a luptei lui duhovnicești, 
a nevoinţei lui în harul lui Hristos, pentru ca ha- 
rul lui Dumnezeu să rodească. Acolo el vorbește 
despre sine însuși. 

Vreun cercetător ştiinţific ar putea spune că 
avem de-a face cu o personalitate schizoidă. Da. 
Pentru omul care nu a gustat darurile lui Dum- 
nezeu, toate acestea sunt o schizofrenie. Însă este 
o preadulce schizofrenie care ne face vii. Este 
sicigeptat ea care posedă „adevărul cel adevă- 

. Aşadar, acestea le menţionează Apostolul 
Pavel cu privire la descoperiri. 

Un alt punct pe care l-am uiieă observa 
este faptul că Apostolul Pavel vorbește despre 
experiențele pe care i le-a dăruit Dumnezeu. 
Faptul că a auzit cuvinte de negrăit, care nu se 
pot descrie. „A fost răpit” în Rai. Ştiţi, acest lu- 
cru nu este numai o chemare pentru Apostolul 
Pavel, este și pentru fiecare dintre noi. 

Pătimim noi o astfel de stare? Căutăm o ase- 
menea experiență? Noi L-am subestimat atât de 
mult pe Dumnezeu și pe Cuvântul Său, am sub- 
estimat atât de mult relaţia noastră cu El. Relaţia 
noastră cu El se află în chip limpede pe un plan 
cel mult psihologic, romantic, sentimental, sau, 
dacă vreți, poetic, care însă nu atinge cele mai 
adânci coarde ale existenţei noastre și nu are 
nimic de-a face cu taina vieții, care se descrie 
prin întrebarea: „Cine este Adevărul?”. 

Nu vorbim despre o abordare intelectuală, 
sau fie ea și sentimentală a Adevărului, ci despre 
o abordare ontologică, existenţială. Adică întreg 
eul meu să se scufunde în lumina lui Dumnezeu. 
Întregul meu sine să devină ce? Un ochi, vedere. 

Întreaga mea existenţă să devină un ochi care să 
vadă, să „contemple”, să se bucure de vederea 
feţei lui Hristos în modul în care EI știe. Într-un 
mod posibil funcţiilor noastre existenţiale. 

Așadar, acest fapt de a deveni omul întreg 
ochi și să „vadă“, să privească, aceasta este Viaţa. 
Toate celelalte sunt basme pentru a ne păcăli pe 
noi înşine. Deoarece fiecare își plăsmuiește pro- 
priul său paradis, confecționându-și propria lui 
relație închipuită cu Dumnezeu. Însă provocarea 
este ca întregul om să devină ochi, să vadă, să 
devină ureche și să perceapă taina vieţii. Aceas- 
ta este pricina existenței noastre. Aceasta este 
rațiunea existenței Bisericii. Și care este calea? 
Prin ghimpe. Prin cruce. Prin încercare. Numai 
pe această cale. 

Se înțelege, așadar, cât de mult ne păcălim 
pe noi înșine și cât de mult jignim taina Bisericii 
atunci când venim în Biserică ca să ni se rezolve 
problemele. 

În Biserică însă, trebuie să venim, înainte 
de toate, ca să ni se descopere Persoana, iar nu ca 
să ni se rezolve problemele. De aceea, omul care 
se scandalizează pentru că Dumnezeu îngăduie 
să aibă probleme, deși el este „băiat” bun, este 
un „băiat” bolnav, care nu poate să înțeleagă că 
are posibilitatea de vedea și de a auzi. 

Astfel, bunul Dumnezeu, vrând să-și asigu- 
re darurile pe care ni le dăruieşte că vor ajun- 
ge să rodească, îngăduie ghimpii pentru fiecare 

dintre noi. Pe cât crede omul că ridică capul și 
că este bine, îngăduie Dumnezeu ghimpii pen- 
tru că îl iubește. Astfel, îi aduce ceva în viaţa lui 
ca necontenit să-l educe. Dacă există un om care 
se va întoarce în inima lui şi nu va afla o ispită 
care să-l educe totdeauna, aceasta înseamnă că, 
fie nu are conștiință, fie a ieșit în afara planului 
lui Dumnezeu. 

Omul care este cu adevărat înlăuntrul planu- 
lui, în iconomia lui Dumnezeu, şi toţi ne aflăm în 
lăuntrul acesteia, sesizează că totdeauna, atunci 
când își organizează lucrurile și-i merg toate 
bine și-și face o familie bună şi-i merg toate într-un 
mod mulțumitor și zice „ah, ce bine este”, dintr- 
odată vine ceva care-i ucide bucuria. Pentru că 
Dumnezeu vrea să arate că ceea ce a făcut, ceea 
ce a divinizat nu este adevărul, nu este o izbândă 
omenească, şi-i închide ușa dintr-o parte, i-o în- 
chide şi din cealaltă parte. Îi închide toate ușile, 
ca să se întoarcă acolo unde se află adevărul, 
acolo unde este Hristos, ca să înțeleagă că acolo 
este viața. 

Cu cât omul înțelege mai grabnic acest lu- 
cru, cu atât mai bine. Cu cât omul mai grabnic 
se pleacă, se îngenunchează lăuntric pe sine 
însuși și-și înțelege neputinţa sa, își înțelege 
măsura sa și nu osândește pe niciun frate de- 
al său, atunci Dumnezeu nu mai îngăduie noi 
ghimpi grei. Dacă, așadar, noi de bună voie în- 
genunchem, nu ne va îngenunchea întru liber- 

tatea noastră Dumnezeu. Pentru că s-a reușit 
ceea ce vrea Dumnezeu: să îngenunchem ca să 
vedem, să îngenunchem ca să gustăm, să înge- 
nunchem ca să-L zărim pe Dumnezeu. 

lată, aşadar, că întreaga noastră luptă este 
pentru a ne tăgădui puterea noastră și ca să 
înțelegem că Puterea lui Dumnezeu, harul lui 
Dumnezeu, se descoperă în plinătatea lui, acolo 
unde încetează lucrurile noastre. Acolo unde se 
epuizează puterile noastre. Acolo unde nu mai 
predomină propriile noastre limite. 

Priviţi cât de înțelept l-a făcut Dumnezeu pe 
om. Se naște micuț și neputincios ca să nu se tru- 
fească. Astfel, el învaţă rațiunea oferirii, a slujirii, 
a dependenţei, a neputinței. Și mai când altă dată? 
La bătrâneţile lui, când este iarăși neputincios, 
iarăși devine slab. Când vin cele de pe urmă ale 
sale ca să experimenteze că nu poate să facă nimic 
el singur, să-și înțeleagă neputința, și aceasta ca 
pe un fapt pe care i-l dăruiește Dumnezeu, ca să 
fie pregătit sufletul lui. Pentru că numai când își 
înţelege omul neputința sa, posedă premisele ne- 
cesare pentru a gusta Puterea lui Dumnezeu. 

Așa îngăduie Dumnezeu. Aceasta dă simțirea 
comuniunii. Ce înseamnă, însă, comuniune? Ce 
înseamnă relație? Ce înseamnă singurătate? Sin- 
gurătate nu este ca eu să fiu singur. Comuniune 
nu înseamnă să am o mulțime de oameni lân- 
gă mine. Comuniunea și relaţia este simțirea lă- 
untrică că trăiesc. Că pășesc pe picioarele mele. 

Că trăiesc în spațiul și în timpul meu. Că nu exis- 
tă moarte. Că există persoană. Că sunt persoană, 
că am identitate. 

Este ceea ce am spus și la început. Trebuie 
să aflăm Cuvântul Domnului, care ne definește, 
Cuvântul Domnului, care ne exprimă. Acesta ne 
dă ipostas, ne dă identitate și, prin urmare, pu- 
tem să avem relație, cu noi înșine mai întâi și în 
continuare cu fiecare om. 

În măsura în care omul nu găsește Cuvân- 
tul, este condus spre întristări. Există două feluri 
de întristări. Există întristările fără de voie, zil- 
nice, întristările lumești, precum pierderea ave- 
rii, boala și toate lucrurile întristătoare pe care le 
trăieşte fiecare. 

Acest prim fel de întristări ne conduce la 
cel de-al doilea, care este și mai profund. Este 
preocuparea cu inima noastră, care ne face să 
vedem şi să zicem că: „Înlăuntrul meu trăiesc 
experiența unui gol, trăiesc experiența absenței 
lui Dumnezeu, nu am bucurie. Am în fața mea 
moartea și mă îngrozesc. Nu știu ce se întâm- 
plă. Îmi lipsește harul lui Dumnezeu. Nu știu de 
unde vin şi unde merg. 

Astfel, intru într-un proces de căutare a adevă- 
rului. Un proces dureros deoarece în acest caz nu 
ai o persoană văzută în fața ta. În faţa ta nu îl ai 
pe prietenul tău și pe prietenele tale care te relaxea- 
Ză, ci eşti absolut singur. Ai în fața ta un Dumne- 
zeu, Care nu-ți răspunde, și tu vrei să-ți răspundă. 

Aceasta este cea mai mare tristețe. Este cea mai 
mare nevoinţă, dar și singura posibilitate de 
a ne maturiza lăuntric. Aceasta naște rațiunea 
relaţiei, rațiunea comuniunii. 

Întrucât acest lucru nu-l izbutim noi singuri, 
ce face Dumnezeu? Ne dă câteva palme, altuia 
poate să-i dea mângâieri, ca să ne trezim și ca să 
ne încadrăm în acest proces. lar tu mergi la Dum- 
nezeu și spui: „Vreau să-l faci bine pe copilașul 
meu”. Începi astfel, și la sfârșit uiţi de copilul tău 
și de toate și te ocupi cu Hristos. În acest fel se 
dezvoltă progresiv relația noastră personală cu 
Dumnezeu. 

Priviţi pe demonizat. Ce a făcut? Care era 
simptomul său? Era lipsa de comuniune. Unde 
se afla demonizatul? În locuri pustii și prin mor- 
minte. Din acest motiv nevoitorul pustnic merge 
în pustie. Acolo este spaţiul ispitei. Acolo se va 
lupta. Acolo se află palestra, astfel încât pustia să 
se transforme în prezenţă, să devină comuniune, 
să devină relaţie. 

Pentru aceasta omul este chemat să-și „vină 
întru sine”, să intre în pustia sa, să se însingure- 
ze, să intre în „vistieria” lui, în spațiul său. Acolo 
vin ispitele. Când ai lume în preajmă, ești foarte 
bine. Însă atunci când rămâi singur, încep să te 
chinuiască o mie și unul de gânduri. În speci- 
al atunci când începi rugăciunea cu metanierul 
și spui „Doamne lisuse...”, atunci se întâmplă 
lupta. Încep toate să-ţi vină în minte, o mie și 

una de lucruri , iar la sfârșit te cuprinde o panică 
Și zici: „Acum există Dumnezeu sau mă raportez 
la un gol?”. Exact acesta este adevăratul spațiu 
în care omul se nevoiește și se maturizează. 

Epoca noastră pătimeșşte din această pricină. 
Spunem și scriem foarte multe, avem o continuă 
întoarcere spre cele din afară, deoarece ne te- 
mem să privim înăuntru, iar din acestă cauză ne 
temem și de simțirea personală. 

Este impresionant ce i-a spus Domnului 
nostru demonizatul când s-a făcut bine: „Să vin 
împreună cu Tine, să te urmez?”. Aţi văzut? | 
s-a sfârșit ispitirea și i s-a dezlegat taina vieții. A 
înţeles că aici este viaţa: „Le voi urma, Hristoase al 
meu, Și le voi lăsa pe toate”. Ce i-a răspuns Hris- 
tos? „Nu, mergi la casa ta ca să propovăduiești 
cele ce ţi-a arătat ţie Dumnezeu”. Acestea sunt 
apelurile pe care ni le dă Dumnezeu. Pe unul îl 
cheamă în pustie, pe altul în patria lui, pe altul 
în locul său. 

Din ce motiv însă Domnul i-a cerut demoni- 
zatului să meargă la casa lui? Probabil pentru că 
motivul acela era o pildă vie a harului lui Dum- 
nezeu. Un fost demonizat, pe care toți așa îl ştiau 
şi după aceea s-a înțelepțit. Cuvântul său are de- 
acum putere de convingere deoarece s-a schim- 
bat personal. Pentru aceasta lumea dorește pilde, 
modele, dorește schimbare, dorește pocăință ca 
să se încredinţeze și în continuare să-L urmeze 
pe Hristos. | 

Domnul, așadar, îl are pe acesta ca pe o pil- 
dă vie: demonizatul care a devenit înțelept. I-a 
spus: „Stai aici ca să te vadă și să le vorbești, de- 
oarece prin acestea pe care le grăiește îi vei con- 
vinge pe ceilalți, pentru că de-acum tu însuți te- 
ai schimbat”. Dar şi pentru un alt motiv. Pentru 
că ispitirea lui a fost lipsa de comuniune, demo- 
nizarea lui a fost lipsa de comuniune, şi acum 
trebuie să trăiască harul comuniunii și al relaţiei, 
acolo unde înainte a fost absolut însingurat. 


Biserica îi primește pe toţi 


A m citit astăzi parabola Bunului Samari- 

ean (v. Luca 10, 30-37). Toţi cunoaștem 
subiectul acestei parabole. În parabolă se rela- 
tează că un oarecare om care mergea de la le- 
rihon către Ierusalim a căzut rănit. Prin acel loc 
au trecut un levit și un preot, amândoi fiind oa- 
meni religioşi din acea epocă și disprețuindu-l 
sau ignorându-l au trecut pe lângă el. A trecut 
pe acolo și un samarinean, „Bunul Samarinean” 
din parabolă, care l-a doftoricit legându-i rănile 
şi ungându-le cu untdelemn și vin, apoi l-a urcat 
pe animalul său de povară şi l-a dus la o casă de 
oaspeţi, ca să-l îngrijească hangiul. lar hangiu- 
lui i-a dat doi bani, spunându-i că îi va „plăti” 
toate cheltuielile când se va termina procesul de 
însănătoșire. 

Bunul Samarinean este Hristos. Cel rănit 
este omul care pătimeşte pe calea căutării ade- 
vărului, care cu adevărat, îndepărtându-se de 
Dumnezeu și trăind în păcat, se rănește. Levitul 
şi preotul sunt reprezentanţii religiei, sunt oa- 
menii sistemului religios, înlăuntrul căruia este 
omorâtă relaţia vie cu Dumnezeu și se „profe- 
sionalizează” raportarea la El. Astfel, omul face 
credința „tradiție“, și responsabilitatea lui pen- 

tru ziua de azi o transformă pur şi simplu într-o 
obligaţie pentru protejarea moștenirii religioase, 
înlăuntrul căreia se consolidează și se justifică. 

Casa de oaspeţi este Biserica. Bunul Samari- 
nean îl duce pe om acolo ca să găsească posibili- 
tatea tămăduirii sale. Vinul și untdelemnul sunt 
Sfintele Taine. Sunt Euharistia și Botezul. Han- 
giul este Păstorul care are grijă de suflet. Cei doi 
dinari sunt Vechiul și Noul lestament, zestrea 
pentru păstorirea oamenilor. 

Răsplătirea este ziua cea de Apoi în Împărăţia 
Cerurilor, acolo unde Hristos va da cele necesare 
vieții veșnice. 

Multe am putea spune aici. Însă ne vom opri 
doar asupra unui punct. La înțelesul Bisericii de 
casă de oaspeţi. Așadar, Biserica este o casă de 
oaspeți, ceea ce înseamnă că-i primește pe toți. 
De aceea se și folosește acest cuvânt. Îi primește 
pe toţi ca să-i odihnească și ca să le ofere posi- 
bilitatea tămăduirii. Dar nu este locuinţa noas- 
tră definitivă. Este o casă de oaspeţi. Nimeni 
nu are ca locuinţă definitivă o casă de oaspeți. 
Casa de oaspeţi este o stare pasageră. Prin ur- 
mare, aici Domnul se referă la caracterul trecător 
al vieţii noastre, dar și la responsabilitatea noas- 
tră în această viață, care este procesul tămăduirii 
(terapiei) noastre. 

In Biserică se dă posibilitatea tămăduirii și a 
odihnei omului, astfel încât, pregătit și sănătos, 
să-și continue parcursul spre locuinţa lui definiti- 

vă, care este Împărăţia cerurilor. Este simplu Cu- 
vântul Domnului, şi limpezește, dacă vrem, în- 
lăuntrul nostru ţinta vieții noastre duhovnicești. 

Este efemeră viaţa noastră. Este o casă de 
oaspeți. Şi, analog cu ce ţintă își propune omul 
înlăuntrul său, ce valori își propune în această 
viață, se valorizează și existenţa sa, este determi- 
nată și calitatea existenţei sale. 

Marea problemă este moartea și dificulta- 
tea omului de a o accepta ca eveniment în viața 
lui. Omul are dificultăţi în a găsi pe de-o parte 
o rațiune pentru care merită să trăiască, iar pe 
de alta un mod prin care să fie biruită moartea. 

Orice lucrare am face şi oricât de importantă 
ar fi, oricâtă valoare ar avea cultura noastră, dacă 
doriţi, oricâte valori am avea, sunt încercate prin 
evenimentul morţii. Orice idee, oricât de nobilă 
ar fi ea — de pildă lucrarea de ajutorare, sau chiar 
și dragostea de patrie —, dacă este până la limite- 
le omului biologic, este un eveniment antihristic. 

Nu există o mai mare secularizare a Biseri- 
cii noastre, ca atunci când cuvântul ei și oferta 
ei sunt destinate pentru slujirea provizoratu- 
lui nostru, adică omului biologic, care înseam- 
nă nevoi materiale, nevoi psihologice sau chiar 
şi nevoi emoționale. Să-l mângâie pe om, adi- 
că să-i dea posibilitatea, astfel încât în angoasa 
(neliniștea) zilei sale să se simtă bine. Aceasta nu 
este Biserică. Biserica înseamnă să mi se deschi- 
dă posibilităţile veșniciei. 

Biserica Ortodoxă nu este importantă în- 
trucât poate să prezinte vreo lucrare pămân- 
tească importantă deoarece există duminica și 
zicem: „Cel ce a înviat din morți...”. Este ziua 
în care prăznuim Învierea lui Hristos. Biseri- 
ca nu mântuiește pentru că are preoţi buni. Nu 
mântuieşte Biserica Ortodoxă pentru că are o 
tradiție bună și a dezvoltat iconografia bizan- 
tină și cultura bizantină în general. Biserica 
mântuiește pentru că are ca eveniment central 
al ei Învierea lui Hristos, care ne dă și nădejdea 
învierii noastre personale. 

Această poziţie, însă, nu este imbrățișată de 
omul contemporan. Această poziție există ca pro- 
vocare, pentru ca să o experieze omul bisericesc, 
astfel încât să-și afle propriul mod de a fi, potrivit 
modului pe care-l are Dumnezeu pentru el. Nu 
se apropie toți de Dumnezeu în același mod. Pro- 
blema este ca omul să săvârșească această luptă 
lăuntrică, să depășească această morală biologică 
a lui, valoarea lui biologică, și să se întoarcă spre 
această perspectivă: „Cum este biruită moartea?”. 

Mai demult, în anii studenţiei mele am 
mers în Sfântul Munte ca să discut cu un călu- 
găr neştiutor de carte. Vrând să văd ce nevoință 
face, cu naivitatea pe care o avem atunci când 
suntem tineri și ne entuziasmăm de izbânzile as- 
cetice, l-am întrebat ce nevoinţă face. 

Părintele cel neștiutor de carte, dar plin de u- 
mor, mi-a spus: „Fac ceea ce mi-a zis Bătrânul meu; 

pentru că am îmbătrânit și nu pot să fac nimic, 
în fiecare seară timp de un ceas mă gândesc la 
veșnicie şi zic: „Vai, Vai, veacuri nesfârșite, vea- 
curi nesfârşite! Văd atunci că ceea ce sunt eu 
este nimic și cum trebuie să păzesc eu ceea ce 
am acum. Să fiu lângă Hristos ca să fiu pregă- 
tit pentru veșnicie. În acest fel evaluez care este 
provizoratul acestei vieți”. 

Acest călugăr neștiutor de carte în chip tainic 
săvârşea această lucrare lăuntrică. Acea lucrare 
care este mult mai puternică decât aceea pe.care 
o fac chiar și cei mai învățați sociologi, care ana- 
lizează feluri de teorii și para-teorii, progresiste, 
conservatoare, moderniste și post-moderniste. 
Toată boala noastră este strădania noastră de a 
uita veșnicia și moartea, iar aceasta deoarece ne 
îndoim că există viață după moarte și că moar- 
tea a fost biruită. Preferăm să ne epuizăm în lu- 
crurile frumoase, prin care ne asigurăm simţirea 
noastră că suntem cineva și ceva merităm! 

Aşadar, în acest înţeles sunt dezvoltate fără 
excepţie toate sistemele. Anarhistul, de exem- 
plu, care se crede a fi important. De ce face atâta 
gălăgie? Ce este ceea ce-l supără cel mai mult în 
profunzimea lui? Ceea ce-l supără cel mai mult 
în profunzime, la fel ca pe fiecare dintre noi, este 


* După cum se ştie, în Grecia există un segment în- 
semnat de anarhiști, care joacă un rol special, mai cu sea- 
mă în revoltele sociale (n. tr.). 

evenimentul morţii. Vrând într-un anume fel să 
o înțeleagă și să o justifice și neputând să o facă 
altfel, învinovăţește sistemul (statul de drept). 
Sistemul, orice sistem, care este vinovat potrivit 
concepției sale, și astfel găsește o mie şi una de 
lucruri și de motive ca să se împotrivească. 

Aici, în cele din urmă, nu există bine și rău. 
Nu există o teorie mai bună sau mai rea. Nu exis- 
tă sistem politic mai bun sau mai rău, dacă omul 
nu este capabil să ofere perspectivele biruinţei 
morţii în el însuși. 

Ce înseamnă „putere“ (autoritate) și de ce ne 
deranjează? Autoritatea morţii este cea care ne 
deranjează. Orice fel de autoritate, dacă nu-mi 
oferă posibilitatea biruinței asupra morţii, este 
sistem, este robie, este asuprire, chiar dacă este și 
cel mai liberal sistem. 

Aşadar, lucrul de care omul are nevoie este 
să vadă viaţa lui, să o aprecieze și să-i ofere aces- 
teia perspectiva biruinței asupra morții. Astfel 
binele are valoare. Astfel virtutea are valoare. 
Astfel orice fapt omenesc își află frumuseţea sa 
existențială. Lucrarea de ajutorare socială, mun- 
ca mea, patria mea, toate posedă frumusețe dacă 
nu împiedică și nu înlocuiesc evenimentul În- 
vierii. Aceasta este rațiunea existenței Bisericii. 
Aceasta este rațiunea vieţii noastre. 

Aşadar, în acest sens înțelegem că este re- 
lativă şi noţiunea de viaţă morală a omului le- 
galist. Ce să facem cu un om care este om bun, 

ține Constituţia şi legile, este conform cu legea, 
dar este fără opțiune în fața provocărilor morţii? 
Ce valoare are morala lui din clipa în care este 
supusă morții și este un fapt biologic? 

În faţa lui Dumnezeu este la fel ca și un fă- 
cător de rele. Făcătorul de rele poate să fie într-o 
poziție mai avantajoasă pentru că nu posedă 
ceva care să-i vădească vreun merit în viață, si- 
nele său este distrus, este făcător de rele și poate 
că uneori face mai multe rele ca să-şi dovedească 
valoarea sa. Și când deja nu mai poate să facă alt 
rău, sau într-un oarecare moment își vine întru 
sine, va fi nevoit să se întoarcă într-o altă parte. 
Astfel, este posibil să aibă mai multă nădejde de- 
cât omul legalist să găsească posibilitatea întâl- 
nirii cu Hristos, care este biruința asupra morții. 


Viaţa noastră să devină 


Dumnezeiasca Liturghie 


ristos în parabola de astăzi (v. Luca 12, 

13-21) ne atrage atenția asupra poziţiei 
omului față de bogăţie, față de bunurile materi- 
ale și se referă la bogatul cel necugetat la minte, 
care socotea că scopul vieţii sale era desfătarea, 
aşa cum el însuși o înțelegea. Vine însă moartea, 
se spune în pericopă, şi întrerupe toată această 
bucurie, dar mai îi pune bogatului și această în- 
trebare: „Și cele ce ai pregătit ale cui vor fi?”. 

Moartea spun Sfinţii Părinţi că este binecu- 
vântare de la Dumnezeu „ca să nu se facă răul 
nemuritor”, adică ca să nu se înșele omul că 
poate exista bucurie și veselie departe de faţa lui 
Hristos. 

Păcatul, eşecul bogatului, constă în faptul 
că a căzut în ceva ce nu are veșnicie, a investit 
în ceva ce ne depășește și nu biruieşte moartea. 
Evenimentul morţii se vede ca acel punct limită, 
care judecă adevărul sau neadevărul vieții noas- 
tre, dar şi al lucrurilor. 

Exact aceasta este provocarea vieții noas- 
tre, așadar posibilitatea existenței noastre, dar 
și a evenimentelor și a realizărilor existenței 

noastre, să poată să depășească moartea. Să nu 
ajungă să fie moartea o piedică pentru veselie, 
pentru bucurie și pentru odihnă. 

Adevărata odihnă este aceea care nu se 
leagă prin legăturile morţii. Drept pentru care 
existența noastră are această țintă: să găsim 
această comoară necheltuită. Omul este falimen- 
tar, suntem cu toții falimentari, şi acesta este chi- 
nul nostru nesfârşit, anume că viețuirea pămân- 
tească și toate bucuriile noastre se sfârșesc. De 
aceea căutăm comoara cea necheltuită. 

Este nevoie, așadar, să găsim ceea ce 
biruiește moartea. Nu sunt o problemă bunurile 
materiale, nici nu se judecă moral sau psihologic 
câtă stăruință avem sau în ce procent am inves- 
tit într-acestea. Ceea ce se judecă este ceva mai 
profund: este întreaga atitudine a vieții noastre 
cu privire la modul folosirii bunurilor stricăcioa- 
se. Adică cum ne poziționăm noi faţă de lucruri 
și în principal ce este ceea ce poate să biruiască 
moartea. 

Omul, așadar, investeşte în bunurile materi- 
ale. Atunci care este poziția și care este soluţia? 
Prima problemă este tocmai faptul că investim 
și țintim la ceva ce nu biruiește moartea. Dar 
vom lăsa deoparte bunurile materiale? Dar cine 
ne-a spus nouă că bunurile materiale nu biruiesc 
moartea? Dovadă este Dumnezeiasca Euharistie. 
Luăm bunuri materiale, pâine şi vin, care devin 
Trupul și Sângele lui Hristos. 

Cine este de vină că noi nu ne asumăm în 
mod corect creaţia? Modul de abordare. Care 
mod de abordare? Dacă creaţia și bunurile ei nu 
le vom asuma într-un mod egoist, drept un pro- 
ces de desfătare iubitoare de sine, departe de po- 
sibilitatea relaţiei cu Hristos, dacă ne poziționăm 
într-un mod euharistic (mulţumitor) și le soco- 
tim daruri ale lui Hristos, care ne conduc la EI, 
atunci este cu putință ca aceste daruri să ne slu- 
jească nouă și fraților noştri și să ne ofere posibi- 
litatea deosebirii. 

Prin urmare, nu sunt de vină bunurile ma- 
teriale, ci este de vină libertatea noastră, care nu 
a învățat să scape din hotarele strâmte ale eului 
nostru. 

Provocarea și chemarea Bisericii noastre 
este tocmai aceea de a fugi din aceste legături, 
care în cele din urmă ne distrug pe noi înşine și 
ne omoară, și de a ne raporta la Hristos cel În- 
viat. Viața noastră să devină Dumnezeiască Li- 
turghie, să devină așadar o abordare euharistică 
(mulțumitoare). Pe toate să le vedem ca daruri 
ale lui Dumnezeu și să le raportăm la Hristos. 

Toată tema se judecă în măsura în care înce- 
tăm să ne mai încredem în noi înșine, fie că păcă- 
tuim, fie că ne aflăm în virtute, în măsura în care 
înțelegem că întregul proces al luptei lăuntrice 
Și al nevoinţei se face ca să percepem că toate pe 
care le dă Dumnezeu sunt daruri. Chiar și faptul 

mântuirii noastre este „Darul lui Dumnezeu, nu 
din fapte, pentru ca să nu ne lăudăm”. 

Este deosebit de dureros ca omul să se dez- 
lege de ideea că el însuși este dumnezeul său și 
că el însuși este mântuitorul său. Fie că aceasta 
se manifestă ca o nebunie lumească de a investi 
în orice formă de capital al nostru, fie chiar și ca 
virtute, care în cazul de față nu este procesul de 
exprimare a dorinței noastre după Dumnezeu și 
rodul acestei doriri, ci este procesul unui narci- 
sism duhovnicesc, să simţim așadar suficiență 
de sine în strădania noastră pentru virtute. 

Drept pentru care tema este atât viața noas- 
tră și „persoana” noastră, cât și toate ale vieții 
noastre să înceteze să mai fie obiecte dezlegate 
de persoana lui Hristos, ci toate să aibă prezența 
lui Hristos, să fie posibilități de abordare a lui 
Hristos şi a fratelui nostru. 

Atunci viața noastră devine Liturghie. 
Atunci înțelegem că provocarea și binecuvân- 
tarea Bisericii este biruința asupra morţii. Este 
transformarea vieţii noastre în nestricăciune. 
lar aceasta se întâmplă dacă ne legăm de Hris- 
tos cel Înviat. 

Aceasta desigur că reclamă osteneală. Re- 
clamă osteneala de a scăpa de puterea noastră, 
ca să nu mai investim în orice formă de „sine“ 
și să dobândim cugetul pruncului. Pentru că, 
așa cum spune și avva Isaac Sirul, dacă nu de- 
venim precum pruncii, nu putem să sesizăm și 

să ne desfătăm de relația cu Dumnezeu. Același 
lucru a fost învățat mai întâi de către Hristos. 
Cunoștința noastră creează trufie și înlocuiește 
relația cu Dumnezeu. Ne leagă, zice avva Isaac, 
precum lanţurile de mâini și de picioare și nu 
putem „ieși” liberaţi spre Dumnezeu. 

Dacă, așadar, noi ne tăgăduim puterea noas- 
tră, atunci înțelegem că mântuirea nu este stră- 
dania noastră, ci este dar. Strădania noastră tre- 
buie în primul rând să fie aceea de a înceta să 
mai credem în noi înșine, și toată nevoinţa noas- 
tră pe acest lucru să se întemeieze. 

Atunci înțelegem că viața este bucurie și ve- 
selie. Este o bucurie mai presus de viața prezen- 
tă, aşa cum zice avva Isaac Sirul, „bucuria cea în 
Dumnezeu este mai presus de viața prezentă”. 
Este mai presus de viața prezentă pentru că și 
această viață prezentă este experierea veacului 
viitor. Nu este o stare abstractă, ci este simţirea 
continuă a prezenței Trupului lui Hristos. 


Binecuvântarea „sărăciei” 


A» citit astăzi din Evanghelie parabola 
ogatului celui necugetat la minte (v. 
Luca 12, 16-21). În fragmentul citit din Apostol, 
Apostolul Pavel s-a referit la baza mântuirii 
noastre, care este Crucea, iar nu prescripţiile Le- 
gii mozaice. 

În ambele lecturi biblice se promovează 
acelaşi fapt. Se promovează propunerea și per- 
spectiva vieții noastre, care este Hristos. Se pro- 
movează posibilitatea omului de a se regăsi pe 
sine însuși, dacă iese din propriul sine în căuta- 
rea bogăției dumnezeieşti. 

Bogatul este numit „nebun“, necugetat. 
Aceasta înseamnă că poate exista și bogat înțelept 
și chibzuit. Prin urmare, nu creează un rău în om 
chiar acest fapt al imbogăţirii prin bunuri ma- 
teriale, ci modul abordării și folosirii lor. Care 
este, însă, acel mod de abordare şi de folosire 
(administrare), care-i creează omului probleme? 

O analiză rapidă a temei ne va da impresia că 
problema se află în faptul că omul se desfătează 
de bunurile materiale, trăiește pentru acestea și-și 
armonizează viaţa în acord cu acestea. În mod si- 
gur acesta este un aspect al problemei. Acesta este 
simptomul unei probleme mai adânci, prin care 

se descoperă mișcările inimii, altfel spus intențiile 
ei. Adică să caute omul desfătarea, consolidarea 
sa în bunurile materiale, în bogăția pământească 
mai degrabă decât în cea cerească. 

Să consemnăm faptul că bogăţia omului 
nu constă numai în bunurile materiale. Este tot 
ceea ce îi creează omului senzaţia de putere și 
prin urmare sentimentul de suficiență de sine. 
Bogăția, așadar, potrivit concepţiei lumești, 
este aceasta: să mă străduiesc și să fac totul ca 
să dobândesc putere, astfel încât Dumnezeu să 
nu-mi fie necesar ca izvor al vieții și al bucuriei 
în viața mea. 

Prin urmare, problema nu este atât dacă 
omul vrea să se desfăteze în viaţa sa de bunurile 
pământești. Hristos nu ne îndeamnă la o viaţă 
în dureri, să ne chinuim pe noi înşine fără vreo 
perspectivă şi fără rațiune. Însă nevoia omului 
de a depinde de bunurile materiale, să se desfă- 
teze de ele și să le divinizeze este un simptom, 
nu este doar o problemă. 

Problema este că-L scoatem pe Dumnezeu 
din viața noastră. Îl folosim și îl mânuim pe Dum- 
nezeu doar ca pe un mijloc și asta într-un aseme- 
nea mod încât să-l cerem să ne susțină în perspec- 
tiva pe care am ales-o noi despre noi înșine. 

Problema, așadar, nu sunt bunurile materiale 
în ele însele, ci dispoziţia noastră de a ne identifi- 
ca pe noi înşine cu acestea și de a deveni sinonimi 
cu bunurile materiale. Rațiunea existenței noas- 

tre, aşadar, și numele nostru să ni le dobândim 
din aceste bunuri materiale. Omul se străduiește, 
având această dispoziție, să-și afle chiar şi valoa- 
rea lui personală și ipostasul într-acestea. 

Pentru ce omul nu caută ipostasul său, 
rațiunea sa, numele său în Dumnezeu? Tocmai 
pentru că provocarea lui Dumnezeu este una de 
un asemenea fel încât o punem la îndoială. De 
asemenea, este dureros ca omul să intre în aceas- 
tă strădanie, să afle modul potrivit, astfel încât 
Dumnezeu să devină o realitate vie în viaţa lui, 
să devină motivul bucuriei lui, să devină bucu- 
ria lui și viaţa lui. | 

În măsura în care nu există această posibi- 
litate, adică relaţia vie cu Dumnezeu, Biserica 
se reduce la viaţa religioasă, la un regim lega- 
list, la un sistem, la o strădanie orientată, astfel 
încât acest regim legalist și acest sistem religios 
să justifice existenţa noastră. Fie baricadându-ne 
şi creându-ne senzația capacității noastre, a pro- 
priei dreptăți și a simţirii omului moral, fie dând 
rezolvare problemelor noastre prin faptul ca 
evenimentul bisericesc să slujească drept mân- 
gâiere în greutatea și în grijile zilei. 

Nu este nici una, nici cealaltă. Dumnezeu ni 
se dă ca perspectivă a vieţii. În măsura în care 
omul nu poate să vadă aceasta, se străduiește 
ca pe toate să le justifice sau să le interpreteze 
prin prisma unor sisteme ideologice, religioase 
și morale. Problema și lupta este exact aceea de 

a ne dovedi nouă înșine — iar aceasta este lupta 
noastră zilnică — că Dumnezeu este un eveni- 
ment viu în noi. Așadar, să ne încredințăm că 
El este bogăţia noastră, astfel încât să nu avem 
nevoie de alte dependențe și bogății. 

De ce să nu avem nevoie? Pentru că bunurile 
materiale ne izolează într-un mod insuportabil, 
deoarece îl scot pe om din Trupul lui Hristos. În 
calitate de lucruri despărțite de Trupul lui Hris- 
tos, toate acestea sunt fapte (evenimente) limita- 
te. Au mirosul morţii și accelerează fenomenul 
decăderii duhovnicești. | 

Aşadar, este nevoie să ne îndreptăm, să ne 
stabilim parcursul spre evenimentul Învierii lui 
Hristos, desigur împreună cu premisa că avem 
o convingere neclintită că Biserica a respins du- 
alismul gnosticismului, care percepea lumea 
materială ca pe o creaţie și ca pe un organ al 
celui rău. Dacă am fi avut teorii dualiste, am fi 
vorbit despre o mântuire parţială a omului, însă 
se mântuieşte omul în ansamblu, în întregime, 
omul integral, precum și cele ale omului. 

Și bunurile materiale sunt Hristos. Şi viața 
noastră cotidiană este posibilitatea și prezența 
lui Hristos. Timpul nostru este timpul lui Hris- 
tos! Tovarășul nostru de viață, copiii noștri sunt 
Hristos „într-un alt chip”. Prin urmare, nu ne 
îndepărtăm și nu respingem bunurile materi- 
ale deoarece lucrul de care avem nevoie este 
acela de a ne transforma „euharistic” viaţa 

noastră. Toate să devină experiență, pomenire 
și prezenţă a lui Hristos. Însă această stare nu 
poate fi reușită intelectual, ci prin trăire. Aceas- 
ta presupune libertatea omului dacă acesta se 
întoarce către „omul dinlăuntru” și caută mila 
și iertarea lui Hristos, adică dacă „trăiește în 
pocăință”. Iertare înseamnă să mă aflu împre- 
ună cu EI în același loc, în spaţiul inimii mele. 

Aceasta este căutarea omului. Niciun „bo- 
gat” nu poate să facă aceasta, numai „săracul” 
poate. Așadar, toată lupta noastră duhovni- 
cească, pocăinţa noastră sunt o strădanie de a 
ne înțelege sărăcia noastră, să ne dezgolim de 
puterea noastră care este o falsă putere și să 
ne îmbrăcăm în puterea lui Hristos, Care este 
adevărata putere. Acest lucru este iconomisit de 
Hristos Mântuitorul prin orice mod. 

Evenimentele vieţii noastre cotidiene, un 
tovarăș de viață dificil, o familie cu multe neca- 
zuri, un copil morocănos, probleme financiare, 
probleme de sănătate, probleme psihologice, 
toate acestea nu sunt „rele“. Sunt evenimente 
care ne dovedesc propria noastră „sărăcie“. 

Pentru ce le dă Dumnezeu? Nu pentru că vrea 
să ne chinuiască, ci înclinația noastră, înclinația 
noastră de după cădere se exprimă prin dispoziția 
de a ne dovedi nouă propria noastră putere. 
Aceasta, însă, este o falsă putere, care ne împie- 
dică să ne bucurăm de viaţa lui Hristos. 

Chiar şi păcatele care ni se pot întâmpla 
sunt o binecuvântare. Ele sunt semnele (simp- 
tomele) care ne arată boala noastră, care cu 
siguranţă este suficiența „propriei noastre pu- 
teri”. Şi vin toate acestea ca să ne demitizeze 
„valoarea” noastră, o valoare care este însă de- 
parte și în afara lui Hristos. 

Atunci când omul trăiește „în pocăință” și 
se dezgoleşte de puterea lui, are posibilitatea de 
a se îmbrăca în harul lui Hristos și de a vedea 
că adevărata lui bogăţie este Acela. Dovada și 
rezultatul acestei relații cu Hristos este exact bi- 
ruirea morţii. Nu există moarte. Nu există între- 
barea: „Dar cele ce le-ai pregătit ale cui vor fi?”. 

Nu ne va mai spune diavolul: „Acestea pe 
care le-ai pregătit ale cui vor fi?”, pentru că omul 
duhovnicesc pregăteşte bunuri care au legătură 
cu Hristos. Acestea devin El, devin „persoană”. 
Atunci diavolul nu mai îndrăznește să se apro- 
pie nici de bunurile materiale creștinate pen- 
tru că în realitate nu mai sunt doar „lucruri“, ci 
aparţin „Persoanei”, de care nu îndrăznește să 
se apropie. Astfel întreaga noastră viață devine 
un Miros, o mireasmă a lui Hristos. Atunci omul 
în mod liber se îndreaptă spre acea Împărăție a 
Cerurilor, care este biruința asupra morții. 


Mântuirea omului 


este mai presus de lege 


A imun nostru a tămăduit-o pe femeia 
gârbovă în zi de sâmbătă, lucru pe care 
nu-l îngăduia Legea iudaică (v. Luca 13, 10-17). 
A vindecat-o în zi de sâmbătă ca să provoace lu- 
mea iudaică. Domnul nostru a făcut aceasta ca 
să descopere un alt adevăr în ceea ce priveşte 
poziționarea oamenilor. Ca să arate în concluzie 
că omul este mai presus de Lege, că mai presus 
de dispoziţiile legale sau religioase este mân- 
tuirea omului, este tămăduirea omului. 

Legea, dispoziţiile legale și toate acestea 
s-au făcut ca să ajute la vindecarea omului, adică 
la restaurarea relaţiei sale cu Dumnezeu. Ceea 
ce „lucrează“ restaurarea concretă a relaţiei este 
harul lui Dumnezeu. 

Domnul nostru vine ca să depășească umbra 
Legii și să ne descopere viața harului. Păcatul ca- 
pătă putere înlăuntrul nostru în măsura în care 
lipsește harul, adică în măsura în care lipsește 
bucuria din viața noastră. În această stare de ake- 
die, de plictiseală lăuntrică, în care nu găsim ceva 
care să merite osteneala de a trăi, se naște mediul 
păcatului. Ceea ce ajută la tămăduirea noastră și la 


186 Preot Varnava lankos 


echilibrarea noastră duhovnicească este să se întă- 
rească harul lui Dumnezeu înlăuntrul nostru. 

Însă, în măsura în care omul crede în el însuși 
sau în legea omenească, în puterea și în posibili- 
tatea omenească, socotind că va găsi într-acestea 
bucurie și viață, posibilitatea de a se activa harul 
lui Dumnezeu înlăuntrul lui se anulează. 

Necazurile, încercările și ispitele sunt o bi- 
necuvântare în măsura în care pot să ne ajute să 
depășim puterea legii omenești. Lege omeneas- 
că, repetăm acest lucru, nu este doar legea religi- 
oasă. Este chiar și legea personală, aceea a slavei 
deșarte, care vine să nască ipocrizia virtuții, a 
puterii și moralității lumești. 

Așadar, în măsura în care este puternică le- 
gea eului nostru înlăuntrul nostru, nu lucrează 
Dumnezeu. Drept pentru care vine ispita ca să 
slăbească această forță personală a noastră ca să 
poată exista spațiu pentru har. 

Chiar și păcatul însuși este un mijloc aju- 
tâtor pentru om, ca să nu creadă în el însuși, 
ci să se întoarcă spre harul lui Dumnezeu. Mo- 
dul de depășire a păcatului nu este respingerea 
voii proprii, ci transfigurarea voinței păcătoase 
in posibilitate a vieţii și a bucuriei, adică în po- 
sibilitatea descoperirii harului lui Dumnezeu 
înlăuntrul nostru. 

În măsura în care religiozitatea noastră se 
epuizează numai în dispoziţiile legale şi în as- 
cultarea unei hotărâri și a unei legi religioase 

şi nu devine posibilitatea descoperirii vieţii lui 
Hristos înlăuntrul nostru, nu-l ajută pe om, ci îl 
împiedică să se întoarcă spre Dumnezeu. 

În acest fel se lucrează înlăuntrul nostru slava 
deșartă, slăvirea în deșert. Ce este slava deșartă? 
Este slava numelui nostru, iar nu slava nume- 
lui lui Hristos. Drept pentru care Dumnezeu 
iconomisește lucrurile într-un asemenea mod, 
astfel încât să micșoreze această putere a eului 
nostru, slava deșartă, ca să existe spaţiu să se des- 
copere slava lui Dumnezeu. Măsurile lui Dum- 
nezeu scapă din obișnuinţa şi din dispoziţiile de 
mijloc ale moralei și ale convenției sociale pe care 
poate să le aibă omul fiecărei epoci. 

Este o taină personală mântuirea omului și 
parcursul său împreună cu Dumnezeu. Sunt ui- 
mitoare schimbările personale și duhovnicești ale 
omului, care descoperă măsura neputinței sale. 
În fiecare clipă, în fiecare secundă este judecat 
omul, cel ce poate să cadă de pe calea îngerească 
într-o viață demonică și invers. Acest tragism și 
această luptă lăuntrică a omului își află soluția și 
nădejdea în Cuvântul harului, în depășirea Legii, 
în nădejdea Iubirii și a Milei lui Dumnezeu. 

În măsura în care omul alege cu adevărat 
această cale, atunci are și nădejdi. Nădejdi care se 
află în afara termenilor liberalismului sau conser- 
vatorismului, dar se află înlăuntrul dilemei: Viaţă 
sau moarte, prezența sau absenţa lui Dumnezeu. 
În măsura în care omul are această trezvie, această 

luptă înlăuntrul inimii lui, care, când se slăveşte pe 
sine însuși și devine vizor al demonilor şi jucărie a 
păcatului, când se raportează la Dumnezeu şi cau- 
tă mila lui și numai în El crede, în măsura în care 
există această puternică voinţă, această trezvie și 
luptă lăuntric-energică, se realizează o neconteni- 
tă mișcare de întâlnire a lui Dumnezeu și astfel se 
dovedește că se naște viața și sănătatea sufletului. 

Însă, în măsura în care omul se necrozează 
şi omoară această mișcare și luptă lăuntrică și se 
baricadează în spatele convențiilor religioase, 
sociale și psihologice, se baricadează în spatele 
certitudinii virtuţii sale şi a puterii sale, în acest 
punct pierde posibilitatea şi nădejdea de a se 
descoperi harul lui Dumnezeu înlăuntrul său. 

Prin urmare, omul se judecă în măsura 
autenticităţii sale, când poate în orice moment 
să-și accepte căderea sa sau pocăinţa sa. În mă- 
sura în care, căutându-L pe Dumnezeu preferă 
să se nedreptățească pe sine însuși în sensul de 
renunțare la sine, îi va deveni de-acum conducă- 
tor Dumnezeu. 

Așadar, nevoința și provocare sunt aces- 
tea: sau ne vom întoarce spre legea omenească 
a slavei deșarte care ne aparține, sau ne vom 
încredința şi ne vom întoarce spre viața harului, 
unde prin bucurie „sunt furate” mintea și liber- 
tatea noastră, integrându-ne în Trupul lui Hris- 
tos, fără să mai existe de-acum posibilitatea să 
mai stăpânească păcatul înlăuntrul nostru. 


Căutarea lui Hristos 


A este duminica celor chemaţi la 
cină. În această pildă (v. Luca 14, 16-24, 
Matei 22, 1-14) pe care am citit-o, se menţionează 
că, deşi Domnul a chemat pe mulți la cina cea 
mare, aceia au refuzat invitaţia, unii pentru că 
erau prinși de grijile proprietăţilor lor, alţii pen- 
tru că erau ocupați cu plăcerile, alţii cu grijile, 
cu căsătoria adică. Ei au refuzat prin aceste pre- 
texte participarea lor la cina cea mare pe care a 
pregătit-o Domnul. Atunci Domnul l-a trimis pe 
slujitorul său să-i cheme să vină pe ciungii și pe 
șchiopii de pe drumuri și, deoarece mai era încă 
loc, i-a poruncit slujitorului ca să-i silească și pe 
alții să intre. 

Vedem, așadar, că preocuparea de viața 
noastră, grijile vieții noastre, îndeletnicirea noas- 
tră cu proprietățile, cu achizițiile și cu preocupă- 
rile cotidiene ne desprind de posibilitatea de a 
participa la cină, de posibilitatea de a participa la 
Cina Domnului, la Trupul lui Hristos. Pentru că 
Cina este Trupul lui Hristos, este Dumnezeiasca 
Liturghie. lar Dumnezeiasca Liturghie, Trupul 
lui Hristos, este perspectiva vieții noastre. 

În Biserică ne luptăm duhovniceşte nu pen- 
tru ca să devenim mai buni și să fim răsplătiți, 

ci ne luptăm duhovnicește ca să participăm la 
Cină. Ne luptăm ca să alungăm departe tot ce 
intervine în această posibilitate a participării la 
Cină, a participării la Trupul lui Hristos. Du- 
cem, așadar, o luptă duhovnicească ca să asigu- 
răm și să păzim această relaţie, darul acestei legă- 
turi. Deoarece relaţia cu Hristos nu este izbânda 
noastră personală, este un dar, este o îngăduință 
a lui Hristos Domnul. lar lupta noastră duhov- 
nicească este aceea de a ne despărţi de tot ce ne 
împiedică de la această posibilitate a dăruirii, a 
Trupului şi a Sângelui lui Hristos. 

Viața noastră este un parcurs ce are această 
perspectivă a Trupului lui Hristos. Biserica ne 
pregătește pentru această perspectivă, viitoarea 
perspectivă a Împărăției lui Dumnezeu, care este 
acel praznic al mâncării şi al băuturii lui Hristos. 

Cum, însă, ne pregăteşte Biserica? Prin însăși 
perspectiva ei propriu-zisă. Perspectiva Hristos, 
pregătirea Hristos. Noi existăm, așadar trăim, ca 
să fim mădulare ale trupului lui Hristos. Acesta 
este Raiul nostru, aceasta este Împărăţia Ceruri- 
lor. Întru această pomenire ne întăreşte Biserica. 
Ne întărește într-această pomenire și perspectivă 
prin Dumnezeiasca Liturghie. Pentru că Dumne- 
zeiasca Liturghie este pregustarea, este perspec- 
tivă, este simţire a acestui dar, a acestui adevăr. 

Drept pentru care, când omul începe să uite, 
să cadă în uitarea acestei realități, vine Dumne- 
zeiasca Liturghie şi-i aduce aminte de Trupul lui 

Hristos. Nu ca o recompensă a virtuții sale, ci ca 
o constantă amintire pentru a rămâne statornic 
şi concentrat pe această perspectivă a Trupului 
lui Hristos. 

Dumnezeiasca Împărtășanie nu este un 
fapt magic, care dintr-odată ne relaxează şi ne 
liniștește, ci este o reînsufleţire a acestei ținte a 
noastre, adică a raportării, a doririi unei neînce- 
tate asumări a Trupului și a Sângelui lui Hristos. 

Drept păcat este definit a fi tot ce este străin 
de această posibilitate. Drept păcat este definit 
a fi tot ce ne separă de această realitate, tot ce ne 
privează de posibilitatea părtășiei la Cină. Prin 
urmare, păcatul în Biserică nu este un fapt mo- 
ral, adică faptul că am încălcat anumite porunci, 
ci este hulirea acestei posibilități, hulirea (ataca- 
rea) acestei relații, privarea de această gustare, 
de această participare la Cină. 

Așadar, tot ce încalcă această dorire a lui 
Hristos este păcat, este un fapt antihristic. Fie că 
acesta este constituit din proprietăţile noastre, 
fie că sunt plăcerile noastre, fie că este tovarășul 
nostru de viață. Tot ceea ce este promovat cu o 
pasiune mai puternică decât dorirea acestei Cine 
Tainice este păcat. Păcatul, așadar, nu este căderea 
de la un fapt moral, ci este hulirea acestei relații. 

Ţinta noastră este această relație. Raiul este 
această relaţie. Statornicia în Dragostea lui Dum- 
nezeu, faptul de a ne hrăni veșnic din Dragostea 
lui Dumnezeu. Aceasta este lupta duhovniceas- 

că pe care o facem. Biserica ne dă aceste merinde, 
Trupul și Sângele lui Hristos. Aceasta este dra- 
gostea — ne spune Domnul nostru —, aceasta este 
bucuria noastră, aceasta este viața noastră. Orice 
altceva în afara acesteia este o minciună. 

Ce se întâmplă însă cu restul vieții mele? 
Adică numai în mod extraordinar, ideologic, 
prin mijlocirea unor înalte idei filosofice mă 
apropii de Dumnezeu? Restul vieții mele, servi- 
ciul meu, femeia mea, bărbatul meu, copiii mei, 
chinurile mele, bucuriile mele, neputința mea, 
sănătatea mea, toate acestea ce sunt? Cum se in- 
tegrează în această perspectivă? 

Toate acestea trebuie să fie integrate în Cină. 
Viaţa noastră nu este ceva păcătos, însă poate să 
devină ceva păcătos, dar poate să devină și ceva 
mântuitor. Când? Atunci când toate acestea de- 
vin drumuri, ramificații, căi care conduc la acest 
parcurs, la această raportare a căutării lui Hristos. 

Dumnezeiasca Liturghie ce este? Este ară- 
tarea acestei posibilități că nu mă apropii de 
Dumnezeu printr-o anumită idee, printr-o min- 
cinoasă teorie a virtuţii, ci este nevoie ca întrea- 
ga mea existență să participe la acest praznic. Ce 
este Dumnezeiasca Liturghie? Pâinea și vinul. 
Adică întreaga mea viață și proprietățile mele și 
plăcerile mele și tovarășul meu de viaţă să fie o 
raportare a lor la Hristos, altoirea lor în Hristos. 
Aceasta este perspectiva lui Hristos. Doar astfel 
devin și acestea Hristos. Adică prin abordarea 

lor euharistică, „ale Tale dintru ale Tale, Ţie îţi 
aducem de toate și pentru toate”. 

Drept pentru care întrebăm, ce este viața 
duhovnicească? Este sfărâmarea persistenței pe 
noi înșine, fie că aceasta se numește păcat, fie 
că se numește virtute, precum și recunoașterea 
faptului că viaţa mea este Hristos. 

„Eu exist nu ca să mă îndeletnicesc în chip 
nebunesc cu cele pământeşti ca o tăgăduire a 
Trupului lui Hristos, ci ca stabilă, definitivă, 
dacă vreți, persistentă atitudine asupra faptului 
că Hristos este „toate şi în toți”. Întreaga mea 
viață este Hristos. 

Drept pentru care cele pe care le primim de- 
vin mântuitoare și binecuvântate dacă-mi dau 
această statornică încredințare în mine însumi 
„că da, aceasta este bucuria mea, Cina Domnu- 
lui”. Şi ce este Cina? Este faptul de a ne adăpa și 
de a ne hrăni din Dragostea lui Dumnezeu. 

Așadar, ce este bucuria mea? Este certitu- 
dinea și statornica mărturie că Dumnezeu mă 
iubește. Aceste merinde, care nu sunt niște me- 
rinde psihologice, sunt Dumnezeiasca Liturghie 
— o statornică recunoaștere și mărturie că biruinţa 
asupra morţii, trecerea peste aceasta este Hristos. 

Și Raiul El este. Spunem aceasta în mod 
statornic și o mărturisim zilnic atunci când ne 
împărtășim cu Trupul și Sângele lui Hristos ca 
merinde și ca perspectivă, ca început și sfârșit. 
El este Hristos. 

m citit astăzi una dintre parabolele 

Domnului nostru (v. Luca 14, 16-24, Ma- 
tei 22, 1-14), aceea a chemării la cina domnească. 
În cuprinsul ei se spune că un om a făcut cină 
mare şi a chemat pe mulți oameni să partici- 
pe la această cină a bucuriei. Au refuzat, însă, 
unul după altul invitaţia; unul pretextând gri- 
ja pentru soția lui, altul grija pentru protejarea 
proprietăților sale, iar altul noile perechi de boi 
pe care le cumpărase. Spunând cinci perechi de 
boi, parabola înțelege simţurile omului. 

Așadar, robirea omului față de simţurile 
sale și față de grijile vieţii cotidiene îl împiedică 
să vină la această cină, la Cina Împărăției Ceruri- 
lor. La Cina la care se oferă Trupul cel Stăpânesc, 
Trupul Domnului nostru. 

Biserica este statornicită în principal ca va- 
tră, ca locaș și casă, iar cel mai însemnat lucru 
pe care-l putem face într-o casă este ca noi, oa- 
menii, să venim în contact și în relație unii cu 
alții. Această relaţie și acest contact se exprimă, 
în principal, prin cină, prin mâncare, prin oferi- 
rea mesei. Această oferire a mesei se referă și la 
Împărăţia Cerurilor, deoarece aceasta este posibi- 
litatea de a ne hrăni din dragostea lui Dumnezeu. 

Prin urmare, Dragostea lui Dumnezeu este gus- 
tare, este hrană, este simţire și bucurie. 

Împărăţia lui Dumnezeu, așadar, nu este 
o stare izolată, un proces individualist. Se 
înfăţişează fiecare el însuşi și îl gustă pe Dum- 
nezeu și se desfătează de darurile și de răsplăţile 
ostenelilor şi ale faptelor sale, ci Împărăţia lui 
Dumnezeu este posibilitatea de a avea relații în 
Hristos unul cu altul, drept pentru care nu s-ar 
putea exprima această coexistenţă şi relație cu 
altceva mai puternic decât prin înțelesul de cină. 

Prin urmare, nu poate fiecare, el însuși, în 
mod individual, să se desfăteze de Împărăţia 
Cerurilor, ci poate doar în comuniune, de obște, 
iar aceasta se exprimă în principal prin statul 
la masă. Masa, așadar, este aceea care oferă în 
mod simbolic înțelesul deschiderii, al spargerii 
singurătăţii omului și a posibilității sale de a se 
deschide spre dragostea lui Dumnezeu. 

Avem, așadar, parabola chemării la cina cea 
mare. Însă omul nu poate realiza comuniunea, nu 
suportă masa cinei. Vrea să câştige el însuși, vrea 
să se întoarcă spre familia lui, spre femeia lui, vrea 
să se întoarcă spre lucrurile sale, spre munca lui. 

Vedeţi, dificultatea noastră este exact aceas- 
ta: Cum să spargem hotarele individualismului 
nostru. Și este realmente o hulire a trupului Bise- 
ricii însăși acest proces și însăși această strădanie 
a omului de a exista în mod individualist. Ca o 
strădanie de evlavie individuală, de cucernicie 

individuală şi de îmbunătăţire a moralei indivi- 
duale şi a purtării sale. 

Strădania omului nu este doar aceea de a 
stăpâni peste patimile sale, ci de a stăpâni peste 
patimile sale prin relaţia cu Hristos și cu celă- 
lalt. Aceasta nu este o nevoinţă artificială, adică 
să urc pe un alt nivel de îmbunătăţire al minţii şi 
al inimii mele. Nu poate fi concepută înlăuntrul 
Trupului lui Hristos vreo îmbunătățire a minţii 
și a inimii, dacă nu trece prin relaţie. Și încă mai 
mult, această îmbunătăţire este valorizată dacă 
este adevărată sau mincinoasă prin mijlocirea 
relației cu Dumnezeu şi cu aproapele nostru. 

Aceasta este o rană grea în Trupul Bisericii și 
un semn al secularizării în adevăratul sens al cu- 
vântului atunci când omul ignoră masa (Bisericii) 
și se întoarce spre o rugăciune individuală, de la 
care așteaptă o simţire de plăcere și de mulțumire 
pe care desigur că o socotește a fi duhovnicească. 
Nu este o plăcere duhovnicească, ci psihologică, 
pentru ca să se simtă bine cel ce se roagă. Noi spu- 
nem „merg la Biserică”, dar să facem un tur de 
galop şi să-i întrebăm pe oameni „de ce mergeţi 
la Biserică?”. Un număr foarte mare va răspunde 
„deoarece mă simt bine”. Nu aceasta este esența. 

În Biserică nu mergem ca să ne simţim bine și 
frumos, mergem ca să ne vedem realitatea noas- 
tră care este urâtă și să depășim această urâțenie. 
Nu făcându-ne o injecție, nu dopându-ne organis- 
mul nostru sufletesc cu cântările și icoanele din 

biserică, ci împărtășindu-ne la Cina Împărăției. 
Atunci şi cântările și icoanele ne conduc la aceas- 
tă posibilitate, la faptul că Împărăţia Cerurilor şi 
Hristos este masa. Unul care hrăneşte din harul și 
din Dragostea lui Dumnezeu nu poate să nu aibă 
nevoia de a se hrăni și din prezenţa celuilalt, dar 
în același timp să hrănească şi el prezenţa celuilalt. 
Drept pentru care acest refuz al oamenilor 
din parabolă ce arată? Unul dintre ei, se zice, era 
căsătorit, altul avea cinci perechi de boi, iar celă- 
lalt avea un ogor pe care-l cumpărase și trebuia 
să-l cerceteze. Așadar, toți erau oameni integri, 
cinstiți, erau oameni dinamici. Atunci când toți 
aceşti oameni cinstiți nu au venit la cină, stăpâ- 
nul casei a ales să-i invite pe oamenii invalizi, pe 
ciungi, pe șchiopi, pe săraci şi, când a constatat 
că încă mai este loc, i-a silit să intre și pe aceia 
care erau afară, pe drumuri și pe la garduri, adi- 
că pe aceia care erau în afara hotarelor Bisericii. 
Aceasta ce înseamnă? Oamenii cinstiţi sunt 
cei botezați, cei „în regulă”, adică noi. Noi însă 
ce facem? Suntem simbolic „în regulă”, pentru 
că suntem botezați și se poate să urmăm și vreo 
oarecare postire și vreo oricare altă lucrare du- 
hovnicească și astfel să ne simţim asiguraţi. Atât 
de asiguraţi încât să lăsăm cu tot dreptul ca voința 
noastră să se concentreze pe femeia noastră, pe 
bărbatul nostru, pe lucrurile noastre, pe grijile 
noastre. Drept pentru care ce se întâmplă? Toa- 
te acestea funcţionează nu într-o corelare, ci unul 

anulează pe celălalt și în cele din urmă rămânem 
numai cu unul dintre ele. Ne numim doar creștini 
sau oameni duhovnicești, adevărul însă se vede 
în cât suntem de legaţi de lucrurile sau de mo- 
dul nostru de viață în parcursul nostru cotidian. 

Şi îi avem şi pe cei lipsiți de integritate, pe cei 
necinstiți. Există și acei „invalizi“, adică aceia ca- 
re-L caută pe Dumnezeu și nu L-au găsit. Există și 
neputincioşi, aceia care înțeleg, că acelea pe care le 
trăiesc nu-i satură, sau nu știu unde să se întoarcă. 
lar lipsa lor este aceea că nu au aflat numele lui 
Hristos. Hristos, însă, vede inima lor și-i silește să 
intre înăuntru. Îi conduce la această cină într-un 
anumit fel cu sila pentru că omul smerit, acela care 
înțelege că are nevoie de hrană, acela va intra. 

În vreme ce noi considerăm că suntem 
luminaţi. Nu suntem însă luminați, ci „pretinși 
luminați”, care ne-am aranjat și, în cele din urmă, 
odată cu trecerea timpului, ne-am stricat înlăun- 
trul nostru și ne-am divinizat femeia, căsătoria, 
relațiile, așadar munca și proprietăţile noastre. 

Noi se poate ca să avem numele de creștini, 
dar ne hrănim cu viaţa cotidiană a eului nos- 
tru. Astfel noi ne-am scurtcircuitat și ne vine 
o anumită epuizare. lar creștinul de astăzi este 
un creștin mort şi nu poate insufla pe nimeni, 
nici măcar pe el însuși. 

După aceea Domnul, se spune în parabolă, când 
a văzut că mai există şi alt loc, i-a silit să intre la 
cină și pe aceia care se aflau „pe la garduri, afară”. 

Din ce motiv? Pentru că aceștia încă nu-L cunos- 
cuseră pe Stăpânul casei. Astfel, într-un anumit 
mod Dumnezeu îi „silește” prin faptul de a se 
face într-o mai mare măsură descoperit. Nu-i 
trage zorindu-i, ci, atunci când se arată Hristos 
viu, de-acum ca lumină adevărată, într-un mod 
mai presus de fire, aceasta este o formă de silire. 
Oamenii nu au auzit, nu au văzut, nu sunt capa- 
bili prin lucrurile lor omeneşti, dar au dispoziție 
bună chiar dacă sunt în afara Bisericii. Și acest 
Domn îi silește prin faptul de a se face mai mult 
descoperit fără însă ca să-i priveze de libertate. 
Așadar, aceasta face Dumnezeu. 

Noi avem nevoie să înțelegem în cele din 
urmă că bucuria noastră este relaţia care se expri- 
mă prin mâncare și băutură. Mâncarea și băutu- 
ra sunt împărtășire de Dragostea lui Dumnezeu. 
Așa cum, atunci când ai două iubite, dragostea ta 
se micșorează pentru una dintre ele, și în cele din 
urmă nu mai ești în niciun fel îndrăgostit şi, prin 
urmare, nu guști relația în mod corect, așa se în- 
tâmplă şi cu Dumnezeu. Dumnezeu vrea această 
exclusivitate, erosul nostru și dragostea noastră 
să se îndrepte spre El. El este mâncarea și băutura. 

Orice lucru sau fapt (eveniment) se judecă 
drept păcat sau nu, în măsura posibilităţii în- 
corporării lui în Trupul lui Hristos ca să fie fă- 
cut nestricăcios. Mâncarea, relaţia, dragostea și 
altele câte îl chinuiesc pe om în ceea ce privește 
conținutul lor moral sau nu, devin păcat deoa- 

rece nu putem să le încorporăm în Trupul lui 
Hristos pentru a fi făcute nestricăcioase. Şi ce 
sunt? Sunt evenimente moarte! Devin pricini ale 
morții. Acestea trebuie să fie încorporate în Tru- 
pul lui Hristos, ca să devină pricini ale Învierii. 

Pricină a Învierii mele poate să fie mâncarea 
atunci când devine oferire a dragostei prin Hristos 
aproapelui. lar relația poate să devină experiere a 
Învierii dacă o lucrez cu o dispoziţie de deschidere 
față de celălalt, de oferire către celălalt, de cedare a 
drepturilor mele „în dragoste și în libertate” către 
celălalt. Să dau locul meu altuia ca să răsufle, să-l 
fac pe altul să se simtă fără griji și confortabil. Să se 
simtă celălalt mare, însemnat și important. 

Aceasta este o lucrare a lui Hristos, este o 
posibilitate. Și aceasta trebuie s-o facă omul. 
Dacă o face cu propriile lui puteri va înnebuni. 
Dacă, însă, o va face cu dragostea lui Dumnezeu, 
cu care se hrănește, se va dezvolta, se va elibera 
încă mai mult și se va îmbogăţi încă și mai mult. 

În consecinţă, toată problema este să se concen- 
treze mintea noastră pe această Cină a Împărăției 
Cerurilor, care constă în a ne hrăni din dragostea 
lui Dumnezeu. Atunci va exista posibilitatea de a 
se integra, poate chiar în mod automat, întreaga 
noastră viață în Trupul lui Hristos şi să fie făcută 
nestricăcioasă. Astfel, vom înţelege că acestea nu 
sunt antagonice și adverse, ci sunt posibilități ale 
împreună-lucrării, una cu cealaltă. Lucrurile să fie 
pentru Hristos și Hristos pentru lucruri. 

Fe pier am citit pericopa evanghelică a 
celor chemaţi la cina cea mare (v. Luca 
14, 16-24 Matei 22, 1-14), în care Domnul nostru 
i-a chemat pe oameni la cina domnească. Prin 
aceasta se simbolizează şi se indică Cina Stăpâ- 
nească, Cina în timpul căreia se oferă Hristos, se 
oferă Trupul şi Sângele Lui. 

În cadrul parabolei se menţionează că oame- 
nii au pretextat un oarecare motiv serios, apa- 
rent logic și omenesc ca să refuze invitația. Pri- 
cina a fost aceea a nevoii grijilor vieţii, așa cum 
este menţionat că unul, din pricina ogorului, a 
proprietăţilor pe care le cumpărase și pe care le 
avea de îngrijit şi de controlat, nu a mai avut timp 
pentru a participa la Cina Domnului. Despre al- 
tul se menţionează că făcuse o afacere comercia- 
Jă: cumpărase — se spune -— cinci perechi de boi. 
Potrivit Sfinţilor Părinţi, prin cele cinci perechi 
de boi sunt simbolizate cele cinci simţuri. Așadar, 
nevoia și dependența omului de viața simţurilor 
nu i-au mai lăsat vreme și dispoziție pentru Cina 
Domnului. Un altul a pretextat promisiunile da- 
torate femeii lui, atunci când a zis „femeie mi-am . 
luat și -de aceea nu pot veni”. Atunci Domnul, 
mâniindu-se, l-a îndemnat pe slujitorul său, pe 

îngerul său, să alerge pe drumuri și să-i aducă pe 
invalizi, pe orbi și pe șchiopi și, dacă mai este loc, 
să-i silească şi pe ceilalți să intre înăuntru la acea 
cină. ȘI, încheie Domnul spunând, că mulți sunt 
chemaţi, dar puţini aleși. 

Aici se arată taina responsabilității și liber- 
tății noastre personale. Adică faptul dacă ne 
vom hotări să considerăm drept cel mai impor- 
tant eveniment al vieţii noastre comuniunea cu 
Hristos sau comuniunea cu mediul omenesc 
imediat. | 

Domnul doreşte aici să decodifice taina 
libertăţii omului, taina voinţei lui. Însă voința 
lui, unde anume se concentrează și cum se ju- 
decă? Nu se judecă după fenomenele exterioare, 
dacă avem familie, dacă venim la Biserică, dacă 
urmărim O viață armonioasă social, ci după fap- 
tul de a arăta şi de a descoperi unde este dată 
inima noastră. 

În cele din urmă, ceea ce judecă calitatea 
stării noastre duhovnicești este faptul de a arăta 
unde este dată inima noastră, ce stăpânește în ea 
și care nume stăpânește în inima noastră. 

Ceea ce este extrem de primejdios și se 
vede și în această parabolă este „omul bun”. 
Omul bun, omul legalist, este uneori cea mai 
mare piedică pentru raportarea la Hristos. 

„Omul bun” de obicei este împletit cu sufici- 
ența de sine. Acela care se simte bine cu viaţa lui, 
cu munca lui, cu familia lui, cu investiţiile lui, 

care le-a pregătit atât de bine înlăuntrul lui, în- 
cât să zică „acum sunt în regulă, pot să mă bucur 
înlăuntrul meu, pot să mă desfăt de viața mea”. 

Visul oricărui om, probabil și al celui mai 
bun creştin este să-și împlinească scopurile sale, 
care însă scopuri se epuizează în planul biologic 
al familiei, în planul biologic al celor mai bune 
investiţii, astfel încât să lase o moştenire bună și 
dreaptă. Dar ca să fie întoarsă inima noastră spre 
Hristos, în niciun caz. 

Cineva ar putea spune „dar eu am și una, 
am și pe cealaltă”. Nu se poate să o ai și pe una 
și pe cealaltă. Aceasta este altă înșelare. Proble- 
ma este ca toate acestea să fie Hristos, să devină 
Hristos, să se preschimbe în Hristos, să devină 
Dumnezeiască Liturghie în inima noastră. 

Inima mea să fie jertfelnic și să-mi jertfesc 
voia mea nu ca să-i slujesc pe oamenii mei, ci ca 
să-L slujesc pe Hristos. Atunci se justifică și oame- 
nii mei. Inima mea să fie jertfelnic, unde sunt che- 
mat să-mi transfigurez viața mea, petrecerea mea 
cotidiană în posibilitatea și prezenţa lui Hristos. 

„Dar nu fac eu aceasta?”, ar putea spune 
cineva? Pentru familia mea mă lupt din răspu- 
teri, mă străduiesc să devin și iubitor de oameni, 
pentru ea lucrez.” Nu, în realitate nu este așa. 
Cum putem să judecăm corect starea noastră? 
Să vedem dacă toate acestea vin să ne creeze o 
asigurare sentimentală sau o putere propulsoare 
spre Hristos. 

Nu acestea reprezintă ținta noastră. Nu este 
perspectiva vieţii noastre. Cel ce spune că scopul 
familiei este nașterea de prunci este încă un om 
pământesc. Scopul vieţii de familie și al căsăto- 
riei este Hristos. lar copiii noștri se poate să de- 
vină un antidot al lui Hristos, să devină un fapt 
potrivnic lui Hristos, care ne satisfac în locul 
lui Hristos și nu prin Hristos și spre Hristos. 

Prin urmare, toată problema este să cercetâm 
în interiorul nostru cine este comoara noastră. Să 
analizăm mai mult acest lucru. Se poate ca cineva 
să fie păstor şi să facă pastoraţie în Biserică și să 
adune lume. Un altul ar putea să fie un lucrător 
social și să lucreze pentru lume. Dar toate aces- 
tea să fie făcute pentru propria lor recunoaștere, 
pentru propria lor slavă și nu ca să fie o posibi- 
litate propulsoare spre Hristos şi o posibilitate a 
mărturisirii și a descoperirii lui Hristos. 

Prin urmare, toate acestea nu se mișcă 
într-un plan exterior, așadar cât de dinamici și 
de muncitori suntem, ci în ce măsură putem să 
ajungem la o abordare isihastă și de comuniune 
a noastră și a inimii noastre. Așadar, dacă ne vor 
fi luate toate acestea, care reprezintă o comoa- 
ră pentru noi, munca noastră, poate chiar şi lu- 
crarea noastră creştină, putem noi să ne simțim 
bine? Rămânem oameni deplini? Sau simțim că 
ne-am pierdut pământul de sub picioare? 

Dacă ne-am pierdut averea noastră, dacă 
ne-am pierdut sănătatea, dacă ne-am pierdut fa- 

milia noastră, dacă dăm greş chiar şi în creşterea 
copiilor noștri, ne pierdem pământul de sub 
picioare, sau există ceva mai puternic, și aces- 
ta este Hristos? Piatra credinţei, Hristos, acolo 
sus unde este zidită Biserica noastră. Însă pu- 
tem recunoaşte aceasta, doar vrem să venim la 
o abordare ascetică a eului nostru dacă ne place 
să trăim isihast, să avem un contact personal cu 
Hristos și cu noi înșine. 

Atunci vom înțelege că adevărata cină nu 
sunt nici proprietăţile noastre, nici perechile de 
boi, nici femeia noastră, nici bărbatul nostru și 
copiii noștri. Adevărata cină este aceea la care ne 
cheamă Domnul nostru. 

De ce însă preferă să-i lase deoparte pe cei 
chemați? Cine sunt cei chemaţi? Noi suntem, 
despre noi vrea să spună Hristos aici. Noi, care 
suntem niște creștini aranjaţi, cu serviciul nos- 
tru, cu familia noastră, cu lupta noastră, cu Li- 
turghia noastră. Despre noi vrea să spună. Și 
ce va face Domnul? Ne va lăsa pe noi și-i va in- 
vita pe cei ce sunt în afara Bisericii. Care nu-L 
cunosc pe Hristos, însă au gândul cel bun, dar 
nu le-a descoperit nimeni adevărul lui Hristos. 
Deși se pare că ei au o viaţă extra-bisericească, 
cu toate acestea, au mărinimie, au bunătatea lui 
Hristos, care, dacă li s-ar fi descoperit Hristos, 
L-ar fi recunoscut și ar fi zis: „Acesta este comoa- 
ra, nimeni nu ne-a zis de El, nimeni nu ni L-a 
arătat așa cum este El cu adevărat”. 

Pe aceştia îi va alege Hristos. Nu-i va alege 
pe cei aranjați. Îi va alege pe aceia care căutau 
adevărul şi nu-l cunoşteau, pentru care nu s-a 
aflat vreun vestitor adevărat al Cuvântului lui 
Hristos, ca să le arate adevărul și să-i odihneas- 
că. Au alergat la orice fel de sistem filosofic ca să 
caute „gunoaiele de sub tinichele”. Şi le va spu- 
ne Hristos: „Aici este Adevărul”, și ei vor spune 
„dar noi pe acesta l-am căutat de atâta timp. Aici 
este Viața”. 

Pentru că viața este Trupul şi Sângele lui 
Hristos și prin această viață învie și cotidianul 
nostru. 


Binecuvântarea neputinței 


| dna noastră evanghelică de astăzi 
pomenește evenimentul tămăduirii celor 
zece leproși (v. Luca 17, 12-19). Aici se menţionează 
că zece leproși și-au cerut în genunchi tămădu- 
irea de la Domnul și au primit-o. Însă numai 
unul dintre aceştia s-a întors ca să-i mulțumească 
Domnului și ca să-şi exprime recunoştinţa pen- 
tru vindecarea sa. Atunci Domnul a pus între- 
barea: „Ceilalţi nouă unde sunt? Pentru ce nu au 
venit?”. Continuând lectura pericopei evangheli- 
ce, îl vedem pe Domnul nostru că-l îndreptățește 
duhovniceşte pe acel unul, care mai era și samari- 
nean, spunând că credinţa lui l-a mântuit. 

Avem prezente aici două elemente. Acela al 
binefacerii şi acela al recunoașterii. 

Întâi de toate, trebuie să analizăm faptul 
că din cei zece leproşi cel de neam mai de jos a 
primit acest privilegiu, adică acela de a-i fi recu- 
noscută de Domnul credinţa lui şi posibilitatea 
mântuirii lui. Acela care nu era de neam ales, cel 
străin de neam, acela care nu se afla în cadrul 
poporului moștenirii lui Dumnezeu. 

De cele mai multe ori problema se află în 
faptul că noi suntem atât de izolaţi în noi înșine, 
încât nu putem să vedem nimic mai departe. 

Fie că aceasta este o idee, fie că aceasta este o vir- 
tute, fie că este orice altceva. Fiecare dintre noi 
își confecţionează un sistem de gândire, de sen- 
timente și funcțiuni personale, care nu are ni- 
cio legătură cu celălalt, nu are nicio legătură cu 
Hristos. Dar aceasta este o închidere asfixiantă în 
noi înșine. Odată cu trecerea timpului sufletul se 
osifică într-o anumită stare, iar omul devine pre- 
cum betonul și astfel capătă o anumită formă. Are 
certitudini, are obsesii și nu admite schimbări. 

Din cei zece leproși care s-au tămăduit, cine 
a venit și și-a manifestat recunoştinţa sa? Cel 
neputincios! Acela care nu era de neam ales. 
Așadar, în cele din urmă este un privilegiu 
să fim neputincioși, să fim vlăguiţi, să nu fim 
recunoscuți. Este un privilegiu, pentru că nu ne 
închinăm la noi înșine. 

Există, desigur, primejdia dezamăgirii, care 
în realitate este un simptom al mândriei, dacă 
omul respinge acest simptom şi primeşte cu răb- 
dare nevrednicia sa personală, întorcându-se 
spre Dumnezeu, are toate acele premise necesa- 
re pentru a ieși din microcosmosul său, de a ieși 
din limitarea sa vizuală, astfel încât să-l vadă pe 
celălalt și mai departe. 

De obicei, sistemul gândurilor și al funcțiu- 
nilor noastre personale este sprijinit pe îndum- 
nezeirea mulțumirii noastre de sine, a satisfa- 
cerii noastre. Lucrul acela pe care noi îl grăim 

„să mă simt bine”. Așadar, de mult ori există 
această dilemă: să mă simt bine, să petrec bine 
jertfind Adevărul, căutarea lui, sau să aleg acest 
proces dureros de căutare a Adevărului, care mă 
va scoate dintr-un impas existenţial, de viață? 
Această dilemă se pune zilnic în fața noastră şi de 
multe ori capătă și dimensiuni tragice. Să alegem 
dorirea Adevărului sau compromisul prin mijlo- 
cirea căruia vom petrece bine și vom fi aranjaţi? 

De obicei omul caută raţiunea echilibrului 
său psihic, psihologic, dar nu a odihnei lui onto- 
logice. Omul se luptă să afle o clipă de mulțumire, 
dar este neputincios și indiferent să afle limitele 
vieţii și rațiunile vieții. Adică desfășoară o deo- 
sebită luptă pentru a găsi un artificiu, prin mijlo- 
cirea căruia să se simtă bine, artificiu care poate 
să fie și viaţa religioasă, dar să nu intre în pro- 
cesul de a afla rațiunea vieţii, rațiunea faptelor 
sale, rațiunea alegerilor sale. 

Omul vrea să se simtă bine, să-l iubească 
ceilalți de pildă, dar nu intră în aventura de a 
căuta ce este în cele din urmă dragostea? Cum se 
întâmplă să fie? Cum se definește? Omul devine 
pur și simplu un receptor pasiv al stărilor plăcu- 
te sau neplăcute. lar pe Dumnezeu și-l doreşte 
ca pe un mag, care într-un mod pasiv, deodată și 
fără propria lui participare, fără coparticiparea 
libertăţii lui, fără participarea la căutarea adevă- 
ratei rațiuni, îl va face pe om să se simtă bine. 
Asemenea rezolvări căutăm. 

Nu este însă cu putință ca omul să înainte- 
ze în acest fel. Există evenimente în viaţa noas- 
tră care ne aduc în dileme tragice. De multe ori 
ne aflăm față-n-faţă cu viaţa sau cu moartea. lar 
omul atunci simte un nod în gât. Simte înlăuntrul 
său că i se zdrobesc, că i se spulberă puterile. Din 
ce motiv? Pentru că exact atunci intră în confrun- 
tare cu sine însuși. Conștiinţa lui îi mărturisește 
faptul că alegerea aranjării lui este o tăgăduire a 
vieții. Și se întreabă ce să facă? 

Viaţa este exact această trezire a existenţei 
noastre şi a intensificării activității ei. Să simtă 
omul că merită faptul că a venit în această viaţă, 
că există cu adevărat, că trăiește în spațiu și timp. 
Nu într-un mod abstract, nu într-un mod ideolo- 
giC, Ci cu O rațiune practică, prin mijlocirea căreia 
caută și se verifică pe sine însuși. 

Simptomul acestor obsesii ale noastre, ale 
rațiunii psihologice şi ale tăgăduirii celei onto- 
logice, conduce la diferitele sisteme de gândire. 
Uneori chiar şi sistemul bisericesc este rodul 
infirmității sau al alegerii omului de a nu voi să 
găsească viața. 

Astfel se creează grupurile alese, parohiile 
alese, oamenii aleși, religiile alese, sistemele filo- 
sofice alese şi neamurile alese. Pentru aceasta și 
Hristos în mod scandalizator nu tămăduiește pe 
vreunul dintre cei aleși, pe vreunul dintre iudei, 
ci tămăduieşte şi mărturisește virtutea unuia 
care nu era un „ales“, a unui samarinean. 

Cineva ar putea spune că unii sunt cu ade- 
vărat harismatici, că genele anumitor oameni îi 
fac să fie speciali. Şi ce-i cu asta? Se mântuiesc? 
Pur şi simplu aceştia au mai multă răspundere. 
Dacă, desigur, ei se înfumurează pentru superio- 
ritatea genelor lor şi pentru harismele lor, ce fac? 
Tăgăduiesc modul duhovnicesc, potrivit căruia 
puterea omului se vede în faptul de a vrea să fie 
învins, în faptul de a îndura înfrângerea şi mai 
cu seamă dacă înfrângerea sa este posibilitatea 
vieții pentru altul. 

Omul, însă, funcţionează cu o rațiune antihris- 
tică, cu o rațiune care este refuz al Crucii. El vrea 
să pară puternic şi să-l stăpânească pe celălalt. 
Să-l recunoască drept puternic, indiferent dacă 
promovarea propriei sale puteri este consumarea 
completă a celuilalt, este spulberarea celuilalt. 

Ales, în cele din urmă, este acela care vrea să 
trăiască în chipul lui Hristos. Așadar, este ale- 
gerea noastră de a ne integra „întru pocăință” în 
Trupul lui Hristos. Fie că suntem superiori din 
punct de vedere biologic, psihologic sau chiar şi 
genetic, fie inferiori. Vom avea de dat într-o mai 
mare măsură seamă lui Dumnezeu dacă noi sun- 
tem mai aleşi decât alții. 

Dumnezeu nu este părtinitor, nu caută la 
fața omului, nu-i deosebește pe oameni în buni 
Și răi, ci însuși omul alege să se deosebească în 
fața lui Dumnezeu, preferând virtutea sau răuta- 
tea, adoptând raţiunea vieţii sau rațiunea morții. 

Rațiunea vieţii este să învăţăm să iubim, adi- 
că să fugim de închiderea noastră, de microcos- 
mosul nostru. Acest microcosmos de multe ori 
este creat şi prin lucruri bune, prin ideile noas- 
tre, prin virtuțile noastre și prin însăși conștiința 
noastră religioasă. 

Conștiința religioasă a creștinului nu este 
una instituționalizată, ci este o conștiință a „per- 
soanei”, este conștiința lui Hristos, este conștiința 
vieţii. 

Toate acestea, știți, constituie cadrul teore- 
tic. Însă, fiecare om are momente în viață când 
este judecat. Dacă el îl alege pe Hristos sau pe 
sine însuși. Dacă alege viața sau moartea. Dacă 
alege să experieze o rațiune a vieţii, dacă alege 
planul ontologic, planul duhovnicesc sau dacă 
va rămâne țintuit în forme, fără să existe acolo 
propria lui participare dureroasă, care se expri- 
mă drept cale a nevoinței și a Crucii. Dacă, în 
final, cere o odihnă, o aranjare și o relaxare, care 
să-l facă să petreacă el și familia lui clipe plăcute 
până când va pleca din această lume. 


Atrăgându-L pe Dumnezeu 


stăzi ne este înfățișată pericopa din 

Evanghelie după Luca 16, 19-31, care se 
referă la săracul Lazăr, la bogatul cel nesocotit și 
la parcursul existenţei lor în veșnicie. Prin mijlo- 
cirea parabolei se înfățișează pe de o parte pro- 
blema morții, iar pe de alta a răului moral. Exis- 
tă, desigur, această contradicţie în legătură cu 
moartea, care este ceva urât, dar de către Sfinţii 
noştri Părinţi este socotită a fi doctorie împotriva 
răului, „pentru ca să nu devină răul nemuritor”. 

Acest lucru nu-l înțelege mintea noastră, 
dar, în mod sigur, înțelegem cu toţii că avem un 
mare adversar. Acesta este moartea pe care ne 
străduim în orice mod să o biruim. 

Cultura noastră de astăzi, ca să poată face față 
morții şi să găsească o posibilitate de biruire a ei, o 
trece sub tăcere şi o respinge. Astfel, fiecare dintre 
noi trăieşte organizându-și în mod analog viaţa lui. 

Biserica lui Hristos, însă, înfăţişează moar- 
tea drept o provocare a posibilității vieții. Anticii 
cred că aveau o mai mare înțelepciune decât noi 
care suntem botezați, pentru că ei numeau filo- 
sofia „cugetare asupra morții”. 

Drept pentru care există această aporie: Cum 
să ne poziționăm în fața morţii? Ne este supără- 

tor faptul de a ne raporta la aceasta, deoarece, 
așa cum am spus, cultura noastră ne constrânge 
să respingem gândul la ea şi s-o uităm. 

Însă aici, în pericopa evanghelică, moar- 
tea este înfățișată sau cel puţin nu este ascunsă. 
Nedumerirea este, însă, de ce trebuie să existe 
moartea pentru ca să nu devină răul nemuritor? 
Ar putea cineva să vadă toată chestiunea aceasta 
într-un mod cu totul diferit. 

Provocare morţii, a acestui mare dușman, 
are două moduri de abordare. Trecerea ei sub tă- 
cere, fapt care creează alte efecte secundare foar- 
te importante, sau ieșirea ei la suprafață, arăta- 
rea ei ca să putem găsi modul ei de abordare. 

Adevărul morții de facto, dacă nu vrem să ne 
mințim pe noi înşine, ne înfățișează cerința cău- 
tării Adevărului. Însuși evenimentul morţii ne 
conduce la faptul de a căuta Adevărul. Un mod 
de răspuns la evenimentul morţii este descope- 
rirea Adevărului. 

Adevărul — şi în conștiința obștească a uma- 
nității — este posibil să fie definit printr-un contact 
nemijlocit cu modul considerării morții, adică al 
faptului cum răspunde cultura și civilizația fiecă- 
rei epoci la acest eveniment ontologic concret. 

Prin această perspectivă am putea de ase- 
menea să spunem că răul „nu devine nemuritor” 
atunci când se activează în om dorirea arătării 
Adevărului, atunci când lucrează în el dorul 
după Adevăr. 

Frica de moarte, problema morţii, activează 
în om această dorire de a găsi Adevărul, de a ve- 
dea ce se întâmplă și de a pune întrebarea: Ce se 
întâmplă în existența mea? Pentru ce am venit în 
lume? Unde este Adevărul? Ce este Adevărul? 
Cine este Adevărul? 

Așadar, moartea ne face acest mare bine: Ne 
îndeamnă să căutăm și să găsim Adevărul. Să-l 
descoperim sau să ni se reveleze. Acesta este în- 
ceputul tămăduirii noastre. 

Prin urmare, prin această perspectivă se 
deplasează problema binelui sau a moralității 
de la evenimentul unei ordini psihologice — 
adică de a fi bun așa, pentru a împlini o lege, 
pentru a ține o ordine morală, sau fie și numai 
pentru faptul de a fi conform cu legea — și se 
înfățișează problema moralei ca posibilita- 
te a vieţii de-acum, ca posibilitate a biruinței 
morții, ca posibilitate a descoperirii și a arătării 
adevărului. 

O formă de secularizare a Bisericii o repre- 
zintă epuizarea spiritualității ei într-un discurs 
social, etnic sau moral, care însă nu are posibili- 
tatea perspectivei biruinţei asupra morții. Astfel, 
în acest caz, se limitează căutarea existenţială a 
biruinței asupra morții și, prin urmare, se mini- 
malizează simțirea, gustarea şi descoperirea Ade- 
vărului. Este deosebit de primejdios acest lucru, 
adică acela de a nu exista perspectiva biruinței 
asupra morții, de a se anchiloza în om dorirea 

după Adevăr. Pentru că, dacă doriți, un imbold 
important, cel mai important imbold al nostru, al 
oamenilor de după cădere, este această stânjeni- 
re, această rană a morții, care ne activează dorul 
de a simţi și de a intra înlăuntrul Adevărului. 

Aşadar, în acest înțeles există perspectiva, 
dorirea Adevărului. Dar în ce mod? Ne-a spus 
aceasta astăzi Apostolul Pavel. Lui i s-a descope- 
rit adevărul, nu l-a învăţat, nu i s-a transmis, ci 
i l-a descoperit Dumnezeu, i s-a arătat față către 
față Hristos. 

Aceasta este perspectiva vieții noastre. Fie- 
care să-și găsească modul său. Aici nu sunt va- 
labile formele prestabilite. În acord cu caracterul 
său, cu temperamentul său, cu harisma lui spe- 
cială pe care i-a dăruit-o Dumnezeu, toate acolo 
conduc și lucrează această posibilitate: să se des- 
copere Dumnezeu. 

Prin urmare, Dumnezeu nu se descoperă ca 
o capacitate proprie nouă, o capacitate de pe ori- 
care nivel, ci se descoperă în omul care este sme- 
rit. Nu poți să-L afli pe Dumnezeu cufundat fiind 
în cărți și în cugetarea ta, dacă nu există simţirea 
invalidității, a nedeplinătăţii tale. Dorirea după 
Adevăr, după Hristos, așadar, când străpunge 
inima îi activează simțurile pentru căutarea Lui 
prin orice mod. Însă dorirea de a-L urma presu- 
pune arătarea smereniei noastre, care se realizea- 
ză atunci când ne ridicăm crucea noastră, îndrep- 
tându-ne spre Golgotha noastră personală. 

Noi cercetăm despre el, poate discutăm 
despre el, poate îl căutăm ca pe un sport ca să 
ne liniștim și să ne relaxăm. Dar Adevărul nu 
presupune relaxare. Presupune durere, adică 
să-mi răstignesc voia proprie. Altfel se creează 
satisfacția că ceva-ceva am izbutit să fac, am citit 
și am aflat, m-am nevoit și am devenit mai bun. 

Aşadar, posibilitatea de a gusta adevărul 
este pur și simplu un act al lui Dumnezeu. El ni 
se descoperă nouă. Însă este și un act de împreu- 
nă-lucrare, care necesită şi voinţa noastră de a ne 
preda Lui. Dar în ce mod se întâmplă aceasta? În 
practică nu este ceva fără vreo legătură cu viața 
noastră cotidiană, fapt pe care ni-l consemnează 
pericopa evanghelică pe care am citit-o astăzi. Se 
întâmplă prin smerenie, care se arată în dragos- 
te, în oferirea de sine, în îngăduinţă, în capacita- 
tea de a ierta, în faptul de a ne păsa unul de altul, 
în faptul de a ieși din noi înşine. 

În ansamblu, aşadar, nu ne fragmentăm 
opţiunile noastre și libertatea noastră. Omul care 
este smerit, care înseamnă că-și doreşte biruirea 
morții, vrea Adevărul, înțelege că nu poate el 
singur și i se predă lui Dumnezeu. Îl atrage pe 
Dumnezeu înăuntrul său prin ethosul pe care 
i-l oferă Dumnezeu însuși. Ethosul dragostei, 
al jertfelniciei şi al îngăduinţei. Atunci i se dau 
omului premisele necesare în orice nevoință ar 
alege să se exercite în viața sa duhovnicească: 

post, rugăciune, milostenie, studiul Scripturilor, 
neosândirea aproapelui etc. 

Ca să înțelegem aceasta într-un mod mult 
mai Simplu, să încheiem printr-un exemplu. 
A venit un cuplu tânăr ca să se spovedească, 
care avea și doi copilaşi. Unul dintre ei era un 
băieţel de trei anișori şi a vrut și el să se spove- 
dească, lucru care ni s-a părut a fi o glumă. L-am 
luat, așadar, ca să se spovedească și, glumind, 
i-am Zis: „Spui vreo rugăciune mică?”. Zice el: 
„Da”. „Şi ce spui?” „i spun lui Dumnezeu «ești 
Sfânt!»”. În acel moment i s-a descoperit copilu- 
lui în Duhul lui Dumnezeu sfințenia lui Dum- 
nezeu, care-i depăşeşte pe învățații universitari 
care-și dublează capetele lor prin acumularea de 
cunoștințe. Acest cuvânt „ești Sfânt” a fost o în- 
treagă Sfântă Liturghie. Pentru că ce spunem noi 
la Dumnezeiasca Liturghie? „Sfânt și Preasfânt 
ești Tu și Fiul Tău cel Unul Născut”. Vie și ne- 
mijlocită este relaţia copilului cu Dumnezeu; un 
copil ortodox şi lucrător. 

Aceasta este Ortodoxia noastră, aceasta este 
Dumnezeiasca Liturghie. Această legătură nemij- 
locită cu Dumnezeu, care ne scoate din noi înșine. 
Noi însă ce facem? Facem rugăciune şi cerem una 
și alta. Noi cerem osificarea noastră în cele din 
urmă și fortificarea narcisismului nostru, cerând 
în plus și confirmarea lui Dumnezeu. Copilul sca- 
pă de propriul eu și funcționează ca un duh şlu- 
jitor, ca un înger al lui Dumnezeu, care-L adoră 

pe Dumnezeu. Această abordare a lui Dumnezeu, 
această acceptare a sfințeniei lui Dumnezeu este 
bucuria noastră, este viaţa noastră, ne hrănește, 
ne împuternicește, biruiește moartea, dacă accep- 
tăm această sfințenie a lui Dumnezeu. 

Așadar, aceasta este perspectiva vieții 
noastre. De obicei copiii civilizați vor căsuțe, 
mașinuţe și altele asemenea. Pe acestea le vor și 
copiii mari, adică noi. Dumnezeu, însă, cere alt- 
ceva de la oameni. Să-i spunem Lui că este Sfânt 
și El să ne spună că ne iubește. Să avem o legă- 
tură personală cu El, ca să avem această posibili- 
tate de a ne spune aceasta și unul altuia. Pentru 
că fiecare dintre noi este icoană a lui Dumnezeu, 
feţe nenumărate ale lui Hristos. 


Osteneala iubirii 


|» pilda de azi Domnul nostru s-a referit la 
întâmplarea cu bogatul şi săracul Lazăr și 
la finalitatea vieţii celor doi oameni (v. Luca 16, 
19-31). În această pericopă Domnul se vede că 
dezaprobă cu asprime împietrirea inimii boga- 
tului. 

Ceea ce se naşte ca întrebare, însă, încă de 
la început, este de ce săracul are nume, în vreme 
ce Scriptura este indiferentă în privința numelui 
bogatului, descriind doar situația lui? 

Este foarte interesant acest fapt pentru că 
arată că omul care are „nume” este acela care 
poate să participe la viaţa altuia, să aibă părtăşie, 
este acela care poate să refuze izolarea şi indivi- 
dualismul său iubitor de sine. Astfel, în cele din 
urmă înțelegem că Raiul este posibilitatea comu- 
niunii Și a relației. 

Așadar, bogatul nu are nume. Existenţa 
lui a fost determinată de bogăţia lui. Este de- 
pendent de bogăţie. Orice lucru ar fi acela de 
care suntem dependenţi și de la care primește 
semnificație viaţa noastră și care determină 
identitatea noastră existenţială determină „per- 
soana” noastră, determină și „numele” nos- 
tru. Într-adevăr, aici este valabil ceea ce spune 

Domnul, „acolo unde este comoara noastră, 
acolo este şi inima noastră”. 

Bogatul, așadar, nu are nume deoarece s-a 
lipsit de posibilitatea comuniunii celei întru dra- 
goste. Întreaga predică evanghelică este promo- 
varea noțiunii de persoană iubită, adică ceea ce 
adaugă conținut şi identitate vieții noastre. Hris- 
tos cel plin de dragoste, prin ascultarea față de 
Dumnezeu Tatăl, a primit „nume mai presus de 
tot numele”, aşa cum grăieşte Apostolul Pavel 
despre persoana desăvârșită a lui lisus Hristos. 
Așa și noi, prin hristificare primim o nouă numi- 
re și devenim hristofori. 

Dragostea transformă dinlăuntrul nostru 
„faţa”, „persoana“, „numele“; altfel suntem o 
masă biologică impersonală, condamnați la acel 
„vreau”al nostru, la interesele noastre individuale. 

Însă ce este acel fapt care l-a făcut pe Lazăr 
să fie „persoană“? Este posibilitatea de a se des- 
chide, de a se afla în relaţie, de a căuta, de a vor- 
bi împreună cu celălalt, de a iubi. Omul care nu 
poate să iasă din el însuși, din interesul său și să 
contacteze o relație cu celălalt, nu are posibili- 
tatea de a avea o identitate personală. Este ace- 
ea la care face aluzie cunoscuta frază, care este 
invocată de către juriști ca principiu în ceea ce 
priveşte martorii în tribunale: unus testis nullus 
testis (cu un singur martor nu există mărturie). 

Să venim însă și la bogătaș. În principal, 
creștinul trebuie să stea departe de obsesii. 

Dintru început nu înseamnă că bogatul este un 
rău, iar săracii cu totul sfinți. Acestea reprezin- 
tă prejudecăţi generalizate, în spatele cărora se 
ascund într-o oarecare măsură propriile noas- 
tre criterii cu privire la administrarea bogăției, 
refuzând să ne apropiem de măreţia proniei lui 
Dumnezeu. Desigur că noi ne înfățișăm convin- 
gerile noastre cu privire la egalitatea de drepturi 
și de obligaţii, astfel încât să justificăm uneori 
chiar și revoluțiile sângeroase. 

Potrivit Părinților Bisericii noastre și în 
mod concret potrivit Sfântului loan Gură de 
Aur, Dumnezeu îngăduie să existe bogaţi şi să- 
raci, ca să poată să înveţe dragostea unul de la 
altul. Să ceară cel neputincios și să dăruiască cel 
puternic. Așadar, după cum copilul nu se naște 
de la început puternic, ci la primii lui pași este 
neputincios și dependent, de aceea este susținut 
de către mama lui. Prin acest proces al relaţiei 
se dezvoltă posibilitatea omului de a avea „per- 
soană” și „nume”. 

Bogăția nu este rea. Lăcomia este rea. Bo- 
gatul nu este rău. Împietrirea inimii bogatului 
este rea. Nu se mântuiește nimeni numai prin 
sărăcia sa, dacă sărăcia lui este mai cu seamă o 
stare de a refuza să depună osteneală în viața 
sa. Deoarece, precum știți, este foarte comod să 
dezvoltăm teorii, dar foarte anevoios, de pildă, 
să fim într-o lucrare și să vedem că nu-l suportăm 
pe patronul nostru sau pe colaboratorul nostru. 

Însă, numai în cadrul acestui proces dureros se 
poate dezvolta capacitatea omului de a relaționa 
cu un alt om, să-și descopere identitatea sa 
existenţială și să devină „om”. 

Omul leneș nu are „nume“. Este anonim, 
este acelaşi cu bogătașul din pildă. Aparent, bo- 
gatul nu are nicio legătură cu un om leneș, care 
nu vrea să lucreze. Insă amândoi sunt anonimi 
pentru că refuză să intre într-un proces dure- 
ros de relaționare. Oricare relaţie înseamnă os- 
teneală. Ce credeţi? Osteneala este doar pentru 
săracul care lucrează? Nu este osteneală pentru 
fiecare om să aibă un tovarăș care necontenit să-i 
contreze „eul” și „voia” lui? 

Omul care abordează viața în mod teoretic 
şi prin idei preconcepute nu este capabil nici mă- 
car să iubească. Pentru că el își dorește lucrurile 
așa cum și le închipuie. Exact aşa cum le aşteaptă, 
şi munca lui și relaţia lui şi prietenul lui și som- 
nul lui și programul lui şi odihna lui. Acesta nu 
are nume. Acesta, prin prisma vinovăţiei sale că 
nu are „nume“, îi judecă pe cei bogaţi ca fiind 
împietriți la inimă, fiind și el împietrit la inimă. 
Și, desigur, fără să vrea să vină în opoziţie cu 
sine însuși. 

Cum se smerește omul? Atunci când lucru- 
rile îi vin așa cum nu-l aranjează pe el, drept 
pentru care rabdă şi stăruie să se lupte ca să afle 
mila lui Dumnezeu, să se armonizeze cu voia lui 
Dumnezeu. 

Așadar, această nevoinţă ostenitoare te face 
să te depărtezi de prejudecăți, de teorii, te face să 
te smerești și să priveşti mai profund și existența 
ta și pe a celuilalt, dincolo de caracteristicile lui, 
care ar avea de-a face, de pildă, cu posibilitățile 
lui financiare și cu diplomele lui. Este altceva, 
este mult mai adânc. 

Așadar, ceea ce condamnă Domnul nostru 
este împietrirea inimii, care se naște din neputința 
noastră de a ne tăgădui pe noi înșine. Noi, dim- 
potrivă, ne dorim ca toți să slujească gândului 
nostru, voinţei noastre, închipuirii noastre. 

Priviţi cât de frumos grăieşte despre acestea 
Domnul în lectura din Apostol: El spune că nu 
se îndreptează omul prin legi, prin dispozițiile 
legilor, ci prin credinţa în Hristos. Așadar, ce în- 
seamnă aceasta? Nu poţi să fii îndreptățit prin 
faptele tale dacă nu ai conștiința a ceea ce faci. 
Adică, dacă nu există o legătură cu Hristos în 
spatele întregii noastre vieți. Nu este de ajuns 
să facem anumite fapte deoarece ele sunt sta- 
bilite de lege. Ceea ce îl interesează pe milos- 
tivul Dumnezeu este să ne aflăm în relaţie cu 
El, deoarece prin dragostea noastră pentru El se 
zidește Biserica, Trupul lui Hristos. 

În continuare Domnul menţionează că „creş- 
tin înseamnă asumarea crucii”. Procesul realiză- 
rii relației nu înseamnă doar simple cuvinte, nu 
înseamnă romantisme religioase. Este un proces 
dureros să urmezi pilda lui Hristos. Astfel, în acest 

mod, prin această răstignire se oferă posibilitatea 
de a se descoperi Hristos înlăuntrul nostru. Se dă 
posibilitatea de a se descoperi Împărăţia lui Dum- 
nezeu. Ca în acest fel să aibă omul posibilitatea de 
a recunoaşte, de a distinge, de a şti ce are în faţa 
lui, ce există înlăuntrul său, cum să se poziționeze, 
cum să funcţioneze. 

Așadar, nici bogatul nu se mântuiește prin 
bogăţia lui, nici săracul nu este condamnat prin 
sărăcia lui. În altă parte se află miza jocului. 
Este înlăuntrul inimii noastre, cât de pregătiţi 
suntem să lucrăm pentru noi înșine și să accep- 
tăm cele ale vieţii noastre cu duh de ucenicie și 
de smerenie. 

Așadar, această fobie a noastră, frica de du- 
rere, frica de osteneală, conduce la o percepție 
asupra vieţii care ne face să dezertăm și să re- 
fuzăm responsabilitatea noastră personală. Ceea 
ce se întâmplă în viața noastră este posibilitatea 
pe care ne-o dă Dumnezeu fiecăruia, astfel în- 
cât să iubească, să aibă relaţii, și prin mijlocirea 
acestui proces să dobândească „nume“, identita- 
te duhovnicească. 

Omul fără „nume” este un om păcătos, con- 
damnat prin teoriile sale anonime, prin făptuirea 
nimicului. Pentru că, spun Sfinții noștri Părinţi 
că „un păcat mai rău chiar și decât egoismul este 
acela de a nu face nimic”. Pentru că acela care 
face ceva va găsi ceva la sfârşit. Dimpotrivă, ace- 
la care a ascuns talantul său temându-se de hoți, 

nu a sporit suma de bani, de aceea a fost osândit 
de Domnul. Cei ce s-au nevoit pentru sporirea 
talanţilor au fost lăudați. 

Oboseala unei lucrări practice știți ce aduce? 
Smerenie. Se smereşte trupul nostru, se smerește 
și gândul nostru. În acest fel ne cunoaştem și li- 
mitele noastre. Omul care se va relaxa în situaţia 
lui aranjată nu se va smeri niciodată. Va trăi în 
dauna altora și va condamna sistemul pentru că 
este de vină pentru toate. În orice caz sistemul 
este de vină. Este un sistem lumesc, nu este unul 
dumnezeiesc. Există vreun sistem bun? Poate să 
existe un sistem bun? Dar toate sistemele sunt 
prin firea lucrurilor creații după cădere. Așadar, 
în loc să urmărim sistemul, să urmărim sistemul 
păcatului care se află înlăuntrul nostru. Totuși, 
întrucât ezităm sau nu suntem hotărâți să ne 
luptăm, proiectăm vinovăția trândăviei noastre 
asupra societăţii. Societatea este de vină, tatăl 
meu şi mama mea sunt de vină, Biserica este de 
vină. Noi nu suntem de vină niciodată. 

Trebuie să ne întoarcem înlăuntrul nostru ca 
să se facă o lucrare în stare să ne înmoaie inima. Să 
tăgăduim obsesiile, certitudinile și ideile noastre 
și să intrăm în procesul căutării adevărului du- 
hovnicesc. Prietene dragă, nu îţi place sistemul? 
Foarte bine. Nu lucra pentru sistem. Strânge bani 
și dă-i mamei tale, tatălui tău sau prietenului tău 
care are nevoie. Care este mai puternică? Ieoria 
ta sau dragostea pentru fratele tău? 

omnul nostru în pericopa evanghelică 

de astăzi (v. Luca 18, 35-43) i-a dăruit 
lumina ochilor orbului din Ierihon. Din această 
pricină îl rugăm şi noi pe Hristos să ne dea lu- 
minarea duhovnicească, să ne dăruiască lumina 
sufletului pentru ca să avem discernământ și să 
punem în valoare în mod corect viața noastră. 

Păcatul, despărţirea de Dumnezeu ne-au 
adus şi orbirea, iar orbirea se exprimă ca lipsă a 
cunoașterii și în același timp ca lipsă de judecată. 
Adică să nu putem să distingem rațiunea reală 
a existenței noastre, destinația noastră reală și 
să ne cheltuim timpul nostru într-un asemenea 
mod, astfel încât să ne fie cu totul potrivnic mân- 
tuirii noastre. 

Chiar și acest parcurs al nostru din spațiul 
Bisericii de multe ori se află într-o direcție greșită. 
Probabil că puţini sunt acei oameni care trăiesc cu 
adevărat lumina lui Dumnezeu, trăiesc adevărata 
bucurie şi adevăratul dar al lui Dumnezeu. 

Pentru noi luminarea înseamnă să înţele- 
gem, să simțim starea noastră de orbire duhov- 
nicească, care se exprimă ca lipsă a bucuriei, care 
se exprimă ca frică de moarte, care se exprimă 
ca absență a adevăratei orientări. Într-un mod 

nebunesc — în spatele căruia se ascunde iubi- 
rea noastră de sine — ne străduim să stăpânim 
asupra celorlalți oameni din jurul nostru, fie că 
acest lucru se întâmplă în Biserică, fie în afara 
Bisericii. 

Această lipsă a vieţii şi a bucuriei este starea 
orbirii noastre. Starea de luminare, însă, nu con- 
stituie obiectul propriilor noastre puteri, ci este 
obiectul harului. Răspunderea noastră este aceea 
de a activa harul dumnezeiesc înlăuntrul nostru. 

Noi socotim, trăind în chip greşit lucruri- 
le duhovnicești, că putem să ne luminăm prin 
propriile noastre puteri. În acest punct se nasc 
diferitele sisteme de gândire. Dar, mai presus de 
toate, este nevoie să înțelegem, să percepem și să 
acceptăm că luminarea, starea de har, simţirea 
și gustarea vieții și biruința asupra morții este 
lucrarea lui Dumnezeu. Lucrarea noastră este 
aceea de a cere luminarea de la Dumnezeu și să 
ne orientăm libertatea noastră spre El. 

De multe ori există o anumită constrângere, 
care este impusă fie de noi nouă înșine, fie de 
către alţii, fie chiar și de către Biserică, că trebuie 
adică să devenim „oameni mai buni”, că trebuie 
să sesizăm un adevăr sau altul al lui Dumnezeu. 
Însă descoperirea nu poate să se întâmple fără ca 
Dumnezeu să vorbească în inima noastră. 

Dumnezeu unora le grăiește, iar altora nu? 
Dumnezeu vrea să le grăiască tuturor, dar îl 
împiedicăm noi. Starea de luminare este lucrul 

lui Dumnezeu. Propria noastră luptă duhovni- 
cească este să încetăm, prin iubirea noastră de 
sine și prin obsesiile noastre, să-l împiedicăm 
pe Dumnezeu să lucreze înlăuntrul nostru. 

Prin urmare, prima mișcare pe care suntem 
datori s-o facem este raportarea noastră la Dum- 
nezeu, este rugăciunea. Unii ar putea să spună că 
„nu este de ajuns doar să-L invocăm pe Domnul, 
ci suntem datori să facem și voia Lui, așa cum 
spune Scriptura”. Dar, ca să facem voia Lui, mai 
întâi de toate trebuie să zicem „Doamne, Doam- 
ne”. Să spunem acest „Doamne, Doamne”, să ne 
rugăm cu durere în inimă. Această durere expri- 
mă nu doar că suntem păcătoși, că suntem lipsiți 
de Lumină, că suntem lipsiți de viaţă. 

Să fim consecvenţi cu noi înșine. Să fim 
oneşti cu noi înşine. Să ne iubim pe noi înșine și 
să recunoaștem în noi înșine când nu avem lu- 
mină, când nu avem bucurie și să cerem prin ru- 
găciune această lumină, această bucurie, această 
luminare. | 

Prin această conștientizare rugăciunea noas- 
tră nu va fi o constrângere. Va fi o nevoie strin- 
gentă, va fi dorire, va fi dor și vom cere, necon- 
tenit, cu stăruință, astfel încât să-L „plecăm” pe 
Dumnezeu să vină în inima noastră şi să ne lu- 
mineze. 

Această rugăciune este aceea care va naște și 
simțirea faptului că Dumnezeu ne iubește. Aceas- 
tă simţire ne naște bucurie. Această bucurie ne dă 

forța propulsoare să facem și voia Lui. Pentru că 
știm de acum de ce anume trebuie să facem voia 
Lui, știm care este scopul vieţii noastre. 

Începem atunci să punem în valoare lucru- 
rile vieţii noastre, evenimentele vieţii noastre, 
într-un mod adevărat şi corect, după un criteriu 
drept. Criteriul nu este constituit din anumite 
cerințe de după cădere, efemere, ci este adevăra- 
ta noastră cerință, aceea a gustării și simțţirii lui 
Dumnezeu. Biruința asupra morții se exprimă în 
chipul faptului că pot să coexist cu Dumnezeu, 
cu mine însumi și cu ceilalți oameni. Așadar, pot 
să am părtășie, să mă aflu în relaţie, să desființez 
propria mea singurătate. 

Această posibilitate a desființării singurătăţii 
şi a legării de Trupul lui Hristos, care este con- 
stituit din toți frații mei, această stare a vieții 
este adevărata dragoste. Este împreună-cuprin- 
derea persoanelor, unul să dea loc celuilalt, nu 
unul să silească, să-l constrângă pe altul, ci fie- 
care să-și dea drepturile sale celuilalt „întru li- 
bertate”, aflând astfel adevăratul drept al vieții 
și al dragostei. 

Însă această perspectivă nu se realizează 
doar deoarece ne-am gândit la ea, deoarece am 
vorbit despre ea, deoarece am auzit despre ea, 
ci pentru că ne impulsionează înspre această 
direcție harul. Şi, ca să urmărim harul, trebuie să 
avem înainte de toate luminarea simțirii faptului 
că suntem în întuneric, în păcatul nostru. 

Faptul însă de a ieși din întuneric este pes- 
te puterile noastre. Noi nu putem să dobândim 
aceasta. Pentru aceasta cerem dinlăuntrul unei 
stări de nevoie stringentă mila lui Dumnezeu, 
luminarea lui Dumnezeu. 

lată, așadar, că cerința rugăciunii noas- 
tre nu este aceea ca Dumnezeu să ne facă mai 
buni, nu este ca Dumnezeu să ne împlinească 
anumite cereri. Cerinţa rugăciunii noastre este 
aceea de a-L afla pe Dumnezeu, bucuria, lumi- 
narea și rațiunea existenței. Să găsim prin mij- 
locirea acestei rațiuni a vieții adevăratele noastre 
dimensiuni care se extind dincolo de mormânt și 
se biruieşte moartea, se biruiește mormântul și 
se dăruieşte posibilitatea Învierii. 

Pentru că dacă cerința noastră este aceea de 
a deveni oameni mai buni fără ca baza acestui 
mai bine, a bunătăţii noastre, să fie biruință asu- 
pra morții, atunci şi acesta este un fapt de după 
cădere, o cerinţă a stării noastre de după cădere, 
este o strădanie bolnavă faptul de a birui moar- 
tea prin propriile noastre posibilități. Nu putem 
să devenim buni și nu se poate concepe „bine- 
le” dacă nu este biruit mormântul din noi înșine. 
Aceasta ne depășește, însă, deoarece este lucra- 
rea harului. 

Prin urmare, ceea ce avem noi de făcut și 
este prima și fundamentala şi integrala mișcare a 
pocăinței este rugăciunea întinsă din adâncul su- 
fletului, care încheie un legământ cu Dumnezeu. 

Smerenie și dragoste 


iserica, prin evenimentele pe care le pro- 

movează, încearcă să ne dea posibilitățile 
duhovniceşti ale propriei noastre Răstigniri și 
Învieri. 

Primul pas, așadar, care este începutul pregă- 
tirii și baza oricărei lucrări duhovnicești, este sme- 
renia, pocăința, așa cum sunt acestea prezentate în 
pilda vameşului și a fariseului (v. Luca 18, 10-14). 

Nicio lucrare duhovnicească nu aduce roade 
dacă nu este întemeiată, pe de o parte pe „Dum- 
nezeule, milostiv fii mie, păcătosului”, iar pe de 
alta pe acceptarea fratelui și pe un duh care nu-i 
osândește pe ceilalți. 

Măsura judecății lui Dumnezeu este cu to- 
tul diferită de aceea a oamenilor. Măsura noastră 
depinde de obicei de comportamentul exterior, 
iar și mai mult ea se localizează în judecarea 
pentru încălcarea legii, a oricărei legi. Drept pen- 
tru care această atitudine se adaptează la datele 
fiecărei epoci. 

Însă Domnul are o altă lege care depășește 
schema exterioară, care este diacronică și are 
de-a face cu adâncul şi cu calitatea inimii fiecărui 
om. O mai bună dovadă în acest sens nu există 
alta decât pilda vameșului și a fariseului. 

Fariseul ţinea legea, făcea milostenie, postea, 
era un om moral. În ceea ce priveşte datele lumii, 
acest om era acceptabil și apt prin excelenţă ca 
să-i judece pe alții după măsura moralei timpu- 
lui său. Celălalt, vameșul, era un răpitor, un ex- 
ploatator al altora. Orice ar fi făcut el era respins. 
Un element al moralei lumii este faptul că, dacă 
săvârșim la un moment dat o greșeală, oricât ne- 
am pocăi apoi, rămâne ca un stigmat tot restul 
vieții noastre și ca un motiv de respingere din 
societate. Așadar, după morala lumii, orice ai 
făptuit, s-a terminat, orice ai face, crimă este. 

Pentru ochii lui Dumnezeu există un alt 
criteriu: Criteriul inimii, potrivit căruia sănăta- 
tea ei se judecă prin două elemente, smerenia 
și dragostea. 

Smerenia și dragostea pot exista atunci când 
omul se tăgăduiește pe sine însuși. Ce înseamnă 
ca omul să se tăgăduiască pe sine însuși? Înseam- 
nă că omul nu se îndreptățește pe sine. În pro- 
funzime toate legile, dacă nu au posibilitatea de 
a propune o altă atitudine și un alt mod de viaţă, 
atunci toate legile ascund cursa îndreptăţirii de 
sine. Logica ascunsă, care este exprimată în mod 
distinctiv de către fariseii din toate timpurile, 
este: „Deoarece am ţinut legea, suntem cu totul 
îndreptățiți”. 

Însă Cuvântul lui Dumnezeu spune: „Ni- 
meni nu este curat de întinăciune, chiar dacă 
viaţa lui ar fi o singură zi”. 

Neputinţa omenească și limitarea posibilită- 
ților noastre nu ne îndreptățesc și firește nici ori- 
care lege omenească. 

Atunci pentru ce există legea? Pentru ca să 
ne descopere în mod pedagogic un alt mod de 
viață, o altă atitudine de viață, aceea a legătu- 
rii personale cu Dumnezeu și cu fratele nostru. 
Dacă faptele noastre, dacă cuvântul nostru nu 
conduce pedagogic spre acest proces al înche- 
ierii unei relații de dragoste cu Dumnezeu și 
cu fratele nostru, atunci este o lege care ne ofe- 
ră posibilitatea să judecăm și să osândim. Prin 
urmare, baza vieții duhovnicești — care nu exis- 
tă deoarece așa i-a venit lui Dumnezeu ideea, ci 
pentru că așa este iconomisită posibilitatea mân- 
tuirii noastre — este posibilitatea încorporării în 
Trupul lui Hristos și posibilitatea acceptării fra- 
telui nostru. 

Atunci când omul își recunoaște căderea sa, 
recunoaște că toți suntem păcătoşi, atunci el își 
asumă în strigătul său de pocăință păcatul în- 
tregii lumi fără să-i despartă pe oameni în mai 
morali sau mai puțin morali. In acest strigăt de 
pocăință al său, uneşte întreaga lume în inima 
lui și se înfățișează la Crucea lui Hristos, ca să fie 
spălate păcatele noastre cu Sângele Lui. 

Acest strigăt de pocăință este temelia, este 
posibilitatea omului de a se naște „în Duhul 
Sfânt” şi de a aveainimă. Aceasta este taina vieții 
duhovnicești. Pentru aceasta stăruie Biserica. 

Nu este considerat omul drept sfânt din sta- 
rea lui de nepăcătuire, ci din măsura pocăinţei 
lui. Pocăinţa însă nu este o stare momentană, ci 
este o stare continuă, care indică faptul că „fără 
Hristos și fără fratele nu pot să trăiesc”. 

Dacă omul vrea să trăiască cu religiozitatea 
lui fără Dumnezeu și fratele său, atunci el doar 
se îndreptățește pe sine! Este sfânt pentru ochii 
lumii, dar Dumnezeu va iconomisi să cadă, să 
se păgubească, ca să aibă posibilitatea nașterii 
duhovnicești. 

Prin urmare, dacă omul promovează în viața 
lui această măsură a vieții şi exprimă acest ethos, se 
odihnește el însuși, se odihnesc şi cei din jurul lui. 

Dacă sufletul funcționează prin ethosul „ru- 
găciunii vameşului”, fără să se înfumureze, fără 
să se trufească, amintindu-și cuvintele lui Hris- 
tos „oricine se înalță pe sine se va smeri, iar cel ce 
se smereşte pe sine se va înălța”, atunci se va ofe- 
ri pe sine în cadrul acestui spațiu mai larg pen- 
tru Hristos. Astfel, Biserica, în calitate de trup al 
unor astfel de oameni, funcţionează ca așteptare 
a întregii lumi până când fiecare își va afla odih- 
na și nu-l va mai osândi pe aproapele său, atunci 
când îl va vedea că păcătuiește. Pentru că el știe 
faptul că toţi în același păcat ne aflăm. La acest 
duh îndeamnă Biserica noastră. 

Când este judecat omul? Atunci când se află 
într-o lipsă de pocăință, adică atunci când păcatul 
lui devine necinstire. Atunci el disprețuiește cele 

dumnezeiești ca să promoveze și să funcționeze 
păcatul lui. Însă şi pentru acesta şi-a vărsat Hris- 
tos sângele Său, de aceea nu încetează să bată la 
ușa sufletului său. | 

Cineva ar putea să zică: „Eu nu vreau să 
păcătuiesc, ce să fac?”. Noi îi spunem: roagă-te, 
fă metanii, fii cu luare-aminte la aceasta, fii cu 
luare-aminte la aceea”, dar cel mai de temelie 
lucru îl spune Hristos astăzi în pilda Lui: „Ori- 
cine se înalță pe sine se va smeri, iar cel ce se 
smereşte pe sine se va înălța”. 

“Dacă noi nu ne înălțăm pe noi înșine și 
suntem necontenit plecați într-această cugeta- 
re, să știm că aceasta este cea mai mare apărare 
faţă de cel „viclean“, față de plasele păcatului. 
Această cugetare ne va da necontenit posibilita- 
tea să ne bucurăm cu dragostea lui Dumnezeu 
şi să înţelegem că jugul lui Hristos este ușor. 

Noi credem că sunt aspre poruncile lui 
Dumnezeu și cu anevoie de purtat greutatea 
vieții duhovnicești pentru că nu am învățat acest 
ethos, acest fel de a fi al Lui, adică de a fi necon- 
tenit plecați sprijinindu-ne pe Crucea Lui, care 
este mărturia iubirii Lui. 


Dumnezeul iubirii părintești 


A 
n lectura evanghelică de astăzi (v. Luca 


15, 11-32) Biserica noastră dă citire pildei 
fiului risipitor, continuând pregătirea noastră 
pentru Postul cel Mare, care este prin excelență 
o perioadă a pocăinţei. Pocăinţa în această pildă 
are ca element principal ideea întoarcerii. 

Pocăinţa nu este o stare lăuntrică statică de 
întristare de sine sau de îmbunătăţire a imagi- 
nii noastre, ci este un proces de întoarcere şi 
de restaurare a relaţiei noastre cu Dumnezeu. 
Ceea ce este important este faptul de a găsi pre- 
misele acestei întoarceri şi acestei relații. 

Elementele sunt două. Primul este certitu- 
dinea că Dumnezeu este Părintele nostru, care 
ne iartă și ne iubește şi pe toate le iconomisește 
nu în vederea unei efemere mângâieri sufleteşti, 
ci în vederea unui parcurs statornic al mântuirii 
„persoanei” noastre. Aşadar, nu poate să existe o 
rațiune a pocăinței sau o nevoință duhovniceas- 
că în care să nu existe limpede faptul că Dumne- 
zeu este Părintele nostru. 

Ceea ce l-a salvat pe fiul cel risipitor și i-a 
dat premisele întoarcerii, ale mântuirii și ale re- 
staurării este ceea ce nu a uitat nici măcar o clipă 
în ţara cea îndepărtată, nici în ceasul păcatului: 

că Dumnezeu este un Părinte milostiv. Întreaga 
noastră luptă în cele din urmă și întreaga noastră 
căutare este să ne încredințăm de prezenţa și de 
mărturia în viaţa noastră a lui Dumnezeu atăl. 

Dacă omul nu se încredinţează de iubirea 
părintească a lui Dumnezeu, nu se poate lupta 
duhovnicește. Dacă omul nu se încredințează 
de iubirea părintească a lui Dumnezeu, nu poate 
să vorbească despre Dumnezeu. Dacă omul nu 
poate să fie încredinţat, să-i mărturisească Dum- 
nezeu că este Părintele lui, nu poate să aibă viață 
nici ca să facă ceva esenţial, adică ceva care să 
aibă perspectivă veșnică în viața lui. Deoarece 
chiar și ținerea poruncilor și nevoinţa lui perso- 
nală nu se fac pentru ca să păzească, să ocroteas- 
că, să sporească să caute această relație, ci ca să 
se închine pe sine însuși lui Dumnezeu. Așa se 
luptă omul, între conservatorism și liberalism, 
între moralitate și imoralitate și este condus în 
chip pedagogic de către pronie. Însă și cele două 
cadre, al moralității și al imoralității, sunt iadul, 
sunt robie, dacă omul nu s-a încredinţat de iubi- 
rea părintească a lui Dumnezeu. 

Așadar, toată lupta noastră numai atunci doar 
poate să fie justificată, dacă omul, înainte de a ple- 
ca din această viață, se încredințează de dragostea 
părintească a lui Dumnezeu. Se încredințează că 
Dumnezeu este Dumnezeul dragostei, al iertării 
şi al lăsării păcatelor. Este Dumnezeul nu al celor 
îndreptățiţi, ci Dumnezeul celor ce se pocăiesc. 

Al doilea element este simţirea îndepărtării 
de această relaţie. Simţirea căderii din această 
relaţie, care nu are nimic de-a face cu înțelesul 
strâmt al încălcării poruncii și legii, ci are de-a 
face cu o lipsire și cu o ofensare a acestei relații. 

Dacă omul nu a gustat această relaţie, nu 
poate să vorbească despre moralitate sau imora- 
litate. Nu a înţeles încă valoarea poruncilor și a 
legilor drept căi pedagogice care-l conduc la și-i 
asigură această relație. Omul care nu a gustat bu- 
curia nu ar putea să simtă nici absenţa acesteia. 

Adevărata pocăință nu este o nenorocire, o 
întristare de sine că nu am reușit într-un anumit 
lucru. Ci pocăința este simţirea pierderii Raiu- 
lui. Este simţirea pierderii iubirii părintești. 

Dacă omul recunoaşte faptul că comoara lui 
este această simțire a iubirii părinteşti, atunci nu 
este presat de nimeni și nu este constrâns ca să 
țină poruncile și să-și păzească integritatea per- 
soanei sale departe de păcat, ci dimpotrivă, el 
însuși se străduiește să nu ofenseze și să nu piar- 
dă această bucurie şi acest har. 

Simţirea harului Dragostei lui Dumnezeu 
și simţirea lipsirii și a pierderii lui — din prici- 
na fugii noastre și a dezlegării noastre de El — 
sunt cele două elemente care ne conduc pe calea 
mântuirii. Orice altceva în afara acestui cadru, a 
acestei experiențe și a acestei stări este iad, chiar 
și dacă în mod aparent omul este fără de păcat. 

Prin urmare, măsura moralei, măsura virtuții, 
măsura păcatului pentru Dumnezeu nu se epu- 
izează la o ţinere scolastică a poruncilor, nici la 
o scolastică investigare de control a noastră sau 
a altora cu privire la cantitatea păcatului nostru, 
ci se epuizează și se concentrează în faptul dacă 
am păzit această relaţie, dacă am crezut în această 
relație şi în bucuria pe care ne-o dă. 

Dacă omul crede cu adevărat că întreaga 
lui viaţă, toate lucrurile sunt Dumnezeu-Tatăl, 
atunci cu adevărat trăiește libertatea fiilor lui 
Dumnezeu și este condus spre un parcurs pe 
care nu l-a bănuit mai înainte. Virtutea și pă- 
catul sunt robie dacă omul nici nu a căutat, nici 
nu a refuzat această experienţă și încredințare: 
că, aşadar, Dumnezeu este un Părinte milostiv. 
De altfel, așa este caracterizată în tradiția noastră 
lectura evanghelică de astăzi: „Parabola Părinte- 
lui milostiv”. 


Dragostea este viață 


Fe este duminica lăsatului sec de car- 
e, iar Biserica noastră citeşte din Evan- 
ghelie pericopa Înfricoșatei Judecăți (v. Matei 25, 
31-46). Este o pericopă destul de răstălmăcită, 
deoarece îi creează omului o senzaţia de frică 
pentru că vorbeşte despre Ziua Judecăţii, care 
se va întâmpla „când va veni Fiul Omului întru 
slava Sa”. Omul se teme, și din această pricină se 
ivesc înlăuntrul său simțiri negative. 

Dacă intrăm însă puţin în profunzimea lu- 
crurilor, vom vedea că criteriul Judecăţii este 
Dragostea. Înțelegem atunci că lucrurile nu sunt 
înspăimântătoare, și că Domnul, prin acest cu- 
vânt evanghelic, ne dă o măsură a vieţii, desco- 
perindu-ne că înlăuntrul vieţii există dragoste şi 
că această dragoste este viața. Orice lucru care 
nu are dragoste, care nu are posibilitatea co- 
muniunii cu fratele care pătimește, care încă 
nu are posibilitatea împăcării cu noi înșine, nu 
poate să se numească viaţă. Este îndepărtarea 
de bună voie — ca o formă de autopedepsire — 
de dragostea lui Dumnezeu, este moarte. 

O altă dimensiune care este promovată în peri- 
copa evanghelică de astăzi şi care oglindește o altă 
problemă este tocmai aceea a criteriilor Judecății. 

Astfel se pune, așadar, întrebarea: „Dacă noi sun- 
tem milostivi, dacă noi ne îngrijim de fratele care 
pătimește și-i oferim toate bunurile materiale pe 
care putem să i le oferim, aceasta înseamnă că 
suntem pregătiți pentru Rai?”. Ei bine, lucrurile 
nu stau tocmai așa. 

În principiu, trebuie să păstrăm două ele- 
mente care sunt foarte importante. Primul este 
acela că, atunci când Domnul vorbeşte despre 
dragoste, se aşază pe El însuși în locul fratelui 
care pătimește. Prin urmare, vorbim despre dra- 
gostea cea întru Hristos și nu despre orice fel de 
dragoste. 

Al doilea element este acela pe care-l spune 
Domnul: „Să-l iubim pe fratele nostru ca pe noi 
înșine”, care are o varietate de dimensiuni și di- 
ferite planuri. Ce înseamnă să-l iubim pe fratele 
nostru ca pe noi înșine? 

Înseamnă că, analog cu calitatea dragos- 
tei pe care o avem pentru noi înșine, în același 
mod să-l iubim și pe celălalt. Analog cu calita- 
tea cinstirii față de noi înșine, în același mod 
să-i cinstim și pe ceilalți. Toate cele proprii nouă 
să se oglindească şi în ceilalți. Observaţi-vă pe 
voi înșivă. Observaţi-i pe ceilalți. În măsura în 
care este adevărată dragostea pentru noi înşine, 
este adevărată şi dragostea față de ceilalți. Dacă 
dragostea față de noi înșine este aceea de după 
cădere, căzută, iubitoare de sine (filavtică), de 
același fel, interesată, este și iubirea față de cel 

de lângă noi, care dragoste desigur că aşteaptă și 
recunoașterea celorlalți. 

Prin urmare, ce înțelege Domnul atunci când 
spune: „Am flămânzit și mi-aţi dat să mănânc, 
am însetat şi mi-aţi dat să beau [...] în temniță 
am fost și aţi venit la Mine”? 

Năzuinţa lui Dumnezeu nu este legată de bu- 
nurile materiale, ci, înainte de toate, este conștiința, 
cunoașterea adevărului, cunoașterea duhovni- 
cească. lar atunci când spunem „am flămânzit” și 
„am însetat” nu se concentrează numai pe bunu- 
rile materiale, ci și pe cele duhovnicești. 

Şi continuă pericopa: „Când te-am văzut 
bolnav sau în temniță şi am venit la tine? [...] 
Întrucât aţi făcut unuia dintre aceşti fraţi ai Mei 
preamici, Mie mi-aţi făcut”. De vreme ce ați fă- 
cut aceasta fratelui vostru, Mie mi-aţi făcut. Nu 
este oare sufletul nostru întemnițat, nu este înfo- 
metat, nu este însetat? 

Aşadar, în măsura în care ne îngrijim de pri- 
mul nostru frate, de prima noastră soră, care este 
însăși existenţa noastră, sufletul nostru, care este 
cu totul traumatizat şi rănit, în această măsură îl 
servim și îl slujim pe Hristos însuși. 

De asemenea, în măsura în care grija, in- 
teresul nostru, inima noastră, sufletul nostru 
se află înlăuntrul harului lui Hristos, aceasta 
se oglindește și în relația noastră cu ceilalți oa- 
meni. Devenim adevăraţi dacă în această măsu- 
Tă și cu aceeași grijă avem grijă de altul. lar acest 

lucru îl facem nu ca să-l judecăm sau să-l con- 
trolăm pe celălalt om, ci ca să oferim premisele 
pocăinţei și ale raportării duhovniceşti. Aceasta 
poate să presupună tăcere, poate să presupună 
mult discernământ și multă durere lăuntrică. 

Dar dacă nu avem un asemenea interes și 
dragoste pentru sufletul nostru, cum îl vom 
iubi pe altul? Cu ce măsură, după ce criteriu, 
cu ce calitate? 

Prin urmare, primul temei pe care îl pune 
Domnul nostru atunci când spune „să ne îngri- 
jim”, este acela ca, în principal, să ne îngrijim 
de evenimentele duhovnicești. Unde eveniment 
duhovnicesc este numită cunoașterea Adevăru- 
lui, relația cu Adevărul și legătura cu Viaţa. 

Dacă, aşadar, noi nu ne iubim pe noi înșine 
în acest mod, dragostea noastră față de ceilalți 
este un pretext ca să acoperim vinovățţiile care 
se datorează faptului că încă trăim în minciună. 
Filantropia, spre pildă, poate să ascundă intere- 
sul egoist. 

Din această pricină de multe ori omul se 
rănește și reacționează atunci când oferirea lui nu 
este recunoscută. Și consideră că nerecunoștința 
este cel mai mare cusur. Nu este nerecunoștința 
cel mai mare cusur. Cel mai mare cusur este 
minciuna. Să trăiești înlăuntrul minciunii și să te 
fățărniceşti că trăiești în adevăr. 

Însă, unde merge făptuirea milosteniei? Dar 
un om care trăieşte întru Adevăr este cu putință 

să ignore, să fie indiferent faţă de fratele său care 
este suferind? Faţă de fratele său care suferă fie 
din pricina lipsei de bunuri materiale, fie din pri- 
cina bolii trupeşti? Faţă de fratele său îndurerat 
care suferă de singurătate și este dat de-o parte? 
Este cu neputinţă. 

Ar putea să spună cineva: „Dacă mai întâi eu 
trebuie să trăiesc întru Adevăr, să-L aflu mai întâi 
pe Dumnezeu și apoi să dăruiesc dragoste, altul 
a scăpat de acest lucru deoarece are o nevoie ur- 
gentă”. Și desigur că eu voi ajuta. lar acest ajutor 
înseamnă că participarea la durerea altuia, chiar 
şi fără premise duhovnicești, este o formă de ru- 
găciune care mă smerește şi-mi dă posibilitatea 
dea mă sensibiliza și în căutarea mea existenţială. 

De aceea, nu este clară linia despărţitoare 
care să indice când bunurile sunt materiale și 
când duhovnicești. Este cu putinţă să fii indife- 
rent duhovnicește sau să te afli întru minciună, 
însă să cauţi Adevărul şi să te rogi. 

O formă de rugăciune este şi filantropia, prin 
care participi fără vreun interes egoist la durerea 
altui om care te readuce la realitate şi vezi că nu 
există doar bucurie, mai există și durere. Cum 
dar vom birui această durere? 

Această mărinimie a ta, să participi chiar și 
fără premise duhovnicești la durerea altui om, 
sensibilizează milostivirile lui Dumnezeu ca 
să-ți deschidă alte căi duhovnicești și să începi 
să te trezești în căutarea ta duhovnicească. 

Nu poate să te smerească durerea altui om? 
Atunci mare este problema ta, și în altă parte ar 
trebui s-o cauţi. În mod fiziologic cu siguranță, 
participarea la durerea altui om ne dă în plus 
simţirea adevăratei noastre măsuri a vieţii, care 
este suferința, care este stricăciunea, care este 
moartea. Moartea reclamă o soluție reală, care 
este Învierea lui Hristos, care este participarea la 
Trupul lui Hristos cel Înviat. 

Noi, însă, căutăm o Biserică la măsurile 
noastre. Căutăm o Biserică care să ne facă să bi- 
ruim suferința, durerea, să înlăturăm durerea 
printr-un act magic, iar nu o Biserică care ne 
învață să trăim suferința noastră într-un mod 
terapeutic, drept o posibilitate a vieții. 

Noi vrem ca Biserica să fie un loc de tămă- 
duire magică, şi Dumnezeu un mag, care, printr- 
o singură mișcare, să îndulcească sau să elimine 
durerea noastră. Un astfel de Dumnezeu adorăm 
noi, care să poată prin magie să ne ia durerea, iar 
nu un Dumnezeu care să vrea să coparticipăm și 
să facem față durerii, astfel încât aceasta să devi- 
nă posibilitate a vieții. 


EISA 


GA DB 


Să devină Hristos 
văzut în viaţa noastră 


2 devenise noastră pomenește astăzi eve- 
nimentul alungării lui Adam din Rai. 
Scopul acestei pomeniri este acela de a ne ajuta 
astfel încât simţirea ieșirii omului din Rai să de- 
vină trăirea noastră personală ca să avem motiv 
pentru pocăință şi pentru întoarcere, dar și mo- 
tiv pentru lupta duhovnicească. 

„Călătoria virtuţilor s-a deschis; cei ce voiţi 
să vă nevoiți intrați”, cântă imnograful astăzi, 
în ultima duminică dinainte de Postul Mare, 
care este perioada prin excelență a pocăinței 
și a postirii. În acest interval de timp - care va 
determina restul anului bisericesc, dar şi restul 
timpului vieţii noastre — Biserica noastră oferă 
prin intermediul citirilor motivele pentru o lup- 
tă duhovnicească mai intensă şi esenţială. Un 
astfel de motiv este și pomenirea alungării lui 
Adam din Rai. 

Pentru ca omul să poată să înțeleagă rațiunea, 
dar și ethosul pocăinţei sale, trebuie ca mai în- 
tâi să-și însușească trăirea plânsului și a exilu- 
lui lui Adam din Rai. lar aceasta pentru că dacă 
omul se află departe de harul lui Dumnezeu și 

este despărțit de Hristos cel înviat, trăieşte în 
stricăciune, în osteneală, în moarte. 

Perioada postului nu este o perioadă a 
schimbării hranei, nu este o strădanie de înălţare 
a omului pe un alt nivel moral mai bun printr-o 
îmbunătăţire a vieţii sale morale, ci această peri- 
oadă a Postului Mare este strădania omului de 
a avea 0 relație revelatoare personală cu Dum- 
nezeu. Întreaga noastră luptă duhovnicească, 
întreaga noastră „silire” lăuntrică, este strădania 
ca Dumnezeu să devină văzut (vizibil) în viața 
noastră. lar dacă Dumnezeu devine văzut în 
viața noastră, să ne încredem în dragostea Lui și 
să i ne predăm Lui. 

Ceea ce nu-l biruiește pe marele nostru 
dușman este exact ignorarea adevărului, este 
indiferența față de rațiunea pentru care am ve- 
nit la existență. Rațiunea nu este alta decât aceea 
de a deveni Dumnezeu văzut în viața noastră. 

Lupta noastră nu este ca să fim recunoscuți 
noi înșine, ca să ne simțim realizaţi, ca să simțim 
că am izbutit să realizăm ceva, ca să simțim — să 
zicem — că am dominat cu cea mai mare lejeritate 
peste instinctele și peste dorințele noastre bolna- 
ve. Nu, lupta noastră nu este ca să ne regăsim pe 
noi înșine, ci pe Dumnezeu. 

Lupta noastră este — iar acesta este izvo- 
rul vieții și al slobozirii noastre — ca să devină 
Dumnezeu văzut în viața noastră, în modul pe 
care-l știe EI, în modul în care de fiecare dată noi 

putem să-l înțelegem. Dacă Dumnezeu nu a de- 
venit încă văzut în viața noastră, nu putem să 
vorbim despre Înviere. Lupta noastră este exact 
aceea de a ieși din aceste stereotipuri. 

De multe ori spunem că în Biserică este rău 
formalismul, sunt rele stereotipurile, și aceasta 
deoarece contribuie la o „denaturare duhovni- 
cească”, adică la o înstrăinare de trăirea dina- 
mică întru duhul. Dasă suntem izolați în formă, 
de obicei nu ne luptăm ca să căutăm relația per- 
sonală cu Dumnezeu, nu ne luptăm ca să aflăm 
modul în care îl vom „sili” pe Dumnezeu să se 
facă văzut în viața noastră. 

Această  nevoință duhovnicească este 
depăşirea oricărui hotar și a oricărei legi. Însă 
acest lucru ni se pare utopic, paradoxal, ne în- 
doim de posibilitatea lui, și din această cauză 
ne căutăm odihna în legile omenești, în legile 
bisericești, ca să simţim într-acestea o anumită 
siguranță, adică un sentiment de dreptate. 

Dreptatea noastră poate să fie sau adevărată 
sau mincinoasă. Dreptatea mincinoasă este să ne 
spunem nouă înşine şi în principal să ne spună 
alții că suntem buni, morali, virtuoșşi. Însă acest 
lucru nu ne îndreptățește. Poate să ne aducă o 
subţire simţire de bucurie, însă aceasta ascunde 
slava noastră deșartă. Aceasta nu este viață. Acest 
artificiu nu poate să biruiască moartea. Adevăra- 
ta dreptate este să devină Hristos văzut în viața 
noastră. lar aceasta reclamă sinceritate, onestitate. 

Nu pot să mă fățărnicesc că sunt credincios, că 
adică îl cunosc pe Dumnezeu sau îl iubesc pe 
Dumnezeu, când eu nu L-am văzut pe Dumne- 
zeu în modul pe care El îl știe. 

Deoarece noi socotim că experierea lui 
Dumnezeu este o stare de neatins pentru noi, noi 
ne limităm la a face doar ascultare de Biserică, 
să fim ai Bisericii, și astfel pur și simplu să ne 
fie comod în formele Bisericii, fie că acestea se 
numesc postiri, fie Dumnezeiasca Împărtășanie. 
Tot acest cadru dintr-o anumită perspectivă li- 
mitează pornirea pentru căutarea duhovniceas- 
că. Acum suntem buni. Ne-am simţit excelent. 
Câţi dintre oameni nu-și doresc o emoție și o 
euforie lăuntrică în Biserică? lar pe aceasta o nu- 
mim duhovnicie și spunem că acum „am simțit” 
Dumnezeiasca Împărtășanie. 

Faptul că am simţit Dumnezeiasca Împărtă- 
șanie înseamnă că sunt pregătit pentru moarte 
și nu mă înspăimântă moartea. Am simţit Dum- 
nezeiasca Liturghie - înseamnă că Dumnezeu a 
devenit vizibil (văzut) în viaţa mea. Însă a de- 
venit Dumnezeu vizibil în viața mea? Dacă nu a 
devenit, avem multă nevoință duhovnicească de 
făcut. Acesta este modul de a fi, acesta este etho- 
sul Postului Mare. Dacă Dumnezeu se face văzut 
în viața mea, atunci sunt purtător al harului. 

Oamenii însă vor modele, vor predici, vor 
învățături. Acestea capătă valoare dacă -sunt 
plasate în perspectiva „transmutării” lor pe tro- 

nul cel ceresc al Împărăției slavei. Dacă ochii 
mei L-au văzut pe Dumnezeu, atunci fiecare 
om care mă vede îl vede pe Dumnezeu. Lumea 
nu se schimbă, noi înșine nu ne schimbăm, 
nu se schimbă copiii noștri, pentru că nu văd 
pe faţa noastră prezenţa lui Dumnezeu. Ochii 
noștri încă nu au văzut nimic. 

Așadar, atunci când ochii mei lăuntrici, când 
întreaga mea existență devine un ochi, și Dum- 
nezeu se face văzut în viața mea, atunci fiecare 
om care mă vede pe mine, care L-am văzut pe 
Dumnezeu, îl vede pe Dumnezeu. Așa se poate 
schimba omul, nu prin argumente și cuvinte ex- 
terioare. Atunci este vie Biserica, atunci suntem 
noi mădulare vii ale Bisericii. 

Biserica nu are nevoie de legi morale, 
de oameni buni, de oameni harismatici sau 
inteligenţi. Are nevoie — și avem și noi nevo- 
ie — de această cerinţă: să fie viața noastră un 
Post Mare, o plângere necontenită, îndârjită, 
până când se va pleca Dumnezeu spre smerita 
și ticăloasa noastră viață și va arăta mila Lui în 
viața noastră. 

Acest om este theologul, acesta poate să tho- 
loghisească, acesta pătimeşte cele dumnezeieşti, 
participă la harul lui Dumnezeu. 


Crucea mântuirii noastre 


stăzi este duminica închinării Cinstitei 

Cruci (v. Marcu 8, 34-9,1), şi în mijlo- 
cul fiecărei biserici este aşezată cinstita Cruce. 
Crucea care, deşi a fost un simbol al suferinței 
şi un simbol al rușinii, prin Mântuitorul Hristos 
devine simbol al biruinţei. lar aceasta pentru că 
a dobândit o altă rațiune, un alt conţinut. Noul 
conținut pe care l-a dobândit este dovada cu pri- 
vire la măreţia iubirii lui Dumnezeu. Hristos a 
arătat măreția iubirii Sale prin aceea că a asumat 
Crucea. Prin urmare, pentru noi Crucea devine 
modul mântuirii noastre. 

Evenimentele vieţii noastre dobândesc un 
conținut analog nu atât cu înfățișarea lor exteri- 
oară, cât cu rațiunea lor lăuntrică, prin care sunt 
împreună-legate. 

O formă a crucii este și suferința trupească 
care, chiar dacă pare negativă în viața noastră, 
poate să devină izvorul și pricina vieții. De pil- 
dă, aşa cum se întâmplă când un organism se află 
într-o primejdie de moarte, iar durerea ajunge să 
fie motivul pentru care se depun toate eforturile 
și îngrijirile pentru tămăduire; dimpotrivă, dacă 
vreun organism nu simte durerea, aceasta creea- 
ză un sentiment de relaxare față de boala latentă, 

și în consecință devine o uriaşă primejdie pentru 
sănătatea lui. La fel se întâmplă și în viaţa du- 
hovnicească, durerea și viața lăuntrică a omului 
devin arătarea nădejdii că este cu putință să exis- 
te viață, dar şi să fie activată această viaţă. 

Posibilitatea omului de a simţi durerea, 
suferința, sau să aibă de-a face cu evenimen- 
te care-i nasc durere, este activarea „nervilor” 
duhovniceşti, să zicem, ca să poată omul să în- 
toarcă durerea sa acolo unde trebuie, ca să nu 
fie limitat folosul suferinţei, ci ca să se activeze 
și să devină pricină a cunoașterii și a înaintării 
duhovnicești. Crucea, aşadar durerea, este înce- 
putul posibilității omului de a înaintea, de a se 
dezvolta în evenimentele vieții. 

Însă faptul că nu este propusă Crucea doar 
ca fapt al durerii, ci și ca fapt al Învierii și al nă- 
dejdii, este vădit din pericopa evanghelică de as- 
tăzi, pe care ne-o pune înainte Biserica nu ca pe 
o formă de condamnare, ci ca pe un simbol al 
biruinţei, ca simbol al nădejdii. 

La slujba Utreniei vedem că imnele cânta- 
te au un conţinut de cruce-înviere. Nu poate să 
existe în viața duhovnicească durerea despărțită 
de tămăduire. Nu există Înviere despărțită de 
Cruce, și Crucea fără Înviere nu se poate con- 
cepe. Aceste lucruri antagonice, care sunt unite, 
răspund afirmativ evenimentului mântuirii, răs- 
pund afirmativ evenimentului vieţii. 

Astăzi ne temem de durere. Ea ne alungă 
traiul tihnit. Noi vrem paradisuri magice, indiciu 
al faptului că nu avem o viață adevărată. Nu ne- 
am trezit încă la viaţă. Pentru că toate înlesnirile 
și toate comodităţile dacă ne-ar fi date, la sfârșit 
vom avea amărăciunea golului, a absenței sen- 
sului. lar aceasta pentru că absenţa suferinţei 
desfiinţează posibilitatea ca să fie treze și pri- 
veghetoare toate organele noastre cunoscătoa- 
re, ca să putem să-l înțelegem pe celălalt om și 
să ne aflăm în relaţie cu el. 

Negarea durerii înseamnă izolarea într-o 
formă de „eudemonism“”, care reprezintă desfi- 
ințarea rațiunii vieţii, a rațiunii „persoanelor“, a 
rațiunii relațiilor. 

Trebuie însă să distingem cu foarte mare 
subțirime faptul că îndemnul spre nevoinţă al 
Bisericii, care se exprimă în chipul Crucii, nu 
este o stare de deprimare, nu este negativism, 
nu este deznădăjduire fără posibilitatea nădej- 
dii. Nu este întristare, ci este calea care ne con- 
duce la adevărata bucurie, pe care nu o poate 
răpi moartea, care nu se strică, ci ne conduce 
din slavă în slavă. 

Dacă parcursul nostru ascetic, dacă prea 
mica luptă duhovnicească, pe care o facem în 


* Eudemonismul reprezintă o filosofie care caută do- 
bândirea fericirii prin plăcere. Aici şi cu sensul de căutare 
a plăcerii (n.tr.). 

viaţa noastră și care are chipul suferinţei, nu naște 
posibilitatea luminii și a bucuriei, este o luptă 
strâmbă. Este un fapt psihologic care de multe 
ori ascunde o anumită stare de îndreptăţire de 
sine, o stare de dreptate morală. Lucrurile sunt, 
însă, cu totul diferite. 

Crucea este propusă drept „copacul cel cu 
umbră deasă” în pustia vieţii ca să ne odihneas- 
că. Ce odihnă putem avea? lată, în mijlocul bise- 
ricii în această săptămână va exista Crucea ca să 
i ne închinăm. Ne spune: „Ai păcate, ai eșecuri, 
ești deznădăjduit? Trăiești o plictiseală lăun- 
trică, o lenevie, o akedie? Nu vezi nicăieri vreo 
nădejde? Trăiești cu frica morţii? Unde se află 
Dumnezeu?”. lată dovada existenţei Lui. „Cât 
de mult mă iubește?” Mă iubeşte până în punc- 
tul în care se răstignește, se deșartă El însuși, 
nu pentru anumiți oameni în chip nedefinit, ci 
pentru fiecare om în mod personal, nu doar din 
vremea Lui, ci până la sfârșitul acestei lumi și 
al acestui veac. 

Cât de mare este dragostea lui Dumnezeu 
atât de mare nădejde putem să avem. De aceste 
roade ne putem desfăta prin pocăință: de iertare 
și de mila lui Dumnezeu. 

În cele din urmă aceasta este cuviinţa, 
distincţia creștinului. Să ia un simbol al con- 
damnării şi să-l afirme ca dragoste a lui. Să de- 
vină dragostea lui deoarece este certitudinea lui 
că Dumnezeu îl iubeşte până la moarte. Ca să 

poată și el însuși să se îndrăgostească în acelaşi 
mod. Să se jertfească pentru aproapele său până 
la moarte. 

Dar cum putem să facem noi un asemenea 
pas, dacă nu avem certitudinea acestei experienţe? 
Noi trăim într-o constrângere sufletească în Bise- 
rică deoarece considerăm că trebuie să fim buni 
fără ca mai înainte să fim încredințaţi în mod per- 
sonal despre valoarea și conţinutul real al Jertfei 
lui Hristos, care este dovada iubirii Sale. 


„Credinţă, post și rugăciune” 


cest neam de demoni cu nimic nu poate ieşi, 

decât numai Cu rugăciune şi cu post, ni se 
spune în pericopa evanghelică ce s-a citit astăzi 
(v. Marcu 9, 17-31). Aceasta se referă la cuvântul 
Domnului nostru despre neamul „potrivnicu- 
lui”, adică al diavolului. Mântuitorul ne spune 
că diavolul nu se poate îndepărta de la om decât 
numai prin post și rugăciune. 

Acestui cuvânt i-a precedat dialogul Dom- 
nului cu omul care avea copilul bolnav din 
pricina diavolilor, în ceea ce priveşte credința. 
Domnul l-a chemat pe om să aibă drept premisă 
a tămăduirii fiului său credința, iar acela a zis 
că el crede, dar credința lui este una anemică. 
Credinţa însă, precum toate harismele, este da- 
rul harului lui Dumnezeu. 

Aici sunt introduse trei noțiuni. Credinţa, 
rugăciunea și postul. Care este relația dintre ele? 

În principiu, atunci când zicem credință, nu 
înțelegem o acceptare intelectuală cu privire la 
existența lui Dumnezeu, ci mărturisim credința 
noastră în persoana lui Hristos. Mărturisim 
încredințarea noastră că posibilitatea vieții este 
posibilitatea relației personale cu Hristos. Cre- 
dem, așadar, că viaţa noastră este acolo, în per- 

soana lui Hristos. Relaţia noastră cu El este aceea 
care ne face vii, ne dăruiește pacea și ne aduce un 
echilibru lăuntric, în calitate de arătare a vieții. 

Aceasta înseamnă că îndepărtarea de acest 
cadru pe care ni-l propune Hristos nouă drept 
viață duhovnicească, îndepărtarea de relația 
personală cu Hristos, naște ideea de religie, care 
epuizează credința la o formă raționalistă de 
relație cu Hristos, adică o expresie intelectuală 
a credinţei. 

Această îndepărtare de relația împreună cu 
El este cea care naşte, sau masca religioasă care 
desființează posibilitatea vieții și a relației, sau 
respectiv naște masca lumească. lar acolo există 
o alunecare duhovnicească fundamentală, unde 
omul, negustându-L pe Hristos ca dar, ca bună- 
tate, ca așteptare, ca îndreptare, încearcă să-și 
găsească dreptatea lui prin puterile omenești. 

Astfel se naște „bunul creștin” și „omul 
bun”. Această morală a bunului creștin sau a 
omului bun este promovată astăzi de omul bun 
burghez, care încearcă să se îndreptățească și să 
se facă recunoscut de ceilalţi, luând și un ifos sau 
un stil corespunzător potrivit cu locul unde se 
află, în Biserică sau afară în lume. 

Aceasta, dacă o decodificăm, vom vedea că 
ascunde în spate ei dorința omului de a se justi- 
fica pe sine. Adică ascunde lupta lui de a dovedi 
că este dator să creadă în el însuși. Însă aceasta 
naște toată acea multitudine de probleme psiho- 

logice lăuntrice în om. Naște dedublare, neliniște 
şi nesiguranță. Omul se luptă ca să fie recunos- 
cut la început în sufletul său și apoi în cercul în 
care el se învârte, fie că acesta este religios sau 
lumesc. 

Ce este dator să facă omul? Să se încredinţeze 
că Dumnezeu este acela care îl mântuiește, că ha- 
rul și dragostea lui Dumnezeu sunt acelea care îl 
învrednicesc să fie ceva. Că din pricina acestei 
relații de încredințare şi de vrednicie în această 
mișcare a lui Dumnezeu spre noi răspundem și 
noi de bunăvoie și liber prin faptul că ţinem po- 
runcile Lui. Pentru că poruncile Lui sunt acelea 
care fixează hotarele în posibilitatea vieții. 

Dacă, însă, omul refuză credinţa ca relaţie 
și o asumă ca lege, ca poruncă strâmtă și ca pe 
un proces de justificare de sine, atunci porun- 
cile nu sunt o delimitare a vieţii, ci un fel de 
constrângere sufletească, din care omul nu se 
eliberează și nu se odihnește. 

Prin urmare, întreaga chestiune nu are de-a 
face cu un fenomen exterior, ci cu o stare lăuntri- 
că. Începutul acestei stări lăuntrice este credința 
că Dumnezeu este Dragoste. Dar cum se va în- 
tâmpla aceasta? Din partea noastră este nevoie 
de credință, spune Domnul. Prin exemplul tată- 
lui din pericopa evanghelică de astăzi ni se arată 
și nouă propria noastră stare în căutarea relației 
care se naște din credinţă. lar căutarea acestei 
relații are de-a face cu dispoziţia de a crede. 

Atunci când, de pildă, o pereche de tineri 
își dezvoltă o legătură și-și jură credință veșnică 
și dragoste, este o înșelare și o minciună dacă 
această relație nu se întemeiază pe o luptă conti- 
nuă. Crucea este aceea care determină credibili- 
tatea. Însă, atunci când omul își simte relaţia asi- 
gurată, sau când o consideră un drept, iar nu ca 
o deschidere şi ca o oferire, care arată investiția 
făcută în această relație, atunci omul este condus 
spre dedublare, spre un chin lăuntric, și atunci 
el dorește soluții magice, dorește propriile sale 
calmante psihologice. În același ii i ar putea să 
fie chiar şi religia şi Biserica. 

Drept pentru care, de ce anume este nevo- 
ie din partea noastră? De postire. Ce înseamnă 
postirea? Nu este numai postirea de alimente. 
În spatele postirii de alimente este mărturisită 
postirea de egoism, postirea de credința că eu 
sunt principiul vieţii. 

Cum aș putea să consolidez acest lucru și 
să-l activez? Îl voi activa prin rugăciune. Ce în- 
seamnă și ce este rugăciunea? Rugăciunea este 
tăgăduirea propriului meu cuvânt și arătarea 
Cuvântului lui Dumnezeu. Negarea propriului 
meu dialog interior cu puterile mele psiho-in- 
telectuale şi cu gândurile printr-o deschidere 
de încredere și de investiţie în Dragostea lui 
Dumnezeu. Atunci omul se hrănește din harul 
lui Dumnezeu. 

Unii spun că Biserica nu-l insuflă pe om 
pentru că noi, creștinii, nu suntem purtătorii 
acestui cuget, ai acestei mentalități a pocăinţei, 
a smereniei și a încrederii în Dragostea lui 
Dumnezeu. Nu purtăm stigmatele Crucii lui 
Hristos pe faţa noastră, așadar nu suntem pur- 
tătorii iubirii Lui de oameni. 

Din această pricină nu avem bucurie şi sun- 
tem nefericiți. Ce poate să insufle un nefericit şi 
ce valoare poate să aibă un conservator sau un 
liberal nefericit? 

Omul are nevoie de arătarea vieţii, care nu 
este altceva decât posedarea certitudinii în viața 
noastră cu privire la Dragostea lui Dumnezeu. 
Aceasta se poate exprima prin recunoașterea 
greşelilor noastre — o recunoaştere onestă — dar, 
în principal, prin încredințarea cu privire la ier- 
tarea lui Dumnezeu. 


Deznădejdea și 
impietrirea inimii 


e mâine începe Săptămâna Mare (loan 

12,1-18). Poporul îl slăveşte pe Hristos 
deoarece crede că este atotputernic, deoarece 
crede că poate să-i îndeplinească cererile. Popo- 
rul îl slăveşte pe Hristos, deoarece crede că poa- 
te să-l facă atotputernic, deoarece crede că poate 
să-l facă să stăpânească, astfel încât să se desfăte- 
ze de cinstirile și de slava acestei lumi. 
Cu toţii, într-adevăr, ne minunăm de un ast- 

fel de Dumnezeu. Un Dumnezeu care poate să 
ne facă puternici astfel încât să putem să contro- 
lăm viaţa noastră precum și pe a celorlalți. Pe un 
astfel de Dumnezeu îl adorăm. Un Dumnezeu 
care poate să întărească voia noastră și dreptu- 
rile noastre. Intrarea noastră și șederea noastră 
de multe ori în Biserică constă în faptul că există 
această așteptare. Că, de vreme ce pot să am un 
Dumnezeu puternic, pot să devin şi eu puter- 
nic. Poporul iudeu, în ignoranţa lui, un astfel de 
Dumnezeu aștepta, iar astăzi cei mai mulți din- 
tre oameni pe un astfel de Dumnezeu îl slăvesc. 
Din acest motiv nu este înțeleasă Crucea 

din Marea Joi, Sfântul Epitaf din Vinerea Mare. 

De aceea devine Crucea scandal, de aceea este 
părăsit Hristos. 

Existenţa lui Hristos în lume nu este un eve- 
niment istoric care s-a întâmplat € cândva, ci este un 
eveniment duhovnicesc veșnic. Însă, atâta vreme 
cât omul rămâne la puterea lui omenească, nu-L 
poate slăvi pe Dumnezeul cel adevărat. Numai 
dacă omul își tăgăduiește puterea lui şi primește 
dragostea și împăcarea, poate să recunoască în per- 
soana lui Hristos cel Răstignit atotputernicia Lui. 

Acesta nu este un artificiu intelectual, ci o 
chestiune de viață, o conduită de viață. Proble- 
ma nu este aceea dacă facem fapte bune sau urâ- 
te, ci ce fel de conduită și ce fel de ethos al vieții 
s-a format înlăuntrul nostru. Conduita Crucii 
sau conduita atotputerniciei noastre? Conduita 
relației și a unităţii, sau conduita legii și a stăpâ- 
nirii peste ceilalți? 

Săptămâna Mare scoate în fața neamului 
omenesc, în faţa libertăţii omenești, această 
dilemă: Vom alege să adorăm propria noastră 
putere, care poate lua și o formă religioasă, 
sau îl vom adora pe Hristos cel Răstignit, care 
pătimește de bunăvoie pentru că este atotpu- 
ternic, deoarece nu se teme de neputinţă, deoa- 
rece ne iubește în chip nelimitat? 

Atâta vreme cât omul rămâne izolat în 
dreptățile lui, nu are nicio legătură cu Hristos cel 
Răstignit. Atâta vreme cât omul rămâne țintuit 
de gândirea lui, nu poate să guste Învierea. 

Biserica există ca să ne dea această condu- 
ită a Crucii și această gustare a vieții, gusta- 
re a Învierii. Dacă nu trăim cu acest gând, cu 
această dorire și cu această raportare, ajunge să 
fie un timp pierdut timpul nostru petrecut în 
Biserică, şi mai ales un timp primejdios, deoa- 
rece credem că îl cunoaștem pe Dumnezeu, și 
din această pricină nu înaintăm în căutare. În 
cele din urmă ignorăm totul. Prin urmare, aici, 
de mâine, de când vom începe Săptămâna Mare, 
trebuie ca fiecare să ia o nouă hotărâre de viață. 

Va iubi fiecare Crucea în calitate de izvor al 
vieţii, sau o va tăgădui ca pe o pricină de scan- 
dal și ca o nebunie? Va alege să se lipsească de o 
bucată din el însuși, ca să o dea fratelui său? Va 
accepta să fie limitat spaţiul său ca să poată să 
respire mai liber fratele său? Va accepta să-şi tă- 
găduiască propria putere şi să devină în întregi- 
me o zdrobire, așteptând ca prin această zdrobi- 
re să-l dospească Hristos înlăuntrul său pe omul 
cel reînnoit. 

Măsurile vieții duhovnicești și ale ordinii 
bisericești nu suportă logica și concepţia noas- 
tră. Nicio logică nu acceptă ca desfrânata să spe- 
le picioarele Domnului și să mai fie și lăudată. Să 
devină pildă veșnică în cuvântul evanghelic. Ni- 
cio logică nu poate să accepte un ucenic care să 
trădeze. Nicio morală logică, niciun om „cum se 
cade” nu suportă ideea ca primul locuitor al Ra- 
iului să ajungă să fie un tâlhar. lar aceasta se rea- 

lizează prin puterea Crucii. Hristos răstoarnă tot 
acest sistem deoarece urmăreşte să facă cunos- 
cută starea firească, că adică El posedă existența. 
Răul ca absenţă a binelui are un conţinut negativ 
și nu are ipostas. Hristos ocolește epifenomenul 
caracterizat de către practicile păcătoase și se în- 
toarce către bunătatea inimii. 

Ceea ce pare exagerat, și de aceea am putea 
spune că Hristos este revoluţionar, nu este de 
fapt esenţa, nu este Adevărul. Nu a venit Hristos 
ca să ne spună: „lată, Eu îi întăresc şi îi învredni- 
cesc pe desfrânată și pe tâlhar”. Ei înșiși, desfrâ- 
nata şi tâlharul, se învrednicesc prin pocăință şi 
se cutremură adâncurile inimii lor. Hristos scoa- 
te, dincolo de epifenomenul faptelor lor păcătoa- 
se, inima lor. 

Și care inimă poate să-L primească pe Hris- 
tos? Inima smerită, inima care are dorirea lui 
Dumnezeu. Inima care nu s-a întors de la ca- 
pacitatea de a dori cu ardoare, de a gusta și de 
a se desfăta. Inima moartă, inima iubitoare de 
sine, este aceea care este deja incapabilă să se 
desfete, care e incapabilă să aștepte și se simte 
obosită. O inimă desfrânată este mai puţin pă- 
cătoasă decât o inimă obosită, care nu are poftă 
de viaţă, care nu caută și se compromite în spa- 
tele sistemelor religioase. 

Hristos nu a venit să facă doar această ruptură, 
ceva impresionant, ci să facă cunoscut impresiona- 
bilul care există înlăuntrul nostru, adică adevărul. 

Drept pentru care Săptămâna Mare este hotarul 
judecății noastre. 

Fiecare dintre noi este dator să stea drept pe 
picioarele sale, personal, în Săptămâna Mare, la 
Cruce şi la Înviere. Să-și vadă propria sa inimă. 
Să-l vadă pe ucenicul care-L tăgăduiește pe FHris- 
tos, care doar regretă și nu se pocăiește, deoarece 
nu se încrede în dragostea lui Hristos. Să-l vadă și 
pe celălalt ucenic care-l trădează și acesta pe Hris- 
tos, dar plânge cu amar și ajunge întâistătător în 
Rai. S-o vadă și pe desfrânată, pe care Hristos o 
cinstește și-i dă premisele pocăinței prin mângâ- 
ierea Lui compătimitoare și de oameni iubitoare. 
Prin urmare, cea mai mare nebunie a noastră este 
aceea de a fi izolați în gândurile noastre, în păca- 
tele noastre și în deznădejdile noastre. 

Două sunt păcatele uriașe care există în om: 
deznădejdea pe de-o parte, care este hulirea lui 
Dumnezeu, și împietrirea inimii pe de alta. Pe 
cei îimpietriți la inimă diavolul îi susține în vir- 
tute ca să aibă posibilitatea, împietriți la inimă 
fiind, să osândească fără să posede taina și bucu- 
ria unității şi a comuniunii. Și pe cei sensibili îi 
războiește diavolul din partea stângă și-i condu- 
ce spre păcat ca să ajungă la deznădejde. 

Dar în amândouă pervertirile, în deznădej- 
de și în îimpietrirea inimii, rădăcina este comu- 
nă, aceea că refuzăm să recunoaștem că izvorul 
vieții noastre nu este propriul nostru eu, ci jert- 
fa Hristosului nostru. 

Izvorul vieţii noastre şi mântuirea noas- 
tră este Crucea lui Hristos, nu așa întâmplător. 
Hristos ar fi putut să ne mântuiască și într-un 
alt mod, dar El a ales modul cel mai lipsit de 
demnitate, ca să poată și omul cel mai lipsit de 
demnitate să se apropie de El. Ar fi putut să ne 
mântuiască și într-un alt mod Hristos, într-un 
mod atotputernic. El alege, însă, Crucea, ca să 
învăţăm și noi să ne răstignim pentru altul. Ca 
să ne dovedească că dragostea se exprimă în mo- 
dul delicat al slujirii aproapelui, așa cum a fost 
acela al spălării picioarelor ucenicilor Săi, și se 
consumă în slujirea fratelui nostru, în oferire, în 
deschidere. Închiderea, împietrirea inimii, este 
moarte, oricât de moral ar fi omul. 

Prin urmare, Săptămâna Mare are de-a face 
nu cu evenimente formale, ci cu un anumit ethos 
și cu o anumită conduită de viaţă. Fiecare tre- 
buie să se hotărască dacă le va primi, dacă le va 
accepta sau le va tăgădui. 

Pocăinţa în acest punct se exprimă. În acest 
loc se judecă. Pocăinţa nu se judecă după o mâh- 
nire trecătoare pentru greşelile noastre, care au 
trecut peste măsura pe care o așteptam pentru 
noi înșine. Pocăinţa în acest mod se exprimă, 
dacă ne tăgăduim propria noastră putere și ac- 
ceptăm puterea lui Hristos, care este Crucea Lui 
și Invierea Lui. 


Vistieria fecioriei 


stăzi este duminica de dinaintea Nașterii 

Domnului, s-a citit pericopa evangheli- 
că de la Matei 1,1-25 despre arborele genealogic 
al Domnului nostru, Biserica vrând astfel să pro- 
povăduiască şi să sublinieze întruparea lui Hris- 
tos, faptul că S-a făcut om cu adevărat și că nu a 
fost un eveniment închipuit în niciun fel. 

În consecinţă, referirea la arborele genealo- 
gic al lui Hristos semnalează istoricitatea persoa- 
nei Sale, semnalează firea Lui omenească, sem- 
nalează înomenirea Lui. 

Auzim în lectura pericopei noastre evanghe- 
lice faptul că Hristos S-a născut din Preasfânta 
Fecioară și din Duhul Sfânt. 

Preasfânta L-a născut pe Hristos pentru ca 
fiecărui om să-i fie cu putință să guste această 
Taină a nașterii lui Hristos în inima lui. 

Omul este chemat, așa cum și Maica Dom- 
nului a fost, să devină Theotokos (Născătoare de 
Dumnezeu). Praznicul Naşterii acesta este. Parti- 
ciparea noastră la sărbătoare este ceva mai mult 
decât un romantism religios, este un eveniment 
real al vieții noastre. Biserica, prin prăznuirea 
anuală a Nașterii Domnului, ne dă prilejul po- 
trivit, astfel încât întreaga noastră viață să fie o 

pregătire în vederea acestei întâmpinări, a acestei 
Nașteri lăuntrice a lui Hristos în sufletul nostru. 

Premisele, însă, ca să se nască Hristos înlă- 
untrul nostru, care sunt? Este acea premisă pe 
care a avut-o şi Maica Domnului: fecioria. 

Ce este, așadar, fecioria? Este faptul de a 
lupta, astfel încât să scoatem orice lucru minci- 
nos și plicticos din conștiința noastră, din gân- 
dul nostru, din libertatea noastră. Să luptăm ca 
să respingem orice lucru străin faţă de această 
perspectivă a zămislirii, a Nașterii lui Hristos. 

Ocuparea noastră cu multe treburi este rezul- 
tatul unei boli sufletești, care vine să acopere o inva- 
liditate duhovnicească, adică faptul că lipsește ținta 
esenţială a vieții noastre. Ignorăm această țintă, iar 
dacă o cunoaștem, o cunoaștem doar teoretic, în 
vreme ce în mod practic nu știm cum s-o activăm. 

Absența acestei singure rațiuni, de bază a 
existenței noastre, a perspectivei Nașterii lui 
Hristos înlăuntrul nostru, este cea care dezbină, 
fărâmiţează personalitatea omului, adică „per- 
soana” umană. Astfel apare apoi boala sufle- 
tească a ocupaţiei cu multe treburi, a angoasei, 
a nesiguranţței sau a luptei cotidiene pentru a 
izbuti în realizarea unor scopuri mărunte, care 
însă nu au perspectiva veșniciei. 

Fecioria, așadar, este faptul de a păzi nefal- 
sificată înlăuntrul nostru așteptarea Nașterii lui 
Hristos și de a ne nevoi înspre această direcţie. 
Fiecare face aceasta în acord cu caracterul, cu 

personalitatea, sau cu chemarea pe care o are de 
la Dumnezeu. 

Pentru realizarea acesteia nu ne împiedică că- 
sătoria, nu ne împiedică serviciul, nu ne împiedi- 
că problemele, nu ne împiedică bucuriile. Atunci 
când omul are maturitatea de a-și păzi curată ini- 
ma sa în această ţintă și dincolo și mai presus de 
orice lucru pe care-l face. Când perspectiva lui, 
râvna lui, libertatea lui se mișcă în această direcție, 
atunci îşi păstrează fecioria sa, atunci și ceea ce 
face dobândește sens, dobândește conținut. 

Cum putem să deosebim că pășim spre 
această ţintă, că suntem în această perspectivă? 
Există anumite indicii. Există anumite simpto- 
me care arată starea noastră. Așa cum, când un 
oarecare bolnav merge la doctor, doctorul, prin 
mijlocirea simptomelor, vrea să ajungă la prici- 
na problemei și se străduiește să facă o diagnoză 
exactă, tot așa trebuie să se realizeze și diagnoza 
noastră. Trebuie să vedem anumite date, dacă 
suntem în trupul lui Hristos și dacă purtăm în 
mod adevărat numele Lui. 

Cercetându-ne pe noi înșine, constatăm că un 
singur lucru este fundamental, care mărturisește 
că suntem cu adevărat pe calea lui Hristos sau nu. 
Desigur că sunt multe lucruri, dar în principal 
este unul: Cum reacţionăm noi atunci când sun- 
tem nedreptățiți. 

Cineva va spune: „Dar, oare, nu voi vorbi? 
Dar nu voi striga?”. Aici nu ne-am referit doar la 

reacţia exterioară, ci la cum se mâhneşte inima 
noastră și cum suportă inima noastră un atac sau 
o respingere, care desigur poate fi şi nedreaptă. 
Așadar, această reacţie lăuntrică mărturisește și 
calitatea vieţii noastre duhovnicești. 

Atunci când spunem calitatea vieții 
duhovnicești, nu înțelegem partea morală, cât de 
înfrânați suntem, cât de puternică ne este voința, 
ci atunci când spunem viață duhovnicească, 
înțelegem cât de mult stăpâneşte înlăuntrul nos- 
tru dorirea lui Hristos, astfel încât să acopere cu 
totul aceste mici nedreptăţi care ni se întâmplă. 

Însă ce arată faptul că omul este deranjat 
de nedreptăţile care i s-au întâmplat? Arată că 
centrul vieţii sale este el însuși, că a pierdut 
ethosul cel feciorelnic. El trăiește în persona- 
la sa autosatisfacere religioasă, adică simte că 
izbutește să ducă lucrurile la bun sfârșit, de 
unde necontenit vrea să se încredinţeze cu pri- 
vire la strădania și cu privire la virtutea lui. În- 
tregul proces, planificarea lăuntrică a gândurilor 
și a sentimentelor lui, acolo ţintește. Spre faptul 
de a se păzi totdeauna pe sine însuși. De aceea se 
mâhnește, se ofensează, nu suportă nedreptatea, 
iar această neîngăduire a nedreptății conduce la 
scindarea personalităţii sale. Dacă pierdem ţinta 
vieții noastre, care este calea către Hristos, și ne 
ocupăm cu modul cum să ne îndreptăţim pe noi 
înșine, vom ajunge chiar și la pierderea legături- 
lor cu oamenii. 

Oameni suntem și vom nedreptăți și vom 
fi nedreptăţiţi. Însă atitudinea noastră lăuntri- 
că și poziția noastră față de aceste evenimen- 
te dă mărturie și despre calitatea vieții noastre 
duhovnicești, despre existenţa sau nu a fecio- 
riei și prin urmare a pregătirii pentru primirea 
lui Hristos. 

Nu este întâmplător faptul că Biserica noastră 
spune că, înainte de a primi Sfânta Împărtășanie, 
premisa fundamentală este faptul de a ne ierta cu 
cel care ne-a nedreptăţit. Biserica cunoaște foarte 
bine faptul că iertarea este indicele nu al faptului 
că omul s-a sfințit, ci al faptului că a ințrat pe calea 
tămăduirii lui. 

Noi, însă, vrem să rămânem așa, la suprafaţă. 
Strădania noastră trebuie să fie lăuntrică, acolo 
înăuntru în „vistieria“ noastră să vedem și să 
controlăm reacţia noastră, atunci când oamenii 
nu se poartă față de noi așa cum ne-am dori. Să 
vedem cât de multă luptă purtăm ca să ne recu- 
noască oamenii, ca să ne accepte. 

Așadar, toată această chestiune este baza 
vindecării noastre personale, dar și a tămăduirii 
legăturilor interpersonale. Dacă cineva izbuteşte 
să aibă dispoziţia iertătoare stăpânitoare în su- 
fletul său este în regulă? Desigur, deoarece de- 
acum s-a concentrat înlăuntrul său asupra țintei 
veşnice a căutării și a așteptării lui Hristos. 
Atunci el este susținut de dorirea veșniciei; se 
împlineşte cineva numai din dorirea, din dorul 

de Dumnezeu, chiar și dacă la un moment dat 
irealizabilul este existent. 

Așadar, atunci când nu se împlineşte exis- 
tența noastră prin această ţintă, acționăm pentru 
moment într-un mod fragmentar. Ne impunem 
nouă înşine că trebuie să fim buni sau că, în cali- 
tate de buni creştini, trebuie să ținem legea mo- 
rală, dându-le iertare celor care ne nedreptăţesc. 
Dacă aceasta nu are o odihnire lăuntrică, ci doar 
facem nevoinţă ca să nu reacționăm sau să ne con- 
vingem pe noi înșine că suportăm nedreptăţile, 
atunci într-o oarecare măsură noi trăim într-o 
minciună. Odihna lăuntrică în faptul de a nu 
reacționa la nedreptăţire, atunci când aceasta 
este cu adevărat rodul unei relații duhovnicești 
sănătoase cu Hristos, izvorăște de la sine (auto- 
mat). Se face fără osteneală. Provoacă în om i- 
bertatea, iar nu sclavia. 

Prin urmare, toate acestea sunt spuse ca să 
vedem că în cele din urmă suntem în afară şi 
foarte departe de ţinta așteptării lui Hristos. 

Vine Naşterea Domnului. Naşterea Domnului 
nu este doar pe 25 decembrie (Crăciunul). Întrea- 
ga noastră viață este o provocare spre Naşterea lui 
Hristos și o provocare a responsabilități personale 
la cum vom reacționa și unde ne vom întoarce li- 
bertatea noastră ca să putem să găsim odihna. 

Totuși, procesul şi practica aceasta este: Să 
ne controlăm gândurile noastre şi să arătăm 
îngăduință oamenilor de lângă noi. 


Certitudinea dragostei 


ericopa evanghelică de astăzi ne face po- 

menire de evenimentul Nașterii lui Hris- 
tos (Matei 1, 18-25), spunând că Fecioara întru 
Duhul Sfânt îl va naște pe Hristos, pe Emanuil, 
Care se tâlcuiește „Dumnezeu este cu noi”. 

Aceste lucruri sunt legate împreună? Fecio- 
ria Maicii Domnului, adică, și faptul că Dumne- 
zeu este cu noi? Cum se leagă împreună acestea? 
Așadar, cum, ca să poată să se nască Hristos, se 
impune fecioria și cum Nașterea lui Hristos este 
prezenţa și mărturia dragostei lui Dumnezeu și 
a faptului că Dumnezeu este între noi? 

Trăim suferinţa, trăim chinuri, trăim neliniști. 
Marea noastră suferință, marele nostru chin este 
moartea, iar Hristos a venit ca să desființeze 
moartea. Premisa biruinței asupra morţii este 
voința lui Dumnezeu și fecioria Maicii Domnului. 

Noi pătimim din pricina a două lucruri: fie 
din pricina păcatului, drept pentru care ne şi ho- 
tărâm să trăim după voia noastră în afara Bise- 
ricii, fie din pricina unei vieţi religioase greșite, 
din pricina unei vieți duhovnicești formale, în 
cadrul căreia inima noastră nu mai lucrează. 
Drept pentru care, robiţi fiind de acestea două, 
pe de-o parte de patimile noastre, iar pe de alta 


sei aaa i 
mii 

de o inimă moartă, care doar se asigură în cadrul 
formelor Bisericii, nu putem să concepem aceas- 
tă posibilitate ca Dumnezeu să fie cu noi. 

Dar marea noastră problemă nu este 
suferința prin care trece fiecare, ci amenințarea 
pan-umană, care este moartea. Această depășire, 
adică a suferinței pan-umane a morții, se face 
prin experierea iubirii lui Dumnezeu, a acelui 
„Dumnezeu este cu noi”. 

În cele din urmă, așteptarea întregii noastre 
vieţi este aceasta: „Dumnezeu este cu noi”, fie că 
păcătuim, fie că nu păcătuim - fie că nu păcătuim 
potrivit concepției noastre. Cu siguranță nu ne- 
păcătuirea noastră ne mântuiește. Ceea ce ne va 
mântui este certitudinea iubirii lui Dumnezeu. 
Această certitudine ne face capabili să primim 
chiar și evenimentul morţii, deoarece dragos- 
tea Lui îl depășește. Drept pentru care cea mai 
mare provocare este acest eveniment. Să ne lup- 
tăm cu această provocare pe care ne-o dăruieşte 
Dumnezeu, care este și o invitaţie la faptul de 
a gusta pe acel „Dumnezeu este cu noi”. Nicio 
viață duhovnicească nu poate fi înțeleasă dacă 
nu posedă această așteptare și dacă nu există 
această simţire a lui „Dumnezeu este cu noi”. În- 
treaga noastră durere și întregul nostru chin şi 
tot necazul nostru și toată ticăloșia noastră pro- 
vine din absența acestui eveniment, a faptului că 
Dumnezeu este cu noi. 

Premisa acestui eveniment este fecioria. Fe- 
cioria este cel mai larg înțeles al faptului de a ne 
dezbrăca de tot ce ne împiedică de la așteptarea 
lui „Dumnezeu este cu noi”, care acesta poate 
să fie păcatul nostru, poate însă să fie și virtutea 
noastră. Poate să fie și eșecul nostru, poate să 
fie și reușita noastră. 

Drept pentru care fecioria este provocarea 
cea mai cuprinzătoare. Fie că suntem căsătoriți, 
fie că suntem necăsătoriți, fie că suntem niște 
rataţi, fie că suntem realizați, fie păcătoși sau 
virtuoși, provocarea noastră este faptul de a ține 
în priveghere această așteptare şi această dorire 
a lui Emanuil, Care tălmăcit înseamnă „Dumne- 
zeu este cu noi”. 

Astfel trebuie să ne păstrăm inima noas- 
tră. Fiecare, potrivit cu chemarea lui, potrivit cu 
caracterul și cu particularitatea lui, se impune 
să-și activeze înlăuntrul lui în fiecare zi această 
aşteptare a faptului de a via Dumnezeu în viața 
noastră și de a gusta Dragostea Lui. Să gustăm 
acel „Dumnezeu este cu noi”. 

Această simţire este biruinţă asupra morţii. 
Este transfigurarea durerii în posibilitate a 
vieții. Este transformarea păcatului nostru în 
pocăință și nădejde. 

Prin urmare, dacă suntem păcătoşi nu este 
nevoie să cădem în deznădejde, pentru că ceea ce 
trebuie căutat nu este simţirea nepăcătuirii noas- 
tre, ci aşteptarea lui „Dumnezeu este cu noi”. 

Dacă suntem virtuoși, să nu simţim o certitudi- 
ne pentru că nu ne va mântui aceasta, deoarece 
mântuirea noastră -— care nu este ceva închipuit, 
ci este un eveniment real, fie că îl trăim, fie că nu 
— se realizează prin evenimentul înomenirii Cu- 
vântului. Emanuil ne îmbrățișează și ca Dumne- 
zeu și ca om. Sfinţii noştri Părinţi se întreabă de 
ce Dumnezeu S-a făcut om. Răspunsul pe care 
ei îl dau este: ca să poată omul să recunoască un 
Dumnezeu apropiat după firea omenească și ast- 
fel să se realizeze fără piedici comuniunea cu El. 

Simţirea acestei dumnezeieşti comuniuni 
trece prin despărțirea de orice ne împiedică de 
la așteptarea pe care Dumnezeu a sădit-o înlăun- 
trul nostru, a faptului de a veni şi a locui, de a Se 
naşte înlăuntrul nostru, de a fi „Dumnezeu este 
cu noi”, de a gusta dragostea Lui. Astfel viața nu 
este chin, ci este posibilitatea bucuriei și posibili- 
tatea mulțumirii către Dumnezeu. 

porul cel ce locuia întru întuneric a văzut 

lumină mare. Marea lumină pe care a vă- 

zut-o poporul, care se afla în întuneric, a fost des- 
coperirea, arătarea lui Hristos (v. Matei 4, 1 2-17). 

Avem aici confruntarea a doi termeni: lumi- 
nă și întuneric. Omul, prin diferitele sale cuvinte, 
ascunde pentru fiecare dintre ele un conţinut care 
nu se identifică în mod necesar totdeauna la toți. 
Cuvintele lumină și întuneric nu sunt percepute de 
către toți cu aceeași calitate, deoarece nu se apropie 
de ele potrivit cu lărgimea și adâncimea lor. 

Însă ce valoare și ce calitate au acești termeni 
evanghelici, așa cum ni-i descoperă Cuvântul lui 
Dumnezeu? 

„Poporul cel ce locuia întru întuneric a vă- 
zut lumină mare.” Poporul se afla în întuneric, 
şedea în întuneric și a văzut lumină mare, lumi- 
na cunoștinței, lumina descoperirii (a revelației). 
Toţi avem nevoie, fiecare în mod personal, să 
cunoaștem adevărul, să vedem lumina şi să fim 
departe de întunericul nostru. 

Însă, dintru început ce înseamnă întuneric 
pentru fiecare dintre noi? Întuneric poate să fie o 
greutate financiară sau un eșec sentimental sau o 
stare păcătoasă. Poate să fie o simțţire a eșecului. 


4” Â. 


ci sia 

Întuneric poate, de asemenea, să fie și ignorarea 
adevărului și absenţa orientării existenţiale. Adi- 
că omul să se afle într-o confuzie existenţială și 
să nu știe unde să se întoarcă. 

Întuneric înseamnă absenţa luminii, faptul 
de a nu avea părtășie cu lumina lui Dumnezeu, 
faptul de a nu gusta descoperirea lui Dumnezeu. 
Prin urmare, cerința vieţii este dorirea și căuta- 
rea luminii cunoștinței. Ceea ce defineşte omul 
ca om, ceea ce definește persoana umană ca per- 
soană recunoscută (vrednică), este parcursul 
existenţei sale în căutarea luminii cunoștinței, a 
luminii existenţei sale. Cel care nu se orientează 
spre căutarea luminii sau este indiferent față de 
cunoaștere nu poate să fie om adevărat și creştin 
adevărat. 

Aceste lucru este foarte mult evitat de o re- 
ligiozitate care doar satisface narcisismul nostru 
duhovnicesc, sau de o religiozitate fortificată pe 
anumite forme bisericeşti de unde de cele mai 
multe ori este provocată mulțumirea de sine. 

Însă, pentru noi adânc înlăuntru există 
cerința pentru adevăr, pentru lumină și pentru 
cunoaștere. Am pus noi în lucrare această cerință? 
Am cinstit noi această dorire a existenţei noastre 
pentru adevărata cunoaștere, pentru adevărata 
lumină? Acolo se judecă creștinătatea noastră, 
acolo se judecă calitatea vieţii noastre. În ce măsu- 
ră cinstim și ţinem întru priveghere această dorire 
a adevăratei lumini şi a adevăratei cunoașteri. 

Așadar, primul element este dorirea lumi- 
nii și conştientizarea întunericului nostru. Este 
în regulă, avem dorirea pentru lumină. Când 
spunem lumină înseamnă cunoaștere, iar atunci 
când spunem cunoaștere înseamnă adevăr, și 
când zicem adevăr înseamnă Hristos. În ce mod, 
cum putem să ne impărtăşim de această lumină? 

Este foarte important ceea ce ne spune Sfân- 
ta Scriptură, anume că „poporul ce locuia în în- 
tuneric a văzut lumină mare”. Prima mișcare 
importantă pe care o avem de făcut ca să dobân- 
dim posibilităţile, revelatoarele posibilități ale 
luminii, este să locuim în întunericul nostru. 
Să stăm în întunericul nostru și să așteptăm, 
mai dinainte știind că cunoașterea luminii nu 
este propria noastră lucrare, ci este a Aceluia. 
Nu este descoperire, ci revelaţie. 

Ce înseamnă să stau în întunericul meu? 
Înseamnă că nu cred în cunoaşterea mea, că nu 
cred în puterea minţii mele (a creierului meu, li- 
teral n. tr.) şi în puterea inimii mele. Nu cred în 
propria mea pricepere ca posibilitate a comuni- 
unii cu lumina şi nu cred în propria mea sensi- 
bilitate, în propriile mele sentimente, care, even- 
tual, pot ascunde aroganță sau egoism. Pentru 
că deseori egoismul este foaite frumos acoperit, 
atunci când zic „eu doresc lumina, eu îl doresc 
pe Hristos și urmăresc să mi-L apropii prin pu- 
terile omenești citind, căutând” etc. 

Dar nu cumva acesta este modul de abor- 
dare al gnoseologiei theologice? Zice undeva 
Domnul „cercetaţi Scripturile”, iar Biserica spu- 
ne că trebuie să descoperim, trebuie să căutăm. 
Cum să căutăm? În ce mod? Având ca organ, ca 
dinamică a cunoașterii, propria noastră minte? 
Potrivit Sfinţilor Părinţi, căutarea lui Dumnezeu, 
care se face având în centru angajarea puterilor 
omeneşti, conduce de obicei spre înşelare. 

Uneori omul ajunge la o anumită cunoaștere, 
poate chiar una duhovnicească, ajunge încă și la 
o îndrăgostire de lumină, dar de care lumină? Se 
pare că în cele din urmă de lumina propriei sale 
minți, nu de lumina dumnezeiască. Și ajunge la 
o simţire a satisfacției, dar în spatele acesteia se 
află ascunsă îngâmfarea, trufia, mândria. 

Este nevoie, așadar, să se facă această dez- 
golire, ceea ce spune undeva avva Isaac Sirul, 
că „este mai de preferat să te socoteşti pe tine 
drept neînvățat”. Această neştiință de bună- 
voie, această neștiință voită, arată o adâncă 
înțelepciune în măsura în care tăgăduim pro- 
pria noastră cunoaștere. Din nefericire, chiar și 
pe calea duhovnicească, chiar şi în pastorația 
credincioşilor, chiar și în relaţiile noastre, în cele 
din urmă măsura şi criteriul vieții este propria 
noastră cunoaştere, cunoașterea minții noastre. 

Marea noastră luptă este aceea de a ține 
pe de-o parte dorirea existenței noastre pentru 
cunoaștere, iar a doua mare luptă este aceea de a 

şedea liniștiți în întunericul nostru. Să ne liniștim 
în întunericul nostru și să cerem mila lui Dumne- 
zeu. „Învăţaţi-vă şi cunoaşteţi că eu sunt Domnul 
Dumnezeu.” Doar atunci poate să se nască ade- 
vărata rugăciune. Atunci când stau în întunericul 
meu și cer mila lui Dumnezeu. Trăiesc luminarea 
ce provine nu de la mine, ci de la Hristos. 

Aceasta este o stare potrivită de viaţă. Și 
atunci la ce cunoaștere ajunge omul? Mintea mea, 
inima mea, le voi gestiona ca să stau în întuneri- 
cul meu pentru ca să gestionez corect întunericul 
meu și să cer mila lui Dumnezeu. Mintea și ini- 
ma mea nu sunt acelea ce produc cunoașterea, 
dar sunt acelea care primesc cunoașterea, iar 
mintea şi inima mea descriu cunoașterea. 

Dumnezeu i se descoperă omului, iar chinte- 
sența vieții noastre — dacă este cale a pocăinţei şi 
smereniei, care în mod simbolic se definește prin 
înțelesul expresiei „stau în întunericul meu” și 
țin această dorire — este încet-încet faptul de a 
se dospi cunoașterea prin existența noastră, 
prin inima noastră. Atunci când spunem ini- 
mă nu 0 înţelegem drept centru al sentimente- 
lor, ci al existenței noastre. Cunoașterea inundă 
inima noastră şi în continuare puterile sufletu- 
lui nostru, într-un asemenea mod, încât toate 
funcțiunile sufletului să se miște de către şi către 
lumină. 

Aceasta depășește cunoașterea din cărți și 
cercetarea prin intermediul rațiunii. Așa se face 

o corectă prețuire şi valorizare a minții și a inimii 
noastre. Pentru că atunci începe omul să dobân- 
dească o altă minte, o altă inimă, devine „Hris- 
toform” (după chipul lui Hristos) în întregime, 
devine o parte a cunoașterii, adică o parte a lui 
Hristos. Atunci formarea lui, educaţia lui și etho- 
sul lui sunt toate ale lui Hristos. 

Noi ce facem? Ne străduim -— iar aceasta este 
o greșeală de educaţie pe care noi de multe ori 
o facem — ca să ne formăm un anumit ethos și 
o educație în Hristos prin predici, prin impu- 
nere, printr-o pastoraţie, în care se ascunde nu 
duhul lui Hristos, ci puterea poate a rațiunii, 
a simţirii, poate chiar și a duhovnicilor noștri. 

De ce anume avem nevoie? De rugăciune. Să 
stăm în întuneric și să așteptăm să ne arate Dum- 
nezeu ceea ce trebuie. Să încetăm să acționăm 
noi înșine. În acest fel înțelege omul că, pentru 
a deveni „Hristoform” nu trebuie să preceadă 
vreo strădanie constrângătoare pe plan psiholo- 
gic, ci o strădanie prin care trebuie să se desco- 
pere întreg în rugăciune, să se dospească întreg 
în această durere a căutării, să se lase pe sine în 
întregime în mâinile lui Hristos; pentru ca să 
dospească inima noastră Hristos, să se descope- 
re în inima noastră Hristos, și atunci simțurile 
noastre se vor minuna de acest eveniment al des- 
coperirii (revelării) Luminii. 

Așadar, noi avem două posibilități de 
cunoaștere: sau să citim cărți sau să ne activăm 

inima noastră. Dacă avem o inimă întuneca- 
tă, smerită, rugătoare, dar care caută mila lui 
Dumnezeu, atunci Dumnezeu se va descoperi 
în inima noastră. Atunci vom angaja și toate 
posibilitățile dreptei cercetări și ale cunoașterii 
cărților. Cărţile vor fi un motiv, astfel încât să 
fie activată mintea și inima noastră întru dori- 
rea cunoașterii. Cărţile, cuvântul, predicile vor fi 
merinde în această nevoință personală, în aceas- 
tă singulară luptă personală a fiecăruia dintre 
noi pentru căutarea lui Hristos. 

Asumarea lui Hristos este lucrul de căutat 
în viață pentru fiecare dintre noi. Modul variază 
analog cu dispoziția auto-abandonării noastre 
în mâinile lui Dumnezeu. Dumnezeu niciodată 
nu ofensează libertatea noastră. Şade cu răbdare 
și bate la uşa inimii noastre. La un moment dat, 
stând noi în întuneric, vom avea râvna și mărini- 
mia de a deschide ușa pentru ca să intre lumina, 
ca să se unească veșnicia cu trecătorul, ca să se 
adeverească planul dumnezeieșştii iconomii, ca 
să se arate tainele lui Dumnezeu, ca să devină 
Biserica păcătoşilor Biserica drepţilor. 

Dumnezeu cel plin de Dragoste şi de milă ni- 
ciodată nu va înceta să caute oaia Sa cea pierdută, 
oricât de mult s-ar fi îndepărtat aceasta de El. 

